
PREFAŢĂ 


Prima ediţie a acestei lucrări datează din 1922. Prezentind-o din nou, la 
un interval de mai bine de douăzeci de ani şi într-o formă mult mai amplă, 
i-am respectat totuşi caracterul iniţial. Este vorba tot de o privire de ansamblu 
asupra filozofiei medievale, scrisă pentru cititorul cultivat care doreşte să se 
iniţieze în aceste probleme. Specialiştii, actuali sau viitori, au la dispoziţie un 
instrument de lucru admirabil, a doua secţiune din Grundriss der Geschichte 
der Philosophie de Friedrich Uberweg: Die patristische und scholastische 
Philosophie, ediţia a XI-a, publicată de Bernhard Geyer, E. S. Mittler, Berlin, 
1928. Nici că ar putea încăpea într-un volum mai mic fapte mai multe sau 
mai inteligent interpretate; trimiterile bibliografice sînt de o bogăţie imensă 
şi de la ele trebuie să pornească orice cercetare personală. Cei care ar dori 
mai curînd o orientare filozofică în această masă de fapte vor studia cu folos 
cele două volume din Histoire de la philosophie medievale de Maurice de 
Wulf, J. Vrin, Paris, 1934, 1936. Vor găsi acolo, în afară de adaosurile bi- 
bliografice necesare pentru perioada 1928-1936, o serie de studii istorice că- 
lăuzite şi luminate de principii filozofice limpezi. În sfirsit, pentru raportarea 
gîndirii medievale la ansamblul tradiţiilor greceşti, pe care le-a moştenit, punct 
de vedere la fel de necesar precum cele precedente, se va citi La philosophie 
du moyen âge de Emile Bréhier (Albin Michel, Paris, 1937), în care claritatea 
si precizia nu lasä deloc de dorit. Pe parcurs vom indica si alte lucräri gene- 
rale pe aceeaşi temă, care se recomandă fiecare prin meritele’ proprii si pe 
care nu avem pretenţia să le înlocuim. Intenţia nu ne-a fost să scriem o lucrare 
de erudiție sau să prezentăm o serie de monografii ale principalilor ginditori 
medievali şi nici măcar să amintim toate numele proprii cunoscute, ceea ce 
ar fi fost, într-un fel, mai uşor; ci doar să povestim o istorie, aşa cum apare 
ea în linii mari după ce ai studiat-o şi predat-o multă vreme, neretinind din 
momentele principale decît ceea ce poate lămuri sensul ei general. Împărţirea 
pe secole şi serii de autori nu este aici decît un simplu cadru. Din raţiuni 
diferite şi, uneori, superioare, filozofii şi teologii ar putea fi reîmpărţiţi în alte 
serii; sperăm însă că cititorul va recunoaşte ratiunile care, în fiecare caz în 
parte, ne-au recomandat să adoptăm ordinea pe care am crezut-o necesară. 
Indexul de nume proprii îi va permite să adune toate datele referitoare la 
acelaşi personaj şi să vadă în ce alte cadre l-ar mai putea include. Trimiterile 
bibliografice au fost reduse la minimum, cel puţin una dintre lucrările indicate 
trimifind, de obicei, la toate celelalte. Deşi am crezut necesar să-l scutim pe 


8 PREFAŢĂ 


cititor de referinţe într-o lucrare de acest gen, am menţinut şi sporit citatele, 
a căror limbă latină foarte specializată este, deseori, numai şi prin vigoarea 
ei, de neînlocuit. De altfel, textul se înţelege întotdeauna şi fără ele şi oferă, 
de obicei, traducerea*. Pentru a răspunde unei dorinţe deseori exprimate, am 
adăugat acestei istorii două capitole introductive despre gîndirea filozofică a 
Părinților Bisericii. În sfirşit, pentru a corecta unele iluzii de optică, inevita- 
bile altminteri, toate evenimentele au fost aşezate în contextul lărgit al unei 
istorii a culturii intelectuale în Evul Mediu, micşorindu-se astfel, cel putin 
aşa sperăm, distanţa care desparte totdeauna asemenea schiţe istorice de rea- 
litate şi de complexitatea ei. 

ciuda acestui efort de a urma îndeaproape concretul, trebuie să recu- 
noaştem că orice istorie a filozofiei medievale presupune hotărîrea de a abst- 
rage această filozofie din mediul teologic în care a luat fiinţă şi de care nu 
poate fi despărțită fără siluirea realităţii istorice. Se va observa că nu am ad- 
mis nici o linie de demarcaţie riguroasă între istoria filozofiei şi istoria teo- 
logiei, nu numai în epoca patristică, dar nici măcar în Evul Mediu. Nu rezultă 
de aici că nu se poate vorbi în mod îndreptăţit de o istorie a filozofiei me- 
dievale. Nimic mai legitim, din punctul de vedere al istoriei generale a filo- 
zofiei, decît să te întrebi cum au evoluat problemele filozofice puse de greci 
de-a lungul primelor paisprezece veacuri ale erei creştine. Cu toate acestea, 
dacă vrem să studiem şi să înţelegem filozofia acestei epoci, trebuie să o 
căutăm acolo unde ea se găseşte, şi anume în scrierile acelor oameni care se 
declarau teologi în mod deschis sau care aspirau la această calitate. Istoria 
filozofiei Evului Mediu este o abstragere operată din realitatea, mai vastă şi 
mai cuprinzătoare, care a fost teologia catolică a Evului Mediu. Să nu fim 
deci surprinşi de referirile făcute neîncetat pe parcursul acestei lucrări la prob- 
leme pur teologice; dimpotrivă, ele vor face o utilă trimitere la simbioza aces- 
tor două discipline intelectuale, în timpul lungului şir de secole pe care va 
trebui să-l parcurgem. 

O lucrare atit de generală nu se scrie fără ca autorul să nu contracteze 
nenumărate datorii faţă de înaintaşi. Multe dintre ele le-am recunoscut în mod 
deschis, dar ne-a fost imposibil să le recunoaştem pe toate. Dimensiunile aces- 
tei lucrări nu au descurajat prietenia generoasă a domnului abate Andre Com- 
bes, profesor la Institutul Catolic din Paris, care a avut bunăvoința să o citeas- 
că în manuscris şi să ne sugereze numeroase îndreptări, dintre care mai multe 
depăşeau simpla formă. O altă datorie faţă de el, de natură şi mai exactă, 
fiind vorba de pagini scrise la cererea noastră, va fi semnalată la locul pot- 
rivit, însă am dorit să-i exprimăm de pe acum via noastră recunoştinţă. 


Et.G. 


* În prezenta ediţie, traducerea în limba română a termenilor, expresiilor şi citatelor 
din limbile latină şi elină — în cazul în care aceştia nu sînt tradusi explicit în textul 
gilsonian însuşi — a fost realizată de Mariana Bälutä-Skultéty, cea din franceza veche de 
Mihaela Voicu, la cele din germană şi italiană indicîndu-se, după caz, sursa (n. ed.). 

Religia creştină a luat contact cu filozofia în secolul al II-lea al erei noas- 
tre, îndată după apariţia convertitilor de cultură greacă. Am putea să ne în- 
toarcem şi mai mult în timp şi să căutăm ce noţiuni de origine filozofică se 
găsesc în cărţile Noului Testament, de pildă în Evanghelia a patra sau în Epis- 
tolele Sfîntului Pavel. Aceste investigaţii îşi au importanţa lor, cu toate că cei 
care li se dedică sînt expuşi la nenumărate eroti de perspectivă. Creştinismul 
este o religie; folosindu-se uneori, pentru a-şi exprima credinţa, de anumiți 
termeni filozofici, sfinţii autori se supuneau unei nevoi omeneşti, dar substi- 
tuiau sensului filozofic vechi al acestor termeni un sens religios nou. Acesta 
e sensul pe care trebuie să li-l acordăm cînd ii întîlnim în scrieri creştine. 
Vom avea deseori prilejul să verificăm această regulă de-a lungul istoriei gîn- 
dirii creştine. Omiterea ei este totdeauna periculoasă. 

În esenţă, religia creştină se întemeia, încă de la începuturile sale, pe învă- 
tätura Evangheliilor, adică pe credinţa în persoana şi doctrina lui Isus Cristos. 
Evangheliile după Matei, Luca şi Marcu aduc lumii o veste bună. Un om s-a 
născut în împrejurări miraculoase: se numea Isus; le-a arătat celorlalţi că el 
este Mesia cel prevestit de Profetii lui Israel, Fiul Domnului, şi a dovedit-o 
prin minunile pe care le-a sävirsit. Acest Isus a făgăduit venirea Împărăției 
lui Dumnezeu pentru toţi cei care se vor fi pregătit pentru aceasta, ascultîn- 
du-i poruncile: dragostea pentru Tatăl care este în Ceruri, dragostea faţă de 
semeni, de-acum frati întru Isus Cristos şi fii ai aceluiaşi Tată; pocăirea; lepă- 
darea de lume şi de tot ce este lumesc, din dragoste, mai presus de orice, faţă 
de Tatăl. Acelaşi Isus a murit pe cruce pentru a-i răscumpăra pe oameni; 
înviind, şi-a dovedit dumnezeirea şi va veni, din nou, la sfîrşitul veacurilor, 
pentru a judeca viii şi morţii şi pentru a domni cu cei aleşi în Împărăţia sa. 
Nici urmă de filozofie în toate acestea. Creştinismul se adresează omului 
pentru a-i alina neputinţa, arătîndu-i cauza şi oferindu-i leacul. Este o doctrină 
a mântuirii, deci o religie. Filozofia este c formă de cunoaştere carc se 
adresează inteligenţei şi îi spune ce sînt lucrurile, religia se adresează omului 
şi îi vorbeşte despre destin, îndemnîndu-l fie, ca religia greacă, să i se supună, 
fie, precum cea creştină, să şi-l făurească. Acesta este, de altfel, motivul pent- 
ru care filozofiile greceşti, influențate de religia greacă, sînt filozofii ale ne- 
cesităţii, în timp ce filozofiile influențate de religia creştină sînt filozofii ale 
libertăţii. 

Astfel, încă de la originile acestei istorii, finalitatea episodului său central 
îi fusese hotărită prin chiar natura forţelor ce aveau să o pună în mişcare. 
Acest moment critic se va situa spre sfîrşitul secolului al XIII-lea, cînd lumea 
occidentală va trebui să aleagă între necesitarismul grecesc al lui Averroes şi 
o metafizică a libertăţii divine. Alegerea fusese făcută dinainte pentru toţi cei 
care propovăduiau învăţătura lui Isus Cristos. Uns al lui Dumnezeu, ultimul 
şi cel mai mare dintre Profetii lui Israel, Isus nu venise să anuleze Vechiul 
Testament, ci să-l împlinească. Păstrarea şi confirmarea Vechiului Testament 
însemnau, în acelaşi timp, aşezarea istoriei omenirii, aşa cum o înțelegeau 
creştinii, în ansamblul istoriei lumii, aşa cum o înţeleseseră evreii. Învățătura 
creştină a mintuirii se înscria astfel într-o cosmogonie. Deasupra, Iahve (Ie- 
hova), care este Dumnezeu. Cînd Moise îl întreabă care îi este numele, acest 
Dumnezeu răspunde: „Eu sînt Cel ce sînt“ şi adaugă: „Aşa să spui fiilor lui 
Israel: Cel ce este m-a trimis la voi“ (Ieşirea 3, 14-15)*. Fiind, şi fiind Cel 
ce Este, acest Dumnezeu este unul. Eu Sînt este Dumnezeu, nu există alt 
Dumnezeu în afară de el. La început, Iahve a făcut cerul, pămîntul şi omul. 
În lume, care este lucrarea lui şi care îi aparţine, el poate interveni oricînd, 
după voia sa. Ceea ce şi face, neîncetat, cîrmuind-o prin providentä, optînd 
liber pentru un popor ales căruia îi rinduieste legea sa şi a cărui istorie o 
călăuzeşte în fiece clipă, împărțind, rînd pe rînd, pedeapsa şi răsplata. Căci 
nimic nu-i scapă. Eu Sînt este un Dumnezeu viu şi atotputernic care ţine lu- 
mea în mîna sa. Nici una din lucrările sale nu poate, nicicum şi nicicînd, să 
se ascundă de privirea Celui care le face să fie; el cercetează rărunchii şi 
inimile**; nici o faptă, nici măcar un gînd nu îi scapă; preabun părinte al 
celor care îl iubesc şi pe care îi iubeşte, el este şi judecător neînduplecat al 
celor care nu-i dau cinstirea ce numai lui i se cuvine şi care pregetă să-l 
slujească. Dar cum să nu-i dai cinstire? Prezenţa şi slava Domnului strălucesc 
pretutindeni în lucrarea lui. Pämintul şi cerurile îi mărturisesc puterea, căci 
această putere este înţelepciune. Mai iute decît orice mişcare, unică şi pretut- 
indeni prezentă, înţelepciunea lui Dumnezeu a rînduit t6tul potrivit cu firea, 
însemnătatea şi alcătuirea sa. Tot ea este cea care, sträbätind lumea cu tărie 
şi călăuzind-o cu blindete, descoperă minţii înţelesul ascuns al lucrurilor, al- 
cătuirea universului şi însuşirile elementelor. Gîndirii inteleptului îi explică 
lumea şi, de asemenea, îi dezvăluie sensul istoriei, începutul, mijlocul şi sfir- 
şitul veacurilor. Făurar al tuturor acestor lucruri, numai ea poate să le des- 
luseascä. Nici în cele de mai sus nu întîlnim vreun adevăr care să apară la 
capătul unei cercetări călăuzite de raţiunea umană; lumea şi chiar întelepci- 
unea nu sint decît lucrarea şi darul lui Dumnezeu. 

Acest fapt capital, a cărui neglijare constituie o permanentă sursă de con- 
fuzii, trebuie să ne fie regulă de interpretare şi în cazul, aparent mai complex, 
al prologului Evangheliei după loan. Într-adevăr, asistăm aici la apariţia unui 
şir întreg de termeni şi noţiuni ale căror ecouri filozofice sînt de netăgăduit; 


* Pentru textele biblice, am folosit Biblia sau Sfinta Scriptură, Editura Institutului 
Biblic şi de Misiune al Bisericii Ortodoxe Române, Bucureşti, 1982 (n.z.). 
** Apocalipsa 2, 23 (n.t.). 


INTRODUCERE 11 


înainte de toate, cea de Logos sau Cuvint. La început era Cuvintul, şi Cuvîntul 
era Dumnezeu, toate prin El s-au făcut; în El era viaţa, şi viaţa era lumina 
oamenilor. Această noţiune grecească de Logos este de certă origine filozo- 
fică, stoică în special, şi fusese deja folosită de Filon din Alexandria (mort 
în jurul anului 40 p. Chr.). Dar ce rol joacă ea la începutul celei de-a patra 
Evanghelii? Putem accepta, aşa cum deseori s-a susţinut, că o noţiune filo- 
zofică grecească vine să înlocuiască aici Dumnezeul creştin, obligînd astfel 
gindirea creştină la o abatere iniţială pe care nu va mai fi niciodată în stare 
să o îndrepte. Momentul este, aşadar, decisiv; elenismul şi creştinismul sînt, 
de aici înainte, în contact; care dintre ele l-a absorbit pe celălalt? 

Să presupunem că elenismul ar fi biruit. Ar trebui să asistăm la un eve- 
niment de importanţă într-adevăr capitală: o filozofie a Logosului, care exp- 
lică formarea lumii prin acţiunea acestui inteligibil suprem, şi care vede în 
el poate chiar un principiu de eliberare şi mîntuire, întilneşte o sectă religioasă 
iudaică ce propovăduieşte un Mesia, îl asimilează pe acest Mesia şi face din 
el o manifestare a Cuvîntului. Un asemenea proces va da naştere gnosticis- 
melor, dar tot el este şi cauza pentru care religia creştină va refuza cu atîta 
hotărîre să se contopească cu acestea. Lucrul este deci posibil şi s-a produs, 
dar nu în Evanghelia după loan. Ceea ce s-a întîmplat aici a fost tocmai cont- 
rariul. Plecînd de la persoana concretă a lui Isus, obiect al credinţei creştine, 
Joan se întoarce către filozofi pentru a le spune că ceea ce ei numesc Logos 
este El; că Logosul s-a făcut trup şi s-a sălăşluit între noi, iar noi — scandal 
întolerabil pentru spiritele care caută o explicaţie pur speculativă a lumii — 
l-am văzut (Joan 1, 14). A spune că el, Cristos, este Logosul nu era o afir- 
matie filozofică, ci religioasă. Aşa cum foarte bine spunea A. Puech: „Ca în 
toate împrumuturile făcute de creştinism de la elenism, este vorba — începînd 
chiar cu'acesta, care este, din cîte ştim, primul — de aproprierea mai curînd 
a unei noţiuni care va folosi interpretării filozofice a credinţei, decît a unui 
element constitutiv al acestei credinţe.“ 

Simplul fapt că religia creştină îşi apropria, încă din perioada celei de a 
patra Evanghelii, o noţiune filozofică de o asemenea importanţă constituie un 
eveniment la fel de decisiv. Astfel — şi acesta este lucrul de departe cel mai 
important —, însăşi Revelația creştină, anterior oricărei speculaţii teologice 
sau filozofice, nu doar legitima, ci şi impunea asemenea aproprieri. lată de 
ce avea să rezulte de aici în mod necesar o speculație teologică şi filozofică. 
A afirma că în calitate de Logos Cristos este Dumnezeu, că toate au fost 
făcute în el şi prin el, că el este viaţa şi lumina oamenilor, însemna a recurge 
dinainte, dincolo de teologia Cuvîntului, la metafizica Ideilor divine şi la no- 
etica iluminării. 

Ceea ce este valabil în privinţa Evangheliei Sfintului loan este valabil şi 
în privinţa Epistolelor Sfintului Pavel. Evreu prin naştere, dar originar din 
Tarsul Ciliciei, oraş deschis influentelor greceşti, Pavel a ascultat, desigur, 
„diatribe“ stoice, de la care a păstrat tonul vehement şi anumite expresii; dar 

şi aici găsim altceva decît rămăşiţe ale unor metafizici anterioare; două-trei 
idei simple, aproape brutale, puternice în orice caz, care sînt tot atitea puncte 
de plecare. Mai întîi, o anumită noţiune a Întelepciunii creştine. Pavel ştie de 
existenţa înţelepciunii filozofilor greci, dar o condamnă în numele unei Înţe- 
lepciuni noi, care este nebunie pentru rațiune: credinţa în Isus Cristos. „Iudeii 
cer semne, iar elinii caută înţelepciune. Însă noi propovăduim pe Hristos cel 
răstignit: pentru iudei, smintealä; pentru neamuri, nebunie. Dar pentru cei che- 
mati, şi iudei şi elini: pe Hristos, puterea lui Dumnezeu şi înţelepciunea lui 
Dumnezeu. Pentru că fapta lui Dumnezeu, socotită de către oameni nebunie, 
este mai înţeleaptă decit înţelepciunea lor şi ceea ce se pare ca slăbiciune a 
lui Dumnezeu, mai puternică decît tăria oamenilor“ (7 Cor. 1, 22-25). Din 
această dublă sfidare, cea adresată filozofilor va avea lungi ecouri în Evul 
Mediu, cu atît mai mult cu cît Sfîntul Pavel a revenit asupra ei de mai multe 
ori (I Cor. 1, 21; 2, 5; 2, 8). Deasupra înţelepciunii umane, pe care o face de 
ris, stă nebunia propovăduirii, Înţelepciunea mîntuitoare. 

Această denuntare a înţelepciunii greceşti nu era totuşi o condamnare a 
raţiunii. Deşi subordonată credinţei, cunoaşterea naturală nu este eliminată. 
Dimpotrivă, într-un text citat fără întrerupere în Evul Mediu (Rom. 1, 19-21) 
şi de care Descartes însuşi se va prevala pentru a-şi legitima opera metafizică, 
Sfintul Pavel afirmă că oamenii au despre Dumnezeu o cunoaştere naturală 
suficientă pentru a indreptäti severitatea acestuia faţă de ei: „Căci mînia lui 
Dumnezeu se descoperă din cer peste toată färädelegea şi toată nedreptatea 
oamenilor care ţin nedreptatea drept adevăr. Pentru că ceea ce se poate cu- 
noaşte despre Dumnezeu este cunoscut de către ei; fiindcă Dumnezeu le-a 
arătat lor. Cele nevăzute ale Lui se văd de la facerea lumii, intelegindu-se 
din făpturi, adică veşnica lui putere şi dumnezeire.“ Sfintul Pavel vrea, fără 
îndoială, să dovedească aici că päginii nu pot fi iertati, dar o stabileşte pe 
baza principiului că raţiunea poate cunoaşte — prin inteligenţă şi pornind de 
la priveliştea oferită de lucrările divine — existenţa lui Dumnezeu, puterea 
sa veşnică şi alte atribute, pe care nu le numeşte. Teza nu era nouă, căci se 
află formulată explicit in Cartea înțelepciunii lui Solomon (13, 5-9), dar, prin 
Sfintul Pavel, ea va impune oricărui filozof creştin datoria de a accepta că 
raţiunea umană poate dobîndi o anumită cunoaştere despre Dumnezeu porn- 
ind de la lumea exterioară. 

Un alt pasaj din Epistola către Romani impunea, de asemenea, acceptarea 
faptului că orice om găseşte în propria conştiinţă cunoaşterea naturală a legii 
morale (Rom. 2, 14-15); în sfirşit, alte pasaje conţineau cîteva îndrumări care 
au, în economia Epistolelor, o semnificaţie religioasă în esenţă, dar ale căror 
formulări, de origine stoică, le vom vedea reluate de numeroşi autori creştini. 
Aşa este, mai cu seamă, deosebirea dintre suflet (psyche, anima) şi duh, spirit 
(pneuma, Spiritus), care va folosi mai tîrziu drept fundament multor speculaţii 
psihologice inspirate din prima Epistolă către Tesaloniceni 5, 23. Deci asis- 
tăm iar, pur şi simplu, la una din acele aproprieri filozofice pentru care Sfintul 
Joan ne-a oferit un exemplu atit de grăitor. Aşa cum Sfîntul loan le spune 
päginilor: ceea ce voi numiţi Cuvint este Cristos al nostru, Sfintul Pavel le 

spune stoicilor: ceea ce voi numiti înțelepciune este credinţa noastră în Cris- 
tos, şi pe Cristos îl cinsteşte, fără să ştie, această conştiinţă despre care vorbiti 
atît. Aceste puncte de contact nu ne îngăduie să scoatem în evidenţă introdu- 
cerea vreunui element grecesc în substanţa credinţei creştine; persoana lui 
Cristos şi sensul misiunii sale nu sînt deloc afectate de aşa ceva; întîmplările 
povestite în Evanghelie şi învăţătura pe care aceasta o transmite vor rămîne 
deci, în integritatea lor iniţială, materia însăşi pe care se va exercita reflectia 
Părinților Bisericii. 

Se numeşte literatură patristică, în sens larg, totalitatea operelor creştine 
care aparţin epocii Părinților Bisericii; dar nu toate au drept autori Părinţi ai 
Bisericii, şi nici chiar această titulatură nu este riguros exactă. Într-un prim 
sens, ea îi denumeşte pe toţi scriitorii ecleziastici vechi, care au murit în cre- 
dintä creştină şi în comuniune bisericească; în sens restrins, un Părinte al 
Bisericii trebuie să întrunească patru trăsături: ortodoxie doctrinală, viaţă dusă 
în sfinţenie, recunoaştere de către Biserică, relativă vechime (aproximativ pînă 
la sfirşitul secolului al III-lea). Cînd nota de vechime lipseşte, dar scriitorul 
a reprezentat strălucit doctrina Bisericii, acesta primeşte titlul de Doctor al 
Bisericii; tradiţia îngăduie totuşi numirea celor mai vechi dintre ei, pină la 
Grigore cel Mare, drept Părinţi, iar Evul Mediu îi desemna pe toţi cu titlul 
de sancti!. Cînd se făcea distincţia între „sfinţi“ şi filozofi, tocmai Doctorii 
Bisericii se aveau în vedere. În 1298, Bonifaciu VIII îi ridică la rangul de 
Doctori ai Bisericii pe Ambrozie, Augustin, Ieronim, Grigore cel Mare. Mulţi 
alţii, ca Toma d’Aquino, sînt relativ recenți: Bonaventura nu a primit titlul 
decit în 1587, de la Sixt V. Să amintim că un Doctor al Bisericii nu este 
infaîlibil şi că, acolo unde se înşală, nu vorbeşte ca Doctor. În sfîrşit, după 
Doctorii Bisericii vin Scriitorii ecleziastici, a căror autoritate doctrinală este 
mult mai mică şi a căror ortodoxie poate să nu fie chiar ireproşabilă, dar care 
sînt martori vechi şi importanţi ai tradiţiei: Origene, Eusebiu al Cezareii se 
numără printre ei. Aceste clasificări precise sînt de origine modernă, iar Evul 
Mediu, deşi nu-i aşeza pe toţi aceşti scriitori pe aceeaşi treaptă, nu-i împărțea 
după nici un criteriu exact. Cît despre noi, vorbind despre atitudinea faţă de 
filozofie a Părinților greci şi a Părinților latini, îi vom include în această de- 
numire comună şi pe scriitorii ecleziastici, şi pe Doctorii Bisericii. 


Bibliografie 


O excelentă introducere în studiul acestei probleme se găseşte în Aimé 
PUECH, Histoire de la littérature grecque chrétienne depuis les origines 
jusqu'à la fin du IVe siècle, vol. I, Le Nouveau Testament, Les Belles-Lettres, 
Paris, 1928 (pentru un supliment de bibliografie, op. cit., p. 5, Histoire litté- 
raire). — J. LEBRETON, Les origines du dogme de la Trinité, ed. a IV-a, Paris, 
1919. — C. TOUSSAINT, L'Hellenisme et l'apôtre Paul, Paris, 1931. — F. 
PRAT, La théologie de saint Paul, ed. a VI-a, Paris, 1924. 


l sfinţi (lb. lat). 


CAPITOLUL ÎNTÎI 
PĂRINŢII GRECI ŞI FILOZOFIA 


Filozofia apare în istoria creştinismului doar în momentul în care anumiţi 
creştini au luat poziţie faţă de ea, fie ca să o condamne, fie ca să o absoarbă 
în religia cea nouă, fie ca să o folosească în scopurile apologeticii crestine. 
Termenul „filozofie“ prezintă încă din această epocă sensul de „înţelepciune 
păgină“, pe care îl va păstra timp de secole. Chiar şi în secolele al XII-lea şi 
al XIII-lea, termenii philosophi! şi sancti? vor semnifica în mod direct opozi- 
ţia dintre concepţiile despre lume elaborate de oameni lipsiţi de lumina cre- 
dintei şi cele ale Părinților Bisericii, care vorbesc în numele revelatiei cresti- 
ne. Nu este însă mai puţin adevărat că, foarte devreme, creştinismul a trebuit 
să ţină seama de filozofiile pägîne şi că, potrivit temperamentului fiecăruia, 
creştinii cultivați ai primelor secole au luat atitudini foarte diferite faţă de ele. 
Unii, care nu s-au convertit la creştinism decît destul de tîrziu şi după ce 
primiseră o educaţie filozofică grecească, erau cu atît mai putin înclinați să o 
condamne în bloc cu cît propria lor convertire le apărea mai curînd drept 
evenimentul final al căutării lui Dumnezeu, începută de ei cu filozofii. Printr-un 
efect de perspectivă inevitabil, gînditorii păgini ai secolelor de dinaintea lor 
le apăreau ca înscrişi deja pe drumul căruia creştinismul tocmai îi dezvăluise, 
în sfitşit, capătul. Dimpotrivă, alţii, pe care nici o nevoie speculativă nu-i 
împingea către cercetarea filozofică, adoptau o atitudine hotărît negativă faţă 
de nişte doctrine care nu le trezeau nici un interes. Oricum, atîta timp cît 
filozofia continua deci să fie considerată o realitate distinctă de credinţa creş- 
tină, rămîne posibil să-i scriem istoria, adică istoria a ceea ce au gindit primii 
creştini despre ea. 


I. — PĂRINŢII APOLOGIŞTI 
Încă din secolul al II-lea al erei creştine, apar Părinţii Apologişti, sau Apo- 
logeti, numiţi astfel fiindcă principalele lor opere sînt apologii ale religiei creş- 
tine. În sensul tehnic al termenului, o apologie era o pledoarie juridică, şi 


1 filozofi (lb. lat.). 
2 v, nota 1 de la p. 13. 


16 PĂRINŢII GRECI ŞI FILOZOFIA 


aceste opere sînt într-adevăr pledoarii în vederea obţinerii de la împărații ro- 
mani a recunoaşterii dreptului legal al creştinilor la existenţă, într-un imperiu 
oficialmente păgîn. Găsim în ele expuneri parţiale ale credinţei creştine şi 
cîteva încercări de justificare a ei în faţa filozofiei greceşti. 

Dintre cele două apologii cele mai vechi, care, ambele, datează din jurul 
anului 125, cea a lui Quadratus nu a mai fost găsită niciodată. Se pare, de 
altfel, că se întemeia mai ales pe minunile lui Cristos şi nici o mărturie nu 
lasă să se înţeleagă că ar fi luat poziţie faţă de filozofi. Avem însă traducerea 
apologiei lui Aristide, care conţine deja cîteva teze de clară inspiraţie filozo- 
fică. Pornind de la cercetarea totalitätii lucrurilor şi de la ordinea lor vădită, 
Aristide notează că orice mişcare regulată care domneşte astfel în univers 
ascultă de o anumită necesitate, de unde conchide că autorul şi coordonatorul 
acestei mişcări este Dumnezeu. Nemişcat, de neînțeles şi de nenumit, acest 
Dumnezeu cuprinde cu puterea sa universul pe care l-a creat. Nici elementele 
şi nici aştrii nu sint zeități, nu există decit un singur Dumnezeu, căruia toate 
neamurile deopotrivă, barbari, greci, iudei şi creştini, îi datorează supunere. 
Aşadar, concepţia creştină despre univers se cristalizează, în liniile ei man, 
încă din primul sfert al veacului al II-lea; nu ar fi inexact să o numim „iu- 
deo-creştină“, căci este tocmai cea pe care creştinismul o moştenise din Ve- 
chiul Testament. Noţiunea unui Dumnezeu unic, creator al universului, este 
trăsătura ei dominantă. Ea s-a impus imediat gîndirii primilor scriitori creş- 
tini, căci o regăsim, exprimată cu o vigoare neaşteptată la vremea aceea, în 
Păstorul lui Hermas (pe la 140-145): „Mai întîi de toate, crede că este un 
singur Dumnezeu, Care le-a făcut pe toate şi le-a întocmit, Care le-a adus pe 
toate de la neființă la fiinţă“ (Poruncile I, 1). De altfel, această formulă a 
creaţiei ex nihilo? era ea însăşi de origine biblică (ZI Mac. 7, 28) şi avea să 
devină termenul tehnic folosit de toţi scriitorii creştini pentru a desemna actul 
însuşi al creaţiei. e 

Opera Sfintului Iustin, martir, este contemporană cu Păstorul lui Hermas. 
Născut la Flavia Neapolis (Nabulus), din părinţi pägini, lustin s-a convertit 
la creştinism înainte de 132 şi a fost martirizat la Roma, sub prefectul Iunius 
Rusticus (163-167). Dintre scrierile sale care s-au păstrat, cele mai impor- 
tante sint Prima apologie (150), adresată împăratului Hadrian, urmată curînd 
de completarea ei, A doua apologie, adresată împăratului Marc Aureliu, şi 
Dialog cu Tryphon, scris pe la 160. lustin ne povesteşte propria sa evoluţie 
religioasă şi, deşi stilizată, relatarea acesteia în Dialogul cu Tryphon exprimă 
totuşi cu fidelitate principalele motive ale convertirii la creştinism pe care 
putea să le aibă un pägin de cultură greacă pe la anul 130 după Cristos. Preo- 
cupările religioase deţineau pe atunci un loc însemnat şi în filozofia greacă. 
Convertirea la creştinism însemna adesea trecerea de la o filozofie însufleţită 
de un spirit religios la o religie capabilă de concepţii filozofice. Pentru tînărul 


3 din nimic (lb. lat.). 

lustin, filozofia era „ceea ce ne călăuzeşte către Dumnezeu şi ne uneşte cu 
el“. I-a frecventat mai întâi pe stoici, dar pe oamenii aceştia nu-i interesa Dum- 
nezeu şi chiar i-au spus că nu e necesar să-l cunoşti. Adresîndu-se apoi pe- 
ripateticienilor, a dat peste un profesor care i-a cerut mai întîi să ajungă la o 
înţelegere asupra plăţii, „pentru ca relaţiile dintre ei să nu rămînă fără folos“: 
acesta nu era deci filozof. Iustin a vrut atunci să înveţe de la un pitagorician, 
dar acest profesor cerea să ştii mai întîi muzică, astronomie şi geometrie, iar 
lustin nu se putea hotărî să dedice acestor ştiinţe timpul necesar. Un rezultat 
mai bun îl aştepta la discipolii lui Platon. Acolo a învăţat într-adevăr ceea ce 
dorea să afle: „Înțelegerea lucrurilor necorporale“, spune Iustin, „mă atrăgea 
în cel mai înalt grad; contemplarea Ideilor îmi înaripa gîndul, astfel încît, la 
puţină vreme, am crezut că am ajuns înţelept; am fost chiar atit de prost încît 
am sperat că-l voi vedea imediat pe Dumnezeu: căci acesta e țelul filozofiei 
lui Platon.“ 

În filozofie, Iustin căuta o religie naturală. Nu ne vom mira aşadar că mai 
tîrziu a putut să schimbe platonismul cu altă religie. În pustnicia în care se 
retrăsese pentru a medita, Iustin a întîlnit un bătrîn care l-a întrebat despre 
Dumnezeu şi despre suflet, şi cum el i-a răspuns înfätisindu-i concepţia lui 
Platon despre Dumnezeu şi despre transmigrarea sufletelor, bätrinul i-a arătat 
cît de incoerentä este aceasta: dacă sufletele care l-au văzut pe Dumnezeu 
trebuie apoi să-l uite, fericirea lor nu este decît neputinţă; iar dacă cele ne- 
vrednice să-l vadă rămîn, drept pedeapsă pentru nevrednicia lor, legate de 
trup, pedepsirea este inutilă atita vreme cît ele nu se ştiu pedepsite. La aces- 
tea, Iustin a schiţat o justificare din Timaios, dar bătrînul i-a răspuns că nu-i 
pasă nici de Timaios şi nici de doctrina platoniană a nemuririi sufletului. Su- 
fletul trăieşte nemuritor nu pentru că este viaţă, aşa cum ne învaţă Platon, ci 
pentru că o primeşte, aşa cum ne învaţă creştinii: sufletul trăieşte pentru că 
aşa vrea şi atita timp cît vrea Dumnezeu. Acest răspuns ne pare azi de o 
simplitate înrudită cu banalitatea, dar el marca limpede linia care despärtea 
creştinismul de platonism. Iustin a întrebat, aşadar, unde se poate citi această 
doctrină şi, cum i se răspunse că nu în scrierile vreunui filozof, ci în cele ale 
Vechiului şi Noului Testament, a fost de îndată cuprins de dorinţa de a le 
citi: „O flacără mi s-a aprins deodată în suflet şi m-am simţit cuprins de iubire 
pentru Profeti şi pentru acei oameni prieteni ai lui Cristos; si, chibzuind eu 
însumi la toate aceste cuvinte, am înţeles că această filozofie este singura 
folositoare şi sigură.“ 

Acest text din Dialogul cu Tryphon este de o importanţă capitală, căci ne 
arată, într-un caz concret şi istoriceşte localizabil, cum a putut religia creştină 
să asimileze imediat un domeniu revendicat pînă atunci de filozofi. Aceasta, 
deoarece creştinismul oferea o nouă soluţie unor probleme pe care filozofii 
înşişi le puseseră. O religie întemeiată pe credinţa într-o revelaţie divină se 
dovedea capabilă să rezolve problemele filozofice mai bine decît filozofia; 

discipolii ei aveau aşadar dreptul să-şi revendice titlul de filozofi şi, fiind 
vorba de religia creştină, să se declare filozofi chiar în calitate de creştini. 

Această pretenţie nu era totuşi ferită de orice obiectie. Mai întîi, dacă se 
admite că Dumnezeu nu le-a dezvăluit oamenilor adevărul decît prin Cristos, 
se pare că cei care au trăit înainte de Cristos nu sînt vinovaţi că nu l-au cu- 
noscut. Punînd chiar el această problemă în Prima apologie, Iustin îşi lua 
sarcina să definească natura revelatiei creştine şi locul ei în istoria omenirii. 
Principiul soluţiei pe care o propune este împrumutat din prologul Evanghe- 
liei după loan. „Am aflat“, afirmă el aşadar, că orice om care vine pe lume 
e luminat de Cuvint si, ca urmare, „toată omenirea se împărtăşeşte din Cuvint“. 
Există deci o revelaţie universală a Cuvîntului divin, anterioară celei care s-a 
produs cînd acelaşi Cuvint s-a făcut trup. Iustin va expune din nou această 
teză în termeni împrumutaţi din stoicism, cînd va spune, în A doua apologie, 
că adevărul Cuvintului este ca o „rațiune seminală“, adică o sămânță din care 
fiecare om a primit o mică parte. Oricum ne-am exprima, faptul rămîne ace- 
laşi si, de vreme ce Cristos este Cuvintul întrupat, toţi oamenii care au trăit 
întru Cuvint, fie ei iudei sau pägini, au trăit întru Cristos, în timp ce aceia 
care, prin apucăturile lor, au trăit împotriva Cuvintului, au trăit şi împotriva 
lui Cristos. Crestini şi anticrestini şi, ca atare, merite şi greşeli au existat aşa- 
dar şi înainte de Cristos. Dacă adăugăm la acestea că filozofii greci şi-au 
împrumutat deseori ideile din cărţile Vechiului Testament, vom fi îndreptăţiţi 
să conchidem că revelaţia creştină este punctul culminant al unei revelații 
divine veche de cînd neamul omenesc. 

Dacă aşa stau lucrurile, creştinismul îşi poate asuma răspunderea întregii 
istorii, pretinzîndu-i însă şi foloasele. Tot răul săvirşit s-a sävirsit împotriva 
Cuvintului si tot binele săvîrşit s-a sävirsit prin Cuvint; or, Cuvintul e Cristos; 
Iustin conchide aşadar în numele creştinilor: „tot adevărul care s-a spus vreo- 
dată ne aparţine“. Aceste vorbe într-adevăr celebre din A doua apologie 
(cap. XIII) justificau anticipat folosirea filozofiei greceşti de către ginditorii 
creştini ai secolelor următoare. Întelegem, cel putin, de ce Iustin însuşi n-ar 
fi fost mirat de aşa ceva. Pentru el, Heraclit şi stoicii nu sînt străini de gîndi- 
rea creştină; Socrate l-a cunoscut „în parte“ pe Cristos: într-adevăr, el a des- 
coperit anumite adevăruri prin strădania raţiunii care este ea însăşi o partici- 
pare la Cuvint, iar Cuvîntul e Cristos; Socrate face deci parte dintre discipolii 
lui Cristos. Pe scurt, acelaşi lucru se poate spune despre toţi filozofii păgîni 
care, gîndind adevărul, au avut în ei germenii acestui adevăr deplin pe care 
revelaţia creştină ni-l oferă în starea lui desävirsitä. 

Principiile călăuzitoare ale lui Iustin sînt mai importante decît modalităţile 
în care el le-a aplicat. De altfel, natura însăşi a scrierilor sale nu se preta 
expunerilor generale şi nici discuţiilor aprofundate. Dialogul cu Tryphon şi 
cele două Apologii nu-şi propun să expună doctrina creştină în ansamblu, cu 
atît mai puţin să dezvolte concepţiile filozofice la care aderă autorul. lustin 
nu face decît să atingă în treacăt elementele prin care crede de cuviinţă să 

justifice credinţa creştină şi, la rîndul nostru, nu putem decit să culegem aces- 
te indicaţii fragmentare, grupîndu-le sub titluri de capitole care nici măcar 
nu-i aparţin. 

Dumnezeu este o fiinţă unică şi de nenumit; Iustin spune „anonimă“. Să-l 
numesti Tatăl, Creator, Domn sau Stăpîn înseamnă să arăţi nu atît ceea ce 
este el în sine, cit ceea ce este sau face pentru noi. Acest Dumnezeu ascuns 
este Dumnezeu Tatăl. Creator al lumii, nimeni nu i-a vorbit şi nici nu l-a 
văzut vreodată, dar el s-a făcut cunoscut omului trimitind „un Dumnezeu altul 
decit cel care le-a făcut pe toate, spun altul ca număr, şi nu ca noţiune“. Acest 
alt Dumnezeu este Cuvîntul, care s-a arătat lui Moise, precum şi altor patri- 
arhi şi despre care am spus că-l luminează pe orice om care vine pe lume. 
Cuvîntul este „primul născut“ al lui Dumnezeu, care l-a zidit sau „plămădit“ 
înaintea oricărei făpturi. Cînd încearcă să exprime raportul dintre Cuvint şi 
Tatăl, Iustin foloseşte comparații fatal deficiente, precum cea cu focul care 
aprinde un altul fără să se împuţineze sau cea, perfect stoică, cu gîndirea 
(cuvîntul interior) care se exprimă în vorbe (cuvintul rostit) fără a se despărţi 
de sine. Această naştere a Cuvintului de către Tatăl s-a petrecut înainte de 
facerea lumii. Un text obscur, tradus diferit de diferiţi interpreţi, îi îndrep- 
täteste pe unii să spună că, după părerea lui Iustin, Cuvîntul a fost născut 
înainte de facere, dar în vederea facerii, iar pe alţii să nu-i atribuie această 
doctrină a naşterii temporale a Cuvintului. Oricum ar sta lucrurile în această 
privinţă, Iustin a subordonat în mod expres Cuvintul Tatălui şi creatorului 
tuturor lucrurilor. Dumnezeul demiurg, pentru a folosi, împreună cu el, lim- 
bajul din Timaios, ocupă primul loc: Cuvintul, pe care l-a născut după voia 
sa, este tot Dumnezeu, dar de rangul al doilea. Cît despre Duhul Sfint, a treia 
persoană a Treimii creştine, el este Dumnezeu „în al treilea rînd“; felul în 
care vorbeste Iustin despre toate acestea ne determină să credem că nu le-a 
definit niciodată în mod clar natura, locul sau rolul. 

La om, Iustin nu a ţinut seama decit de suflet. Pasajul din Dialogul cu 
Tryphon, în care vorbeşte despre natura lui, este destul de obscur: „Aşa cum 
omul nu există veşnic, iar trupul nu dăinuie unit mereu cu sufletul, ci, atunci 
cind această armonie trebuie distrusă, sufletul părăseşte trupul şi omul nu mai 
există, tot aşa, cînd sufletul trebuie să înceteze să mai fie, duhul vieţii fuge 
din el, sufletul nu mai există şi se întoarce, la rîndul lui, acolo de unde ieşise.“ 
Această concepţie tripartită a naturii umane (corp, suflet, spirit sau pneuma) 
este de origine pauliană şi stoică. De altfel, se vede că Iustin nu consideră 
imposibilă moartea sufletului. Într-adevăr, sufletul — aşa cum îl învățase bă- 
trinul căruia îi datora convertirea — nu este viaţă, ci o primeşte de la Dum- 
nezeu; deci nu este nemuritor de drept, ci dăinuie atita timp cît Dumnezeu 
vrea să îl păstreze. Un text curios din Dialogul cu Tryphon (V, 3) spune că 
sufletele drepţilor se duc într-o lume mai fericită, unde nu mai mor, pe cînd 
cele ale păcătoşilor sint pedepsite atîta timp cît Dumnezeu vrea ca ele să exis- 
te; dar cum, în alt loc, Iustin vorbeşte de chinuri veşnice, nu se poate afirma 

că a luat o poziţie clară în această chestiune. Oricum, Iustin nu se îndoieşte 
că sufletul trebuie răsplătit sau pedepsit în viaţa de apoi potrivit cu faptele 
lui bune sau rele. De altfel, aşa este şi drept: de vreme ce voinţa lui e liberă 
şi nicidecum supusă soartei, aşa cum susţin stoicii, omul este răspunzător de 
faptele sale. Iustin a insistat atit de tare asupra liberului arbitru ca temei ne- 
cesar şi suficient al virtuţii şi al greşelii, şi a vorbit atît de putin şi de neclar 
despre păcatul originar, încît nu ne prea putem da seama cum a conceput 
rolul harului divin. Despre care a vorbit totuşi, iar dacă ne amintim că mai 
multe scrieri ale lui lustin s-au pierdut, vom socoti desigur înţelept să nu-i 
reconstituim în mod arbitrar poziţia în această chestiune. Cu siguranţă, Iustin 
nu s-a gîndit nici că faptele sale l-ar putea mîntui independent de Cristos şi 
nici că Cristos l-ar mîntui independent de faptele sale, dar nu e clar ca el să 
fi simţit nevoia să aşeze această dublă certitudine pe vreo speculație. 

Iustin se arată a fi primul dintre cei pentru care revelaţia creştină este 
punctul culminant al unei revelații mai ample, şi totuşi creştină în felul ei, de 
vreme ce orice revelaţie vine de la Cuvînt, iar Cristos este Cuvîntul întrupat. 
Iustin poate fi deci considerat strämosul acestei familii spirituale creştine, al 
cărei creştinism larg deschis revendică pentru sine tot adevărul şi tot binele 
şi se consacră să le descopere pentru a şi le asimila. Numeroşi vor fi membrii 
acestei familii, şi nu toţi vor fi sfinţi, dar Iustin Martirul a fost, sîngele pe 
care l-a vărsat pentru Cristos garantează din plin autenticitatea unui creşti- 
nism de acest gen şi se răsfringe asupra unor mărturii mai puţin clare decit 
a lui. Printre martorii lui Cristos care l-au mărturisit pînă la martiriu, lui Iustin 
îi plăcea să-l numere şi pe Socrate, condamnat şi omorît, la aţiţarea diavolu- 
lui, pentru nestrămutata lui dragoste de adevăr. Lucru de care trebuie, poate, 
să ne amintim pentru a interpreta corect o vorbă de-a lui Erasm; căci Iustin 
demonstrase anticipat adevărul din invocatia umanistului, atît de des citată şi 
atit de diferit interpretată: „Sfinte Socrate, roagă-te pentru noi.“ 

În istorie, întimplarea merge uneori cu capriciul pinä la simularea nece- 
sităţii. După Iustin, Tatian, adică prototipul şi strămoşul gînditorilor al căror 
creştinism, întors asupra lui însuşi, este mai curînd grăbit să excludă decit 
curios să asimileze. Se pare că educaţia lui Tatian a fost cea primită de retorii 
greci. De altfel, toată viaţa şi-a păstrat gustul pentru literatură şi stilul deseori 
obscur, deprinse din tinereţe. După ce a călătorit şi s-a iniţiat în diferite dis- 
cipline, în special în filozofie, s-a convertit la creştinism din motive asemă- 
nătoare cu cele ale lui Iustin. S-a dus atunci la Roma, unde l-a cunoscut pe 
Iustin, devenindu-i discipol. Acest profesor, pe care l-a numit „prea minunat“, 
a exercitat o influenţă profundă asupra gîndirii sale, dar elementele care au 
trecut de la Iustin la Taţian şi-au schimbat mult aspectul prin integrarea în 
opera discipolului. Lucrarea sa principală, Cuvint către greci, este datată de 
istorici între 166 şi 171, dar pentru motive destul de greu de înţeles. Cu cît 
i se subliniază mai mult elementele eretice, cu atît se face mai mult legătura 
între data redactării ei şi cea a iesirii lui Tatian din rîndurile Bisericii; cu cît 


PĂRINŢII APOLOGIŞTI 21 


se atenuează mai mult acest aspect al operei, cu atît mai mult este pusă redac- 
tarea ei în legătură cu data convertirii lui Taţian la creştinism. Oricare ar fi 
adevărul, rămîne un fapt că Taţian s-a îndreptat din ce în ce mai mult către un 
soi de gnosticism şi a aderat, în 172, la gnoza lui Valentin. Mai tîrziu, avea 
fie să întemeieze, fie să refacă secta zisă a encratitilor, profesînd un rigorism 
moral absolut, interzicind căsătoria şi recomandind abtinerea de la carne şi 
vin, pentru a se evita riscul păcătuirii. Taţian a mers atit de departe în apli- 
carea principiilor sale, încît a ajuns să înlocuiască vinul cu apă în taina eu- 
haristiei. Din ultima perioadă a vieţii sale datează o concordanţă a celor patru 
evanghelii, Diatessaron, al cărei succes a fost, mai ales în Syria, considerabil. 
Cuvîntul către greci este declaraţia drepturilor barbarilor, adică ale creşti- 
nilor şi ale creştinismului, împotriva grecilor şi a culturii acestora. Taţian a 
folosit adesea împotriva lor un argument pe care l-am întîlnit deja la Iustin, 
dar pe care polemiştii şcolii iudeo-alexandrine (Iosephus Flavius, Împotriva 
lui Apion I; Filon, Alegorii I, 33) le folosiseră înaintea lor: grecii au împru- 
mutat din Biblie multe dintre ideile lor filozofice. Nimic nu ne îngăduie, azi, 
să considerăm afirmaţia drept justificată, dar, luată ca fapt în sine, ea dove- 
deşte că primii gînditori creştini au fost pe deplin conştienţi că o anumită arie 
de probleme ţine concomitent de competenţa filozofilor şi de cea a creştinilor. 
Cu toate că nu el l-a inventat, Taţian a folosit acest argument cu atita dărnicie, 
încît putem vedea în el trăsătura caracteristică a apologeticii sale. Ba chiar 
i-a generalizat utilizarea, inspirat de un violent sentiment antielenic. Ceea ce 
susţinea era că grecii n-au inventat niciodată nimic, şi mai ales nu filozofia. 
Capitolele 31, 36 şi 110 din Cuvint urmăresc să dovedească faptul că „filo- 
zofia noastră“ — aşa numeşte Taţian religia creştină — este mai veche decît 
civilizaţia grecilor, aceştia împrumutind din ea numeroase învăţăminte, pe care, 
de altfelz nu le-au înţeles prea bine. Sofiştii greci şi-au furat ideile, ascun- 
zîndu-şi furtul. lar ceea ce nu au împrumutat din Scripturi fiind absurd, e de 
neînțeles cu ce superioritate s-ar putea lăuda filozofii. Aristotel, de pildă, nega 
ptovidenţa sau, cel mult, o limita la domeniul necesităţii, cu excepţia a tot ce 
se petrece pe Pămînt; în plus, propaga o morală aristocratică, rezervind feri- 
cirea celor avuţi, de neam, puternici şi frumoşi. Stoicii propovăduiau doctrina 
veşnicei reintoarceri a evenimentelor: Anytos şi Meletos vor trebui deci în 
mod fatal să se întoarcă pentru a-l acuza din nou pe Socrate, iar cum cei răi 
sint totdeauna mai numeroşi decît dreptii, numărul drepţilor va fi întotdeauna 
mai mic decît al celor răi. E ca şi cum ai spune că Dumnezeu este răspunzător 
de răul din lume sau, mai degrabă, că Dumnezeu este el însuşi răutatea celor 
răi, de vreme ce stoicii il identifică cu necesitatea absolută a fiinţelor. De 
altminteri, este cu totul inutil să critici în detaliu sistemele filozofilor; şi-au 
luat singuri sarcina s-o facă, din moment ce şi-au petrecut vremea combă- 
tindu-se între ei. Tatian a fost primul care a dezvoltat în toată amploarea ar- 
gumentul, deseori reluat mai tirziu, „prin contrazicerile filozofilor“. Această 
temă va constitui, începînd cu secolul al II-lea, întreaga substanţă a lucrării 
atribuite de tradiţia lui Hermas, /rrisio philosophorum (Persiflarea filozofilor). 

Criticile îndreptate de Taţian împotriva religiei păgîne nu sînt deosebit de 
originale şi constau, mai ales, în evidenţierea imoralitätii mitologiei greceşti 
şi absurditätii actelor pe care aceasta le atribuie zeilor, ceea ce filozofii greci 
n-au neglijat să facă înaintea lui. Critica pe care o face astrologiei constă în 
demonstrarea faptului că este lucrarea diavolilor şi că este, de altfel, de neîm- 
păcat cu ideea creştină a răspunderii. Obiectiile sale împotriva vrăjitoriei sînt 
de acelaşi tip. lustin spusese înaintea lui, în cele două Apologii, că diavolii 
se slujesc de vrăjitorie pentru a-i subjuga pe oameni. Dezvoltind această idee, 
Tatian arată că, în general, bolile au cauze naturale, dar că diavolii se dau 
drept capabili să le vindece: de aici retetele vrăjitoreşti. De fapt, apologetul 
nostru nu are mai multă încredere în medicină decît în vrăjitorie, cu care se 
pare că, practic, a confundat-o. Adevăratul său gînd este că un creştin vrednic 
de acest nume socoteşte încrederea în Dumnezeu drept un leac suficient pen- 
tru durerile de care suferă. După critica politeismului şi a magiei, critica lui 
Taţian s-a extins cu deosebire asupra fatalitätii. E destul de curios că obiec- 
tiile sale împotriva unei teze a cărei obîrsie putea fi căutată în stoicism au o 
rezonanţă stoică atît de limpede. Crestinul nu poate fi supus fatalitätii, afirmă 
Taţian, căci este stäpin pe sine şi pe dorinţele sale. 

Teologia lui Tatian nu diferă sensibil de cea a lui Iustin. Expresiile pe 
care le foloseşte sînt totuşi mai limpezi, uneori mai şocante, şi nu ştii dacă 
trebuie să-l citeşti pe Iustin în lumina lui Taţian sau dacă discipolul a forţat 
gîndirea dascălului în anumite probleme importante. Dumnezeul lui Taţian 
este unic, spirit pur, invizibil pentru ochii oamenilor. În plus, este „principiu“ 
a tot ce există, adică cel care, fiind el însuşi nematerial, a creat materia. Dum- 
nezeu nu are cauză, dar toate celelalte au, şi această cauză este Dumnezeu. 
Felul în care Dumnezeu este cauză e demn de luat în seamă. El nu a creat 
materia ca imanent acesteia, ci o domină. Dacă există deci un spirit imanent 
lucrurilor, un „suflet al lumii“, acesta nu poate fi decît un principiu subordo- 
nat lui Dumnezeu şi care nu este Dumnezeu. Această săgeată îndreptată îm- 
potriva stoicismului caracterizează poziţia personală a lui Taţian. Din moment 
ce toate îşi datorează fiinţa lui Dumnezeu, îl putem cunoaşte pe Creator por- 
nind de la creatură. Cum spune Taţian, care îl evocă aici pe Sfintul Pavel 
(Rom. 1, 20): „Îl cunoaştem pe Dumnezeu prin zidirea Lui, iar prin lucrările 
Lui îi înţelegem puterea nevăzută.“ 

Înainte de facerea lumii, Dumnezeu era singur, dar toată puterea lucrurilor 
văzute şi nevăzute era deja în el. Tot ce era în el se afla acolo „prin mijlocirea 
Logosului“, care îi era lăuntric. Atunci a avut loc întimplarea, întilnită deja 
la Iustin, însă descrisă de data aceasta în termeni atît de clari încît nu ne mai 
putem îndoi în privinţa naturii ei. „Printr-un act liber de voinţă al lui Dum- 
nezeu, a cărui esenţă este simplă, iese din el Cuvîntul, iar Cuvîntul, care nu 
s-a dus în gol, este prima lucrare a Tatălui.“ Tatian, care-l evocă şi aici pe 
Sfintul Pavel (Colos. 1, 15), vrea să spună că Logosul divin nu s-a pierdut 
în gol, precum cuvintele (verba) pe care le pronuntäm, ci că, o dată rostit, a 

rămas şi a dăinuit ca fiinţă reală. Rămîne atunci să ne întrebăm cum s-a pro- 
dus această generare. Logosul „provine dintr-o împărtăşire, iar nu dintr-o îm- 
pärtire. Ceea ce este împărţit este scos din lucrul care se împarte, dar ceca 
ce este împărtăşit presupune dăruirea de bunăvoie şi nu prilejuieşte nici o 
lipsă în lucrul din care este luat“. Aşa este producerea Cuvintului de către 
Dumnezeu, precum o tortä aprinsă de o altă tortä, sau precum cuvîntul auzit 
de cei ce-şi ascultă dascălul: „Eu însumi, de pildă, vă vorbesc si voi mă auziţi, 
iar eu, care mă adresez vouă, nu sînt lipsit de cuvîntul meu pentru că acesta 
se transmite de la mine la voi, ci, rostindu-mi cuvîntul, îmi propun să rîn- 
duiesc materia învălmăşită care este în voi.“ Dumnezeu şi-a rostit aşadar 
Cuvîntul fără să se despartă de el, în scopul creaţiei. 

Căci Cuvîntul este cel care a făcut materia. Cum spune Taţian, „a lucrat-o“ 
în calitate de „demiurg“. Cuvîntul creştinesc se întîlneşte aşadar aici cu zeul 
din Timaios, care, la rîndul său, se preface în Zeu creator. La drept vorbind, 
în scrierile lui Taţian Cuvîntul nici nu găseşte, precum demiurgul lui Platon, 
materia gata făcută, nici nu o creează din nimic, precum Dumnezeul Bibliei. 
Pare mai degrabă să o „proiecteze“ în afara lui printr-un fel de radiaţie, dar 
nu ar putea preciza mai mult, căci l-am face pe Taţian să spună lucruri pe 
care nu le-a spus. Dimpotrivă, se ştie cu certitudine că, reprezentindu-si naşte- 
rea divină a Cuvântului ca pe o naştere omenească a gîndirii şi a vorbirii, a 
conceput creaţia ca pe un fel de invätäturä: „Rostindu-mi cuvintul, îmi propun 
să rinduiesc materia învălmăşită care e în voi, şi aşa cum Cuvîntul, care s-a 
născut înăuntrul principiului, a dat naştere la rîndul lui — ca unei lucrări a 
sa şi rinduind materia — creaţiei pe care o vedem, tot aşa şi eu, aidoma 
Cuvintului, fiind renăscut şi dobîndind înţelegerea adevărului, lucrez să pun 
rinduialä în invălmăşirea materiei, cu care am aceeaşi obîrsie. Căci materia 
nu este fără început, asemenea lui Dumnezeu, şi nu este, nefiind lipsită de 
început, aceeaşi putere ca Dumnezeu: ci a fost creată, este lucrarea altuia şi 
nu a putut să fie făcută decît de creatorul universului“. Imediat după descrie- 
rea în aceşti termeni a creaţiei, în capitolul V al Cuvintului său, Taţian o 
foloseşte drept argument în favoarea învierii trupului. Pentru cel care admite 
creaţia, naşterea unui om este întocmai ceea ce va fi învierea lui; pentru raţiu- 
ne, ambele teze sint deci echivalente. 

Primele creaturi sînt îngerii. Fiind creaţi, ei nu sînt Dumnezeu. Nu posedă 
deci Binele prin esenţă, ci îl înfăptuiesc prin voinţă. Ca atare, sînt vrednici 
sau nu şi pot fi, pe drept, răsplătiți sau pedepsiţi. Rătăcirea îngerilor a fost 
deci pedepsită pentru că aşa era drept să fie. Cum s-a întîmplat această rătăci- 
re? Taţian vorbeşte, în termeni abstracţi, despre rînduielile hotärîte de Logos 
şi despre răzvrătirea primului înger împotriva legii lui Dumnezeu. Alţi îngeri 
au făcut atunci din el un zeu, dar Logosul „l-a înlăturat din preajma sa“ pe 
cel ce provocase rătăcirea, precum şi pe părtaşii lui. Această retragere a Lo- 
gosului a făcut din aceşti îngeri tot atiţia demoni, iar oamenii, care i-au urmat, 
au ajuns muritori. Din unele expresii folosite în capitolele VII şi XII ale 

Cuvintului, trebuie dedus că Taţian s-a străduit să înfăţişeze doctrina creştină 
a căderii pe înţelesul păgînilor. Deci toate acestea nu sint decît o povestire 
în stil apologetic destinată cititorilor, şi ar fi poate imprudent să insistăm prea 
tare pe amănunte. În schimb, Taţian arată răspicat urmările rătăcirilor înge- 
rilor asupra oamenilor; căci are oroare de stoicism şi de doctrina acestuia 
despre necesitate şi susţine, în consecinţă, că îngerii căzuţi î-au învăţat pe 
oameni noţiunea de fatalitate. O dată acceptată, această credinţă a funcţionat 
ca şi cum Destinul ar fi o forţă adevărată, iar oamenii au ajuns într-adevăr 
robii acestei născociri diabolice. 

Despre antropologia şi despre teologia lui Tatian se poate afirma că ne 
expun tentatiei de a preciza mai multe aspecte ale doctrinei lui Iustin, cu 
riscul de a-i atribui dascălului dezvoltări care nu-i aparţin poate decit disci- 
polului. Oricum, ştim că Taţian descompune ceea ce noi numim suflet în 
două elemente: mai întîi ceea ce el numeşte psyche, un fel de spirit, precum 
cel care se va numi în latineşte animus, care impregnează materia a tot ce 
există: aştri, îngeri, oameni, animale, plante si ape. Cu toate că în sine această 
psyche este una, ea îşi schimbă natura după speciile diferite de fiinţe pe care 
le însufleţeşte. Este, de altfel, materială. Taţian declară că vorbeşte aici po- 
trivit cu Revelația, adică, probabil, cu acele texte ale Vechiului Testament 
care identifică sufletul animalelor cu sîngele. A doua parte a sufletului este 
spiritul sau pneuma. Este partea superioară şi sufletul propriu-zis. Este ne- 
materială şi în ea sălăşluieşte în om imaginea şi asemănarea cu Dumnezeu. 
Prin natura lui, sufletul este muritor, dacă nu moare, e datorită voinţei lui 
Dumnezeu. La Tatian, ca şi la dascălul său Iustin, este din păcate la fel de 
dificil să aflăm ce soartă îi rezervă efectiv Dumnezeu sufletului. Avem im- 
presia că ne lipseşte cheia pentru a le desluşi spusele. Iată, cel putin, ce se 
poate citi în capitolul XIII din Cuvinz către greci: „Sufletul omenesc, greci, 
nu este în sine nemuritor, ci muritor; dar acelaşi suflet poate şi să nu moară. 
Dacă nu cunoaşte adevărul, moare şi se destramă o dată cu trupul, pentru a 
învia însă împreună cu trupul mai tirziu, la sfîrşitul lumii, şi pentru a primi 
o dată cu trupul drept pedeapsă moartea în nemurire; dimpotrivă, cînd dobin- 
deşte cunoaşterea lui Dumnezeu, nu mai moare, chiar de se destramă pentru 
o vreme.“ Se poate glosa în voie un asemenea text, dar cum poţi fi sigur că 
o faci fără să trădezi gindirea autorului? Singurul aspect cert pare, într-adevăr, 
să fie acela că doctrina platoniană despre nemurirea firească a sufletelor, in- 
tegrată astăzi în doctrina creştină, nu s-a impus gîndirii primilor creştini ca 
necesară. Cel mai important pentru ei nu era să stabilească nemurirea pro- 
priu-zisă a sufletului, ci, în cazul în care acesta e muritor, să-i asigure învie- 
rea, iar, dacă e nemuritor, să susţină că nu este nemuritor prin el însuşi, ci 
prin libera voinţă a lui Dumnezeu. 

Aceasta este concepţia despre nemurirea sufletului în care pare să-şi fi 
găsit Taţian principiul moralei sale. În sine, sufletul nu este decît întuneric, 

dar a primit de la Cuvînt deopotrivă lumină şi viaţă. După ce s-a răzvrătit 
împotriva lui Dumnezeu, viaţa l-a părăsit, iar el trebuie să se străduiască de 
aici înainte să-şi regăsească izvorul. Din fericire pentru oameni, Cuvîntul în- 
cearcă, la rîndul lui, să coboare iar printre ei, prin mijlocirea celor inspirați, 
cei în care domină pneumat, spre deosebire de cei în care domină psyche. 
O convertire (metanoia) are loc în toate sufletele care primesc din nou în ele 
Duhul Sfint, pe care îl gonise păcatul. Această convertire, sau pocăință, în- 
deamnă sufletul să se desprindă de materie şi să se înscrie într-un ascetism 
care îl va izbăvi de ea cît mai deplin cu putinţă. 

Observăm cum se ivesc aici noţiunile gnostice care l-au dus în cele din 
urmă pe Taţian la encratism, sectă al cărei conducător a ajuns. Din lucrarea 
în care işi expune ultima doctrină, Despre desăvirşirea întru Mintuitorul, nu 
se cunoaşte din păcate decît titlul, dar tendinţele generale ale operei sale sînt 
destul de limpede conturate pentru a vedea în Taţian tipul însuşi de tempe- 
rament creştin opus celui al lui Iustin. Cuvintul către greci în întregime este 
opera unui „barbar“ care luptă împotriva naturalismului elenic, fără să dis- 
cearnă între lucrurile sănătoase sau nesănătoase cuprinse în el, deci fără nici 
un efort de a asimila ceva. Nu te poţi împiedica să nu găseşti un înţeles istoric 
adînc in faptul, paradoxal în aparenţă, că duşmanul neinduplecat al naturalis- 
mului grecesc a ajuns eretic şi că cel care lega toată frumuseţea, chiar şi pe 
cea grecească de iluminarea Cuvintului mai este şi astăzi cinstit de Biserică 
prin titlul de Sfîntul Iustin. 

Se cunosc foarte puţine lucruri despre Apologia adresată lui Marc Aureliu 
de către Meliton, episcop de Sardes, dar acest puţin ne face să regretăm că 
nu ni s-a păstrat. Patru citate, din care trei se află in Istoria bisericească a 
lui Eusebiu, sint tot ce ne-a rămas din ea. A. Puech a subliniat interesul ex- 
traordinăr pe care il prezintă cel de-al treilea text: Meliton este primul care, 
mergind mai departe chiar decît Iustin pe calea concilierii, „a văzut în naşte- 
rea creştinismului în sînul imperiului un plan providenţial“. Iată, de altfel, 
esenţa pasajului respectiv, cu adevărat remarcabil in multe privinţe, dar mai 
ales pentru că, după Iustin, înfăţişează creştinismul ca filozofie a creştinilor: 
„Filozofia noastră a înflorit mai întîi la barbari; apoi, în vremea marii domnii 
a lui August, strămoşul tău, s-a răspîndit la popoarele pe care le cîrmuieşti; 
şi a ajuns de bun augur, mai ales pentru împărăţia ta. Căci mai ales de-atunci 
încoace puterea romanilor s-a intărit şi a strălucit. Putere căreia i-ai devenit, 
la rîndul tău, şi îi vei fi alături de fiul tău deţinător mult dorit, dacă prote- 
guieşti filozofia care a crescut şi a început o dată cu August şi pe care stră- 
moşii tăi au cinstit-o între celelalte religii. Cea mai bună dovadă a folosului 
pe care inceputurile fericite ale imperiului l-au tras de pe urma coincidentei 
cu dezvoltarea învăţăturii noastre este că de la August încoace nu s-a abătut 
nici o nenorocire; dimpotrivă, totul a fost plin de strălucire, de slavă şi potrivit 


4 duh, spirit (lb. gr.). 
5 suflet (lb. gr.). 

cu dorinţa tuturor. Între toţi, doar Nero şi Domițian, lăsîndu-se înşelaţi de 
nişte pizmaşi, au vrut să ne defăimeze doctrina; e vina lor că minciunile si- 
cofantilor, printr-un obicei smintit, s-au răspîndit împotriva discipolilor ei. 
Dar strămoşii tăi, care au fost cucernici, au vindecat această neştiinţă... lar tu, 
care mai mult decit ei ai aceeaşi părere despre toate acestea şi simtäminte încă 
şi mai omeneşti şi mai înțelepte, vei face, sintem convinşi, tot ce îţi cerem.“ 

Se ştie prea bine că această convingere era neîntemeiată; de altminteri, 
pentru a-i explica liberalismul, trebuie să ţinem seama că Meliton avea interes 
ca Marc Aureliu să se arate la rîndul lui liberal. Cu toate acestea, argumen- 
tatia sa se sprijinea pe o idee nouă pe atunci şi care avea să se dovedească 
rodnică: credinţa creştină trebuie să devină filozofia imperiului roman. Este 
ceea ce va susţine mai tirziu Sfintul Augustin în Cetatea lui Dumnezeu şi va 
fi un fapt împlinit în vremea lui Carol cel Mare. Fără îndoială că Meliton de 
Sardes a crezut posibilă o anumită alianţă între filozofie şi creştinism. Care 
anume a fost filozofia lui preferată, nu se ştie. Cum Ghenadie şi Origene 
atestă că, într-un tratat astăzi pierdut, Meliton afirma că Dumnezeu este cor- 
poral, se poate crede că preferinţele sale ar fi mers către un gen de stoicism, 
dar asupra acestei chestiuni importante sîntem nevoiţi să facem doar presu- 
puneri. 

lustin, Tatian, două teme propuse, dar nu neapărat şi două şcoli şi nici 
două linii constante de dezvoltare pe care de aici înainte ar fi de ajuns să le 
urmăm. Realitatea profundă a cărei istorie o trasăm este creştinismul însuşi, 
în strădania lui creatoare, în curînd de douăzeci de ori seculară, de a se ex- 
prima în termenii filozofiei. Nenumäratii colaboratori ai acestei opere imense 
se pot grupa într-un mic număr de familii spirituale, dar fiecare dintre ei îşi 
păstrează totuşi personalitatea proprie, opera fiecăruia purtind întotdeauna sem- 
nul vremurilor şi al locurilor in care s-a născut. Ajungem cu aceasta la a doua 
jumătate a secolului al II-lea şi la celebra Solie pentru creştini, scrisă de Athe- 
nagoras pe la 177. Este adresată, ca discurs de ambasadă (presbeia), impära- 
tului Marc Aureliu şi lui Commodus, care tocmai fusese asociat la tron în 
176. Împrejurările erau demoralizatoare pentru creştini. Începînd cu domnia 
Antoninilor, imperiul roman se bucura de o administrare înţeleaptă şi bine 
organizată; cu toate acestea, în vremea celui mai valoros dintre aceşti împă- 
raţi, Marc Aureliu, creştinii au fost crud persecutați. Acest suveran stoic n-a 
văzut în statornicia sufletească a martirilor creştini decit o incäpätinare de 
nebuni. Să recitim textul celebru din Cugetärile sale (XI, 3): „Ce suflet este 
acela gata oricind să se despartă de trup dacă trebuie, sau să se stingă, sau 
să se risipească, sau să dăinuie cu el! Dar această pregătire să izvorască dintr-o 
judecată personală şi nu dintr-o simplă îndărătnicie bătăioasă, ca la creştini; 
să pornească din rațiune şi demnitate, fără gălăgie tragică, căci numai aşa o 
vor crede ceilalţi.“ În realitate, creştinii din imperiu îşi spuneau cetăţeni ai 
unei împărăţii care nu aparţine acestei lumi şi supuşi ai unui Dumnezeu care 

nu este împăratul. Trebuia deci să se apere de învinuirea de ateism, iar apo- 
logia lui Athenagoras poartă semnul acestei griji. 

Solia nu dovedeşte faţă de filozofia greacă nici simpatia călduroasă a lui 
Iustin, nici dusmänia artägoasä a lui Tatian, ci constată pur şi simplu că, în 
anumite privinţe, între filozofi şi Revelatie domneşte înţelegerea. Athenago- 
ras nu explică aceste potriviri nici prin împrumuturile pe care filozofii le-au 
făcut din Biblie, nici prin iluminarea universală a Cuvintului, ci le pune în 
evidenţă pentru a arăta, de pildă, că, de vreme ce Aristotel şi stoicii au pro- 
fesat monoteismul, ostilitatea faţă de politeism nu trebuie să li se impute cres- 
tinilor ca o inovaţie vinovată. La fel şi în privinţa lu: Platon. Dacă Athena- 
goras admite că acesta a întrezărit adevărul, chiar şi pe cel al dogmei Treimii, 
o face mai puţin pentru Platon şi mai mult pentru dogmă, căreia îi putea fi 
de folos să-şi revendice un asemenea precursor. În schimb, dacă privim din 
punctul de vedere al gîndirii creştine şi considerăm anumite doctrine cum ar 
fi monoteismul şi natura spirituală a lui Dumnezeu pe deplin însuşite, opera 
lui Athenagoras marchează progrese interesante. 

Să notăm mai întîi definirea limpede a raportului dintre credinţă şi rațiune. 
Izvorul oricărei cunoasteri solide despre Dumnezeu este Dumnezeu însuşi. 
„Trebuie, spuse Athenagoras, să aflăm despre Dumnezeu de la Dumnezeu“, 
adică de la Revelaţie; însă după aceea putem să reflectăm asupra adevărului 
revelat şi să-l interpretăm cu ajutorul raţiunii. Este ceea ce Athenagoras nu- 
meste, în capitolul VII al Soliei sale, „demonstrarea credinţei“. Chiar el arată 
de îndată ce înţelege prin aceasta, încercînd să justifice dialectica mono- 
teismul împotriva politeismului. Argumentarea nu este lipsită de naivitate, 
dar textul este venerabil şi merită să fie analizat, căci cuprinde prima demon- 
straţie cunoscută pînă acum a unicitätii Dumnezeului creştin. 

Faptul că de la început nu a existat decît un singur Dumnezeu creator al 
universului va trebui privit, pentru a vedea cum se uneşte raţiunea cu credinţa, 
în modul următor. Dacă la început ar fi existat mai mulţi zei, ei s-ar fi aflat 
fie în acelaşi loc, fie într-un loc separat fiecare. Or, în acelaşi loc nu puteau 
să se afle, pentru că nu puteau avea aceeaşi natură, şi nu puteau avea aceeaşi 
natură pentru că nu se aseamănă decit fiinţele născute unele din altele, iar ei, 
ca zei, nu puteau fi nici născuţi, şi nici făcuţi după chipul şi asemănarea alt- 
cuiva. Să admitem acum că fiecare dintre aceşti zei şi-ar fi ocupat propriul 
loc. Prin ipoteză, unul dintre ei este creatorul sau făuritorul lumii, în care îşi 
exercită pretutindeni providenta; ca urmare, cuprinde lumea de pretutindeni. 
Ce alt loc va mai rămîne oare pentru alt zeu sau alţi zei? În lumea în care 
sîntem, desigur că nici unul. Va trebui deci să exilăm aceşti zei în alte lumi; 
însă de vreme ce nu vor săvirşi nici o acţiune asupra lumii noastre, puterea 
lor va fi limitată; aceştia nu vor fi deci zei. De altminteri, ipoteza este ab- 
surdă; nu pot exista alte lumi, din moment ce puterea creatorului cuprinde 
totul. Neavînd nimic de făcut sau de păstrat, aceşti zei nu există. Poate numai 
dacă nu sînt ţinuţi fără să facă nimic; dar, atunci, unde să-i aşezi? Să spui 

despre un zeu că nu este nicăieri, că nu face nimic şi nu are grijă de nimic 
înseamnă să spui că nu este. Nu exită aşadar decît un singur şi unic Dumne- 
zeu, care a fost de la început creatorul lumii şi care are grijă singur de creaţia 
sa. Înverşunarea dialectică a demonstraţiei merită o bază mai solidă. Athena- 
goras pare a fi în stare să-l gindeascä pe Dumnezeu independent de spaţiu. 
Vom găsi, de altfel, urme ale influenţei sale în această problemă la loan Da- 
maschinul, De fide orthodoxa (V, 5), însă demonstraţia era prea slab înteme- 
iată pentru a cunoaşte o existenţă durabilă, iar intenţia de a aduce o dovadă 
rămîne, aici, tot ce poate fi mai bun. 

Athenagoras îşi depăşeşte înaintaşii cînd abordează teologia Cuvintului. 
Stăruie puternic asupra veşniciei Cuvintului în Tatăl şi nu mai vorbeşte de- 
spre el ca despre un „alt Dumnezeu“, dar păstrează noţiunea de naştere a 
Cuvintului ca persoană distinctă, în scopul creaţiei. Decisiv în această ches- 
tiune, atît pentru el, cît şi pentru înaintaşi, rămîne textul testamentar al Pil- 
delor (8, 22): „Domnul m-a zidit (ektise) la începutul lucrărilor Lui, înainte 
de lucrările Lui cele mai de demult.“ În ce priveşte Duhul Sfint, gîndirea lui 
Athenagoras rămîne obscură. Şi-l reprezintă ca „izvorînd din Tatăl şi întorcîn- 
du-se la el ca o rază de soare“. Deci sîntem încă departe de o definire corectă 
a dogmei Treirnii. 

În afară de Solia pentru creştini, Athenagoras a scris şi un tratat Despre 
înviere, care ni s-a păstrat şi care nu este lipsit de interes pentru istoria ra- 
porturilor dintre credinţa creştină şi filozofie. Mai întîi, el afirmă că învierea 
trupurilor nu este imposibilă. Dumnezeu poate s-o săvirşească, căci cel ce a 
putut să creeze, poate desigur să redea viaţa celor pe care le-a creat; mai mult, 
poate chiar să vrea acest lucru, căci nu e nimic nedrept sau nevrednic de el 
în aşa ceva. Acest prim moment al oricărei apologii este ceea ce Athenagoras 
numeşte a vorbi „pentru adevăr“; al doilea moment, care trebuie totdeauna 
să-i urmeze primului, constă în a vorbi „despre adevăr“. În cazul de faţă, 
după ce s-a arătat că învierea trupurilor de către Dumnezeu este cu putinţă, 
acest al doilea moment constă în a arăta că ea va avea loc efectiv. 

Trei argumente principale o dovedesc. Mai întîi, dacă Dumnezeu a creat 
pentru a-l face să participe la o viaţă de înţelepciune şi să-i contemple neînce- 
tat lucrările, cauza naşterii îi garantează omului veşnicia, iar aceasta, la rîndul 
ei, îi garantează învierea, fără de care omul nu ar putea să supravieţuiască. 
Athenagoras insistă asupra caracterului strict al acestei demonstraţii, pe care 
nu o socoteşte doar probabilă, ci evidentă, fiind întemeiată pe principii sigure 
şi pe consecinţele ce decurg din ele. Această dovadă este, singură, de ajuns. 
De aceea, Athenagoras o propune în primul rînd şi chiar protestează iritat 
impotnva celor care prezintă la început argumente care nu trebuie să vină 
decît pe urmă. De pildă, e greşit să se spună că învierea trebuie să aibă loc 
pentru ca să fie cu putinţă judecata de apoi, căci, dacă învierea are loc numai 
în scopul judecății, copiii morţi la o vîrstă prea fragedă ca să mai poată face 
binele sau răul nu ar mai trebui să învie. 

Al doilea argument al lui Athenagoras se trage din natura omului, care 
este făcut din suflet şi trup. Dumnezeu nu a creat suflete, ci oameni, în ve- 
derea împlinirii unui scop. Trebuie deci ca istoria şi destinul celor două ele- 
mente care alcătuiesc acest tot să fie aceleaşi. Acest principiu l-a dus pe Athe- 
nagoras la formularea, în termeni neîntrecuţi ca vigoare şi claritate, a unei 
idei de importanţă fundamentală pentru orice filozof creştin: omul nu se con- 
fundă cu sufletul său, ci este îmbinarea sufletului şi trupului. Dacă ne gindim 
bine, această teză a declanşat, chiar de la începuturi, obligaţia, de care gîndi- 
torii creştini nu vor deveni conştienţi decît mai tîrziu, de a nu ceda mirajului 
platonismului. Sau admitem, împreună cu acel Platon din Alcibiade, că omul 
este un suflet care foloseşte un trup şi, pornind de la acest principiu, vom fi 
treptat nevoiţi să fim de acord cu tot platonismul; sau postulăm, împreună cu 
Athenagoras, că trupul e parte esenţială a naturii umane, şi atunci va trebui 
să ne alăturăm unei antropologii de tip aristotelic. Dogma învierii trupului 
constituie o invitaţie imperativă ca trupul să fie inclus în definiţia omului; 
oricît de paradoxală ar părea la început această teză, pare limpede că dogma 
amintită a justificat a priori triumful final al aristotelismului asupra platonis- 
mului în gîndirea filozofilor creştini. Să observăm cu atenţie prima formulare 
întilnită a acestui principiu: „Dacă mintea şi raţiunea s-au dat oamenilor pen- 
tru ca ei să poată cunoaşte lucrurile ce se arată minţii — nu numai substanţa 
lor, ci şi bunătatea, înţelepciunea şi dreptatea eului care le-a dăruit —, e 
absolut necesar ca judecata raţiunii să dăinuie tot atîta vreme cît cauzele pen- 
tru care le-a fost dată rămîn aceleaşi. Nu va putea dăinui dacă nu dăinuie 
lucrul care a primit-o şi în care sălăşluieşte. Or, acela care a primit minte şi 
rațiune nu e Sufletul ca atare, ci omul. Trebuie deci neapărat ca omul, alcătuit 
din suflet şi trup, să trăiască mereu, şi aceasta nu se poate dacă el nu învie. 
Abia aiei apare al treilea şi ultimul argument, şi el tot demonstrativ, dar con- 
ditionat mai ales de acceptarea primelor două: fiecărui om i se cuvine dreaptă 
simbrie — răsplată sau pedeapsă. Dacă acceptăm un Dumnezeu creator, pro- 
videntä a oamenilor şi plin de dreptate, va trebui să acceptăm şi dreapta ju- 
decată, urmată de sancțiuni; şi, de vreme ce nu sufletul, ci tot omul este cel 
care se arată vrednic sau păcătos, va trebui ca şi trupul să învie pentru ca 
omul întreg să fie răsplătit sau pedepsit. 

Athenagoras a surprins deci în înţelesul lor corect cîteva date fundamen- 
tale ale problemei pe care o avea de rezolvat gîndirea creştină. Să facă deo- 
sebire între cele două momente ale oricărei apologetici: proba credibilitätii, 
prin respingerea argumentelor care vor să stabilească absurditatea credinţei, 
şi să demonstreze raţional şi nemijlocit adevărurile astfel postulate ca posi- 
bile; să facă deosebire între proba raţională şi apelul la credinţă: de aceea 
l-am văzut pe Athenagoras explicînd învierea trupului fără să facă apel la 
invierea lui Cristos, chezăşie pentru orice creştin; să identifice obiectul însuşi 
al creştinismului cu mîntuirea omului şi, drept urmare, identificarea omului 
cu întregul din care este alcătuit. 

Apologia lui Teofil al Antiohiei, Ad Autolycum, nu se mai adresează unui 
împărat, ci unei persoane particulare, Autolycos, care îl învinuia pe Teofil că 
se convettise la creştinism. Este vorba aşadar de o apologie într-un sens nou, 
mai apropiat de cel care i se dă astăzi. Lucrarea este de altfel mult inferioară 
celor ale lui Iustin, autorul ei fiind numit „un Tatian lipsit de talent“. Formula 
nu pare să fie exagerată dacă, înarmaţi cu concluziile lui Athenagoras, citim 
la Teofil următorul argument în favoarea învierii trupurilor: „Nu crezi că morţii 
trebuie să învie? Cînd lucrul acesta se va întîmpla, vei fi desigur silit să 
crezi.“ Fireşte, dar atunci nu scriem apologii, ci mai aşteptăm! Dumnezeu 
este postulat ca incomprehensibil pentru înţelegerea omenească; un termen 
ca Logos nu-i denumeşte decit autoritatea, şi chiar numele de „Dumnezeu“ 
(theos) nu îl numeşte decît ca pe dătătorul de fiinţă al tuturor lucrurilor, in- 
clusiv al materiei. Să observăm că, aidoma lui Hermas şi Cărţii Macabeilor, 
Teofil foloseşte formula: „Dumnezeu le-a făcut pe toate, din nefiinte, fiinţă“ 
(L, 4), adică printr-o creaţie ex nihilo®. 

Tot din secolul al II-lea sînt datate şi două scrieri anonime, multă vreme 
atribuite greşit lui Iustin: Cuvint către greci, în care cultura greacă e condam- 
nată în bloc şi a cărei inspiraţie generală s-ar apropia aşadar mai degrabă de 
cea a lui Tatian; şi Îndemn către greci, care reia tema împrumuturilor făcute 
de filozofi din Biblie, carte ce conţine tot adevărul. Scurta lucrare a lui Her- 
mias, de un gen destul de diferit, trebuie privită separat. De obicei, se face 
referire la ea cu titlul Persiflarea filozofilor (Irrisio philosophorum), dar titlul 
exact ar fi mai curînd Persiflarea filozofilor din afară. Filozoful dinăuntru 
este deci un creştin care reia, după Taţian şi Teofil, tema contradictiilor filo- 
zofilor şi îşi construieşte întreaga operă pe această bază. Titlul tradiţional poa- 
te fi păstrat pentru a denumi tema apologetică pe care ginditorii creştini o 
vor folosi atit de des: să pună faţă în faţă confuzia şi dezacordul concluziilor 
la care duce raţiunea lăsată în legea ei, pe de o parte, şi unitatea desăvirşită 
a tuturor doctrinelor credinţei, pe de altă parte. 

Apologetii secolului al II-lea nu s-au îngrijit să construiască sisteme filo- 
zofice, dar lucrările lor interesează tot atit de mult istoria filozofiei. Înainte 
de toate, aflăm din ele ce probleme aveau să reţină mai tirziu atenţia filozo- 
filor creştini: Dumnezeu, creaţia, omul ca natură şi scop. Şi mai găsim aici 
şi explicarea influenţei creştinismului asupra filozofiei. Credinţa cea nouă a 
impus imediat deplasări masive de perspectivă, a căror acceptare prealabilă 
a motivat interpretarea lor filozofică ulterioară. De la universul grec la cel 
creştin nu s-a ajuns pe calea unei evoluţii continue; se pare mai degrabă că, 
în mintea unor oameni ca Iustin şi Taţian, universul grec s-a prăbuşit dintr-o 
dată, pentru a face loc noului univers creştin. Cel mai interesant în aceste 
prime incercări filozofice este că autorii lor par să caute nu adevăruri ce tre- 
buiau descoperite, ci mai degrabă formule pentru a exprima adevărurile pe 


6 v. nota 3 de la p. 16. 

care ei le descoperiseră deja. Or, singurul instrument filozofic pe care îl au 
la dispoziţie este tocmai cel pe care l-au folosit grecii, cărora trebuie să le 
modifice filozofia şi să le respingă religia. Apologeţii secolului al II-lea şi-au 
asumat deci o sarcină imensă, a cărei amploare reală nu avea să apară decît 
pe parcursul secolelor următoare: exprimarea universului mental al creştinilor 
într-o limbă concepută anume pentru a exprima universul mental al grecilor. 
Nu-i de mirare că se împiedică la fiecare pas în această primă explorare a 
unui adevăr pe care mai degrabă îl îmbrăţişează global decît îi pătrund adînci- 
mile. Căci adevărul acesta depăşeşte puterea de cunoaştere, iar, pentru for- 
mularea a ceea ce poate omul să cunoască despre el, unsprezece secole de 
strădanii şi de colaborare a numeroase genii nu vor fi prea mult. 

II. — GNOSTICISMUL SECOLULUI AL II-LEA 
ŞI ADVERSARII LUI 


Secolul al II-lea după Cristos este o perioadă de intensă efervescenţă re- 
ligioasă. De pretutindeni şi sub toate formele se caută, crezind că se găsesc, 
căile de ajungere la contopirea mult dorită a sufletului cu Dumnezeu. A şti 
dacă Dumnezeu există şi ce anume se poate afirma despre el în mod raţional, 
altfel spus a-l cunoaşte filozofic, pare să nu mai fie de ajuns; ceea ce se caută 
este o gnoză (gnosis), adică o experienţă unificatoare şi sacralizatoare care 
să permită ajungerea la Dumnezeu într-un contact personal şi contopirea ade- 
vărată cu el. Aceasă nelinişte religioasă, ale cărei obirşii par să fie orientale 
şi anterioare creştinismului, se hrănea din anumite filozofii greceşti, orientate 
şi ele către religie. Platonismul şi stoicismul apăreau ca tehnici ce puteau fi 
folosite în scopuri specific religioase, scopuri care nu le erau proprii, dar la 
care puteau fi adaptate. Gnosticismul secolului al II-lea este ansamblul sin- 
cretismelor de acest gen, care, întilnind atunci noua credinţă creştină, au în- 
cercat s-o asimileze. De altfel, acest termen generic nu numeşte decit o con- 
ceptie abstractă despre realitatea istorică. De fapt, au existat doar gnosticisme, 
dar oamenii şi doctrinele lor prezintă anumite caractere comune care permit 
să li se atribuie acelaşi nume. 

În măsura în care această denumire comună este întemeiată, se poate spu- 
ne că toate aceste doctrine au avut drept obiect, pe baza credinţei într-o reve- 
laţie, transformarea acesteia într-o cunoaştere (gnosis) capabilă să-l unească 
pe om cu Dumnezeu. Toată această istorie se sprijină deci pe un dialog între 
credinţa religioasă (pistis) şi cunoaşterea intelectuală (gnosis). Problema este 


* Acolo unde, pentru textele discutate de Gilson, există mai multe traduceri in limba 
română, am indicat traducerea cea mai recentă (n.t.). 

mai ales de a şti dacă credinţa poate fi concepută sau nu ca înţelepciune (pistis 
sophia). Este ceea ce l-a făcut pe unul din istoricii ei să spună, în cuvinte 
care au fost adesea reluate, că „Gnoza este prima încercare de ansamblu de 
filozofie a creştinismului“ (Lipsius) sau că a fost „elenizarea intensă a creşti- 
nismului“ (Harnack). Totuşi aceste formule nu sînt întru totul exacte, căci 
gnosticismul a fost mai degrabă încercarea anumitor mitologii filozofice de 
a confisca creştinismul în folosul propriu. Nimic nu este mai creştin decît 
ambiția de a aprofunda credinţa prin cunoaştere, cu condiţia ca această cu- 
noaştere să se instituie înăuntrul credinţei; dar nu este creştin să socotesti 
credinţa o structură provizorie de care, încă din această viaţă, cunoaşterea 
raţională ne-ar putea scuti. De aceea, vom întilni de aici înainte două con- 
ceptii distincte despre cunoaşterea accesibilă creştinului, cea care vrea să se 
substituie credinţei şi cea care i se supune pentru a-i scruta misterul. Prima 
dintre ele este specifică gnosticismului propriu-zis. 

Nici aici, ca nicăieri altundeva, istoria nu cunoaşte un început absolut. 
Criza gnostică pare să se contureze cu o oarecare claritate încă din a doua 
treime a secolului al II-lea. În Dialogul cu Tryphon (între 150 şi 160), Iustin 
menţionează într-o singură frază sectele lui Marcion, Valentin, Vasilide, Sa- 
turnil şi ale altora, „fiecare purtînd un nume diferit, după doctrina conducăto- 
rului“ sectei. Dintre aceste nume, cele ale lui Marcion, Vasilide şi Valentin 
sînt deosebit de importante pentru obiectul studiului nostru. 

Marcion, din Sinope, fusese deja excomunicat de episcopul său cînd a 
venit la Roma pentru a-şi face cunoscută doctrina în mediile creştine şi, în 
urma opoziţiei violente pe care a stîrnit-o, pentru a întemeia aici, în 144, comu- 
nitatea care avea să-i poarte numele. Nimic mai specific gnosticismului decît 
nevoia de a-şi declara obirşia creştină şi imposibilitatea de a se pune de acord 
cu creştinismul. Doctrina lui Marcion, care nu ne este cunoscută decît din 
refutările adversarilor săi creştini, se caracterizează mai întîi, pe teren religios, 
prin respingerea radicală a iudaismului. Vechiul şi Noul Testament nu-i apar 
lui Marcion complementare, ci antitetice. Este ceea ce susţine în tratatul său 
Antiteze, azi pierdut. Vechiul Testament este pentru el revelarea Dumnezeului 
adorat de iudei. Ordonator al universului, scăderile din lucrarea sa demon- 
strează desigur că el însuşi este imperfect. Pentru a alcătui lumea, Dumnezeu 
a folosit o materie pe care n-a creat-o şi care constituie, de alttel, principiul 
răului. Înţelegem aşadar de ce demiurgul şi-a ratat partial lucrarea. Rätäcirea 
îngerilor şi căderea omului i-au contracarat ţelurile, iar el nu a găsit nici atunci 
nimic mai bun de făcut, pentru atenuarea nereuşitei, decit să-i impună omului 
legi aspre susţinute de pedepse îngrozitoare. Cu mult dincolo de acest Dum- 
nezeu al evreilor se găseşte Dumnezeul străin, numit astfel pentru că a rămas 
necunoscut oamenilor, şi chiar demiurgului, pînă în ziua în care Isus Cristos 
a venit să-l dezvăluie. Spre deosebire de primul Dumnezeu, care este un jus- 
titiar, el este în mod esenţial bunătate. Atotputernic si atotstiutor, el îşi exer- 
cită pronia asupra lumii făurite de demiurg. Isus pare să nu fie aici decît acest 

Dumnezeu suprem care, împins de un simţămînt de milă pentru neputinţa 
oamenilor, a vrut să îmbrace formă omenească, să pătimească şi să moară 
pentru a-i mintui. Istoria lumii îşi are deci miezul în mîntuire, operă a îubirii 
divine, care le impune în schimb oamenilor o morală eliberată de rigorismul 
iudaic, inevitabil ascetică, materia fiind de la sine coruptă, dar însufleţită de 
milă. 

Gnoza lui Marcion se menţine deci încă, în întregime, înăuntrul unei pro- 
bleme autentic creştine, cea a raportului dintre Legea Veche şi cea Nouă. 
Gnoza lui Vasilide este, dimpotrivă, o cosmogonie luxuriantă în care mişună 
fiinţele zămislite de imaginaţia autorului. Se pare că Vasilide, originar din 
Syria, a început să predea pe la 130, în Alexandria. Redusă la datele ei esen- 
tiale, concepţia sa despre univers prezintă mai întîi, deasupra şi la originea 
tuturor lucrurilor, un Dumnezeu nenăscut, de neînțeles şi într-o măsură atit 
de deplină de nenumit încît poate fi socotit un „Dumnezeu neființă“. Mai 
presus de fiinţă, Dumnezeul acesta are totuşi din ce s-o creeze, căci cuprinde 
în sine, ca într-un hambar, seminţele din care se vor naşte toate fiinţele. Să 
numim hambarul panspermia’. La începutul istoriei lumii, Dumnezeu extrage 
din aceste seminţe trei „filiaţii“. Prima ţişneşte din el şi revine de îndată să 
se fixeze alături de el, ca o rază reflectată spre sursa ei. A doua, mai grea, 
ar rămîne prinsă între celelalte seminţe, dacă un duh sfint nu i-ar da aripi, cu 
ajutorul cărora se desprinde şi se întoarce la Dumnezeu. A treia, şi mai grea, 
rămîne prinsă în panspermia pină în momentul în care purificarea de care are 
nevoie îi va îngădui să se înalțe la principiul ei. Totul se petrece într-o lume 
superioară, în care sălăşluieşte Dumnezeu şi pe care o sferă solidă (stereoma) 
o izolează ermetic de restul universului. Această separare joacă un rol hotă- 
ritor în istoria lumii. Într-adevăr, din sînul panspermiei Dumnezeu dă naştere 
unei fiinţe noi, „marele Arhon8“, inferior filiatiilor precedente, dar foarte fru- 
mos şi foarte puternic, care va deveni principiul întregului intermediar între 
sfera izolantă, stereoma, şi sfera Lunii. El dă naştere unui fiu, Ogdoada, şi 
din aceste două fiinţe se nasc o mulţime de alte fiinţe, precum Gîndirea (Nous), 
Cuvîntul (Logos), Înţelepciunea (Sophia), Puterea (Dynamis), care populează 
primul cer al acestei lumi intermediare. Acestea, la rîndul lor, dau naştere 
altora, care populează pe rînd cele 365 de ceruri concentrice incluse în ste- 
reoma. Ultimul din aceste ceruri este cel al Lunii, pe care îl vedem deasupra 
noastră şi în care sălăşluieşte Dumnezeul pe care îl adoră iudeii. Cedind por- 
nirilor pe care i le cunoaştem, acest Dumnezeu a vrut să se îmbogăţească 
sporindu-şi avutul şi de aceea, folosind materia haotică pe care o avea la 
îndemînă, a făurit Pämintul şi omul. Acesta este o fiinţă dublă, care ţine de 
lumea materiei prin trup, iar prin suflet face parte din lumea divină. 


7 totalitatea seminţelor (lb. gr.). 
8 întemeietor, conducător (lb. gr.). 

Într-un univers astfel clădit, căderea morală era, dintr-un început, inevi- 
tabilă. S-ar putea spune chiar că era înscrisă în alcătuirea lui. Izolat de lumea 
superioară prin stereoma, marele Arhon nu avea cum să nu se considere 
Dumnezeul suprem. Acest păcat al trufiei s-a răsfrînt din cer în cer, pînă în 
cel al Lunii, în care Arhonul slăvit de iudei a ajuns să se proclame şi el sin- 
gurul Dumnezeu adevărat. Pentru răscumpărarea acestei greşeli, trebuia eli- 
minată eroarea iniţială care o cauzase. Lucru pe care l-a făcut prima „filiaţie“ 
divină. Prin natură, ea era cunoaşterea deplină a acelui adevăr (gnosis) a cărui 
ignorare dusese la apariţia dezordinii în lume. Sub numele de Evanghelie, s-a 
arătat marelui Arhon, care a recunoscut că s-a înşelat şi că nu este decit o 
creatură a Dumnezeului suprem. Această dezvăluire transmiţîndu-se de la un 
cer la altul, totul, pînă în ultimul, a reintrat in ordine. Acesta este momentul 
în care s-a ivit Isus, nouă fiinţă divină (eon) sortită să răscumpere pământul. 
Prin întruparea lui din Maria şi prin propovăduirea Evangheliei s-a sävirsit 
mintuirea universului. Pe deplin curăţat, a treia „filiaţie“ şi-a regăsit principiul 
şi rămîne în veci lingă Dumnezeu. Aceia dintre oameni care vor fi primit 
cunoaşterea (gnosis) luminătoare a lui Isus vor fi răscumpăraţi prin faptul 
insusi şi totul va reintra pentru totdeauna în ordine. Pentru a păzi mai bine 
permanenţa acestei ordini, Dumnezeu va învălui lumea în uitarea deplină a 
revelatiei. De-acum înainte, neştiutoare despre „Dumnezeul neființă“ care le 
stăpineşte, fiinţele cereşti nu vor mai rivni la ceea ce le depăşeşte şi tocmai 
neştiinţa lor le va apăra de orice ambiţie de a-l egala. 

Dintre gnostici, cel mai filozof este, de bună seamă, Valentin, care a pre- 
dat în Alexandria pînă în 135, apoi la Roma pînă în 160. El aşeza la originea 
lucrurilor o „unitate nenăscută, nemuritoare, de neînțeles şi de neconceput“. 
S-o numim Tatăl sau Abisul. Acestui principiu bărbătesc îi trebuie alăturat 
unul de matură feminină: Sige (Tăcerea). Abisului nu-i plăcea singurătatea, 
căci el era iubire, iar iubirea nu este iubire dacă nu are pe cine să iubească. 
Din impreunarea sa cu Sige s-au născut Intelectul (Nous) şi Adevărul (Ale- 
theia). Abisul, Tăcerea, Intelectul şi Adevărul alcătuiesc prima Tetradă, rădă- 
cină a tot ce există. Intelectul şi Adevărul le-au dat atunci naştere Cuvintului 
(Logos) şi Vieţii, care la rîndul lor au dat naştere Omului (adică arhetipului 
său veşnic) şi Bisericii. Prima Ogdoadă fiind aşadar constituită, din Cuvint 
şi Viaţă s-au născut zece Eoni, iar din Om şi Biserică alţi doisprezece. Tota- 
litatea Ogdoadei iniţiale, a Decadei şi a Dodecadei care i se adaugă alcătuiesc 
Pleromul (pleroma), comunitate de treizeci de fiinţe divine, a căror taină va 
fi simbolizată mai tîrziu de cei treizeci de ani de viaţă ascunsă ai lui Isus 
Cristos. 

În acest moment are loc o întîmplare hotăritoare. Ultimii doi membri ai 
Dodecadei, şi, ca atare, ai Pleromului, sînt Voința (Theletos) şi Înţelepciunea 
(Sophia). Mînată de o curiozitate nelipsită de ambiţie, Înţelepciunea se lasă 
pradă dorinţei de a cerceta misterul Abisului; de aşa ceva însă fiind în stare 
numai Intelectul, ea s-ar fi pierdut în gol dacă Pleromul n-ar fi fost înconjurat 

de o limită (Horos) care îi împiedică, din fericire, căderea. Fecundată de 
dorinţa căreia i s-a lăsat pradă, şi nu de Voinţă, Înţelepciunea naşte o fiică 
bastardă, Plăcerea (Hachamoth). Zămislită fără tată, aceasta nu este decît un 
avorton, o materie fără formă. Este deci izgonită deîndată din Plerom, iar, 
pentru a evita repetarea unor asemenea accidente, Intelectul şi Adevărul nasc 
o ultimă pereche de Eoni, mascul şi femelă, Cristos şi Duhul Sfînt, care îi 
învaţă pe ceilalţi Eoni ai Pleromului să respecte transcendenta Abisului şi să-l 
iubească fără a pretinde să fie aidoma lui. 

Ordinea fiind astfel stabilită în Plerom, mai rămîne de disciplinat Plăcerea 
(Hachamoth). Din dorinţa comună a tuturor Eonilor, se naşte atunci o nouă 
fiinţă divină, Isus, care curăţă Plăcerea de patimi (teamă, tristeţe, lipsă şi ne- 
voie), făcînd din fiecare un principiu activ al lumii viitoare. Ceea ce rămine 
din Plăcerea astfel curățată este un fel de materie potrivită procreării, cea 
anume din care va fi făcut universul. Făuritorul ei, Demiurgul, stă în tărimul 
de jos în care locuieşte Pläcerea. Despärtit fiind de Plerom prin Limită (Ho- 
ros), el lucrează nestiutor de lumea de deasupra, dar creează, inconştient, un 
fel de imagine a Pleromului. Asemenea unui Demiurg platonian călăuzit în 
lucrarea lui de Idei despre care nu ştie că există. Pe de altă parte, ca şi marele 
Arhon al lui Vasilide, Demiurgul lui Valentin se crede Dumnezeul suprem. 
Nu-i de mirare că în Vechiul Testament a proclamat: „Eu sînt Dumnezeu, şi 
nu este alt Dumnezeu decît mine.“ Din acţiunea sa formatoare se nasc două 
clase de oameni, clasa inferioară a oamenilor Materiali şi clasa mai nobilă a 
oamenilor Psihici. O a treia clasă, cu mult mai nobilă, cea a Spiritualilor 
(pneumatici, de la pneuma, spirit), nu este decît în parte lucrarea lui, căci 
aceştia participă, datorită Plăcerii, la elementul spiritual divin. Materialii sînt 
pierduţi dinainte, sortiti cum sînt să se destrame ca Materia. Spiritualii sînt 
mintuifi dinainte, de vreme ce sînt spirit prin natură. Singura clasă de oameni 
care are nevoie şi poate să fie răscumpărată este cea à Psihicilor. Un Mintui- 
tor a fost aşadar creat ca să-i răscumpere. Născut din fecioara Maria, acest 
Mintuitor nu este numai opera demiurgului. Eonul Isus a venit în el în mo- 
mentul botezului şi nu l-a părăsit, pentru a se întoarce în Plerom, decit la 
începutul patimilor, lăsînd să sufere şi să moară aparenţa de trup material pe 
care şi-o asumase Mintuitorul. Cînd Demiurgul va înceta să mai creeze, Plă- 
cerea va intra, în cele din urmă, în Plerom împreună cu toţi oamenii Spirituali. 
Demiurgul va ocupa locul gol lăsat de Plăcere, împreună cu Psihicii care vor 
fi fost răscumpăraţi. Toate celelalte vor pieri împreună cu materia însăşi, în- 
tr-un prăpăd universal care va însemna sfirşitul veacurilor. 

Pierderea textelor originale face imposibilă reconstituirea sigură a doctri- 
nelor gnostice în amănunt, ale căror trăsături generale sînt însă suficient de 
clare pentru ca istoricii să cadă de acord asupra unei interpretări de ansamblu 
adecvate. Numele lor generic, spuneam, le arată limpede natura. O ,,gnozä“ 
este o cunoaştere care îi asigură posesorului mintuirea, eliberîndu-l de greşea- 
la originară legată de istoria lumii. Toate aceste doctrine tin la început de 

creştinism prin rolul atribuit lui Isus, a cărui lucrare tind totuşi să o reducă 
la simpla transmitere a cunoaşterii mîntuitoare. Rolul patimilor şi al morţii 
sale este lăsat în umbră sau chiar anulat. Prin antiiudaismul lor, străin de 
creştinismul însuşi, ele depind totuşi, într-un anumit sens, de creştinism. 
Gnosticii îl subordonează deliberat pe Iehova Dumnezeului a cărui dezvăluire 
nouă cred că au găsit-o în Evanghelie. Motivul invocat în sprijinul acestei 
doctrine nu este lipsit de importanţă filozofică. Trebuiau să rezolve problema 
răului. Dacă răul e in creaţie, originea lui se găseşte sigur în actul creator; 
or, Dumnezeul suprem este întru totul bun; deci nu el este creatorul. Dimpo- 
trivă, el trebuie considerat sursa primă a acestei cunoasteri miîntuitoare, pe care 
o hărăzeşte întregii ierarhii a fiinţelor, inclusiv oamenilor „gnostici“, pentru 
a repara greşeala iniţială a demiurgului şi pentru a realiza astfel lucrarea 
mîntuirii. 

Aceste doctrine înfăţişează destul de bine materia confuză pe care Plotin 
avea s-o modeleze. Transformindu-le în filozofie, el le-a dat formă, ordine si 
înţeles. O asemenea încercare era posibilă cu atît mai mult cu cît elementele 
creştine ale gnosticii erau străine de esenţa ei. Aceste ingenioase mitologii 
n-au apărut din învăţătura lui Isus Cristos, ci au vrut să acapareze în folosul 
propriu, o dată cu Învățătorul si cu învăţătura acestuia, şi Biserica pe care 
credincioşii începuseră să o alcătuiască. Contemporani cu aceste încercări, 
primii apologeti greci le-au respins hotărît, cu excepţia lui Taţian, care s-a 
lăsat influenţat de ele, aşa cum am văzut. În a doua jumătate a secolului al 
II-lea, s-a ivit nevoia angajării unei lupte directe împotriva lor şi a definirii 
creştinismului autentic împotriva falsurilor gnostice cu care risca să se con- 
funde. A apărut atunci o nouă generaţie de scriitori creştini, din a căror operă 
aveau să rezulte noţiuni de importanţă fundamentală pentru orice filozof creş- 
tin, reStituite în puritatea lor primitivă. 

Sfîntul Irineu s-a născut la Smirna sau în împrejurimi, pe la 126, probabil 
într-o familie creştină. Încă din tinereţe, a stat mult în preajma lui Policarp, 
care era, la rîndul lui, legat direct de generaţia care îl cunoscuse pe Cristos: 
„Policarp nu numai că a învăţat de la Apostoli, nu numai că a stat de vorbă 
cu mulţi dintre cei ce-l văzuseră pe Cristos, dar a fost şi aşezat de Apostoli 
în Asia, ca episcop al bisericii din Smirna“. lar Policarp nu avea altă dorinţă 
decit să păstreze fidel tradiţia: „Totdeauna i-a învăţat pe ceilalţi ceea ce învă- 
fase de la Apostoli, ceea ce se spune în Biserică si care este, ca atare, singurul 
lucru adevărat.“ Mai tirziu, gîndul lui Irineu se va întoarce cu plăcere către 
această perioadă fericită. Într-o scrisoare către Favorinus, păstrată de Eusebiu 
(în Jst. biser. V, 20, 4) va spune că mai poate să descrie pînă şi locul unde 
obişnuia Policarp să se aşeze ca să stea de vorbă, felul în care intra şi ieşea, 
traiul pe care-l ducea, înfăţişarea, vorbele rostite şi ceea ce spunea despre 
relaţiile lui cu Ioan şi cu cei care il văzuseră pe Domnul. Aici este, pentru 
Irineu, izvorul vieţii sale lăuntrice. Este legat de Isus Cristos printr-un om 
care i-a văzut pe cei care l-au văzut pe Isus Cristos. 

Nu se ştie precis la ce dată a venit Irineu din Asia Mică în Galia, dar se 
ştie că aici a fost hirotonit, că la moartea lui Pothin se găsea la Lyon, unde a 
fost ales urmaş al episcopului-martir (177). Urmele i se pierd începînd cu pri- 
mii ani ai secolului al III-lea şi nu se ştie dacă a fost sau nu, la rîndul lui, 
martirizat. 

Gindirea lui Irineu o cunoaştem din tratatul său Adversus haereses, din 
care s-au păstrat lungi fragmente în limba greacă şi o traducere latină corectă, 
deşi lipsită de eleganţă. Titlul grecesc complet este mai expresiv: Expunerea 
şi respingerea falsei cunoasteri (gnosis). Lucrarea cuprinde, într-adevăr, cinci 
cărţi: prima descrie doctrinele gnostice, a doua le combate, iar ultimele trei 
sint o expunere a doctrinei creştine. Irineu se plasează de la bun început pe 
terenul religiei şi opune falsei cunoasteri a adversarilor (pseudonymos gno- 
sis) cunoaşterea adevărată (gnosis alethes), care este învăţătura Apostolilor 
şi tradiţia Bisericii în lumea întreagă. Adevărul despre Dumnezeu se oferă 
deci gîndirii omeneşti în tezaurul colectiv al credinţei. 

Pornind de la acest dat, strădania de a-l cunoaşte pe Dumnezeu este po- 
sibilă şi îndreptăţită dacă e îndrumată cu măsură. Cauzele multor fenomene, 
precum creşterea apelor Nilului sau fluxul şi refluxul oceanului ne sint necu- 
noscute: cum să le ştim atunci pe toate ale Domnului? Ce făcea Dumnezeu 
înainte de facerea lumii? Răspunsul doar el îl cunoaşte. Care este izvorul 
Cuvintului? Dar cel al Vieţii? Să pretinzi, cum fac gnosticii, că le ştii în- 
seamnă să nu cunoşti limitele minţii omeneşti. Cel mai bine cînd ai de a face 
cu asemenea întrebări este să le laşi lui Dumnezeu: reservare Deo. Nu te faci 
creştin ca să ajungi învăţat, ci ca să te mîntui. Aceste teme călăuzitoare ale 
gîndirii creştine vor fi mereu reluate în discuţie de-a lungul epocii patristice 
şi al Evului Mediu, mai cu seamă de Ioan din Salisbury. 

Nu există decit un singur Dumnezeu, şi nicidecum un Dumnezeu şi un 
demiurg. Existenţa acestui Dumnezeu poate fi demonstrată şi trebuie cunos- 
cută, chiar şi de pägini, pornind de la lucrările sale (Sfintul Pavel). Gnosticii 
susţin că Demiurgul este creatorul, dar recunosc că existenţa lui depinde de 
Dumnezeu. Cu mai mulţi ori mai puţini intermediari, tot Dumnezeu este ade- 
văratul creator al lumii: „Într-adevăr, trebuie fie să stărui în părerea că Dum- 
nezeu a făcut lumea pentru că a găsit în puterea lui cu ce s-o facă; fie, dacă 
el este izvorul unei forte active, să cauţi necontenit unde şi-a găsit autorul 
lumii model pentru lucrurile făcute, dar şi substanţă pentru acest model.“ 
Dacă vrei să înmulţeşti intermediarii, te îndepărtezi la nesfirşit, iar cele 365 
de ceruri ale lui Vasilide tot nu vor fi de-ajuns, căci adevărata problemă este 
să explici existenţa primului cer: „Cu cît deci mai sigur şi mai înţelept este 
să recunoşti numaidecit, lucru adevărat, că Dumnezeul care a făcut lumea aşa 
cum e ea este singurul Dumnezeu şi că nu este alt Dumnezu decit el; că el 
însuşi a găsit în sine modelul şi chipul celor ce s-au făcut; decît să te osteneşti 
în ocolişuri nelegiuite ca să-ţi opreşti în cele din urmă gîndul la o singură 
fiinţă şi să recunoşti că toate cîte s-au făcut de la ea sînt.“ Mărturia lui Irineu 

exprimă limpede sentimentul, atît de viu la primii gînditori creştini, că înțele- 
gerea venea dinspre credinţă. Rațiunea se regăsea mult mai putin în „cu- 
noaşterea“ gnosticilor decît într-o revelaţie care nu se oferea totuşi decit ca 
un obiect de credinţă. De ce să nu te pleci în faţa potrivirii uimitoare a Scrip- 
turilor cu priveliştea lumii? „Cînd toate Scripturile, Profetii şi Evangheliile, 
deschis, limpede şi pe înţelesul tuturor, cu toate că nu toţi cred, proclamă un 
singur Dumnezeu, în afara oricărui altul, un Dumnezeu care a făcut totul prin 
Cuvîntul său, lucrurile vii şi pe cele nevăzute, cele ce sînt in ceruri, pe pămînt, 
în ape şi sub pämint, aşa cum am arătat prin chiar cuvintele Sfintei Scripturi; 
cind creatiunea căreia îi apartinem mărturiseşte singură, arätindu-si privelis- 
tea, că unul singur este autorul şi cîrmuitorul ei, cît de nătîngi şi de mărginiţi 
ne par cei ce închid ochii la o lumină atit de vădită şi nu vor să vadă adevărul 
limpede ci, siluindu-se ei înşişi, îşi închipuie, prin încilcite născociri, că şi-au 
găsit, fiecare în felul lui, un Dumnezeu.“ 

Aşadar, pe terenul pe care va creşte filozofia Evului Mediu s-a clădit deja 
solid. Irineu i-a arătat, de altfel, punctele cele mai importante. Mai întîi, face- 
rea. Atotputernic, Dumnezeu a făcut totul din nimic prin Cuvintul său. Oame- 
nii nu pot produce nimic fără o materie preexistentă; Dumnezeu însă a produs 
pînă şi materia lucrării sale, materie care nu exista înainte. Dumnezeu a făcut 
lumea din bunătate. Universul s-a născut deci din bine, în vederea binelui, şi 
nu, cum greşit credeau gnosticii, dintr-o greşeală iniţială: neque per aposta- 
siam et defectionem et ignorantiam?. Optimismul creştin se afirmă aici cu 
atît mai multă forţă cu cît priveliştea lumii atestă limpede bunătatea creato- 
rului ei. Într-adevăr, Dumnezeu continuă să-şi conducă lucrarea cu ajutorul 
proniei. Priveliştea lucrurilor atestă că fiecare fiinţă şi-a primit natura, rostul, 
numărul şi mărimea potrivite, că nimic nu s-a făcut şi nu se petrece la în- 
timplare, ci că o rațiune înaltă şi sfintă le-a rinduit pe toate. Firea lucrurilor 
atestă firea lui Dumnezeu, căci prin vrerea lui ele pot să existe: est substantia 
omnium voluntas eius!0. 

Asemenea tuturor celorlalte fiinţe, omul a fost creat nemijlocit şi deplin 
de Dumnezeu. Creat de Dumnezeu, este bun; creat, nu e desăvirşit, nu numai 
pentru că e mărginit, ci şi pentru că, nefiind prin sine însuşi ceea ce este, e 
expus decăderii. În schimb, omul poate să se apropie treptat de gradul de 
desävirsire care îi este accesibil. Spunînd „om“, trebuie să înţelegem unitatea 
sufletului şi a trupului: sufletul nu este om, ci suflet al unui om. Fiecare suflet, 
alcătuit dintr-un spiritus şi dintr-un pneuma (Sfintul Pavel), supravieţuieşte 
morţii omului şi păstrează pînă şi chipul acestuia, lucru care dovedeşte că nu 
poate să treacă, după aceea, dintr-un trup în altul. Irineu a vorbit despre su- 
flete ca fiind necorporale (V, 7, 1), dar nu se ştie dacă se referea atunci la o 


? şi nu din părăsirea adevăratei credinţe sau din slăbiciune sau din necunoastere (lb. 
lat.). 
10 voinţa acestuia reprezintă substanţa tuturor lucrurilor (lb. lat.). 

spiritualitate în sens propriu sau numai la o necorporalitate relativă, în raport 
cu corpurile ordinare, propriu-zise; căci un alt pasaj ne arată cum sufletele 
iau forma trupurilor: aidoma apei care îngheaţă într-un vas a cărui formă o 
păstrează o dată vasul spart. O dovedeşte faptul că sufletele oamenilor pot fi 
recunoscute după moarte. Aceste idei sînt valabile, fără îndoială, pentru spi- 
ritus; cît despre pneuma, în care unii interpreţi nu văd altceva decît harul 
dumnezeiesc, natura lui este descrisă prea confuz pentru ca să putem face 
vreo afirmaţie. 

Principalele facultăţi ale sufletului sînt intelectul şi liberul arbitru. Tatăl 
a făcut toţi oamenii după chipul său: propriam sententiam unumquemque ha- 
bentem et sensum liberum!!. Intelectul (nous) începe prin a privi lucrurile 
(contemplatur), le cercetează (cogitat), obţine de aici o cunoaştere (sapit) asu- 
pra căreia judecă (consiliatur), despre care stă de vorbă în sinea lui (animo 
tractat) şi pe care o exprimă, în sfirşit, prin cuvint. Asemenea Tatălui, inte- 
lectul nostru emite un cuvînt, dar nu este, la rîndul lui, emis de nimic. O 
fiinţă inteligentă este o fiinţă liberă: homo vero rationabilis, et secundum hoc 
similis Deo, liber in arbitrio factus et suae potestatis!?, este chiar liber să 
folosească poruncile sfinte aşa cum crede de cuviinţă: liberum hominem fecit 
Deus ab initio, habentem suam potestatem sicut et suam animam ad utendum 
sententia Dei voluntarie, et non coactum a Deo!5; tocmai în aceasta liberul 
arbitru îl face pe om asemănător creatorului: liberae sententiae ab initio est 
homo, et liberae sententiae est Deus, cui ad similitudinem factus est!%. Sfîntul 
Irineu a fost învinuit de un „pelagianism avant la lettre“. Este adevărat că a 
insistat mult, asemenea majorităţii Părinților greci, asupra importanţei liberu- 
lui arbitru ca temelie a răspundenii morale şi religioase, dar nu a identificat 
niciodată harul cu liberul arbitru, aşa cum va face Pelagius, şi Sfintul Pavel 
este cel la care apelează (Rom. 2, 5-8) ca să-şi justifice doctrina în această 
chestiune. Să nu uităm de altfel că a scris împotriva gnosticilor. Irineu vrea 
să combată ideea că oamenii alcătuiesc clase distincte, cum sunt cea a „ma- 
terialilor“ şi cea a „psihicilor“, ceea ce echivalează cu a-l face pe Dumnezeu 
răspunzător de faptele oamenilor. Dacă fiecare om, cum susţine Irineu, e liber 
în hotăririle sale, el este şi răspunzător pentru ele. Este adevărat că păcatul 
ne-a micşorat libertatea, dar nu a distrus-o (IV, 37, 5); astfel se rezolvă sin- 
gura problemă importantă aici: explicarea prezenţei în lume a răului moral 
fără a angaja responsabilitatea lui Dumnezeu. 


11 fiecare avind propria gindire şi liber arbitru (/b. lat). 

12 omul este cu adevărat o fiinţă dotată cu rațiune şi, datorită acestui lucru, este 
asemănător lui Dumnezeu, fiind creat liber în ce priveşte judecata şi voinţa sa (lb. lat.). 

13 Dumnezeu l-a făcut pe om liber de la început, dotat cu voinţă şi suflet proprii pentru 
a se folosi de înţelepciunea lui Dumnezeu de bunăvoie, şi nu constrins de Dumnezeu (lb. 
lat). 

14 omul este de la început capabil să aibă o gîndire liberă, aşa cum Dumnezeu, după 
asemănarea căruia a fost făcut, are o gîndire liberă (lb. lat.). 

Despre învierea omului, Irineu nu are să ne spună nimic în plus faţă de 
ceea ce Athenagoras şi Taţian ne-au explicat deja. Eshatologia sa, în schimb, 
este într-adevăr curioasă. Irineu descrie sfirşitul lumii ca şi cum ar fi citit 
un reportaj amănunţit. Vede venirea lui Anticrist, Fiara, al cărei număr este 
666, din moment ce Noe avea 600 de ani la vremea Potopului, iar statuia lui 
Nabucodonosor 60 de coti înălţime şi 6 lăţime. Socoteala e simplă: 600 + 60 
+ 6 = 666. Cu acest număr s-ar potrivi mai multe nume, dar nu se ştie precis 
care va fi al său: Evanthas, Lateinos, Titan sau altul. Va pustii întreaga lume, 
va domni în Templu trei ani şi trei luni, după care va veni Judecata de Apoi 
şi sfîrşitul lumii, care se va întîmpla cînd lumea va fi dăinuit 6 000 de ani. 
Căci, într-adevăr, zidirea a durat 6 zile, o zi a zidirii echivalează cu 1 000 de 
ani, deci lumea va trebui să dăinuie 6 000 de ani. Atunci se va deschide o 
ultimă perioadă de 1 000 de ani, care corespunde odihnei din cea de-a şaptea 
zi, în timpul căreia Cristos va domni cu cei drepţi în Ierusalimul renăscut. 
La sfîrşitul acestei perioade, Fiul se va înfăţişa şi-i va călăuzi pe cei aleşi 
înaintea lui Dumnezeu Tatăl său, ca să se bucure cu el de fericirea veşnică. 
Numai atunci Tatăl îi va învia pe cei răi, îi va judeca şi-i va osîndi pe vecie. 
Aceasta este, în linii mari, istoria viitoare a sufletelor. Oricum, ele au fără 
îndoială o îstorie, căci, deşi nu sînt nemuritoare prin natură, vor fi nemuri- 
toare prin vrerea Domnului. 

Poate că Hipolit, cel mai renumit dintre discipolii lui Irineu, ar ocupa un 
loc însemnat în istoria gîndirii creştine, dacă am mai avea tratatul lui, pierdut 
aproape în întregime, Împotriva grecilor şi a lui Platon, sau despre Univers. 
Născut probabil la Roma, preot, apoi episcop al unei comunităţi schismatice 
din acest oraş, a murit în 236 sau 237, exilat în Sardinia după o carieră destul 
de furtunoasă. Din rămăşiţele operei sale de exeget, teolog şi apologet, partea 
cea mai importantă pentru noi este Respingerea tuturor ereziilor, citată în 
mod obişnuit cu titlul Philosophoumena. Intenţia ei principală este de a arăta 
că sectele eretice, deşi îşi revendică drept sursă creştinismul, nu-şi au originea 
în tradiţia creştină, ci în doctrinele create de filozofi. El, în schimb, se inspiră 
aproape neincetat din înaîntaşii săi creştini, doctrina sa despre Logos fiind 
cel putin tot atît de încurcată ca şi cele ale lui Taţian sau Iustin. Nu numai 
că vorbeşte despre Logos ca despre o fiinţă născută în scopul creaţiei, dar îi 
şi socoteşte naşterea drept liberă şi, ca atare, drept creare a unei persoane 
divine prin voinţa lui Dumnezeu. Redactată în jurul anului 230, Respingerea 
ereziilor este contemporană cu opera lui Clement din Alexandria. Nimic nu 
arată mai bine decit compararea lor că mediul alexandrin, mult mai deschis 
influențelor filozofice greceşti decît cel roman, era totodată şi mai favorabil 
înfloririi unei speculaţii cu adevărat metafizice, deşi hrănită cu gîndire creştină. 

III. — ŞCOALA DIN ALEXANDRIA 


În secolul al III-lea, centrul cel mai activ al gindirii creştine este Alexan- 
dria. Deşi inclus în imperiul roman, acest oraş păstra vechea religie a egip- 
tenilor, iar templul lui Serapis se înălța încă deasupra lui; cultele romane se 
adăugaseră aici vechiului cult local fără a căuta să-l desființeze. Alexandria 
mai cuprindea şi o importantă comunitate de evrei, atît de complet elenizati, 
încît a trebuit să li se traducă Vechiul Testament din ebraică în greacă. Acesta 
e mediul în care se născuse alexandrinismul evreiesc, căruia Filon i-a fost 
reprezentantul cel mai important. Cum iudeii şi creştinii se considerau deo- 
potrivă continuatorii Vechiului Testament, se înţelege de ce exegeza lui Filon, 
încărcată de elemente platoniene şi stoice, a exercitat o influenţă conside- 
rabilă asupra gîndirii creştinilor din Alexandria. Faţă de aceştia, el ocupă o 
poziţie comparabilă cu cea a lui Moise Maimonide faţă de scolasticii seco- 
lului al XIII-lea. Într-adevăr, pe lingă cultele egiptean, roman şi iudeu, în 
Alexandria exista şi o comunitate creştină şi, ca atare, un cult creştin. Origi- 
nile acestei comunităţi sint puţin cunoscute. Primii creştini veniţi din Egipt 
sint gnostici; aici s-a născut Carpocrate, aici au predicat Vasilide şi Valentin, 
iar prezența ereticilor ne îndreptățește să presupunem şi prezenţa unei biserici. 
Oricum ar sta lucrurile, în Alexandria exista cu siguranţă, pe la 190, o şcoală 
creştină, al cărei profesor a fost Panten (t 200), stoic convertit, care se pare 

că nu a scris, dar căruia Clement din Alexandria îi datorează cea mai valo- 
roasă parte a formaţiei sale. 

Născut pe la 150, mort in jurul lui 215, Clement pare să se fi convertit 
foarte devreme la creştinism şi să fi călătorit apoi cu intenţia de a se instrui 
pe lîngă diverşi profesori. Numai Panten l-a mulţumit pe deplin, astfel încît 
s-a stabilit lingă el, predind apoi la şcoala pe care maestrul său a făcut-o 
celebră şi ajungînd membru al corpului preoţesc din Alexandria. Se pare că 
nu a părăsit acest oraş şi Egiptul decît atunci cînd s-a refugiat la Cezareea, 
în Capadocia, în timpul persecuției din 202. Operele sale cele mai importante 
sint Cuvînt de îndemn către greci (Protreptikos, aprox. 195), Pedagogul şi 
Stromatele (Țesături, Miscelanee). 

Cuvîntul de îndemn, sau Protreptikos, se înrudeşte cu operele lui Iustin, 
Tatian şi Athenagoras, pe care le-am studiat. Clement îi îndeamnă pe pägini 
să renunţe la cultul idolilor şi să se îndrepte către adevăratul Dumnezeu. Le 
arată apoi cît le sint de absurde poveştile si de ridicole credinţele. Criticin- 
du-le, filozofii şi poeţii greci au dovedit deja necesitatea unei religii mai spi- 
rituale decît idolatria, dar revelarea adevăratului Dumnezeu nu se găseşte 
decît în cuvintul Profetilor. De vreme ce Dumnezeul acesta ne dăruieşte el 
însuşi adevărul, ce greşeală gravă să nu-l accepti! Päginii îl resping sub pre- 
text că este rău să părăseşti credinţa părinţilor şi religia patriei. Dar nu asta 
e problema. Trebuie numai să ştii ce e adevărat şi bine, ca să-l urmezi. Un 
om nu se socoteşte toată viaţa nevoit să-şi păstreze hrana şi îmbrăcămintea 
din copilărie, şi nu este nici un motiv să persişti toată viaţa în ceea ce ştii că 
este o greşeală. După ce enumeră toate binefacerile conferite oamenilor de 
Cristos, Clement îi îndeamnă pe greci să se întoarcă spre el ca spre singurul 
stäpin pe adevăr. Opera are o structură oratorică pronunţată, un stil mai viu 
şi maj direct decit cel al lucrărilor următoare, în care se vede adesea influenţa 
lui Justin şi a lui Tatian. 

Să presupunem că păginul nostru s-a convertit; va trebui să i se perfectio- 
neze moravurile, iar aceasta va fi opera Pedagogului. Cine-i acesta? Oamenii 
sînt păcătoşi, dar Cuvîntul şi-a asumat îndatoririle unui pedagog pentru a în- 
frina păcatul. Acesta este numele care i se potriveşte, mai bine, poate, decât 
cel de Învățător, căci un învăţător nu face decit să lumineze mintea, pe cînd 
un pedagog îndreaptă sufletul, invätindu-te să trăieşti cum se cuvine. Al cui 
pedagog este Cuvintul? Al tuturor oamenilor, fără deosebire. Împotriva tezei 
gnostice a unei cunoasteri mîntuitoare rezervate unei aristocrații a mintuirii Cle- 
ment protestează energic. Din clipa în care au primit botezul, toţi creştinii 
sînt egali în mântuire. În faţa lui Dumnezeu, cei mai învăţaţi, ca şi cei mai 
neînsemnafi nu sînt decît copii, dar cei mai neînsemnaţi sînt copiii lui Dum- 
nezeu asemenea celor învăţaţi. Pînă şi simplul neofit este readus la lumină, 
din moment ce a acceptat credinţa; şi nu există cale de mijloc între lumină 
si întuneric. Cînd vorbeşte de o „gnoză“ care e cea a creştinilor, Clement nu 
se gindeşte nicidecum la o „gnoză“ care ar deosebi un fel de elită religioasă 

de restul creştinilor. Dimpotrivă, vrea să spună că adevărații gnostici sint cres- 
tinii şi că numai ei au dreptul la acest titlu. Cu siguranţă că unii creştini vor 
şti mai mult şi mai bine decit alţii, dar asta nu înseamnă că vor fi mai creştini. 
În această privinţă, Clement s-a circumscris totdeauna la cuvintele Evanghe- 
liei: „Că aceasta este voia Tatălui Meu, ca oricine vede pe Fiul şi crede în 
El să aibă viaţă veşnică şi Eu îl voi învia în ziua cea de apoi“ (Joan 6, 40). 
Deci nu e nevoie decît de credinţă, căci, dacă aceasta este în ea însăşi deplină 
şi desävirsitä, nimic nu-i lipseşte. Va trebui să ne amintim de aceste principii 
cînd Clement, sigur de suficiența acestei credinţe, se va lăsa şi el purtat de 
plăcerea filozofării. 

Pedagogul este deci Cuvintul, care îl învaţă pe orice om venit pe lume; 
dar cum îl învaţă? Marcion făcuse distincţie între Tatăl, pedagog judecător 
lipsit de bunătate, şi Cuvint, pedagog plin de bunătate, dar care nu mai împar- 
te dreptatea. Creştinii, dimpotrivă, ştiu că nu există doi Dumnezei şi că bună- 
tatea nu trebuie, aşadar, despărțită de dreptate. Cu siguranţă că bunătatea e 
cea dintii care inspiră învăţătura Pedagogului divin; acesta ne educă tocmai 
din grijă faţă de noi, de vreme ce țelul pe care şi-l propune este să ne mintuie. 
Dar, la nevoie, ştie să folosească asprimea şi să împartă dreptatea. Cirmaciul 
care conduce corabia în port este silit uneori să navigheze impotriva furtunii; 
Pedagogul poate să-şi crească şi el discipolul cu asprime şi să-i impună dis- 
ciplina care îl va mintui. O dată stabilite aceste principii, Clement alcătuieşte 
pentru cititorii săi un adevărat tratat de morală practică destinat creştinilor 
din Alexandria. Această parte a operei sale e plină de amănunte încîntătoare 
şi de descrieri instructive ale obiceiurilor vremii. Aici îi critică pe „omnivorii“ 
din Alexandria, apoi aplecarea pentru lux in mobilier, imbrăcăminte şi chiar 
în privinţa parfumurilor, care par să fi stirnit curiozitatea creştinelor din Ale- 
xandria. Măcar să aleagă parfumuri care să nu le dea bărbaţilor dureri de 
cap! Dacă alergăm după toate acestea ca să ne înfrumusetäm viaţa, trebuie 
să ştim că pentru aceasta e de ajuns creştinismul. Cunoaşterea adevărată este 
să te cunoşti pe tine însuţi; cunoscindu-te, îl cunoşti pe Dumnezeu care ne-a 
făcut; cunoscîndu-l, descoperi din ce în ce mai mult că îi semeni şi deci că 
eşti destul de frumos pentru a te lipsi de podoabe. Creştinul este bogat; ba 
chiar singurul bogat, căci posedă comorile sufletului, care nu-i pot fi luate. 
Creştinului nu-i lipseşte niciodată nimic, căci este atit de cumpătat, încit se 
mulţumeşte cu putin. Clement îşi încheie lucrarea înfăţişindu-ni-l pe om re- 
născut şi discipol adevărat al Pedagogului divin, pe care îl urmează folosin- 
du-se liber de toate lucrurile şi nefiind sclavul nici unuia. Deviza lui este 
înfrinarea dorințelor potrivnice raţiunii si, ca atare, limitarea la ceea ce este 
simplu, firesc, cumpătat, lesnicios, necăutat, bun pentru sănătate şi potrivit 
cu virsta, înfăţişarea, firea şi îndeletnicirea fiecăruia. 

Acest creştinism, deşi duşman, deopotrivă, al tuturor formelor de ascetism 
doctrinar gnostic şi al indiferentei morale pe care şi-o îngăduiau în fapt unii 
dintre reprezentanţii lui, este cu totul altceva decît un creştinism de suprafaţă. 

Dimpotrivă, tocmai pentru că este înăuntrul sufletului poate fi creştinismul 
adevăratului creştin înlăuntrul oricărei forme de viaţă umană, cu condiţia ca 
aceasta să fie în armonie cu raţiunea. În Quis dives salvetur?, Clement va 
arăta, de asemenea, că orice bogat poate fi mintuit, cu condiţia ca bogăţiile 
să nu-i pună stäpinire pe suflet, ci să-i folosească pentru a face binele. Înţelep- 
ciunea greacă? Fără îndoială, dar, şi mat adinc, înţelepciunea creştină. Chiar 
şi atunci cînd purtarea creştinului seamănă cu cea a inteleptului grec, ea nu 
se inspiră din aceleaşi motive. Deci nu este aceeaşi. Spiritul moralei creştine 
este îndepărtarea de lume şi iubirea de Dumnezeu. Creştinismul îşi învaţă 
săracii că sînt la fel de bogaţi ca bogaţii cei mai bogaţi şi îşi învaţă bogaţii 
să se ştie la fel de săraci ca săracii cei mai săraci; cumpătarea tipic creştină 
a moralei lui Clement exprimă convingerea profundă că materia faptelor noas- 
tre nu este rădăcina ultimă a valorii lor morale. 

Cuvintul l-a convertit pe creştin; Cuvintul l-a educat; Cuvintul poate acum 
să-l instruiască potrivit cu capacitatea discipolului de a fi instruit. După Pe- 
dagogul moravurilor, Stromatele ne invită să-l ascultăm pe Învățătorul minţii. 
Această lucrare este o pledoarie pro domo!5. Ca orice comunitate religioasă, 
biserica creştină din Alexandria cuprindea învăţaţi şi oameni simpli. Mulţi 
oameni simpli, puţini învăţaţi. Aşa cum vor face mai tirziu cu Albert cel Mare 
fraţii săi întru religie, şi cu aceeaşi iritare, creştinii din Alexandria îi reprosau 
lui Clement că-şi pierde timpul cu filozofia. Ceea ce cereau ei era „doar cre- 
dinta goală“ (I, 43). Goală nu numai de filozofie, ci şi de orice speculație, 
chiar şi teologică. Pentru aceşti primi reprezentanţi ai acelei sancta simplici- 
tas!S exemplul dat de gnostici dovedea clar caracterul dăunător al filozofiei; 
o vedeau deci, ne asigură Clement, ca pe o sperietoare. Mai exact, gindeau 
că orice grestin trebuie s-o ocolească, ca şi orice legătură cu forţele răzvrătite 
care duc în cadrul universului lupta împotriva lui Dumnezeu. 

Obiectul principal al Stromatelor este să arate că filozofia este în sine un 
lucru bun, căci Dumnezeu a vrut-o. În Vechiul Testament (Ieşirea 28, 3), 
Dumnezeu vorbeşte de oameni iscusiti, pe care i-a umplut cu „duh de price- 
pere”. Această formulă trebuie interpretată în două moduri. Ea denumeşte 
mai întîi priceperea meşteşugarilor, căci se ştie cit de desăvirşite sînt pipăitul 
olarului, mirosul creatorului de parfumuri, auzul muzicianului, vederea gra- 
votului de geme. Dar şi cei care se dedică studiului au nevoie de o iscusintä 
anume, inteligenţa, pentru a înţelege figurile de stil ale poeţilor, topica ora- 
torilor şi silogismele dialecticienilor. Această pricepere fiind un dar de la 
Dumnezeu, ca, de altfel, şi curajul necesar pentru a o educa şi folosi, nu se 
poate accepta că opera ei, filozofia, este lucru rău şi condamnabil în faţa lui 
Dumnezeu. 


5 în propriul interes (lb. lat.). 
'€ sfinta naivitate (lb. lat). 

La aceasta, adversarul obiectează de obicei că filozofia pare să fie totuşi 
lucru rău, din moment ce Dumnezeu a înlocuit-o cu credinţa. Dar asta în- 
seamnă să nu înţelegi rolul filozofiei în istorie. Înainte de venirea lui Cristos, 
era legea evreiască şi nimeni nu se îndoieşte că Dumnezeu a vrut-o. Vechiul 
Testament îl pregătea pe cel Nou, iar Noul Testament nu l-a anulat pe cel 
Vechi, ci l-a completat. Deci este vorba aici de continuitatea în Revelaţie. Pe 
de altă parte, au fost grecii, fără credinţă şi fără Lege, dar nu şi fără posibi- 
litäti, căci aveau cel putin judecata naturală, care nu numai că le împărțea 
dreptatea, cum spunea Sfintul Pavel, dar îi şi pregătea să primească la timpul 
potrivit creştinismului, după cum putem vedea citindu-i pe Platon şi pe poeți. 
Mai mult, raţiunea greacă şi-a avut profeţii ei, filozofii. Fără îndoială că Dum- 
nezeu nu le vorbea filozofilor direct; nu le transmitea, precum Profetilor, o 
revelaţie specială, dar, cu toate acestea, îi cäläuzea indirect prin rațiune, care 
este şi ea lumină de la Dumnezeu. Să interpretăm altfel faptele ar însemna 
să nu recunoaştem că Pronia cerească rinduieste amănunţit istoria şi întim- 
plările. Dacă Dumnezeu a vrut-o, inseamnă că raţiunea este bună la ceva. 
Dacă i-a vrut pe filozofi, înseamnă că şi-a ales, asemenea unui Bun Păstor, 
cele mai bune oi pentru a le aşeza în fruntea turmei. De altfel, adversarii 
filozofiei greceşti ar trebui să se pună de acord între ei. Nu poţi susţine că 
filozofii au plagiat Vechiul Testament şi, în acelaşi timp, că filozofia lor este 
rea în întregime. În realitate, toată istoria cunoaşterii umane se aseamănă cu 
firul a două fluvii, Legea evreiască şi filozofia greacă, la confluenţa cărora 
ar ţişni creştinismul, ca un nou izvor, ducind cu el ape ce vin, de departe, 
să-l sporească. Cum spune Clement, există două Vechi Testamente şi unul 
Nou: formulă hotăritoare, căreia nu trebuie să-i fortäm sensul mai mult decît 
a făcut-o Clement, dar care duce gindul lui Iustin pînă la perfecţiune. 

Evreilor, Legea; grecilor, filozofia; creştinilor, Legea, filozofia şi credinţa. 
Deci credinţa în Isus Cristos nu a eliminat filozofia. Înainte de venirea Dom- 
nului, filozofia era necesară grecilor pentru a le îndreptăţi existenţa, a conti- 
nuat să le folosească la a-i pregăti pentru credinţă, iar apoi la adincirea şi 
apărarea credinţei o dată obţinute. Să notăm însă că nu ar mai putea să fie 
folositoare decît cu condiţia ca, pe viitor, să-şi păstreze locul firesc. Chiar de 
la începutul Stromatelor (I, 5), Clement îşi lămureşte afirmaţia cu ajutorul 
formulelor şi al jocului de imagini biblice, inspirate din Filon Evreul, care 
vor deveni una din temele călăuzitoare ale gîndirii creştine în Evul Mediu. 
Spunîndu-ne să nu zăbovim lingă „femeia străină“ (Pilde 7, 5), Scriptura ne 
previne să ne folosim de ştiinţele profane fără să ne oprim la ele: „Ele ne 
pregătesc, într-adevăr, pentru primirea Cuvintului Domnului şi conţin ceea 
ce, în vremuri diferite, s-a dat fiecărei generaţii în folosul ei; dar acum unii, 
inselati de farmecele slujnicelor, au uitat de stăpină, care este filozofia. Unii 
dintre ei au imbätrinit invätind muzica, alţii geometria, alţii gramatica, cei 
mai mulţi retorica. După cum ştiinţele liberale sau enciclopedice, cum li se 
mai spune, slujesc filozofia care le e stăpină, filozofia la rîndul ei are ca scop 

să pregătească Înţelepciunea. Într-adevăr, filozofia urmăreşte dobindirea Înte- 
lepciunii, ştiinţă a lucrurilor dumnezeieşti şi omeneşti şi a cauzelor acestora. 
Înţelepciunea este deci stäpîna filozofiei, după cum filozofia este stäpina 
„Științelor pregătitoare“. Vedem conturîndu-se aici ideea cunoscută mai tîrziu 
prin formula: philosophia ancilla theologiae". Şi iată imaginea biblică, prin 
care va fi ilustrată în mod traditional: „Pentru cele ce am spus, Sfinta Scrip- 
tură va aduce mărturie. Sarra, femeia lui Avraam, era stearpă. Fiindcă nu 
năştea, i-a îngăduit lui Avraam să se impreuneze cu una din slujnicele ei, o 
egipteancă pe nume Agar, în nădejdea că Avraam va avea urmaşi de la ea. 
Înţelepciunea (Sarra) care locuia cu cel credincios — căci Avraam este socotit 
credincios şi drept — era încă stearpă şi fără copii în această primă generaţie, 
de vreme ce nu-i născuse încă lui Avraam; şi voia pe bună dreptate ca Avraam 
cel drept, care mai avea de învăţat, să se împreune mai întii cu ştiinţa lumeas- 
că — căci Egiptul semnifică în chip alegoric lumea — pentru ca din ea să-l 
zămislească pe Isaac, prin vrerea proniei cereşti... Cel care s-a instruit mai 
întii în ale ştiinţelor poate să se inalte aşadar de la ele pînă la Înţelepciune, 
care le stäpineste si din care se naşte neamul lui Israel. Din aceasta, înţelegem 
mai întii că înţelepciunea se dobindeste prin învăţare, de vreme ce aşa a făcut 
Avraam, trecînd de la adevărurile cele mai inalte la credinţă şi dreptate, care 
sint de la Dumnezeu... Dar mai înţelegem şi de ce Avraam (cel drept) îi 
spune Sarrei (Înţelepciunea): «lată slujnica ta în mîinile tale! Fă cu ea ce-ţi 
va plăcea!» Căci el nu opreşte din filozofia lumească decît ce are ea folositor. 
Cu alte cuvinte, Avraam vrea să spună: desigur, iau ştiinţa lumească pentru 
că este tînără, şi o păstrez; dar ştiinţa ta o cinstesc şi o preţuiesc ca stăpină 
desăvirşită.“ După care Clement conchide: „Spun deci doar că filozofia are 
sarcina de a cerceta adevărul şi natura. Or, despre adevăr, Domnul a zis: «Eu 
sint Adevărul.» Şi adaug că ştiinţa, care premerge odihnei pe care o găsim 
în cele din urmă in ştiinţa lui Cristos, pune gîndirea la încercare, trezeşte 
inteligenţa şi ascute mintea pentru instruirea in adevărata filozofie, pe care 
credincioşii o posedă datorită Adevărului suprem.“ Pregătire şi auxiliar folo- 
sitor atita vreme cit nu-şi depăşeşte atribuţiile, iată deci ce este filozofia pen- 
tru Înţelepciunea creştină. Să vedem cum se va alcătui, cu sprijinul ei, această 
Înţelepciune. 

Dacă filozofia şi credinţa ar fi date eterogene, fără rădăcină comună, ar 
Îi cu neputinţă să le asociem. Dar lucrurile nu stau aşa. Fiecare om posedă, 
tocmai fiindcă este om, facultatea de a cunoaşte (phronesis), care îl deose- 
beşte de animale. În măsura în care poate cunoaşte doar prin propriile ei mij- 
Joace principiile iniţiale şi nedemonstrabile, aceasta este gîndirea (noesis); în 
măsura în care judecă plecînd de la aceste principii pentru a le dezvolta con- 
ţinutul în mod dialectic, ea este cunoaştere sau ştiinţă (gnosis, episteme); dacă 
este pusă in practică la nivelul faptelor si al acţiunii, ea devine artă (techne); 


17 filozofia este slujitoarea teologiei (/b. lat.). 

iar cînd se deschide către evlavie, cînd crede în Cuvint şi ne călăuzeşte în 
înfăptuirea poruncilor lui, ea nu încetează totuşi să fie aceeaşi, unitatea gîndi- 
rii care crede, care guvernează fapta şi care urmează cunoaşterea asigură deci 
unitatea Înţelepciunii, care cuprinde toate aceste îndeletniciri. 

Tocmai fiindcă este una, Înţelepciunea va putea să pună rînduială pînă şi 
în filozofie. Asemenea Bacantelor care au sfişiat trupul lui Penteu, sectele 
filozofice au rupt unitatea firească a adevărului: fiecare deţine cîte o bucată 
şi se laudă că-l are în întregime. De fapt, ceea ce se impune de la început 
este o muncă de eliminare. Există anumite filozofii pe care creştinismul n-ar 
putea să le asimileze, pentru că sînt false. Critica lui Clement este, de altfel, 
foarte îngăduitoare: Epicur, spune el în Protreptikos, este singurul filozof pe 
care l-aş trece bucuros sub tăcere, căci ce să faci cu un ateu care aşază binele 
suprem în voluptate? Cu toate acestea, Clement l-a folosit, în felul lui: toate 
textele Sfintului Pavel despre nebunia înţelepţilor acestei lumi pot fi canali- 
zate spre Epicur şi îndreptate împotriva lui. După înlăturarea a ceea ce este 
rău, se poate alege din ce a rămas. Termenul „filozofie“ nu desemnează vreo 
doctrină anume, pe cea a lui Platon sau a lui Aristotel tot atît de puţin ca pe 
cea a lui Epicur, ci mai degrabă acea învăţătură despre dreptate şi evlavie, 
asupra căreia se înţeleg şcoli altminteri foarte diferite. Credinţa creştină actio- 
nează deci ca un principiu de selecţie, care ne îngăduie să nu reținem din 
fiecare doctrină decît adevărul şi utilul. Cei doi maeştri prin excelenţă vor fi 
Pitagora, om luminat de Dumnezeu, şi Platon, a cărui filozofie se îndreaptă 
în întregime către evlavie. Cit despre stoici, teologia lor este falsă, căci con- 
cep un Dumnezeu corporal şi imanent lumii, dar morala lor are multe părţi 
bune şi nu ne vom lipsi de ea. Astfel concepută, filozofia va fi deci un soi 
de eclectism orientat de credinţă, care este stäpina filozofiei aşa cum aceasta 
e stăpina artelor liberale. 

Dumnezeul lui Clement este tot atît de incognoscibil-ca şi cel al celorlalţi 
teologi greci; aşa cum Platon şi Filon îl ridicaseră deasupra fiinţei, Clement 
îl aşază, în Pedagogul (I, 8), înaintea unului şi chiar deasupra Unităţii însăşi. 
Ceea ce înseamnă anticiparea, fără îndoială sub influenţa misteriosului Her- 
mes Trismegistul, a întregului drum pe care va merge cîndva Plotin. Nu-l 
cunoaştem pe Dumnezeu decit prin Fiul său. Înţelepciune şi putere a Tatălui, 
Cuvîntul (Logos) este veşnic ca şi el si coesential lui. Fără a fi încă pe deplin 
conturată, teologia Cuvintului profesată de Clement marchează un progres 
evident faţă de cea a Apologeţilor. Acest Fiu, sau Cuvint, pe care Tatăl îl 
rosteşte fără să se despartă de el, este în acelaşi timp Cel prin care a fost 
creată lumea, pronia şi izvorul de lumină pentru minţile care se află în ea. 
Făcut de Dumnezeu după chipul lui, omul este înzestrat cu un suflet de o 
esenţă mai pură decit al celorlalte vieţuitoare. Din nefericire, starea textelor 
nu permite precizarea psihologiei gîndite de Clement, şi nici măcar ceea ce 
credea el de fapt despre caracterul spiritual al sufletului, sau felul în care 
concepea nemurirea. Dimpotrivă, punînd în evidenţă, la fel de pregnant ca şi 

înaintaşii, existenţa şi puterea liberului arbitru al omului, se dovedeşte mult 
mai explicit decit ei în privinţa necesităţii şi rolului harului. Aceste două prin- 
cipii sînt cauze concomitente ale faptelor moralmente bune şi folositoare mîn- 
tuirii. 

Opera lui Clement apare aşadar ca o aprofundare şi o îmbogăţire a celei 
a lui Iustin. O singură filozofie adevărată, a cărei sursă este „filozofia după 
evrei“ sau „filozofia după Moise“, din care s-au inspirat grecii şi pe care o 
găsim, la rîndul nostru, atit în ea însăşi, cit şi la greci. Cu siguranţă că învă- 
tätura lui Isus Cristos este de ajuns pentru a ne mîntui, dar filozofia îi poate 
ajuta pe oameni să ajungă la ea, adincindu-i înţelesul, o dată ce au primit-o. 
Dacă putem vorbi despre o „gnoză creştină“, este tocmai legat de credinţa 
care se afirmă în filozofie, aşa cum se întîmplă cu arborele, în florile şi fruc- 
tele sale. Nu există trei categorii de oameni, päginii, credincioşii şi gnosticii; 
nu există decit două, pägînii şi credincioşii, iar printre aceştia din urmă sînt 
incluşi şi cei care sînt singurii gnostici vrednici de acest nume. Să exprimăm 
acelaşi lucru printr-o fabulă (Strom. VI, 15). Există pomi nealtoiţi şi măslini, 
pägini şi creştini, căci aceasta este voia Domnului. Filozoful pägin este un 
pom nealtoit;, consumă puţină hrană, dar nici nu produce fructe. Dacă apare 
un grădinar care îi altoieşte o ramură de măslin, acestui pom îi va trebui mai 
multă hrană, dar va da ulei. Grădinarul este Dumnezeu, care altoieşte credinţa 
pe raţiunea oamenilor. Unii sînt altoiti la coroană, adică la suprafaţă, ca atunci 
cînd introduci o ramură între lemn şi scoarță: aceştia sînt cei care învaţă ca- 
tehismul şi se mulţumesc cu atit. Alţii sînt altoiti prin despicare: se despică 
lemnul şi se introduce altoiul; astfel pătrunde credinţa în spiritul filozofic şi 
intră în sînul gîndirii. O a treia grupă cere un tratament mai energic, aceştia 
sînt ereticii. Grădinarul îi altoieşte prin alăturare, tăind două ramuri, inde- 
pätind scoarţa şi alburnul pentru a dezveli măduva, legindu-le apoi împreună 
pentru a le ţine alipite cu forţa. Dar cel mai bun este ochiul de altoi. Se de- 
cupează un lăstar cu coaja dimprejur şi se înlocuieşte cu un lăstar din pomul 
din care vrei să altoieşti. Acesta e altoiul care produce gnosticul vrednic de 
acest nume. Ochiul altoit al credinţei îl înlocuieşte, ca să zicem aşa, pe cel 
al raţiunii naturale şi de acum înainte filozoful vede cu el. Atunci se nasc din 
suflet poamele minunate pe care acesta devine capabil să le producă, nu nu- 
mai cele ale cunoaşterii, ci şi cele ale virtuţii: teama de a-l supăra pe Dum- 
nezeu, speranţa de a ajunge lingă el într-o zi si cäinta de greşelile care ne tin 
departe de el. Cumpătarea, sau stăpînirea de sine, se uneşte cu răbdarea pentru 
a îndura relele acestei vieţi, iar rădăcina lor secretă este iubirea sau mila. Cum 
altminteri, de vreme ce Dumnezeu este iubire, iar credinţa nu-i altceva decît 
viaţa lui Dumnezeu în noi? Gnosticul desävirsit şi creştinul desävirsit sînt 
unul şi acelaşi. 

Prin amploarea operei şi prin profunzimea spiritului, Origene îi depăşeşte 
cu mult pe gînditorii pe care i-am studiat pînă acum. Contemporanii săi i-au 
intuit corect măreţia, iar studiile de istorie modernă ne-au sporit motivele să-l 

admirăm. Născut pe la 184, în Egipt, foarte probabil la Alexandria, dintr-un 
tată convertit la creştinism, a învăţat mai întîi cu Clement Alexandrinul şi 
apoi a studiat, poate, filozofia cu Ammonios Saccas, care a fost şi profesorul 
lui Plotin. A deschis o şcoală şi a început să predea la rîndul lui, începînd să 
scrie pe la anul 218. După o călătorie la Roma pe la 221, pleacă în Grecia 
în 230. În cursul acestei ultime călătorii, a fost hirotonit. Retrăgîndu-se apoi 
la Cezareea, a întemeiat acolo o şcoală şi o bibliotecă. A fost înconjurat de 
numeroşi discipoli, atraşi de strălucirea învăţăturii şi de dăruirea fără preget 
a dascälului. Arestat şi supus torturii în 250, în vremea persecuției lui Decius, 
a murit, se pare, la Tyr în 253, de pe urma suferințelor îndurate. Cariera aces- 
tui mare teolog n-a fost lipsită de obstacole. Spirit speculativ îndrăzneţ şi 
chiar aventuros, a făcut operă de pionierat în prea multe domenii încă puţin 
explorate ca să nu-i iertăm unele rătăciri. Violenţa pătimaşă a convingerilor 
i se vădeşte în hotărîrea de a se mutila pentru a urma litera preceptului de a 
trăi neprihănit. Nu ne-a rămas decit o mică parte din opera sa imensă. Din 
ce ni s-a păstrat, istoria filozofiei trebuie să reţină îndeosebi combaterea lui 
Celsus (Contra Celsum) şi mai ales tratatul său Despre principii (Peri Arhon 
sau De principiis). Această din urmă lucrare nu o avem în întregime decît în 
traducetea latinească a lui Rufinus. Comparind-o cu fragmentele destul de 
numeroase păstrate din textul grecesc, se constată că această traducere nu este 
ireproşabilă. În pasajele periculoase, cam trage textul pe partea ortodoxiei, 
însă, prin verificările pe care ni le permit alte texte ale lui Origene, putem şi 
sîntem îndreptăţiţi să o folosim. 

Tratatul Despre principii are în vedere două clase de cititori: cei care, 
acceptînd credinţa, vor să adincească învăţătura Scripturii şi a tradiţiei creşti- 
ne, şi apoi simplii filozofi, ereticii sau chiar duşmanii declaraţi ai credinţei. 
Principiile pe care vrea să li le ofere sînt cele ale adevărului creştin: Dum- 
nezeu, lumea, omul şi Revelația. Origene este deci un creştin care se adresea- 
ză mai întîi creştinilor, însă doreşte să-i convingă, pe cît posibil, şi pe necte- 
dincioşi. Dacă le vorbeşte totuşi în primul rînd şi mai ales creştinilor, aceasta 
se datorează faptului că, deşi sînt de acord cu toţii în a recunoaşte cuvîntul 
lui Cristos ca izvor al adevărului miîntuitor, nu toți se pun întotdeauna de 
acord asupra înţelesului pe care trebuie să i-l atribuie. Pentru a pune capăt 
acestor neînțelegeri, trebuie să se apeleze la tradiţie, dar să se şi consulte 
creştinii care, în afară de credinţa comună tuturor, au primit de la Duhul Sfint 
şi Darul Cunoaşteri, şi Darul Înţelepciunii. Origene face aici dovada limpede 
a unui aristocratism spiritual — deja prezent, dar, orice s-ar spune, mai dis- 
cret, la Clement Alexandrinul. Un text din Contra Celsum (VI, 13) ne îngă- 
duie să vedem cum, în gindirea lui Origene, această deosebire se întemeia pe 
învăţătura Sfintului Pavel: Înţelepciunea divină, care e deosebită de credinţă, 
este prima dintre aşa-numitele „harisme“ date de Dumnezeu; după ea vine a 
doua, pe care cei care ştiu exact aceste lucruri o numesc „cunoaştere“ (gno- 
sis), iar a treia este credinţa, întrucît trebuie să fie mintuiti şi cei mai simpli, 

care se apropie, după putință, de viața evlavioasă. De aceea zice Pavel „că 
unuia i se dă, prin Duhul Sfint, cuvînt de înțelepciune, iar altuia, după acelaşi 
Duh, cuvîntul cunoștinței, altuia credință, întru acelaşi Duh“ (7 Cor. 12, 8-9). 
Toţi creştinii cred deci aceleaşi lucruri, dar nu în acelaşi fel. Omul este alcă- 
tuit din trup, suflet şi spirit. Tot aşa, Biserica este alcătuită din simpli credin- 
cioşi, care se mulțumesc cu simpla credință în adevărul sensului istoric al 
Scripturilor; din creştini mai desävirsiti care, datorită interpretării alegorice a 
textelor, ating „gnoza“, adică, în sensul biblic al cuvîntului „a cunoaşte“, o 
cunoştinţă care să fie o contopire (Joan 14, 4, 17); în sfirşit, din creştini şi 
mai desävirsiti, care ating „înţelesul spiritual“ al Scripturilor şi care, printr-o 
contemplare superioară (theoria), desluşesc deja în chiar Legea divină umbra 
fericirii viitoare. 

Dumnezeu este unul, simplu, inefabil şi desăvirşit. Natura sa este imate- 
rială, căci ceea ce e desăvirşit este imuabil, iar imuabilul este imaterial prin 
definiţie. Acesta e de altfel motivul pentru care nu ne putem reprezenta ce 
este el, căci natura lui depăşeşte atit ordinea materiei, cît şi pe cea a unor 
spirite ca al nostru, deţinute în închisoarea unui trup. Deşi este Tatăl, Cuvîntul 
şi Duhul Sfint, Dumnezeu este totuşi unul: dar Origene rămîne încurcat în 
problema relaţiilor dintre persoanele divine. În gindirea sa, dăinuie încă o 
anume subordonare a Cuviîntului şi a Duhului faţă de Tatăl. Este greu să re- 
duci la unitate numeroasele explicaţii înaintate pe rind de un exeget care, în 
fiecare caz în parte, se străduieşte să explice cîte un anumit text din Scriptură 
(de exemplu, Pilde 8, 22-31). Din ansamblul acestor explicaţii, reiese totuşi 
destul de clar că Origene, pe de o parte, afirmă fără rezerve coeternitatea 
absolută cu Tată] a unui Cuvînt nenăscut şi, în consecinţă, pe Dumnezeu ca 
Tatăl; iar, pe de altă parte, oricît de ferm cînd defineşte în sine raportul dintre 
Cuvînt şi Tatăl, înclină să subordoneze Tatălui Cuvîntul cînd încearcă să de- 
finească rolul Cuvintului în creatiune. Dificultatea este inerentă problemei, 
Cuvîntul trebuind să fie socotit drept mijlocitor. Origene vorbeşte atunci de- 
spre Cuvint ca despre „un Dumnezeu“, primul născut al creatiunii, care va 
genera alte cuvinte după el şi deci alţi dumnezei. Acestea vor fi naturile ratio- 
nale, fiecare dintre ele fiind faţă de Cuvint în acelaşi raport în care este 
Cuvintul faţă de Dumnezeu. Nu putem să nu ne gindim aici la Plotin, codis- 
cipolul lui Origene in şcoala lui Ammonios Saccas. 

Dumnezeu a făcut lumea din nimic prin Cuvîntul său, în care sînt toate 
formele vii ale tuturor lucrurilor. Bunătatea lui a vrut să facă lumea potrivit 
înţelepciunii lui, iar puterea lui a făcut-o chiar şi în materie. Pe de altă parte, 
este absurd să ne închipuim un Dumnezeu veşnic inactiv, care s-ar hotări 
dintr-o dată să creeze. Cum să concepi, de altfel, un atotputernic care să nu-şi 
folosească puterea? Şi cum să împaci o asemenea schimbare cu caracterul lui 
imuabil? Lumea a fost deci creată dintru vecie, adică este veşnic făcută să 
fie prin atotputernicia lui Dumnezeu. Deşi veşnică în durată, lumea aceasta 
e mărginită în spaţiu, căci Dumnezeu face totul, cum spune Scriptura, in pon- 

dere et numero, deci cu măsuri şi într-un număr determinat. Este adevărat că 
Facerea conferă lumii în care trăim un început. Fapt literalmente exact; dar 
lumea noastră nu este nici prima, nici ultima. Înainte de ea, au fost altele; şi 
vor mai fi altele după distrugerea ei finală, şi aşa mai departe, la nesfirşit. 

Creată de Dumnezeu cu cea mai înaltă înţelepciune, lumea aceasta în care 
trăim este ca o manifestare a Cuvintului. Cuprins în Tatăl, Cuvîntul cunoaşte 
tot ceea ce este Tatăl, şi tocmai din această cunoaştere a produs liber celelalte 
cuvinte, despre care am mai vorbit. Aceste făpturi ale unui Dumnezeu-spirit 
şi liber erau la rîndul lor spirite şi libere. Libertăţii lor le datorează lumea 
istoria ei. Opere ale unei bunätäti absolute, care este simplă, una şi pe deplin 
asemănătoare cu sine, aceste spirite au fost create egale între ele. Folosindu-şi 
atunci liberul arbitru, unele dintre ele s-au legat de Dumnezeu cu mai multă 
sau mai puţină forţă, în vreme ce altele s-au îndepărtat mai mult sau mai 
puţin complet de la el. Treptele diferite ale acestei credinţe sau ale acestei 
căderi arată exact ierarhia spiritelor care populează acum universul; de la ce- 
tele îngereşti cele mai înalte pînă la îngerii mai puţin puri care rostuiesc 
mişcarea aştrilor, şi apoi pînă la oameni, spirite închise în trupuri, fiecare 
fiinţă îşi ocupă locul de ea ales în mod liber. Sufletele sînt deci întemniţate 
în trupuri drept urmare a rătăcirii lor initiale, dar, ca şi în doctrinele lui Platon 
şi Plotin (si în cea a lui Ammonios Saccas, probabil), se pot strădui să se 
elibereze din închisoare şi să-şi recapete starea originară. Căci la origine nu 
sînt suflete, ci spirite pure, pe care nimic nu le sortea să însufleţească mai 
tîrziu trupuri. În cuvîntul suflet (psyche), Origene desluşeşte rădăcina care în- 
seamnă „rece“ (psychron). Aşa cum s-a spus foarte bine (G. Bardy), sufletele 
nu sînt pentru el decit „spirite îngheţate“. Istoria lor personală este cea a stră- 
daniilor de a-şi regăsi căldura şi lumina de la început. Dacă e să-i dăm crezare 
Sfintului Ieronim (Epist. 124, 4), Origene ar fi acceptat chiar că sufletele 
omeneşti pot să se degradeze şi mai mult şi, ca în metempsihoza pitagoricie- 
nilor, să treacă dintr-un trup de om în trupuri de animale, dar în propriile 
sale texte nu se găseşte nici un pasaj care să ne îngăduie să-i atribuim această 
doctrină. 

Problema originii sufletului rămîne pentru el misterioasă. Ca şi Sfintul 
Augustin, socoteşte că învăţătura Bisericii ne lasă libertatea să alegem între 
ipoteza transmiterii sufletului prin părinţi şi cea a introducerii lui din afară. 
Imaterialitatea sufletului omenesc apare clar din aceea că este capabil de cu- 
noastere intelectuală, al cărei obiect este la rîndul lui imaterial. Pentru a rea- 
liza eliberarea către care trebuie să tindă, sufletul trebuie mai întîi să se ridice, 
cu ajutorul dialecticii, de la cunoaşterea lucrurilor sensibile la cea a adevăru- 
rilor intelectuale şi morale. Unele spirite se mulţumesc cu atît, dar asta nu 
inseamnă încă decit să vezi la lumina soarelui, nu să vezi această lumină 
însăşi. Pot să o vadă numai cei al căror suflet este luminat şi încălzit de razele 
unui principiu divin. 

Aşa cum i-a fost cauză iniţială a căderii, liberul arbitru îi este omului şi 
principal agent al ridicării. Omul rămîne, incontestabil, o fiinţă liberă. Fiintele 
neînsufleţite, cum sînt pietrele, sînt mişcate de altcineva; fiinţele insufletite 
au, dimpotrivă, în ele însele principiul propriei creşteri, în cazul plantelor, şi 
al propriei mişcări, în cazul animalelor. Dintre animale, unele sînt mişcate 
dinăuntru prin senzaţii sau imagini; dar omul este înzestrat şi cu o rațiune, 
ale cărei principii îi îngăduie să-şi analizeze imaginile şi senzațiile. Fiecare 
dintre noi poate constata că judecätile raţiunii sînt libere, nu în sensul că pu- 
tem afirma sau nega totul fără deosebire, ci, cel puţin, în sensul că ne ştim 
noi înşine autorii lor responsabili. Eu sînt cel care vreau, care actionez şi care 
judec. Fără îndoială că multe influenţe bune sau rele se pot exercita asupra 
mea pentru a-mi influenţa voinţa, dar în cele din urmă eu însumi sînt cauza 
hotärinii mele. 

Aşa cum am văzut, această libertate a fost ocazia originară a răului, dar 
era şi încă rămîne condiţia necesară a binelui. Posibilitatea de a nu-l alege 
pe Dumnezeu este corelativă celei de a-l alege. Să mergem mai departe: 
această aptitudine de a prefera binele sau răul este absolut necesară pentru 
ca acest bine să poată deveni cu adevărat propriul nostru bine. Aici se găseşte 
deci pentru noi, încă o dată, rădăcina ridicării. Întemniţat în trupul în care l-a 
azvîrlit greşeala, sufletul nu şi-a pierdut orice amintire a vieţii anterioare. Prin 
natura lui, el este spirit făcut după chipul şi asemănarea lui Dumnezeu, în 
stare aşadar să-l cunoască, cunoscîndu-se pe sine, şi să-l cunoască din ce în 
ce mai bine pe măsură ce recapătă, prin asceză şi purificare, asemănarea cu 
Dumnezeu, pe care în parte a pierdut-o. Fiecare om este ajutat eficient în 
această misiune de harul lui Cristos, al cărui suflet este singurul care a coborit 
într-un trup omenesc fără a-şi pierde nimic din similitudinea lui divină. Su- 
fletulzacesta al lui Cristos rămîne deci, în esenţă, Cuvîntul, întrupat pentru a 
ne mintui; Isus şi-a dat într-adevăr sufletul pentru răscumpărarea drepturilor 
pe care Diavolul le avea asupra noastră, ca urmare a păcatului. Din această 
jertfă izvorăşte harul, ajutor absolut gratuit şi cauză principală a ridicării noas- 
tre, dar cu care liberul nostru arbitru trebuie să coopereze, pentru individuali- 
zarea mintuirii. 

Jertfa lui Cristos nu este punct de plecare numai pentru mintuirea omului, 
ci şi pentru cea a Îngerilor şi chiar, într-un anume sens, pentru cea a întregului 
univers. Doctrina lui Origene seamănă, prin structura sa generală, cu o cos- 
mogonie gnostică, dar se deosebeşte net de ea prin optimismul creştin care 
o insufleteste. Lumea origeniană nu este opera unui demiurg inferior care 
lucrează pe o materie imperfectä. Am mai spus-o, Dumnezeu singur a făcut 
totul din pură bunătate, inclusiv materia. Deci materia este bună, chiar dacă 
este rău ca un spirit să se lase închis în ea. De altfel, trupul omului nu este 
doar temniţa sufletului, ci şi un mijloc de ridicare pentru acesta, care se spri- 
jină oarecum pe el, prin asceză, în chiar efortul de a se elibera de el. Cînd 
răul va fi atins limita pe care i-a fixat-o Dumnezeu, lumea va fi distrusă de 

un potop de apă sau de foc. Ajunşi din nou spirite, cei drepţi se vor ridica 
în rîndul îngerilor, iar cei răi vor cobori la cel al demonilor. Toate lucrurile 
i se vor supune atunci lui Cristos, şi prin el lui Dumnezeu, Tatăl lui, ordinea 
originară a creaţiei fiind în final restabilită. 

În final este, fără îndoială, cam mult spus. Din fragmente ale lumii noastre 
distruse, Dumnezeu va face alta, iar după aceasta va mai face altele, a căror 
istorie va depinde, pentru fiecare, de hotăririle libere ale fiinţelor raţionale 
cuprinse în ele. Unele texte ale lui Origene ne fac să credem că aceleaşi spi- 
rite create vor locui în aceste universuri succesive şi vor participa la istoria 
lor, unele păstrindu-şi condiţia în trei sau patru lumi, pentru a şi-o pierde abia 
după aceea, altele pästrind-o fără să cedeze, iar altele pierzînd-o pe loc. Ar 
trebui atunci să acceptăm că şi Cristos începe din nou, fără s-o termine vreo- 
dată pe de-a-ntregul, opera Răscumpărării. Totuşi, Origene pare să fi gîndit 
mai degrabă că, de la o lume la alta, va avea loc un progres lent şi că, într-o 
zi, răul trebuie să dispară, eliminat de bine. Întrezărim astfel un sfirsit cu 
adevărat ultim al vremurilor, în care totul va fi atît de bine rânduit, încît Ori- 
gene îşi pofteşte cititorul să hotărască singur dacă trebuie într-adevăr să cre- 
dem că vor mai rămîne demoni şi damnaţi despărțiți de Dumnezeu pentru 
vecie. 

Această istorie a lumii nu este decit o parte din vasta doctrină teologică 
a lui Origene. Pentru noi, ea prezintă interesul de a oferi destul de exact con- 
cepţia creştină despre univers, al cărei echivalent păgîn se poate citi în Enea- 
dele lui Plotin. Influenţa doctrinei lui Origene a fost considerabilă. Tezele 
temerare pe care le cuprinde au făcut obiectul unor atacuri repetate, precum 
cele ale lui Metodiu de Olimp ( 311), ale lui Petru din Alexandria (f 312), 
ale Sfintului Epifanie (în lucrarea sa Panarion, scrisă pe la 375), şi, mai tirziu, 
ale lui Teofil al Alexandriei, care a întrunit un sinod pentru a judeca această 
doctrină, obţinînd condamnarea ei. Lui Origene nu i-au lipsit însă apărătorii. 
Dintre latini, Sfintul Ieronim i-a făcut un elogiu entuziast, iar marii capado- 
cieni, a căror poziţie urmează s-o definim, au ştiut să-i corecteze doctrina, 
aşa cum se cuvine, şi să-l admire fără zgircenie. 

Dupä Sinodul de la Niceea (325), atitudinile doctrinale temerare, precum 
cele la care am asistat mai sus, au devenit mult mai dificile. Întrunit pentru 
a reglementa controversa asupra Sfintei Treimi provocată de învăţătura lui 
Arius, sinodul a definit doctrina Bisericii ca simbol care trebuie cunoscut, 
căci delimitează cadrul înăuntrul căruia trebuie să se menţină din acel mo- 
ment gîndirea creştină: „Credem într-unul Dumnezeu, Tată atotputernic 
(pantokratora), care a făcut (poieten) toate lucrurile văzute şi nevăzute. Si 
într-unul Domn Isus Cristos, Fiu al lui Dumnezeu, Care singur a fost născut 
din Tatăl, adică din fiinţa (ousias) Tatălui, Dumnezeu din Dumnezeu, lumină 
din lumină, Dumnezeu adevărat din Dumnezeu adevărat, născut şi nu făcut, 
de aceeaşi fiinţă (homoousion) cu Tatăl, prin Care toate s-au născut (ta panta 
egeneto), cele care sînt în cer ca şi cele care sînt pe pămînt; Care pentru noi 
si pentru mântuirea noastră S-a pogorit, S-a întrupat, a pätimit şi a înviat în 
a treia zi, S-a urcat la ceruri şi va veni să judece viii şi morţii. Şi în Sfintul 
Duh. Cît priveşte pe cei care spun că ar fi fost un timp în care El nu era şi 
că înainte de a fi fost născut El n-a existat, şi că El a fost adus în existenţă 
din nimic, sau cei care afirmă că Fiul lui Dumnezeu este de o ipostasă (fire) 
sau de o fiinţă diferită (hypostaseos e ousias), sau că este creat (kriston) sau 
că este supus stricăciunii şi schimbării, pe aceştia Biserica catolică şi aposto- 
lică a lui Dumnezeu îi anatematizează.“ 

După această declaraţie, speculaţiile asupra Cuvintului nu mai puteau con- 
sta decît în a o comenta sau a i te împotrivi printr-o erezie acceptată cu bună 
ştiinţă ca atare. De aceea, teologiile greceşti postniceene apar, la început, mai 
rezervate faţă de speculatia filozofică decît cele de dinaintea lor. Totuşi, scrii- 
torii creştini din secolul al IV-lea mai sînt incă în contact direct cu cultura 
greacă clasică, căreia toţi îi datorează, în continuare, prima lor formaţie inte- 
lectuală. Şi nu o judecă, uneori, atit de aspru decît pentru că trebuie să se 
apere ei înşişi de influenţa ei. Eusebiu al Cezareii, născut pe la 265 la Ceza- 
reea, în Palestina, şi mort în 339 sau 340 ca episcop al acestui oraş, este mai 
degrabă istoric decit filozof. Totuşi, în afară de Cronica istoriei universale şi 
de celebra Istorie bisericească, el a lăsat şi o însemnată operă apologetică, 
în special Pregătirea evanghelică şi Demonstrația evanghelică, legitimări ale 
religiei creştine împotriva päginilor. Eusebiu vrea să le arate päginilor că un 
creştin poate să ştie tot atit de mult ca ei. Lucru pe care îl simţim poate cam 
mult cînd citim această carte intesatä cu citate de tot soiul; din această imensă 
erudiție răzbate însă o idee: cea a unei înrudiri reale între adevărul creştin şi 
ceea ce filozofia greacă avea mai bun. Bineînțeles, este vorba mai ales de 
Platon. Eusebiu nu omite să amintească faptul că, în aproape toate probleme- 
le, Platon şi-a alterat propriul adevăr prin introducerea cite unei greşeli, dar 
constată în acelaşi timp că Platon a recunoscut acelaşi Dumnezeu ca şi Moise, 
prin împrumuturile pe care, de altfel, le-a făcut de la acesta; că a intuit dogma 
Treimii; a conceput creaţia, în Timaios, aproape la fel cum o descrisese Bi- 
blia; a recunoscut existenţa şi rolul ideilor Cuvintului; a profesat ideea ne- 
muririi sufletului, cum o fac creştinii. Să notăm de altfel că am ajuns, cu 
Eusebiu, în perioada în care, cînd un scriitor creştin spune Platon, trebuie 
adesea să înţelegem Plotin (t 270), sau chiar, prin intermediul lui Origene, 
doctrina lui Ammonios Saccas, dascălul lui Origene şi Plotin, a cărui gîndire 
nu ne este cunoscută, din păcate, decît prin intermediul ăcestor doi străluciți 
discipoli. 

Tot la şcoala din Cezareea Capadociei, întemeiată de Origene după fuga 
sa din Alexandria, a studiat la început şi Grigore al Nazianzului, numit adesea 
Grigore Teologul (329-389). El şi-a continuat studiile la Atena, în toväräsia 
unuia dintre condiscipolii lui din Cezareea, care avea să fie într-o zi Sfintul 
Vasile. Se pare chiar că Grigore şi-a prelungit destul de mult şederea la Atena 
ca să predea, la rîndul lui, elocinta. Nu a primit botezul decît pe la 367, la 
intoarcerea în Cezareea. Hirotonit preot, ridicat apoi la rangul de episcop, 
fără să fi näzuit, se pare, la nici una dintre aceste demnități, a rămas întotdea- 
una orator, scriitor, poet, duşman al obligaţiilor vieţii publice, întors către 
viaţa lăuntrică, asceză şi contemplatie. Titlul onorific — Grigore Teologul — 
şi-l datorează seriei de cinci predici (XXVII-XXXD), dintre cele patruzeci şi 
cinci pe care le avem de la el, şi care sînt desemnate cu titlul distinct de 
Discursuri teologice (380). Ele cuprind expunerea, devenită clasică în istoria 

teologiei creştine, a dogmei Treimii şi ne informează despre situaţia intelec- 
tuală a creştinilor din vremea în care au fost rostite. 

Vorbind despre Părinţii Bisericii, ne gindim îndeosebi la felul în care 
aceştia au folosit filozofia pentru a defini dogma, şi riscăm să-i uităm pe 
adversarii lor, care în aceeaşi perioadă se străduiau, dimpotrivă, să folosească 
credinţa creştină pentru a-şi alimenta filozofia. Erezia lui Arius pare să se fi 
născut, în mare parte, din această dorinţă de a încadra religia în limitele ratiu- 
nii. Grigore al Nazianzului şi Vasile s-au găsit în faţa unei atitudini asemănă- 
toare cu cea a deiştilor din secolul al XVII-lea, adică a unei rationalizäri a 
dogmei creştine, înfăptuită spontan de spirite sensibile la valoarea explicativă 
a credinţei creştine, însă preocupate să-i reducă partea de mister la normele 
cunoaşterii metafizice. Preocuparea pentru raționalitate de care arianismul dă 
dovadă pretutindeni a contribuit mult la succesul lui imens, şi nu trebuie uitat 
că miza luptei pe care au dus-o împotriva lui Părinţii nu era nimic altceva 
decit însăşi credinţa creştină. Trebuia să se ştie dacă metafizica avea să ab- 
soarbă dogma sau dacă dogma avea să absoarbă metafizica. Grigore al 
Nazianzului se găsea el însuşi în faţa unui serios adversar, arianul Eunomius 
(f pe la 385). Acest conducător de sectă şi discipolii săi susțineau că lumea 
depinde de un Dumnezeu unic, conceput ca fiind, în mod absolut şi suprem, 
esenţă, substanţă sau fiinţă (ousia). Simplă la modul absolut această esenţă 
divină exclude orice pluralitate de atribute. Nu putem spune decit că ea este, 
în mod absolut. Întocmai ca în învăţătura lui Arius, Dumnezeul lui Eunomius 
este deci caracterizat, înainte de toate, de acea nevoie de a fi care definea 
deja ousia la Platon. El va fi deci conceput, înainte de toate, ca „nedevenit“ 
sau „nenăscut“, bucurîndu-se aşadar de privilegiul unic al „innascibilităţii“. 
De aişi decurge firesc consecinţa că, fiind născut, Cuvîntul, care este Fiul, 
este întru totul neasemănător (anomoios) cu Tatăl şi deloc consubstanţial 
(homoousios) lui. Asemenea demiurgului din Timaios, care a făcut zei şi i-a 
făcut veşnici, Dumnezeul lui Eunomius a putut să facă din Fiu un dumnezeu 
prin adopţiune; l-a asociat dinainte propriei sale dumnezeiri şi propriei sale 
slave, dar nu a putut realiza contradictia ca născutul să fie consubstanţial cu 
innascibilul. Lui Eunomius i se reproşează uneori „sofismele“ pe care le fo- 
losea pentru a se incadra în dogmă. Poate că asta înseamnă să ne înşelăm în 
privinţa intenţiilor sale. Eunomius nu căuta să cuprindă taina într-o formulă 
de natură s-o definească şi s-o situeze, ci s-o aducă în planul inteligibilului. 
Din acest punct de vedere, logica sa era corectă. Dacă Fiul este consubstantial 
cu Tatăl, atunci Tatăl s-a născut pe sine, iar innascibilul s-a născut din el 
însuşi. Asemenea dialecticienilor din secolul al XII-lea, singura vină a lui 
Eunomius era de a fi înlăturat misterul în numele logicii: dacă s-a născut, 
spunea el despre Fiul, atunci nu era înainte de a se naşte. În loc să vorbească 
despre Dumnezeul creştin în limba lui Platon, Eunomius făcea din demiurgul 
lui Platon Tatăl Cuvintului creştin. 

Înţelegem astfel mai bine una din trăsăturile cele mai constante ale po- 
zitiei lui Grigore al Nazianzului şi sensul operei lui. În minunata Predică a 
XXXVI-a, intitulată Despre sine, în care caută să-şi explice de ce auditoriul 
din Constantinopol se înghesuia în jurul amvonului său, Grigore invocă drept 
motiv principal faptul că, într-o vreme în care filozofia a invadat totul, el s-a 
mulţumit să meargă la izvoarele credinţei. Ceea ce lipseşte filozofilor, sofiş- 
tilor şi inteleptilor din vremea lui este tocmai înţelepciunea. De-ar uşura-o 
puţin, barca ar pluti mai bine. Întoarcerea la obiceiurile şi la credinţa creşti- 
nilor, iată ieacul cel adevărat. Cu afirmaţii de aceeaşi natură la adresa filozo- 
filor îşi deschide Grigore, cu Predica a XXVII-a, şi seria Theologica. Adresin- 
du-se eunomienilor, îi imploră să se întoarcă degrabă la simplitatea credinţei, 
lucru imposibil dacă nu se vor curăța mai întîi de păcate şi nu îşi vor lua 
răgazul să mediteze la Sfinta Scriptură, nu pentru a o judeca sau critica de 
pe poziţia filozofului (XXVII, 6), ci pentru a i se supune. Dar asta nu înseam- 
nă că Grigore renunţă el însuşi la filozofie. El revendică, dimpotrivă, dreptul 
de a discuta despre lume şi lumi, despre materie şi suflet, despre fiinţele ratio- 
nale, despre bine şi rău, despre inviere şi judecată, despre patimile lui Cristos, 
despre răsplată şi pedeapsă. Nimic mai îndreptăţit, cu condiţia s-o faci cu 
măsură, după ce ai invätat din Scriptură, pentru a-i învăţa apoi pe ceilalţi. 
Căci aceasta este teologia (Predica a XXVIII-a), nu cea a „teologilor profani“, 
care „rezolvă“ toate problemele, ci cea a creştinilor, care, în faţa caracterului 
incomprehensibil al lui Dumnezeu, vorbesc cu cumpătare. 

Sprijinindu-se atit pe Scriptură, cit şi pe judecată, Grigore stabileşte la 
început, împotriva lui Epicur, că Dumnezeu nu este trup, că nu este circum- 
scris de nici un loc, pentru ca apoi, cerindu-si iertare de a fi cedat, la rîndul 
lui, maniei dezbaterii care bintuia in vremea lui (Predica a XVIII-a, 11), să 
înceapă prezentarea punct cu punct a noţiunii creştine de Dumnezeu, cel puţin 
aşa cum o putem înţelege în lumina a ceea ce ne învaţă Dumnezeu însuşi. 
Căci acesta e lucrul cel mai important şi poate chiar punctul de plecare pentru 
filozofie (XXVIII, 17): dacă, aşa cum ne învaţă chiar filozofii, Dumnezeu 
este incomprehensibil, singura noastră şansă de a-l cunoaşte este să ne edi- 
ficăm mai întîi în ce ne spune el însuşi despre El. Numai de aici consimte 
Grigore să înceapă speculatia, dar, încurajat de această garantie, o face fără 
reţinere. Existenţa lui Dumnezeu poate fi cunoscută pornind de la ordinea 
lumii, căreia nu putem să-i explicăm în mod raţional nici existenţa şi nici 
alcătuirea prin factorul întîmplare. Pentru a o explica, trebuie să acceptăm 
aşadar un Logos. Astfel, putem şti că Dumnezeu este, dar nu putem şti ce 
este. Această taină care îl învăluie ne îndeamnă la smerenie, dar ne şi împinge 
spre cercetare. Ştim, desigur, dinainte că strădaniile noastre vor rămîne, în 
bună parte, zadarnice. Trupul omului se aşază între sufletul lui şi Dumnezeu. 
Imaginile sensibile se amestecă, inevitabil, cu conceptele pe care ni le formăm 
despre Dumnezeu şi ne împiedică să-l înţelegem aşa cum este. Ca să ne apro- 
piem de ceea ce ar fi o cunoaştere adevărată a naturii divine, cel mai util este 

să negăm ceea ce este evident imposibil să-i atribuim. Am spus deja că Dum- 
nezeu nu este un corp, nici măcar difuz precum eterul, de vreme ce este sim- 
plu; dar nu este nici lumină, înţelepciune, dreptate sau rațiune, cel putin în 
înţelesul distinct pe care îl pot avea aceşti termeni pentru noi. Singurele atri- 
bute care ne apropie mai mult de o cunoaştere pozitivă a lui Dumnezeu sînt 
cele care îl determină ca fiinţă: infinitul şi eternitatea. Aşa cum i-a spus el 
însuși lui Moise, Dumnezeu este Fiinţa, iar Grigore al Nazianzului are marele 
merit de a fi dat acestei noţiuni întregul ei caracter pozitiv pe care avea să 
i-l recunoască gîndirea creştină a Evului Mediu. Folosind o formulă pe care 
o va face cunoscută loan Damaschinul, Grigore îl compară pe Dumnezeu cu 
„o mare de fiinţă (pelagos ousias) nesfirşită şi nemărginită, eliberată în între- 
gime de natură şi timp“. Toate aceste noţiuni, azi familiare celui care cu- 
noaste cît de putin teologia implicită a oricărui autor creştin, erau adunate şi 
formulate aici pentru prima dată într-o limbă elegantă şi accesibilă tuturor. 
Dar Grigore se opreşte întotdeauna, cuviincios, în pragul tainei. Cum a putut 
Tatăl să-l nască pe Fiul şi cum a putut Fiul să fie născut? Nu ştim. Să te 
înverşunezi să reduci taina la logică, cum face Eunomius, înseamnă să dai 
dovadă de naivitate. Tatăl, spune el, a născut un existent sau un nonexistent 
şi aşa mai departe. Întrebări zadarnice. Nu înseamnă ele oare să ne imaginăm 
naşterea Cuvintului de către Tatăl ca pe cea a unui om de către alt om? Nimic 
mai nechibzuit. Faptul că Grigore foloseşte şi el termeni filozofici pentru a 
descrie taina nu înseamnă deloc că are pretenţia s-o lămurească şi, în cele 
din urmă, s-o risipească. Cum spune, foarte întemeiat, A. Puech, „Grigore 
este profund creştin. Deşi unele idei neoplatoniene au contribuit la dezvolta- 
rea teologiei sale, deşi ceea ce au dat filozofia cinică şi stoicismul mai înalt 
a jucat un rol în idealul său ascetic, gîndirea şi viaţa i-au fost totdeauna că- 
läuzite de credinţă. El păstra însă, adînc înfiptă în inimă, iubirea antică, iubi- 
rea greacă pentru litere, iubirea pentru poezie şi retorică. Nu s-a gîndit nici- 
odată să renunţe la ele şi îşi găsea o scuză bucurîndu-se la gindul că oamenilor 
li s-a dezvăluit credinţa prin Cuvîntul dumnezeiesc. Cuvintul omenesc trebuie 
deci s-o propovăduiască. Cuvintul dumnezeiesc patronează şi apără elocinţa; 
logoi sînt ocrotiţi de Logos. Ceea ce pentru Grigore nu era un simplu joc de 
cuvinte, ci adevărul însuşi.“ Minunat spus; să adăugăm numai că, exceptînd 
formulările, această poziţie a lui Grigore al Nazianzului este cea a celor trei 
mari capadocieni. 

Sfîntul Vasile, sau Vasile cel Mare (330-379), originar din Cezareea Ca- 
padociei, a fost condiscipolul lui Grigore al Nazianzului, cu care a studiat din 
nou, mai tirziu, la Atena. Faptul că învățase aici medicina explică spiritul 
pozitiv şi cunoştinţele ştiinţifice de care va da dovadă în lucrările sale exe- 
getice. Botezat îndată după întoarcerea la Cezareea, s-a dus să-i întîlnească 
pe asceţii cei mai vestiți din Syria, Egipt şi Palestina, a înfiinţat, la rîndul lui, 
un centru de viaţă monahală şi a alcătuit Regula monastică, de altminteri una 
dintre cele mai severe, care mai poartă şi astăzi numele de Regula Sfintului 

Vasile. Hirotonit preot, i-a urmat mai tîrziu lui Eusebiu la scaunul episcopal 
al Cezareii, pe care l-a ocupat pină la moarte. 

Printre lucrările Sfintului Vasile se găseşte un scurt tratat Cărre tineri. 
Cum pot întrebuința cu folos literatura scriitorilor elini. Problema care se 
punea era de a şti cum să-i instruieşti pe tinerii creştini, într-o perioadă în 
care toată literatura, filozofia şi morala de limbă greacă erau opera unor scrii- 
tori pägini şi expresia unei culturi pägîne. Vasile a rezolvat dificultatea cu 
eleganţă, dind el însuşi exemplul unei opere împodobite cu citate şi pilde 
împrumutate din cultura antică, dar animată de un spirit în întregime creştin. 
Deşi îi previne pe cititori de imoralitatea şi impietatea anumitor scrieri pă- 
gîne, Vasile insistă asupra lucrurilor utile aflate în ele, pentru formarea gus- 
tului pentru virtute şi pentru cultivarea acesteia. Nu numai că învăţăturile ce- 
lor vechi sînt adesea folositoare, cu condiţia să fie urmate, şi nu doar citite, 
dat şi pildele pe care ni le-au lăsat sînt deseori vrednice de imitat, cu condiţia 
să ne ajute să ne cultivăm sufletul şi să ne eliberăm de trup, lucruri pe care 
este dator să le facă orice creştin. Acest text minunat va deveni, în mod firesc, 
programul elenistilor creştini din secolele al XIV-lea şi al XV-lea, iar Leo- 
nardo Bruni, care l-a tradus, îl va socoti suficient pentru a-şi justifica toată 
opera de traducător din Plutarh şi Platon. 

Şi totuşi, nu în el stă măreţia Sfintului Vasile, ci mai degrabă în opera lui 
de teolog. Ca şi Grigore al Nazianzului, Sfintul Vasile s-a împotrivit cu putere 
abuzului de filozofie al lui Eunomius şi al partizanilor acestuia. În Adversus 
Eunomium, Sfintul Vasile îl persiflează pe acest adversar, care, deşi se de- 
clară în mod expres continuator al credinţei şi al tradiţiei Părinților, crede 
totuşi de cuviinţă să construiască silogisme, ca Aristotel sau Hrysip, ca să 
demonstreze că, dacă este nenăscut, Dumnezeu nu poate să fi fost născut nici 
de către sine însuşi şi nici de altcineva. De fapt, Eunomius nu face aici altceva 
decît să pregătească concluzia spre care, de aici înainte, se îndreaptă: din mo- 
ment ce este născut, Fiul nu poate să fie consubstantial Tatălui. Concluzie 
pregătită mai din vreme, cum observă Vasile cu o perspicacitate remarcabilă, 
încă de la definiţia propusă pentru Dumnezeu; căci orice creştin va admite 
cu uşurinţă că Dumnezeu este o substanţă nenăscută, dar nu şi că „nenăscu- 
tul“, sau „innascibilul“, este substanţa însăşi a lui Dumnezeu, aşa cum sus- 
ţinea Eunomius. Acest nume pur privativ nu poate să denumească aşa cum 
se cuvine plenitudinea pozitivă a esenței divine. Este adevărat că, după Eu- 
nomius, toate numele pe care i le dăm lui Dumnezeu sînt sinonime şi nu 
semnifică, în cele din urmă, nimic altceva decît fiinţa lui inefabilă; dar Vasile 
se ridică hotărit împotriva acestei teze şi susţine, dimpotrivă, că, deşi nici un 
nume nu îl denumeşte suficient pe Dumnezeu, fiecare semnifică fie că Dum- 
nezeu nu este un anumit lucru, fie că este pozitiv un altul. Drept, creator, 
judecător sînt tot atîtea nume dumnezeieşti din a doua categorie. Numele care 
i se potriveşte însă cel mai bine lui Dumnezeu este cel de ousia, iar ceea ce 
denumeşte este fiinţa însăşi a lui Dumnezeu (auto to einai tou theou), pe care 

ar fi complet absurd să o socotim printre negatii (1, 10). Nu de la „innasci- 
bilul“ lui Eunomius trebuie aşadar pornit, căci s-ar ajunge la imposibilitatea 
consubstantialitätii Fiului cu Tatăl, ci de la fiinţă, care permite, dimpotrivă, 
comuniunea de fiinţă (to koinon tes ousias) a Tatălui şi a Fiului. Este evident 
că ne aflăm aici în prezenţa a două atitudini speculative ireconciliabile, căci, 
deşi Eunomius şi Vasile se consideră amîndoi creştini, unul procedează fo- 
losind definiţii abstracte din care deduce concluziile pe calea analizei logice, 
în timp ce celălalt porneşte de la credinţa creştină concretă, pentru a-i descrie 
conţinutul. 

Opera cea mai interesantă a Sfintului Vasile pentru istoria filozofiei este 
culegerea celor nouă Omilii la Hexaemeron, adică despre cele şase zile ale 
creatiunii. Această lucrare este prototipul unei întregi familii de scrieri care 
se vor inmulti în Evul Mediu. Un /n Hexaemeron este în esenţă un comen- 
tariu al capitolelor din Facere care povestesc crearea lumii, comentariu în 
care autorul foloseşte textul sacru pentru a dezvolta concepţiile filozofice sau 
noţiunile ştiinţifice legate de aceasta. Prin chiar natura lor, asemenea lucrări 
nu se potriveau cu expunerea sistematică a unei doctrine, dar în ele găsim 
adesea informaţii utile despre cunoştinţele pozitive ale autorilor şi, mai ales, 
despre ceea ce ei înşişi considerau drept o explicaţie raţională satisfăcătoare. 
Este şi cazul acestor Omilii. În zadar am căuta în ele o filozofie, dar, pe 
parcursul lor, întîlnim numeroase noţiuni despre originea lumii şi despre alcä- 
tuirea fiinţelor aflate în ea. 

Natura este lucrarea lui Dumnezeu, care a creat-o în timp, sau care, mai 
degrabă, creînd-o, a creat timpul. A o crea înseamnă a o produce în tot ceea 
ce este ea, inclusiv materia. Nu trebuie deci să ne închipuim un fel de materie 
originară comună, din care Dumnezeu ar fi făurit toate fiinţele. De fapt, fie- 
care clasă de fiinţe a primit de la Dumnezeu felul de materie care i se potri- 
veste: Cerul o are pe a lui, pămîntul are alta. Dorinţa de a înlătura cît mai 
deplin cu putinţă noţiunea platoniană de materie increată îl conduce deci pe 
Sfintul Vasile la o critică a noţiunii de materie iniţială, care anticipează în 
mod ciudat unele critici moderne ale noţiunii de substanţă. Să nu căutăm, 
spune el în Omilii (1, 8), ceva care, luat în sine, ar fi lipsit de natură şi de 
însuşiri. Să ne gindim, dimpotrivă, că tot ce putem vedea într-un lucru con- 
tribuie la a-i alcătui esenţa şi a-i acorda desăvirşirea. Dacă eliminäm pe rînd 
toate proprietăţile unei fiinţe, în speranţa de a ajunge la materie, vom ajunge, 
în cele din urmă, la neant. Să scoatem dintr-un lucru culoarea, căldura, greu- 
tatea, grosimea, mirosul şi toate celelalte însuşiri sensibile, şi nu va mai ră- 
mine nimic din care să poţi constitui substratul. 

Structura lumii, aşa cum o vede Sfintul Vasile, este deja, în linii mari, 
cea pe care Evul Mediu va continua să i-o atribuie pînă către sfîrşitul seco- 
lului al XIV-lea. La început, cele patru elemente erau amestecate, dar fiecare 
dintre ele şi-a ocupat locul firesc: sus focul, apoi aerul, apa şi pămîntul. Focul 
constituie substanţa cerului şi se întinde pînă la apele care sînt deasupra tăriei 

(Facerea 1, 6); dedesubtul tăriei sînt aerul şi apele mai de rînd care alcătuiesc 
norii. Lumina a fost creată îndată după elemente şi, ca atare, chiar înaintea 
soarelui, care n-a fost făcut decît mai tirziu, ca să o ţină şi să o răspîndească. 
De îndată ce a fost făcut, aerul a primit lumina printr-o difuzare instantanee. 
Fiecare element are o calitate specifică: focul este cald, apa este rece, aerul 
este umed, pămîntul este uscat; dar ele nu ni se arată nicicînd în puritatea lor 
originară, fiecare dintre ele se poate amesteca cu celelalte, dobîndind unele 
dintre calităţile lor: pentru că este rece şi uscat, pămîntul se poate uni cu apa, 
care este rece şi umedă, iar apa, la rîndul ei, se poate uni cu aerul, care este 
umed şi cald; acesta se poate uni cu focul, care este cald şi uscat, şi astfel 
ajungem iar la pămînt, care este rece, dar uscat. Această concordie sau at- 
monie a elementelor face posibile îmbinările dintre ele, care sint țesătura în- 
săşi a ordinii universale. Noţiunile adunate de Vasile despre plante şi animale 
în lucrarea lui sînt, în general, împrumutate de la Elian, Oppian şi Aristotel. 
Fireşte că legendele nu lipsesc, dar s-a spus pe bună dreptate (B. Geyer) că 
opera sa este lipsită, în descrierea animalelor, de tendinţa atît de răspîndită 
mai tirziu de a vedea în fiecare dintre ele tipul alegoric al unui adevăr moral. 
Celebrul Fiziolog, al cărui autor este necunoscut, dar, se pare, originar din 
Alexandria, este sursa tuturor „bestiarelor moralizate“ care abundă mai tirziu. 
Din fericire, Sfintul Vasile a scăpat influenţei lui, dar, din păcate — dacă nu 
pentru artişti, cel putin pentru ginditori —, propria sa influenţă nu s-a impus. 
Hexaemeron-ul a ajuns totuşi model pentru numeroase scrieri de acelaşi gen, 
iar Sfintul Ambrozie, care îl va traduce în latină, va fi şi primul lui imitator. 

Nu-l putem despărţi de Sfintul Vasile pe fratele său mai mic, Sfintul Gri- 
gore al Nyssei (aproximativ 335 — mort după 394). Deşi învăţătura i-a fost 
călăuzită de Vasile, care l-a influenţat puternic, Grigore a rămas un spirit 
original, iar opera lui este cu totul altceva decît un reflex al celei a fratelui 
său. Din totalitatea scrierilor sale, trei ni se impun atenţiei în, mod deosebit: 
tratatul Despre formarea omului, cunoscut în Evul Mediu sub titlul De ho- 
minis opificio; o scriere complet diferită, care va influenţa profund mistica 
medievală, Tilcuire la Cîntarea Cîntărilor şi la cele opt Fericiri; Dialogul 
cu Macrina despre suflet şi nemurire. 

Universul se împarte în două tärimuri, cel al lumii văzute si cel al lumii 
nevăzute. Prin trup, omul ţine de lumea văzută, prin suflet, de cea nevăzută, 
Şi foloseşte, ca să spunem aşa, de legătură între cele două. Datorită acestui 
rol, el stă în virful lumii văzute, prin aceea că este o fiinţă înzestrată cu ratiu- 
ne. Dedesubt, se înşiruie animalele, care nu au decit simtire, mişcare şi viaţă; 
apoi plantele, care nu au un suflet desävirsit, de vreme ce nu pot decît să 
crească şi să se hrănească; în fine, corpurile neînsufleţite, lipsite de forţă vi- 
tală, dar care sînt condiţii ale posibilităţii înseşi a vieţii. Omul conţine în sine 
toate treptele vieţii: vegetează ca plantele, se urişcă şi percepe ca animalele 
şi judecă pentru că este om. Nu trebuie să înţelegem însă că ar fi înzestrat 
cu mai multe suflete: raţiunea lui cuprinde în sine facultăţile de a trăi şi simţi. 

Dificultatea cea mai mare este de a şti cum să explici unirea sufletului cu 
trupul. Grigore al Nyssei nu crede că problema se poate rezolva complet, dar 
că-i mai putem, cel puţin, lămuri din complexitate. 

Prin definiţie, sufletul este principiul însufleţitor al trupului. Sufletul omu- 
lui este deci o substanţă creată, vie şi raţională, care dă, prin ea însăşi, viaţă 
şi simtire unui trup constituit din organe diferenţiate şi capabil să simtă. Dacă 
ţinem seama că în suflet Grigore include în mod expres raţiunea, putem spune 
că definiţia pe care el o dă sufletului este cea pe care o va accepta Sfîntul 
Toma d’Aquino. Grigore respinge, de altfel, în mod expres preexistenţa su- 
fletului faţă de trup, idee origeniană al cărei corolar inevitabil este cel a trans- 
migraţiei sufletelor. Or, transmigratia nu numai că este de neacceptat pentru 
un creştin, dar este şi contrară deosebirii evidente a speciilor animale. A ad- 
mite că orice suflet poate însufleţi orice corp înseamnă a spune că toate fiin- 
tele, oameni, plante si animale, au aceeaşi natură. Sufletul nu există înainte 
de trupul de care ţine şi nici nu poate fi creat după el, căci un trup neînsufleţit 
nu este cu adevărat un trup, ci un cadavru. Deşi existenţa trupului ca atare 
implică prezenţa sufletului, trupul nu poate preceda sufletul. Trebuie deci în 
mod necesar ca trupul şi sufletul să fie create simultan de Dumnezeu. A crea 
această unitate a trupului şi sufletului înseamnă tocmai a-l crea pe om. 

Este greu de ştiut dacă Grigore consideră crearea fiecărui om concomi- 
tentă cu zămislirea lui de către părinţi, sau dacă vede în ea transmiterea unui 
principiu vital creat de Dumnezeu încă de la începutul lumii; el şi-a explicat 
însă în mod clar gindurile în privinţa dezvoltării fiinţei omeneşti. Sămînţa 
omenească ieşită din zămislire cuprinde deja în sine, deşi încă nevăzut, omul 
întreg. Prezent încă de la început, sufletul îşi clădeşte, treptat, trupul, dezvol- 
tindu-si facultăţile pe măsură ce îşi structurează şi organele necesare exerci- 
tării lor. Filozofii au atribuit sufletului diferite lăcaşuri, dar trebuie mai degra- 
bă să recunoaştem că, de vreme ce trupul este viu în toate părţile lui, sufletul 
se află pretutindeni în el în acelaşi timp. Recunoaştem prezenţa şi acţiunea 
lui în toate părţile constituite din organe diferenţiate ale trupului; dacă vreun 
organ este bolnav sau slăbit, sufletul nu se mai poate folosi de el, aşa cum 
cel mai bun artist este neputincios în faţa instrumentului stricat. Legat astfel 
de trup, sufletul nu se desparte de el niciodată. Prevestind în mod ciudat ideile 
pe care le va susţine mai tirziu Leibniz, Grigore consideră că sufletul nu se 
desparte niciodată, nici după moarte, de elementele care îi alcătuiau trupul. 
Este adevărat că aceste elemente vor fi atunci risipite, dar sufletul este ima- 
terial şi poate să rămînă unit cu ele, oricare ar fi starea lor de risipire si de 
amestecare. Aşa cum s-a observat pe bună dreptate, două idei creştine par 
să-l fi condus pe Grigore la această concluzie: „mai întîi, învăţătura despre 
învierea trupurilor, adică a celor în care oamenii au murit; în plus, sentimentul 
creştin despre unitatea naturii sale, făcută dintr-un suflet şi un trup, care a 
depăşit aici atît de deplin dualismul platonian, încât o separare a celor două 
părți esenţiale ale omului apare ca absolut imposibilă“ (Phil. Böhner). 

Omul este o fiinţă raţională, pentru că are o gîndire (nous) care se exprimă 
prin cuvînt (logos). Existenţa acestei gindiri se vede din felul în care omul 
se comportă şi creează ordine în jurul lor. Dar şi în lume există ordine. Ames- 
tecul armonios al elementelor în fiinţe cu alcătuire definită nu este greu de 
constatat. Pentru filozofi ca epicureii, care limitează realul la ceea ce se poate 
vedea şi atinge, această privelişte nu pune nici o problemă. Pentru cei care, 
dimpotrivă, deduc din acţiunile corpului omenesc existenţa unei gîndiri care 
le conduce, este firesc ca, tot aşa, să deducă din priveliştea universului exis- 
tenta unei Gindiri care l-a creat şi îl conduce. Într-adevăr, se poate spune fără 
deosebire că dovada existenţei lui Dumnezeu este o chezăşie a existenţei su- 
fletului sau că dovada existenţei sufletului este o chezăşie a existenţei lui 
Dumnezeu; însă de la făptură trebuie pornit dacă vrem să cunoaştem natura 
lui Dumnezeu, în mica măsură în care ea poate fi cunoscută. Făcut după chi- 
pul lui Dumnezeu, omul se impune, în opera lui Grigore, ca punct de plecare. 

Avem un cuvint (logos), adică o exprimare raţională a gîndirii (nous). 
Dumnezeu trebuie înţeles deci, mai întîi, ca o Gindire supremă, care naşte un 
Cuvint în care se exprimă. De vreme ce aici este vorba de un Cuvint divin, 
nu ttebuie să-l socotim nestatornic şi trecător ca al nostru, ci existind veşnic 
şi hrănindu-se din propria sa viaţă. De vreme ce trăieşte, Cuvîntul este înzes- 
trat şi cu voinţă, care, fiind divină, este în acelaşi timp atotputernică şi de o 
bunătate absolută. Aşa cum cuvîntul nostru mental imită naşterea veşnică a 
Cuvintului divin, iar inseparabilitatea sa de gindul nostru arată consubstantia- 
litatea Cuvintului şi a Gindului, tot aşa răsuflarea ieşită din trupul nostru însu- 
fletit imită purcederea Duhului Sfint şi, asemenea räsuflärii, care purcede din 
unitatea trupului cu sufletul, Duhul Sfint purcede, în acelaşi timp, din Tatăl 
şi din Fiul. Ratiunea aduce deci mărturie pentru adevărul dogmei Treimii şi 
confirmă superioritatea noţiunii creştine de Dumnezeu faţă de cea ebraică şi 
de cea păgină. Căci evreii cunosc unitatea naturii divine, dar nu şi deosebirea 
dintre persoane, în timp ce päginii au înmulţit persoanele fără să cunoască 
unitatea acestei naturi. Strădania de a regăsi dialectic cele trei persoane ale 
Treimii a fost pe bună dreptate comparată (B. Geyer) cu încercările analoage 
ale Sfintului Anselm şi ale lui Richard din Saint-Victor. Compararea cu 
Sfintul Anselm este cu atît mai grăitoare cu cît un anume platonism al esenței 
pare a fi în cazul de faţă comun ambelor doctrine; dacă intelegem că Petru, 
Pavel şi Barnaba sînt trei persoane diferite, deşi nu există decît o singură 
esenţă umană, putem înţelege, de asemenea, că există trei persoane dumne- 
zeieşti şi totuşi un singur Dumnezeu. Deosebirea este că vorbirea ne îngăduie 
să spunem că Petru, Pavel şi Barnaba sînt trei oameni, în timp ce despre 
Tatăl, Fiul şi Duhul Sfint spunem, în mod corect, că sînt un Dumnezeu. 

Creator al lumii şi al omului, Dumnezeu a făcut totul din nimic, printr-un 
act liber al bunätätii sale. Simplul fapt că au fost scoase din nimic conferă 
făpturilor un caracter schimbător. Capabil să se hotărască pentru bine sau rău, 
omul a ales răul. Ar fi de altfel mai corect să spunem că a ales rău. Căci răul 

nu este o realitate pozitivă pe care să o poţi alege; el se reduce la faptul, pur 
negativ, că omul nu a ales cum trebuie. Acesta e sensul în care putem spune 
că, într-un anume fel, omul a ajuns creatorul şi demiurgul răului. Aşa cum 
va spune din nou, mai tirziu, Sfintul Bernard, consecinţa nemijlocită a păca- 
tului a fost că imaginea strălucitoare din om a lui Dumnezeu s-a acoperit cu 
un fel de rugină. Fäcuti după asemănarea creatorului, am ajuns de nerecu- 
noscut, şi această neasemănare s-a răsfrint, parcă, din suflet asupra trupului. 
Greşeala de a fi preferat sensibilul celor dumnezeieşti a făcut ca în om să 
predomine pe mai departe elementul sensibil. Năpădit de spurcarea sufletului, 
de care nu se poate despărţi, trupul a ajuns muritor. Dar Dumnezeu a prevăzut 
greşeala şi urmările ei. Ca să asigure totuşi păstrarea neamului omenesc, a 
făcut omul bărbat şi femeie. Împărţirea sexelor rezultă deci, dacă nu din pă- 
cat, atunci cel putin din prevederea lui de către Dumnezeu. Fără păcatul ori- 
ginar, oamenii s-ar fi înmulţit numai spiritual, ca îngerii; modul de reprodu- 
cere întru totul animalic, care le-a devenit necesar, marchează aşadar încă un 
pas înapoi al făpturilor umane în pierderea asemănării lui Dumnezeu. Aceasta 
este una din urmările păcatului pe care întoarcerea lui Dumnezeu va trebui 
să le şteargă. 

Căci întoarcerea aceasta se va produce şi, într-un anume sens, va include 
şi trupul. E greu să ne imaginăm materia dacă ţinem seama de ideea vulgară 
pe care o avem despre ea, dar putem să ne reprezentăm posibilitatea ei dacă 
vom face apel la „învăţăturile filozofiei din afară“, cum le numeşte Grigore. 
Unii se mai întreabă cum poate veni materia de la Dumnezeu, care este ima- 
terial, invizibil, fără dimensiuni şi nemărginit. Căci materia nu este nimic din 
toate acestea. Uşor, greu, cantitate, calitate, forme şi limite nu sînt, în ele 
însele, decît simple noţiuni (ennoiai kai psila noemata!8). Analizind-o cu aju- 
torul gîndirii, descompunem astfel materia în elemente care, luate în parte, 
sint obiecte ale cunoaşterii inteligibile, dar a căror combinare sau amestec 
produce acel lucru neclar pe care îl numim materie. Cînd Moise spune că 
Dumnezeu a făcut cerul şi pămîntul, vorbeşte chiar despre cer şi pămînt, ca 
obiecte ale simţurilor noastre; dar se exprimă astfel pentru că le vorbeşte celor 
simpli, care nu iau seama decît la simtiri. Să înţelegem totuşi că inteligibilul 
este substanţa însăşi din care rezultă aparenţa sensibilă. Cartea Facerii poves- 
teşte, aşadar, înainte de toate, crearea inteligibilelor, care sint temeiul însuşi 
al realităţii. Înţelegem astfel că mîntuirea poate şi trebuie să fie nu doar a 
sufletului, ci a omului în întregime. 

Lucrarea însăşi a mintuirii nu se va împlini fără o strädanie îndirţită a 
voinţei, dar mai înainte este nevoie de har. Omul este mintuit, într-adevăr, 
cînd îşi va regăsi asemănarea cu Dumnezeu, pe care păcatul a şters-o, dar nu 
a distrus-o în întregime. Fiind vorba de o re-creare, intervenţia creatorului 
este indispensabilă. Cum tot răul vine dintr-o rătăcire a iubirii omeneşti, care 

s-a întors de la Dumnezeu înspre creatură, leacul nu poate consta decît în 
reaşezarea legăturii lăuntrice dintre om şi Dumnezeu prin iubire, căreia Cinta- 
rea cîntărilor îi sărbătoreşte alegoric desăvîrşirea, învăţindu-ne să o lăsăm să 
domnească în noi. Credinţa este primul moment al acestei reuniri dintre om 
şi Dumnezeu, dar mila care o însoţeşte îl angajează pe credincios în strădania 
ascezei morale şi a contemplării spirituale care este însăşi viaţa creştină. Ur- 
marea acestei strădanii este curăţarea sufletului şi, ca atare, refacerea ase- 
mănării cu Dumnezeu, obliterată de păcat. Creştinului nu-i mai rămîne atunci 
altceva de făcut decît să pună în practică sfatul urmat cîndva de Socrate: „Cu- 
noaşte-te pe tine însuţi“, căci a te cunoaşte ca imagine a lui Dumnezeu în- 
seamnă a-l cunoaşte pe Dumnezeu. Cînd această asemănare se apropie de 
treptele cele mai înalte, viaţa mistică începe şi ea să dea roadele cele mai 
bune şi mai frumoase: Dumnezeu este în suflet şi sufletul este într-adevăr în 
Dumnezeu. Esenţa acestei doctrine va alcătui chiar armătura teologiei mistice 
a Sfintului Bernard din Clairvaux. Eshatologia lui Grigore al Nyssei, dimpo- 
trivă, puternic influenţată de Origene, rămîne partea depăşită a operei lui; 
preocupat să asigure biruinţa deplină şi definitivă a lui Dumnezeu asupra 
răului, Grigore admite, la rîndul lui, că lumea întreagă, curățată de orice pată, 
îşi va regăsi în cele din urmă desävirsirea începutului, neexceptîndu-i, după 
suferinţele mîntuitoare necesare nici pe blestemati ori pe diavoli. În acest 
sens, loan Scottus Eriugena va fi continuatorul lui Grigore. 

Evul Mediu occidental îi va încurca adesea pe cei doi Grigore. Fie îi va 
confunda pe Grigore al Nyssei şi pe Grigore al Nazianzului într-un singur 
personaj (Grigore Teologul), fie îi va deosebi, dar le va atribui greşit operele, 
fie le va atribui opere pe care nu le-au scris nici unul, nici celălalt. Acesta 
va fi mai ales cazul unui foarte important tratat, Despre natura omului (De 
natura hominis), atribuit astăzi lui Nemesius, episcop al Emesei, despre care 
nu se ştie, de altfel, nimic altceva decît că este autorul. acestei cărţi şi că a 
cunoscut faima în jurul anului 400, dată probabilă a redactării ei. 

Ca şi Grigore al Nyssei, Nemesius acordă cunoaşterii naturii umane, a 
sufletului îndeosebi, un loc central în ansamblul ştiinţei. Întemeiată pe cu- 
noaşterea artelor liberale şi hrănită cu toată filozofia, ea îi înapoiază acesteia 
cu prisosinţă tot ce i-a împrumutat. Studierea omului este, într-adevăr, o parte 
a fizicii, însă din ea se nasc apoi numeroase ramuri ale ştiinţelor naturii. De 
aici, şi numele pe care i-l dă Nemesius: Premnon physicon, adică: trunchiul 
ştiinţelor naturale. În Evul Mediu, întîlnim adesea lucrarea lui Nemesius nu- 
mită cu acest titlu enigmatic, de pildă în Mezalogicon-ul lui loan din Salisbury. 

Natura însăşi a omului explică locul central al ştiinţei care o studiază. 
Omul este un microcosm, adică un univers în mic. Alcătuit dintr-un trup si 
dintr-un suflet înzestrat cu judecată, el serveşte drept linie de unire între 
lumea corporală şi cea spirituală. Şi acesta nu e decit un caz particular al 
continuității vizibile pretutindeni în natură, între formele minerale, vegetale, 
animale şi umane, şi înăuntrul fiecăruia dintre aceste domenii în special. Această 

unitate de alcătuire, care face din totalitatea lucrurilor un întreg vrednic de 
acest nume, este, de altfel, dovada cea mai limpede a existenţei lui Dumne- 
zeu. 

Locul intermediar pe care îl ocupă omul între ordinul materiei şi cel al 
spiritului defineşte problema destinului său problematic: prin simplul fapt că 
se va îndrepta spre bunurile spirituale sau spre cele trupeşti, omul va ajunge 
asemenea lui Dumnezeu sau se va degrada. După cum este adevărată sau 
falsă, concepţia noastră despre natura umană şi despre suflet poate avea deci 
asupra vieţii noastre o înrîurire binefăcătoare sau funestă. De fapt, totul de- 
pinde aici de ideea pe care o avem despre suflet, şi asupra acestui aspect se 
opun două doctrine: cea a lui Platon şi a multor altor filozofi, care consideră 
sufletul o substanţă; cea a lui Aristotel şi a lui Dinarh, care neagă acest lucru. 
Aristotel spune că sufletul este „actul primordial al corpului natural care po- 
sedă viaţa ca virtualitate“; Dinarh susţine că este „armonia celor patru ele- 
mente“ care formează împreună corpul omenesc. Chiar din primul capitol al 
tratatului său, Nemesius se declară, hotărît, de partea lui Platon şi o face în 
termeni revelatori pentru o stare de spirit care va dăinui multe secole după 
el: „Platon spune că omul nu este sufletul şi trupul său, ci un suflet care 
foloseşte un trup. El a înţeles astfel mai bine decît Aristotel ce înseamnă 
omul, călăuzindu-ne, aşadar, numai către studierea sufletului şi a caracterului 
său divin. Ca atare, siguri că sintem noi înşine suflete, vom iubi şi vom căuta 
numai bunurile sufletului, adică virtuțile şi fericirea; şi nu vom iubi poftele 
trupului, căci nu sînt ale omului, ci mai ales ale animalului, iar ale omului 
doar consecutiv, pentru că şi omul este un animal.“ Să spunem deci, împreună 
cu Platon, că sufletul este nu un act al trupului, ci o substanţă necorporală 
perfectă în sine: substantia incorporea suimet expletiva!S. 

Argumentarea lui Nemesius va juca un rol considerabil în Evul Mediu. 
Îmbinată cu cele ale lui Macrobius, Avicenna şi ale altora şi prezentată de 
altfel sub autoritatea Sfintului Grigore al Nyssei (Nyssenus în loc de Neme- 
sius), ea va fi folosită de augustinieni — cărora le va măguli platonismul — 
impotriva adepților concepţiei aristotelice despre om definit ca unitate sub- 
Stantialä a sufletului şi trupului. Sentimentul care răzbate din textul lui Ne- 
mesius este una din forţele cele mai tenace de care reforma tomistă se va lovi 
mai tîrziu şi pe care nu va reuşi nici măcar să o domine pe deplin. Au existat, 
şi poate că vor exista întotdeauna minţi care să socotească platonismul o fi- 
lozofie firesc creştină, iar aristotelismul filozofia firească a päginului. 

De altminteri, această tendinţă platoniciană a fost întotdeauna frînată, în 
mintea ginditorilor creştini, de credinţa în dogma învierii trupurilor. Definind 
sufletul ca substanţă perfectă în sine, era mai uşor să-i dovedeşti nemurirea. 
Lucru mai greu pentru cei care, definindu-l ca formă a trupului, trebuiau să 
explice de ce sufletul nu piere o dată cu trupul căruia îi este formă. Si, invers, 


1 substanţă necorporală suficientă siesi (/b. lat.). 

definirea sufletului ca formă a trupului uşura înţelegerea învierii într-o bună 
zi, de către Dumnezeu, a trupului căruia îi este formă şi fără de care nu este 
pe deplin ceea ce este. Adepții sufletului-formä vor trebui deci să-şi propună 
să demonstreze că sufletul, deşi formă, este şi substanţă, în timp ce adepţii 
sufletului-substantä vor trebui, dimpotrivă, să explice cum poate sufletul, deşi 
substanţă perfectă în sine, să joace şi rolul de formă. Pentru primii, punctul 
sensibil este explicarea supravieţuirii, după moarte, a sufletului în trup, în 
aşteptarea învierii; pentru ceilalţi, dificultatea este să explice unitatea acestui 
compus a două substanţe, din care una cel puţin îşi este sieşi suficientă. 

Tocmai aceasta este problema pe care şi-a pus-o Nemesius: dacă sufletul 
este o substanţă perfectă, cum este posibilă unirea lui cu trupul? Cum o spune 
chiar el: „Platon nu este de acord că animalul este făcut dintr-un suflet şi un 
trup, ci că este un suflet care foloseşte trupul, ca să spunem aşa, ca pe un 
vesmint. Dar şi aici există un neajuns: cum poate sufletul să fie una cu trupul? 
Non enim est unum vestis cum vestito: veşmiîntul nu este una cu cel înveş- 
mîntat.“ Obiecţia nici că putea fi mai bine formulată. Pentru a o înlătura, 
Nemesius apelează la Ammonios Saccas, didascalus Plotini, şi, ca atare, la 
Plotin însuşi. Inteligibilele sînt de aşa natură încît se pot uni cu corpurile 
capabile să le primească, räminînd totuşi distincte: uz unita maneant incon- 
fusa et incorrupta, ut adiacentia20. Cînd e vorba de corpuri, unirea implică 
totdeauna confuzie; elementele dispar în amestec, hrana devine sînge, care se 
asimilează cărnii şi membrelor. Dimpotrivă, o substanţă inteligibilă fie sub- 
zistă ca atare, fie încetează să existe. Problema unirii sufletului cu trupul nu 
este deci insolubilă. Ştim că sufletul este unit cu trupul, căci îi simte modi- 
ficările: quod autem uniatur, compassio demonstra?!. Însă ştim sigur că nu 
se confundă cu el, de vreme ce el poate deveni independent în somn sau în 
extaz şi de vreme ce este, oricum, nemuritor. Reiese deci că se uneşte cu el 
în felul substanţelor inteligibile, adică fără să se modifice. 

Deşi se distanțează de Aristotel în ce priveşte natura sufletului, pentru 
desctierea trupului Nemesius pur şi simplu ne trimite la el. În plus, deşi se 
referă la doctrinele geometrice din Timaios şi la ale stoicilor, acceptă teoria 
aristotelică a celor patru elemente (pămînt, apă, aer şi foc) şi a celor patru 
însuşiri elementare (cald, rece, uscat şi umed). Textul Bibliei, crede el, nu 
este deloc interesat de aceste controverse. Pentru teologie, nu este important 
decit că elementele, oricare ar fi natura lor, au fost făcute de Dumnezeu din 
nimic. Biblia nici măcar nu rosteşte cuvîntul „materie“, pe care nu-l cunoaşte; 
tot ce afirmă este creaţia ex nihilo22; restul aparţine fizicienilor. 

Sufletul posedă trei facultăţi: imaginaţia, intelectul şi memoria. Imaginaţia 
(imaginativa) este o facultate iraţională, pusă în mişcare de un imaginabil. 

20 încît unite să rămînă necontopite si intacte, ca elemente aşezate alături (lb. lat.). 


21 însă faptul că este unit [cu trupul] îl arată comunitatea de simtire (lb. lat.). 
22 v. nota 3 de la p. 16. 

Imaginabilul (phantaston, hoc est imaginabile) este ceea ce cade sub inci- 
denta imaginaţiei. Dar se pot naşte şi imagini cărora nu le corespunde nici 
un obiect, adică nici un imaginabil; o asemenea imagine se numeşte fantasmă 
(phantasma). Nemesius discută apoi clasificarea stoică cvadripartită în phan- 
tasia, phantaston, phantasticon şi phantasma, însă conchide că aici nu este 
vorba decît de deosebiri verbale. Dimpotrivă, se arată sigur că instrumentele 
imaginaţiei sînt ventriculele anterioare ale creierului, spiritele animale care 
se află aici şi cele cinci simţuri, pe care le descrie amănunţit. 

Memoria este facultatea de a păstra şi reproduce amintirile. Redarea, după 
o perioadă de uitare, se numeşte reminiscență (rememoratio). Putem numi la 
fel, împreună cu Platon, şi descoperirea oricărei cunoştinţe potrivite ca natură 
cu intelectul. O certitudine universală, de pildă, precum cea a existenţei lui 
Dumnezeu poate fi socotită reminiscență a unei idei (rememorationem ideae), 
aşa cum face Platon. Sediul acestei facultăţi este ventriculul median al cre- 
ierului, aşa cum reiese din faptul că orice leziune a acestui ventricul duce la 
o lezare a memoriei. 

Rămîne facultatea cognitivă a sufletului. Ca şi Aristotel, Nemesius deo- 
sebeşte în suflet o parte raţională şi o parte iraţională. După spusele unor 
filozofi, între care şi Platon, intelectul se adaugă sufletului, astfel încît omul 
s-ar compune din trei elemente: trupul, sufletul şi intelectul. Apolinarie, epis- 
cop al Laodiceii (t pe la 392), a acceptat şi el această împărţire tripartită a 
omului în intelect (nous = pneuma), suflet (psyche) şi trup (soma), pentru a 
interpreta un text din Sfintul Pavel (] Tes. 5, 23). Aristotel, pe care Nemesius 
îl interpretează după Alexandru din Afrodisias, considera că în om intelectul 
este virtual în mod natural, dar adăuga că trece în act numai datorită unei 
influenţe din afară; în această doctrină, intelectul nu este un complement ne- 
cesar àl esenței umane înseşi, ci numai al cunoaşterii lucrurilor, ar exista deci 
foarte puţini oameni, ba chiar numai filozofii, care să aibă intelect. În ce-l 
priveşte, Nemesius preferă să rămînă la Platon: dacă omul este în esenţă un 
suflet care se foloseşte de un trup, sufletul trebuie să fie înzestrat în mod 
natural cu cunoaştere intelectuală: pe scurt, sufletul însuşi este intelect. 

Din acelaşi motiv, partea iraţională a sufletului nu trebuie considerată un 
suflet aparte; ea nu este decît o facultate a lui: partem et virtutem?3, care 
cuprinde, la rindul ei, două părţi: cea care se supune raţiunii şi cea care nu i 
se supune. 

Partea iraţională care ascultă de rațiune se subdivide în apetitivă (deside- 
rabilis) şi irascibilă (irascibilis). Ea este sediul pasiunilor. În general, pasiu- 
nca este o schimbare impusă din afară celui care o suportă (pasiune = a îndu- 
ra). Trupul nostru este neîncetat locul unor asemenea schimbări, pe care le 
suportăm, dar pe care nu le numim pasiuni decît atunci cînd sînt îndeajuns 
de importante pentru a fi percepute de simţuri. În sens strict, pasiunea este 


25 o parte şi o calitate (/b. lat.). 


70 PĂRINŢII GRECI ŞI FILOZOFIA 


deci o modificare perceptibilă a corpului, produsă de prezenţa unui element 
bun sau a unuia rău. Pasiunile apetitive fundamentale sînt plăcerile şi durerile. 
Ca şi Epicur, Nemesius împarte plăcerile în naturale şi necesare; naturale dar 
non-necesare; nici naturale şi nici necesare. Deasupra acestor pasiuni animale, 
se află plăcerile pur spirituale, care ar trebui numite mai degrabă bucurii decît 
plăceri, căci plăcerea este o pasiune, iar bucuria o acţiune. Cît priveşte du- 
rerile şi afecțiunile, cum ar fi mînia sau teama, ele nu sînt decît pasiuni ani- 
male, în sensul strict al cuvîntului. Sub ele se află partea iraţională a sufle- 
tului, care nu ascultă de rațiune; ea cuprinde funcţiile nutritive generativă şi 
vitală. 

Acţiunile oamenilor sint mai greu de definit decît pasiunile. Ele se împart 
în voluntare şi involuntare, cele din urmă fiind „fapte săvirşite fie din ne- 
ştiinţă, fie din nestäpinire“. Acestui involuntarium?4 i se opune, în întregime, 
un voluntarium. În timp ce principiul actului involuntar este exterior agen- 
tului şi deseori însoţit de necunoasterea circumstanțelor actului, principiul ac- 
tului voluntar este interior agentului şi însoţit de cunoaşterea amănunţită a 
circumstanțelor sale. De unde definiţia: un act este voluntar dacă îşi are prin- 
cipiul într-un subiect care îi cunoaşte toate circumstanţele. Ceea ce nu este 
nici voluntar şi nici involuntar, ca digestia şi asimilatia, alcătuieşte categoria 
pur negativă a non-voluntarului. 

În toate acestea s-a recunoscut influenţa lui Aristotel. Care continuă să se 
facă simțită şi în analiza actului voluntar. Acesta cuprinde trei momente: deli- 
berarea la nivelul raţiunii (consilium), judecata (iudicium) şi, în fine, alegerea 
(praeelectio). La rindul ei, alegerea este un act mixt, în alcătuirea căruia intră 
deopotrivă deliberarea, judecata şi dorinţa; alegerea nu este nici unul dintre 
aceste trei elemente luate separat, ci unitatea lor, aşa cum omul este unitatea 
sufletului şi corpului. Putem deci, fără deosebire, să definim alegerea drept 
deliberare care doreşte sau dorinţă deliberată. Aceasţă deliberare nu urmăreşte 
scopul, care este obiectul dorinţei, ci numai mijloacele de a-l atinge. Ea do- 
vedeşte existenţa liberului arbitru, de vreme ce fiinţa care deliberează este, 
în mod vădit, principiul faptelor pe care le-a deliberat. Or, cea care delibe- 
rează este raţiunea; ea este deci rădăcina libertăţii. Fiinţă schimbătoare, deoa- 
rece e creată, dar în stare să-şi aleagă raţional obiectele voinţei, omul este 
liber. Dumnezeu l-a făcut aşa cum putea şi trebuia să fie potrivit naturii lui: 
actele lui depind de el; deprinderile lui, bune sau rele, depind de aceste acte; 
omul poartă deci răspunderea unei vieţi care depinde, în cele din urmă, de el. 

Prin caracterul filozofic mult mai clar decît tot ceea ce am întîlnit pinä 
acum, Premnon physicon avea tot ce-i trebuie pentru a plăcea Evului Mediu. 
Garantat de autoritatea lui Grigore al Nyssei, căruia i s-a atribuit, el aducea 
o serie de clasificări şi definiţii necesare. Pînă şi caracterul compozit al doc- 


24 act involuntar (/b. lat). 
25 act voluntar (lb. lat.). 

trinei este semnificativ. Căci ne arată cum gîndirea creştină împrumută de la 
Platon metafizica şi de la Aristotel ştiinţa, fără să înţeleagă, deocamdată, că 
nu le poţi avea pe amîndouă în acelaşi timp. În secolul al XIII-lea, vom întâlni 
din nou opere de inspiraţie asemănătoare, deşi de o cu totul altă deschidere. 
Să nu ne mire că întîlnim Nyssenus, adică Nemesius, atît de des amintit în 
scrierile lui Albert cel Mare, dascăl al Sfintului Toma d’Aquino. 

Începutul secolului al V-lea este plin de încercări ciudate, care ne oferă 
imaginea unei epoci în care spirite de culturi foarte diferite se apropiau de 
creştinism, fiecare cu idei personale, pe care le păstra chiar după ce devenea 
creştin. În această epocă ne putem aştepta la orice. Există, de pildă, o culegere 
de Omilii atribuite de tradiţie pustnicului Macarie din Egipt (f 395), dar care 
astăzi sînt datate în jurul anului 420 şi, ca atare, cu siguranţă că nu-i aparţin. 
Autorul era materialist şi nu accepta altă deosebire de natură între corpuri, 
suflete şi îngeri decît gradul de fineţe al materiilor care le alcătuiesc. Această 
regulă îl excepta, totuşi, pe Dumnezeu; în rest, fizica lui este cea a unui stoic. 
Lucru care nu l-a împiedicat să susţină că sufletul este făcut după chipul lui 
Dumnezeu şi să dezvolte o mistică a pierderii şi reîntoarcerii în suflet a di- 
vinei asemănări. Influenţa acestei invätäturi pare să fi fost remarcabilă. Spre 
deosebire de el, Synesios a ajuns la creştinism de la neoplatonism. Elev al 
filozoafei Hypathia, cu care a rămas totdeauna prieten, Synesios s-a convertit 
la creştinism, dar, cînd Teofil, patriarhul Alexandriei, i-a oferit în 409 epis- 
copatul din Ptolemais, nu a acceptat să-şi sacrifice nici una din ideile filozo- 
fice. Nu vreau să fiu un episcop popular, a răspuns el; sînt şi rămîn filozof. 
Imnurile şi Scrisorile sale ne-o arată îndeajuns. Amestecată cu sentimente cu 
adevărat creştine, influenţa lui Plotin se face simțită în ele pretutindeni. Dum- 
nezeu este monada monadelor. Transcendent opoziţiei contrariilor, el este 
deopotrivă unul şi trei şi din el se nasc spiritele. Coborit în materie, fiecare 
dintre acestea trebuie să-şi dea silinţa să se desprindă din ea şi să se întoarcă 
la origine, unde va fi Dumnezeu în Dumnezeu. 

Una dintre cele mai ciudate figuri ale acestei epoci este Teodorit (386- 
458). Acest arhiepiscop al Cyrului a redactat, între 429 şi 437, o Vindecare 
de bolile greceşti, sau descoperire a adevărului evanghelic pornind de la 
filozofia greacă. La mijlocul secolului al V-lea, opera lui Eusebiu trebuia deci 
refăcută, iar Prologul cărţii ne arată motivul. Este veşnicul motiv. Pentru 
creştini, se punea problema apărării de nestiintä; pentru oamenii de cultură 
greacă, cea a justificării credinţei lor în învăţătura apostolilor şi a profeților, 
care erau barbari. Din cele douăsprezece Cărţi care alcătuiesc lucrarea, pri- 
mele şase sînt cele mai interesante pentru istoria ideilor filozofice. Adversarii 
credinţei sînt nişte îngîmfaţi, care au auzit mai mult sau mai putin de filozo- 
fie, iar Teodorit încearcă să-i lecuiască de răul de care suferă, folosind exem- 
plul filozofilor vrednici de acest nume, Socrate, Platon şi Porphyrios, de pil- 
dă. Pitagoricienii şi discipolii altor conducători de şcoală nu îmbrăţişează oare 
aceste doctrine datorită încrederii în cuvîntul dascălilor? De altfel, credinţa şi 

ştiinţa sînt de nedespărţit; credinţa precede cunoaşterea, iar cunoaşterea în- 
soteste credinţa. Mai întîi să crezi, apoi să înţelegi, iată mersul firesc al ori- 
cărei învățături. Filozofii ne mai învaţă şi alte lucruri, iar Teodorit demon- 
strează, cu o mulţime de citate de tot soiul, că cei mai buni dintre ei au intuit 
învăţăturile credinţei creştine. Dar cel mai bun dintre cei mai buni este „eloc- 
ventisimul Platon“, pe care nu-l putem despărţi de Socrate, despre care Pitia 
spunea că este cel mai înţelept dintre oameni. Împotriva politeismului din 
vremea sa, Platon a susţinut existenţa unui singur Dumnezeu, creator a toate 
cîte sînt şi providentä a universului. Există aşadar cu adevărat o anumită ar- 
monie între „vechea teologie şi cea nouă“, şi putem spune şi noi, împreună 
cu Numenius, pe care îl citează Eusebiu: „Ce este Platon, dacă nu un Moise 
care vorbeşte greceşte?“ De altfel, nu e de mirare că Platon se împacă bine 
cu Moise: tot adevărul pe care l-a spus, de la el l-a plagiat. Acest tratat, care 
se foloseşte neîncetat de Stromatele lui Clement Alexandrinul si Pregătirea 
evanghelică a lui Eusebiu, încheie şirul apologiilor pe care creştinii le-au scris 
ca să-i convingă pe reprezentanţii unui păginism muribund. 

Unul dintre izvoarele cele mai importante ale literaturii creştine medievale 
este un ansamblu de scrieri amintit adesea sub numele Corpus areopagiticum. 
Cuprinde operele următoare: Despre ierarhia cerească, Despre ierarhia bi- 
sericească, Despre numele divine, Teologia mistică şi zece Scrisori. Autorul 
se prezintă ca discipol al Sfintului Pavel, susţine că a fost de faţă la eclipsa 
de soare care a însoţit moartea lui Cristos şi apoi la moartea Sfintei Fecioare, 
si mai dă şi alte amănunte care nu lasă nici o îndoială asupra intenţiei lui de 
a se prezenta ca discipol al Apostolilor şi cunoscut al cîtorva dintre ei. Cum 
operele sale poartă numele lui Dionisie, el a fost identificat de timpuriu cu 
acel membru al Areopagului care s-a convertit cînd l-a auzit propovăduind 
pe Sfintul Pavel (Fapte 17, 34). Pe de altă parte, aceste scrieri apar pentru 

prima dată în istorie în 532, la un colocviu de teologie, adepţii lui Sever al 
Antiohiei invocîndu-le în sprijinul ideilor lor, iar catolicii, dimpotrivă, recu- 
zîndu-le ca apocrife. În plus, este sigur că în alcătuirea lui actuală Corpus 
areopagiticum cuprinde fragmente împrumutate din Proclos (411-485). În 
varianta în care îl cunoaştem, a fost redactat probabil pe la sfîrşitul secolului 
al IV-lea sau la începutul secolului al V-lea. Pentru a i se sublinia caracterul 
apocrif, se obişnuieşte ca autorul lui să fie numit Pseudo-Dionisie. Puțin obo- 
siti de această formulă pur negativă, unii au propus de curînd numele Dionisie 
Misticul. Oricine ar fi fost, îşi merită titlul de mistic, deşi, la drept vorbind, 
nu ştim nici măcar dacă se numea Dionisie. 

Caracterul autorului ne este mai cunoscut decît omul. Opera lui este în 
întregime lipsită de controverse, şi aceasta în mod intenţionat. Respingerea 
grecilor îl interesa mai puţin decit demonstrarea adevărului creştin. Dovada 
că alţii se înşală nu demonstrează că ai tu însuţi dreptate. Faptul că un lucru 
nu este negru nu dovedeşte că el este alb, iar ceea ce nu este cal se poate să 
nu fie nici om. În ce mă priveşte, spune el în Scrisoarea a VII-a, nu i-am 
certat niciodată pe cei aflaţi în greşeală, încredinţat fiind că singura cale si- 
gură de a o distruge este să stabilesc, fără putinţă de tăgadă, adevărul. 

Tratatul cel mai bogat în date filozofice care a ajuns la noi sub numele 
lui este consacrat problemei Numelor divine. Lucrare totuşi teologică în esen- 
tä, am putea spune chiar exegeticä. Plecind de la faptul că Scriptura dă pentru 
Dumnezeu o mulţime de nume diferite, Dionisie se întreabă în ce sens este 
legitim să i le atribuim. Chestiunea era de o asemenea importanţă, încît tra- 
tatul va fi în nenumărate rinduri comentat în Evul Mediu, de Sfintul Toma 
d'Aquino în special, iar unele din compendiile teologice (summae), cea a lui 
Alexander din Hales, de pildă, vor cuprinde cîte un tratat De divinis nomini- 
bus, în care influenţa lui Dionisie se va face întotdeauna, simțită. 

Dionisie a vorbit în mai multe rinduri despre una din lucrările sale, care 
nu a ajuns pînă la noi, Fundamentele teologice. Tratatul Despre numele divine 
este continuarea acesteia. Intenţia autorului este să nu spună şi să nu gîndeas- 
că despre Dumnezeu nimic în afară de ce este cuprins şi garantat de Scripturi. 
Căci numai Dumnezeu se cunoaşte pe sine, deci numai el se poate face cu- 
noscut de cei ce-l caută cu smerenie. Nici Scripturile nu vorbesc despre el 
decît în cuvinte împrumutate de la creaturi, care participă toate la Binele su- 
prem, fiecare reprezentindu-l potrivit cu treapta şi rangul ei. Să desluşeşti 
creaţiunea în lumina Scripturilor înseamnă să te deschizi la harul iluminării 
divine, să-l cunoşti pe Dumnezeu drept cauză, fiinţă şi viaţă a tuturor fiinţelor, 
să refaci înăuntrul tău asemănarea cu Dumnezeu, care fusese ştearsă, să-ţi 
stăpineşti poftele trupului şi să te întorci la origine. Căci Dumnezeu este lu- 
mina celor ce văd, sfmtenia sfinţilor, îndumnezeirea, simplitatea şi unitatea 
celor care se îndumnezeiesc în el şi care regăsesc în el, reculegîndu-se din risi- 
pirea în multiplu, desăvîrşirea unităţii. 

iNumele pe care Scripturile i le dau lui Dumnezeu: unitate, frumuseţe, su- 
veranitate şi altele, sînt menite să ne ajute. Ele afirmă chiar că e prietenul 
nostru, pentru că a doua dintre persoanele divine s-a întrupat ca să ne mintuie, 
sävirsind minunea unirii în Isus a celor două firi, dumnezeiască şi omenească. 
Acestea nu sînt totuşi decît nume adaptate condiţiei noastre şi care ascund 
inteligibilul sub sensibil. Fundamentele reologice stabiliseră că Dumnezeu este 
absolut incomprehensibil atit pentru simţuri, cît şi pentru rațiune; de vreme 
ce nu poţi să-l cunoşti, nu poţi să-l numesti. Cu toate acestea, creştinii obiş- 
nuiti îi dau lesne numele folosite de Scripturi, dar cei cäläuziti de o lumină 
mai înaltă ştiu să treacă dincolo de literă, să se apropie de condiţia îngerilor 
si să se unească strîns cu lumina dumnezeiască însăşi. Or, aceştia nu vorbesc 
despre Dumnezeu decît prin negatii, şi nimic nu este mai întemeiat. Trebuie 
deci să-i aplicăm lui Dumnezeu mai întîi toate numele pe care i le dă Scrip- 
tura (teologia afirmativă), dar trebuie să i le negăm apoi pe toate (teologia 
negativă). Cele două poziţii se pot, de altfel, împăca într-o a treia, care constă 
în a spune că lui Dumnezeu i se cuvine fiecare din aceste nume, dar într-un 
mod de neînțeles pentru raţiunea umană, căci el este o „hiperfiinţă“, o „hi- 
perbunătate“, o „hiperviaţă“, şi tot aşa (teologia superlativă). Dionisie a dat 
un exemplu impresionant de teologie negativă într-un scurt tratat, Teologia 
mistică, care a influenţat profund gîndirea medievală. Ultimul capitol al aces- 
tei scrieri este format dintr-o serie de negaţii şi din negatiile acestor negatii, 
căci Dumnezeu este mai presus de afirmaţii, dar şi de negatii. Ceea ce se 
afirmă despre el este mai prejos decit el. Nefiind lumină, nu este nici întu- 
neric; nefiind adevăr, nu e nici eroare. Cauzä de neînțeles a fiinţelor, el le 
transcendé deopotrivă afirmarea şi negarea. 

Tratatul Despre numele divine avea să influenţeze speculaţia teologică şi 
filozofică tocmai pentru că se aşază pe un plan intermediar între afirmaţia 
instinctivă a credinciosului de rînd şi tăcerea transcendentä a misticului. Dum- 
nezeu este înfăţişat mai întîi ca Bine, căci îl abordăm pornind de la creaturi, 
pe care le creează tocmai în calitate de Bine absolut. Dumnezcul lui Dionisie 
se aseamănă deci cu Ideea de Bine descrisă de Platon în Republica: asemenea 
Soarelui de pe cer care, fără deliberare sau voinţă, ci numai prin simplul fapt 
că există, pătrunde toate lucrurile cu lumina lui, Binele, faţă de care Soarele 
nu este decit o imagine palidă, se răspîndeşte în firi, energii active, fiinţe 
inteligibile şi inteligente, care sînt ceea ce sînt datorită lui şi a căror nesta- 
tomicie naturală îşi găseşte în el punctul fix. Cum această iluminare divină 
se desfăşoară în trepte, ea dă naştere, în mod firesc, unei ierarhii, ceea ce 
înseamnă două lucruri înrudite şi, în acelaşi timp, deosebite: mai întîi, o stare, 
în sensul că orice fiinţă este definită în ceea ce este de locul pe care îl ocupă 
în această ierarhie; apoi, o funcţie, în sensul că orice membru al ierarhiei 
universale primeşte de sus o influenţă pe care o transmite, la rîndul lui, trep- 
telor inferioare. Lumina divină şi fiinţa pe care o constituie se transmit deci 

ca printr-o cascadă iluminativă, ale cărei trepte sînt descrise în Despre ierar- 
hia cerească şi Despre ierarhia bisericească. 

Această iluminare nu trebuie înţeleasă ca simplă revărsare de lumină asu- 
pra fiinţelor, ci ca însăşi esenţa lor. Sufletele lipsite de judecată ale animalelor 
care merg, se tirăsc, înoată sau zboară, viaţa însăşi a plantelor, în sfirşit fiinţa 
şi substanţa celor care nu au nici viaţă şi nici suflet, tot ceea ce merită, într-un 
fel sau altul, titlul de realitate nu este decît un moment definit al acestei re- 
vărsări iluminatoare a Binelui. Ceea ce se numeşte creaţie este, aşadar, efectul 
dezvăluirii lui Dumnezeu în operele sale, de aceea fiinţele exprimă ceea ce 
este el. Lumea este o „teofanie“, singura care ne îngăduie să-i cunoaştem 
autorul. Fiecare fiinţă este un bine; vom spune deci că Binele este cauza sa; 
apoi vom nega acest lucru; negația va ajunge însă, la rîndul ei, o afirmaţie, 
căci, dacă Dumnezeu nu este Binele, asta înseamnă că el este „Hiperbinele“. 

Aceeaşi metodă se aplică şi celorlalte nume divine: Lumină, Frumuseţe, 
Viaţă şi aşa mai departe. Trebuie remarcat faptul că Dionisie crede de cu- 
viinţă să se justifice cînd îi atribuie lui Dumnezeu numele de Iubire, ca şi 
cînd folosirea acestui termen ar fi trebuit să ridice în jurul ei obiecţii. Şi in- 
sistă asupra dreptului pe care-l are de a-l folosi, căci, pentru el, acest termen 
denumeşte tocmai aplecarea milostivă prin care Dumnezeu readuce la sine 
toate fiinţele în care i se dezvăluie bunătatea. Privită sub acest aspect, ilumi- 
narea universală se arată a fi mai puţin o cascadă de lumină care s-ar risipi 
din ce în ce mai mult, cît o uriaşă mişcare de iubire care se împrăştie la 
început într-o mulţime de fiinţe doar pentru ca, apoi, să le adune şi să le 
readucă la unitatea originii lor. Iubirea este deci forţa activă care scoate, oa- 
recum, din starea lor fiinţele venite de la Dumnezeu pentru a le asigura întoar- 
cerea la Dumnezeu. Acesta e înţelesul denumirii de iubire extatică (ex-stare). 
Efectul ei în această lume şi capătul ei în cea de dincolo este îndumnezeirea 
(theosis), care constă în asimilarea şi unirea creaturii cu Dumnezeu. Într-un 
univers care nu este decît manifestare a lui Dumnezeu, tot ceea ce este e bun; 
răul este deci, de la sine, neființă; aparenţa de realitate pe care o prezintă se 
datorează tocmai unei aparente a binelui. Răul prin aceasta ne înşală, căci nu 
are nici substanţă, şi nici realitate. Aşadar, Dumnezeu nu-l pricinuieşte, dar 
îl îngăduie, căci determină firile şi vointele fără să le constringä. Într-o scriere 
pierdută despre Dreapta judecată a lui Dumnezeu, Dionisie arătase că un Dum- 
nezeu cu desăvirşire bun îi poate pedepsi totuşi pe vinovaţi, de vreme ce sînt 
aşa de bunăvoie. 

Faţă de creaturi, Dumnezeu este deci Binele; faţă de sine însuşi, numele 
împrumutat din limba oamenilor care i se potriveşte cel mai puţin rău este 
acela de Fiinţă. El este „Cel care este“, şi în această calitate este cauza tuturor 
fiinţelor. În acest sens, putem deci să spunem că el este fiinţa a toate cîte 
sînt. Vesnic vietuind în sine însuşi, el este cel de la care toate celelalte se 
împărtăşesc pentru a vietui. În acest sens, trebuie spus că fiinţa este întîia 
participare şi temeiul tuturor celorlalte. În imaginile pămînteşti ale lui Dum- 

nezeu, fiinţa stă deci pe primul loc şi orice fiinţă poate participa la viaţă si 
la celelalte însuşiri care o definesc tocmai pentru că, în calitatea ei de a fi, 
participă la fiinţă. Reunite în Dumnezeu, toate aceste participări sînt una în 
el, ca razele în centrul cercului sau numerele în unitate. Modelele divine ale 
fiinţelor, prototipuri ale tuturor participărilor acestora se numesc „tipuri“ sau 
„exemple“. În calitate de forte active şi cauzale, ele sînt şi „voințe divine“ 
sau „predestinări“. 

Întîlnim deci aici doctrina Ideilor divine, dar, în timp ce Augustin, An- 
selm, Bonaventura şi Toma d’Aquino le identifieă cu Dumnezeu, Dionisie i 
le subordonează, iar felul în care o face merită să zăbovim asupra lui, căci 
doctrina sa despre Idei va rămîne una dintre ispitele permanente ale gîndirii 
medievale. loan Scottus Eriugena îi va cădea pradă; alţi teologi renumiţi vor 
încerca cel puţin să ţină seama de ea. Cînd spune că Dumnezeu este Fiinţa, 
Dionisie nu uită că aici este vorba tot de un „nume divin“. De fapt, Dumnezeu 
nu este fiinţa, ci mai presus de fiinţă. Deci toate se trag, ca dintr-o cauză, 
dintr-o nonfiintä originară. La drept vorbind, aşa cum Dumnezeu nu este fiin- 
ta, fiinţa nu este Dumnezeu; ea nu este decit cea dintii dintre toate participări- 
le la Dumnezeu şi, aşa cum s-a mai spus, condiţie a tuturor celorlalte. Acest 
principiu este valabil chiar şi pentru Idei, căci toate celelalte participă la ele, 
dar ele participă mai întîi la fiinţă, care nu este, la rîndul ei, decît o participare 
la Dumnezeu. Aşa cum spune Dionisie în capitolul V, $ 5 din Numele divine: 
„Diferitele principii ale lucrurilor sînt şi devin principii prin participarea lor 
la fiinţă: dar ele sînt mai întîi, şi abia apoi devin principii.“ Tocmai pentru 
că Ideile sînt şi ele participări la fiinţă, tot ceea ce participă la Idei cuprinde 
această participare la fiinţă ca temei al structurii sale ontologice. Ideile repre- 
zintä deci tot atitea raze divine foarte puţin depărtate de centru, de care se 
deosebesc însă de pe acum, căci sînt ca o a doua dezvăluire a unităţii în 
număr. Ceea ce trebuie să reținem de aici este că Dumnezeu produce fiinţa 
ca prima sa participare; deci fiinţa depinde de Dumnezeu, dar Dumnezeu nu 
depinde de ea. 

De aceea, dacă privim bine lucrurile, poate că nu Fiinţa este cea care de- 
numeşte cel mai puţin imperfect acest principiu prim căruia îi spunem Dum- 
nezeu. Revenind la terminologia lui Proclos şi a lui Plotin, Dionisie preferă 
să-l numească Unul. Într-adevăr, Dumnezeu cuprinde în sine tot, într-o uni- 
tate absolută şi lipsită de orice multiplicitate. Multiplul nu poate exista fără 
Unul, dar Unul poate exista fără multiplu; tot ceea ce este e parte a lui; el, 
dimpotrivă, nu e parte a nimic. De aceea se mai spune că, fiind Unul, Dum- 
nezeu este desăvîrşit. Unitatea este deci principiul fundamental al tuturor lu- 
crurilor, fără de care nu se poate vorbi nici de întreg, şi nici de parte. Cît 
despre acea unitate care este Dumnezeu însuşi, una în Treimea ei incompre- 
hensibilă, ea este început şi sfîrşit pentru toate celelalte, toate de la ea pornesc 
şi la ea se întorc. 

Dar de ce să spunem Unul? Dumnezeu nu este singura unitate-principiu 
a numărului pe care o cunoaştem şi nici singura treime alcătuită din trei uni- 
tăţi pe care ne-o putem închipui. Dumnezeu nu este nici unitate, nici treime; 
aşa cum nu este nici Fiinţă, nu este nici Unul. Dumnezeu nu are nume; el nu 
este nici divinitate, nici paternitate, nici filiatie; pe scurt, nu este nimic din 
ceea ce nu este şi nimic din ceea ce este; nici o fiinţă nu-l cunoaşte aşa cum 
este, iar el, la rîndul lui, fiind transcendent oricărei fiinţe si oricărei cunoaş- 
teri, nu poate cunoaşte, aşa cum este, nici unul din lucrurile care sînt. Să-l ştii 
mai presus de orice afirmaţie şi de orice negatie, să ştii că nu-l cunoşti, aşa 
arată acea ignoranță mistică în care trebuie să vedem cea mai înaltă treaptă 
a cunoaşterii. Celelalte feluri de ignoranță sînt lipsuri, de la care plecăm si 
pe care le îndreptăm prin dobîndirea de cunoştinţe diverse; aceasta este, dim- 
potrivă, un prisos de cunoaştere, la care nu ne ridicăm decît prin depăşirea 
tuturor celorlalte. Cînd crezi că îl contempli pe Dumnezeu şi mai poţi înţelege 
ceea ce contempli, înseamnă că, de fapt, contempli una din creaturile lui. 
Ignoranta este în mod necesar ultimul cuvînt al ştiinţei, atunci cînd aceasta 
vrea să ajungă la Cel pe care nu-l cunoaştem pentru că nu este. 

Doctrina lui Dionisie va exercita o adevărată fascinatie asupra gîndirii 
Evului Mediu. Şi cum ar fi putut să fie altfel? Pînă cînd Lorenzo Valla şi 
Erasm îşi vor face cunoscute, referitor la acest subiect, primele îndoieli, toată 
lumea îl va socoti pe Dionisie convertit al Sfîntului Pavel şi martor, poate, 
al vreunei învățături apostolice secrete, pe care a dezvăluit-o, în cele din urmă, 
muritorilor de rind. Traduse în latină de Hilduin, apoi de Scottus Eriugena, 
în secolul al IX-lea, retraduse mai tîrziu de alţii, obiect a nenumărate comen- 
tarii, operele în care s-a exprimat gîndirea lui Dionisie vor rămîne temă de 
meditaţie pentru Hugo din Saint-Victor, Robert Grosseteste, Albert cel Mare, 
Thomas Gallus, Sfintul Bonaventura, Sfîntul Toma d’Aquino, Denys le 
Chartreux şi încă mulţi alţii. Unii îl vor urma cît mai de departe cu putinţă, 
alţii se vor strădui să-l curețe, să-l îndrepte, pe scurt să-l „interpreteze“ în 
sensul unei ortodoxii obişnuite pe care nimeni nu îndrăznea să i-o refuze 
acestui discipol al Apostolilor, cu regretul însă că nu a oferit o dovadă mai 
limpede. Oricum, îl vom vedea în continuare prezent pretutindeni, adesea în 
situaţii în care nu vom avea ocazia să-l numim. 

Evul Mediu timpuriu nu va face deosebire între opera lui Dionisie şi cea 
a comentatorului ei, Maxim din Hrisopolis, numit în mod obişnuit Maxim 
Mărturisitorul (580-662). În afară de numeroase scrieri de controversă teo- 
logică, de exegeză ascetică şi de liturghie, avem de la el un scurt tratat Despre 
Suflet, care nu conţine nimic original, şi o carte de comentarii teologice, a 
cărei importanţă pentru istoria gîndirii medievale este, dimpotrivă, conside- 
rabilä. Această lucrare poartă titlul Despre cîteva locuri deosebit de grele din 
Dionisie şi Grigore al Nazianzului. Este cea pe care Evul Mediu o va cu- 
noaşte, în traducerea lui loan Scottus Eriugena, sub numele de Ambigua. Un 
oarecare Toma i-a trimis lui Maxim o listă cu pasajele obscure scoase din 


DE LA DIONISIE LA IOAN DAMASCHINUL 79 


Omiliile lui Grigore al Nazianzului şi din operele lui Dionisie, rugindu-l să 
le lămurească. Maxim consimte cu atît mai bucuros cu cît, aşa cum spune în 
Prefatä, îi considera pe cei doi iluştri sfinţi predestinati de Dumnezeu fericirii 
încă dinainte de începutul veacurilor. Deşi pătruns de învăţătura lui Dionisie, 
Maxim a prezentat-o totuşi în felul lui şi, în anumite chestiuni, influenţa ei 
s-a exercitat mai ales prin interpretarea dată de Maxim. 

Dumnezeu este monada pură, nu acea unitate numerică ce dă naştere nu- 
merelor prin adunare, ci izvorul, la rîndul lui indivizibil şi nemultiplicabil, 
din care multiplul decurge fără să-i altereze puritatea. Monada este deci prin- 
cipiul unei anume mişcări, dar nu este vorba aici de o mişcare psihică. Mişca- 
rea divinității (kinesis theotetos) este cunoaşterea prin care fiinţa ei şi acel 
„cum“ al fiinţei ei se arată celor ce sînt în stare să le cunoască. 

Prima mişcare a Monadei dă naştere Doimii, prin naşterea Cuvintului care 
ii este manifestare deplină, apoi o depăşeşte producînd Treimea, prin purce- 
derea Duhului Sfint. Prima mişcare a Monadei se opreşte aici, manifestarea 
ei supremă fiind acum desävirsitä: „Căci noi nu slujim o domnie măruntă şi 
mărginită la o singură persoană [cum fac îudeii] sau, dimpotrivă, tulbure şi 
risipită în infinit [cum fac päginii], ci Treimea Tatălui, a Fiului şi a Sfintului 
Duh, a căror măreție este în chip natural egală. Bogăția lor stă tocmai în 
această armonie, în această strălucire felurită şi totuşi aceeaşi, dincolo de care 
dumnezeirea nu se mai răspîndeşte. Astfel, deşi nu folosim un popor întreg 
de zei, noi nu ne imaginăm o dumnezeire simplă pînă la sărăcie.“ 

Această primă mişcare este principiul unei a doua: manifestarea lui Dum- 
nezeu în afara lui, în fiinţe care nu sînt Dumnezeu. Cunoastere perfectă a 
monadei, Cuvîntul cuprinde veşnic în sine esenţa, adică realitatea însăşi (ou- 
sia) a tot ceea ce există sau va trebui vreodată să existe. În el, fiecare dintre 
aceste fiinţe este veşnic ştiută, voită, hotărîtă, ca să-şi primească firea şi sub- 
Stanta la timpul potrivit. Să nu ne închipuim deci că Dumnezeu hotărăşte 
pentru fiecare apariţie in parte a unei fiinţe noi. Totul este dinainte cuprins 
în prestiinta, voinţa şi puterea fără sfirşit ale lui Dumnezeu. Ca obiecte ale 
prestiintei şi ale voinţei lui Dumnezeu, aceste fiinţe se numesc Idei. În această 
calitate, fiecare este o expresie parţială şi mărginită a desävirsirii lui Dum- 
nezeu. Este deci o manifestare, finită, dar bună în măsura fiinţei ei, prin care 
Dumnezeu se poate dezvălui. Această revelaţie a lui Dumnezeu se numeşte 
creaţie. Printr-o răspindire de bunătate absolută, Treimea divină iradiază aces- 
te exprimări de sine care sînt creaturile. De aceea, ele ni se arată într-un fel 
de ierarhie, fiecare pe locul pe care i-l dă propria desăvirşire; cele permanente 
şi-l ocupă atita vreme cît durează lumea, cele trecătoare vin să-şi ia locurile 
în clipa pe care le-o hotărăşte înţelepciunea lui Dumnezeu şi se dau în lături 
în faţa altora, atunci cînd vremea le-a trecut. 

Dintre fiinţele astfel produse, cele mai multe nu au altă istorie decît cea 
pe care le-o dă propria lor esenţă. Nu pot să fie decît ceea ce sînt şi aşa cum 
sînt. Altele sînt, dimpotrivă, în stare să-şi determine într-o anumită măsură 

locul pe care îl vor ocupa în ierarhia fiinţelor. Şi acest lucru este în veci 
prevăzut şi voit. Asemenea fiinţe sînt în stare, prin hotărîrea liberei lor voințe, 
să sporească sau să descrească în ce priveşte participarea lor divină, adică să 
se vrea mai mult sau mai puţin asemănătoare cu Dumnezeu şi, ca atare, să 
devină astfel. După cum îşi folosesc cunoaşterea şi voinţa bine sau rău, por- 
nesc pe calea virtuţii sau a greselii, a binelui sau a răului, a räsplätii sau a 
pedepsei. Într-adevăr, orice creştere voită a participării la desăvîrşirea dum- 
nezeiască e însoţită de posibilitatea fiinţei de a se bucura de Dumnezeu, care 
este în sine o răsplată, orice neparticipare voită ducând, dimpotrivă, la înde- 
părtarea de această stare, care cuprinde în sine propria-i pedeapsă. 

Omul se numără printre aceste fiinţe. Este alcătuit dintr-un trup material, 
divizibil şi, ca atare, pieritor, şi dintr-un suflet imaterial, indivizibil şi, ca ata- 
re, nemuritor. Cum trupul nu ar putea să existe fără suflet, nu ar putea să 
existe nici înainte de el. Sufletul raţional coexistă deci cu trupul încă din clipa 
în care e zămislit embrionul. Să nu spunem nici că sufletul există înainte de 
trup, aşa cum a spus Origene: am ajunge astfel la greşeala uriaşă de a crede 
că Dumnezeu n-a făcut trupurile decit ca temnițe, în care sufletele păcătoşilor 
suferă pedeapsa propriilor păcate. Ceea ce au făcut oamenii nu a putut in- 
fluenta voinţa divină. Din veci, Dumnezeu a vrut şi sufletele, şi trupurile, prin 
bunătatea lui şi pentru propria lor bunătate. Este deci normal să admitem că 
sufletele şi trupurile sînt în-fiinţate simultan, printr-o veşnică hotärîre dum- 
nezeiască. 

Creat astfel în suflet şi în trup, omul era în stare să se mişte prin cunoaste- 
re către centrul nemişcat care este creatorul lui, iar locul pe care îl ocupă în 
ierarhia fiinţelor îl chema chiar să joace în ea un rol unificator de cea mai 
mare însemnătate. Era legat prin trup de dispersia materiei şi prin gîndire de 
unitatea dumnezeiască. Funcţia sa proprie era să stringă multiplul în unitatea 
cunoaşterii sale şi să-l unească astfel cu Dumnezeu. Omul a făcut tocmai pe 
dos: în loc să adune multiplul raportînd lucrurile la Dumnezeu, a dispersat 
ceea ce era una, întorcindu-se de la cunoaşterea lui Dumnezeu către cea a 
lucrurilor. Or, pentru orice fiinţă este acelaşi lucru să fii şi să fii una. Risi- 
pindu-se în multiplu, omul aproape că a ajuns să cadă din nou în neființă. 
Atunci Ceea ce prin natura sa este absolut nemişcat, sau, mai degrabă, Ceea 
ce nu se mişcă în sine decit nemişcat, s-a pus, ca să spunem aşa, în mişcare 
către natura căzută pentru a o recrea. Dumnezeu s-a făcut om pentru a-l mîn- 
tui pe omul aflat în pierzanie. Reparind spărturile, restabilind legăturile des- 
făcute de păcat, a readus naturile la unitate, îngemănînd în persoana lui Cris- 
tos natura trupului şi cea a spiritului. Căci, pentru a ne elibera de păcat, Isus 
Cristos a luat de la om totul, mai puţin păcatul. Născut dintr-o zămislire ne- 
trupească, ne-a arătat că ar fi fost posibilă o altă înmulţire a neamului ome- 
nesc, şi deosebirea dintre sexe nu ar fi fost necesară dacă omul nu s-ar fi 
înjosit singur pînă la starea animalelor, abuzind de libertate. 

Această reunire a firii omeneşti cu cea dumnezeiască este mîntuirea omu- 
lui. Ea ne oferă mijlocul de a ne atinge din nou țelul şi ne arată calea de 
urmat. Dumnezeu însuşi ne spune că el este odihna; îi cheamă la el pe toţi 
cei ce se zbat sub povara cărnii. Aceasta înseamnă că la capătul zbuciumului 
nostru trebuie să regăsim imobilitatea lui Dumnezeu. Într-adevăr, Dumnezeu 
le hărăzeşte lucrurilor să fie şi să fie bine; el este cel care ne umşcă, şi care 
ne mişcă spre el însuşi, ca să fim şi mai bine. Or, am spus că mişcarea spi- 
ritului constă în cunoaştere. Să te mişti înspre Dumnezeu înseamnă deci să 
te străduieşti să-l cunoşti; să-l cunoşti mai bine înseamnă să te apropii de el, 
identificîndu-te cu el. Dar cum să cunoşti binele fără să-l doreşti? Cunoscîndu-l 
pe Dumnezeu, omul începe deci să-l iubească. Scos, ca să spunem aşa, din 
sine (ekstasis) de atracţia acestui obiect de iubire, omul intră parcă în extaz. 
Se precipită, într-o mişcare şi mai impetuoasă, şi nu se va opri pină ce nu va 
fi pe de-a-ntregul în întreaga fiinţă iubită, ca învăluit din toate părţile de 
aceasta. Cu cîtă bucurie primeşte voinţa lui să se lase cuprinsă şi parcă cir- 
cumscrisă de cel care îl iubeşte! Omul nu-şi mai doreşte atunci, din proprie 
pornire, decît să fie mîntuit de această învăluire şi să se cunoască pe sine, în 
Dumnezeu care îl îmbrăţişează, imbrätisat de el. Este asemenea fierului topit 
în întregime de flacăra care îl încinge toată, sau asemenea aerului iluminat 
cu totul de prezenţa totală a luminii. Extaz fericit, în care firea omenească 
participă la asemănarea dumnezeiască pînă la a nu mai fi altceva decît această 
asemănare şi, neîncetînd totuşi să fie ea însăşi, trece, ca să spunem astfel, în 
Dumnezeu. lar atunci nu omul trăieşte, ci Cristos trăieşte în el. 

Mişcîndu-se astfel către Dumnezeu prin cunoaştere, omul nu face decit 
să urce înapoi, printr-o mişcare inversă căderii, spre veşnica idee de sine, 
care, fiindu-i cauză, n-a încetat niciodată să existe în Dumnezeu. Această re- 
găsirg a esenței divine este, de altfel, mîntuirea la care trebuie să nădăjduiască 
toate fiinţele despărțite de Dumnezeu prin greşeala omului. Fiecare om este 
cu adevărat o parte din Dumnezeu (moira theou) în sensul că esenţa sa pre- 
există veşnic în El. Fiecare om decade de la Dumnezeu prin desprinderea de 
cauza divină de care depinde. Extazul este o clipă ce vesteşte veşnicia vii- 
toare, cînd se va înfăptui îndumnezeirea (theosis) tuturor lucrurilor, prin în- 
toarcerea lor la esenţele veşnice de care depind şi de care sînt acum des- 
pättite, fiecare parte din Dumnezeu regăsindu-şi atunci locul în Dumnezeu. 
Ce altceva mai vrednic de iubire decît această îndumnezeire în care Dumne- 
zeu, unindu-se cu cei pe care îi face dumnezei, se face pe sine pe de-a-ntregul 
asemenea lor? Întărit de această nădejde, Maxim prevede deja ziua în care, 
la sfirşitul veacurilor, universul se va întoarce astfel spre propria cauză. Căci 
omul este mijlocul şi punctul de întîlnire al tuturor naturilor create şi, cum 
din pricina abaterii lui s-au îndepărtat de la principiul lor toate celelalte, în- 
toarcerea lui la Dumnezeu va atrage întoarcerea lumii întregi. Prima se va 
şterge împărțirea oamenilor în două sexe deosebite; apoi se va schimba faţa 
pămîntului locuit, care se va uni cu raiul pămîntesc şi va ajunge asemenea 

cerului, căci va fi şi el locuit de oameni ajunşi asemenea îngerilor, atunci va 
fi, în sfîrşit, înlăturată deosebirea dintre sensibil şi inteligibil, care, născută 
prima, va fi ultima care va dispărea. Va dispărea totuşi, căci toate lucrurile 
vor fi unite, în sfîrşit, cu esentele lor veşnice, iar Dumnezeu va fi cu totul al 
tuturor, pentru totdeauna. 

Această sinteză a ceea ce putea reţine gîndirea creştină din învăţătura lui 
Origene va alcătui însuşi cadrul doctrinei lui loan Scottus Eriugena, tradu- 
cător al lui Maxim şi al lui Dionisie. O lume care nu este decit o revelaţie a 
lui Dumnezeu, a cărei creare nu este decît actul prin care Dumnezeu dez- 
văluie parcă esentele inteligibile pe care Cuvîntul său le conţine veşnic din 
plin, care decade de la propria ei origine printr-o greşeală de judecată şi care, 
îndreptîndu-şi mai tîrziu greşeala datorită noii revelări a lui Cristos, urcă trep- 
tat înapoi spre principiu prin cunoaştere şi prin iubire: iată deschise astfel 
vaste perspective. O metafizică, o morală şi o mistică au putut să-şi găsească 
aici locul cu uşurinţă şi să-şi exercite apoi influenţa într-o perioadă mult mai 
lungă decît a admis, se pare, pînă acum istoria filozofiei. 

Aceste vaste sinteze neoplatoniene sînt, alături de cea a lui Origene, mo- 
numentele cele mai originale şi mai impunătoare ale patristicii greceşti; cîteva 
din bazele pe care aveau să se sprijine într-o bună zi marile sinteze scolastice 
au fost puse însă de cîteva opere însufleţite de un spirit diferit, apărute apro- 
ximativ în aceeaşi epocă. În prima jumătate a secolului al VI-lea, gramaticia- 
nul şi dialecticianul loan Philoponos (Johannes Grammaticus) prezenta cali- 
tatea originală — nu unică, dar rară în epocă — de a fi creştin şi, în acelaşi 
timp, comentator al lui Aristotel. Spirit de altfel destul de eteroclit, deschis 
în multe privinţe influențelor stoice şi preocupat să filozofeze ca un creştin, 
loan Philoponos s-a confruntat uneori cu aceleaşi probleme pe care le va re- 
zolva mai tîrziu Sfîntul Toma d’Aquino. Comentariile sale la diferite scrieri 
ale lui Aristotel nu vor fi cunoscute de Evul Mediu decît parţial şi tardiv, dar 
Guilelmus din Moerbeke va traduce totuşi părţile esenţiale ale comentariului 
la De anima, cartea a III-a, în 1268, adică la momentul potrivit pentru ca 
acest text capital să poată fi consultat de Sfintul Toma, care va găsi în el 
confirmarea acelei interpretări a lui Aristotel pe care el însuşi o va susţine 
împotriva lui Averroes. Este vorba, bineînţeles, de faimoasa problemă a uni- 
tăţii sau pluralitätii intelectelor umane. După părerea lui Philoponos, toți in- 
terpreţii lui Aristotel sînt de acord să admită că fiecare om posedă un intelect 
posibil propriu, dar nu mai sînt de acord în legătură cu intelectul agent. S-au 
propus patru soluţii diferite. Unii spun că intelectul agent este universal, de 
vreme ce este creatorul divin. Argumentul lor este că intelectul omenesc nu 
poate fi, în esenţă, act, de vreme ce uneori este în potenţialitate. Vom regăsi 
în Evul Mediu această doctrină despre Dumnezeu intelect agent al sufletelor. 
Alţii susţin că intelectul agent nu este Dumnezeu, ci o fiinţă inferioară lui 
Dumnezeu şi superioară omului (demiurg), care ne luminează sufletele şi le 
conferă lumină pe măsura naturii lor. Alţii, dimpotrivă, situează chiar în suflet 

principiul cunoaşterii intelectuale, dar susţin că Aristotel atribuie fiecărui suflet 
două intelecte, unul posibil, celălalt agent, şi că intelectul posibil este tot- 
deauna prezent în fiecare suflet, în timp ce intelectul agent pătrunde din afară 
în mod intermitent, de fiecare dată cînd iluminează intelectul posibil. Philo- 
ponos notează că, pentru a susţine această teză, adepţii ei îl invocau ca înain- 
taş pe Platon, dar fără motiv temeinic. Urmează a patra interpretare a lui Aris- 
totel, care este cea adevărată: fiecare om îşi are propriul intelect şi acelaşi 
intelect este cînd virtual, cînd în act (ed. M. de Corte, pp. 30-38). Această 
interpretare a lui Aristotel este oare corectă? Ne putem îndoi, dar au existat 
întotdeauna si mai există încă interpreţi excelenți care să o susţină. În orice 
caz, era singura pe care o putea admite un aristotelician creştin, căci făcea 
posibilă, aşa cum notează chiar Philoponos (ed.cit., p. 42), susţinerea ideii de 
nemurire, cel putin a sufletului raţional: Evidenter utique ex his solam ratio- 
nalem animam immortalem novit Aristoteles, omnes autem alias partes ani- 
mae mortales?$. Aşadar, crestinul Philoponos se desparte, deja, de Alexandru 
din Afrodisias, aşa cum creştinii din secolul al XIII-lea se vor despărţi de 
Averroes, şi evident din aceleaşi motive. În cinetică dă dovadă de aceeaşi 
libertate de gîndire. În comentariul la Fizica (517), se opune doctrinei lui 
Aristotel, după părerea căruia şocul transmis aerului de cel care lansează un 
proiectil întreţine apoi mişcarea acelui proiectil. Philoponos respinge această 
explicaţie şi susţine că cel care lansează un proiectil îi transmite o anumită 
forţă motrice (kinetike dynamis) care continuă să-l miste. Este deja doctrina 
acelui impetus pe care mai mulţi autori creştini o vor opune celei a lui Aris- 
totel. 

Ultimul mare număr al patristicii greceşti cunoscute de Evul Mediu este 
cel al lui loan din Damasc, zis loan Damaschinul ( 749). Opera sa capitală, 
Izvorul cunoaşterii (Pege gnoseos), cuprinde o introducere filozofică, apoi o 
scurtă istorie a ereziilor, în sfîrşit, într-o a treia parte, o culegere de texte, 
împrumutate de la înaintaşi şi sistematizate, despre adevărurile fundamentale 
ale religiei creştine. Această ultimă parte, tradusă în 1151 de Burgondius din 
Pisa (traducătorul lui Nemesius), va folosi drept model Senzințelor lui Petrus 
Lombardus. Este lucrarea pe care o vom găsi deseori citată în secolul al 
XIII-lea, cu titlul De fide orthodoxa. 

loan Damaschinul nu a avut pretenţia să facă o filozofie originală, ci să 
alcătuiască o culegere de noţiuni filozofice folositoare teologului, unele dintre 
formulele pe care le-a pus în circulaţie avind un succes extraordinar. Chiar 
de la începutul lui De fide orthodoxa, afirmă că nu există om în care cu- 
noştinţa că Dumnezeu există să nu fie sădită în chip natural. Această formulă 
va fi citată în repetate rînduri în Evul Mediu, fiind uneori aprobată, alteori 
criticată. De altfel, loan Damaschinul nu pare să vorbească aici despre o cu- 


26 În mod evident, Aristotel a ştiut că dintre acestea numai sufletul raţional este ne- 
muritor, iar toate celelalte părţi ale sufletului sînt muritoare (lb. lat.). 

nostintä înnăscută propriu-zisă, căci enumeră, ca izvoare ale acestei cunos- 
tinte, vederea lucrurilor create, dăinuirea lor şi rostul de care ascultă; apoi 
Legea şi Profetii; în sfirsit, revelaţia lui Isus Cristos. În plus, chiar din capi- 
tolul al III-lea, loan Damaschinul porneşte să demonstreze existenţa lui Dum- 
nezeu, căci, spune el, deşi cunoaşterea lui Dumnezeu este sădită în noi în 
chip natural, răutatea Satanei a întunecat-o într-atât, încît nechibzuitul a ajuns 
să spună în cugetul lui: Dumnezeu nu există (Ps. 13, 1). Dumnezeu a dovedit 
că există prin minunile, pe care le sävirseste, iar discipolii săi au făcut-o prin 
darul propovăduirii, pe care îl aveau de la el: „Dar noi, care nu am primit 
nici darul minunilor, şi nici acest dar al propovăduirii (fiindcă ne-am arătat 
nevrednici de ele prin prea mare aplecare spre plăceri), trebuie să cuvîntăm, 
pentru aceasta, despre putinul pe care ni l-au spus tilcuitorii harului.“ De aceea, 
aplicînd principiul paulinian potrivit căruia îl putem cunoaşte pe Dumnezeu 
pornind de la creaturi, loan Damaschinul stabileşte existenţa lui Dumnezeu 
arătînd că tot ceea ce ne este dat prin experienţa simţurilor este schimbător; 
că aşa sînt pînă şi sufletele şi îngerii; că nimic din ceea ce este în-fiinţat prin 
schimbare nu este veşnic; că tot ceea ce ne este dat astfel este creat şi că, 
drept urmare, creatorul său veşnic există. Un al doilea argument, oferit de 
dăinuirea şi rînduiala lucrurilor, îl confirmă pe primul, demonstraţia în- 
cheindu-se cu un al treilea, care dovedeşte, împotriva lui Epicur, că ordinea 
şi aşezarea lucrurilor nu pot fi rodul întimplării. Acest Dumnezeu, a cărui 
esenţă este astfel dovedită, rămîne pentru noi incognoscibil. loan Damaschi- 
nul o afirmă în termenii cei mai energici cu putinţă: „Că Dumnezeu există 
este vădit; dar ce este el, ca fiinţă şi natură, este pentru noi de neînțeles şi 
necunoscut (akatalepton touto pantelos kai agnoston).“ Se ştie că Dumnezeu 
este incorporal. Nici măcar nu este făcut din acea materie incorporală pe care 
învățații greci o numesc „chintesenţă“. De asemenea, Dumnezeu este nenăs- 
cut, nemişcat, neschimbător, şi aşa mai departe; dar asemenea nume ne spun 
ce nu este Dumnezeu şi nu ce este. Tot ce putem înţelege e că Dumnezeu 
este nesfirsit si, ca atare, de necuprins cu mintea. Cît despre numele pozitive 
pe care i le dăm, nici ele nu spun ce este el şi nu îi descriu natura, ci ceea 
ce se potriveşte cu natura lui. Spunem că necuprinsul şi necunoscutul care 
este Dumnezeu este unul, bun, drept, înţelept şi aşa mai departe, dar enume- 
rarea acestor atribute nu ne face să cunoaştem natura sau esenţa celui căruia 
i le atribuim. Într-adevăr, ca şi Binele lui Platon, Dumnezeul lui loan Damas- 
chinul este dincolo de cunoaştere pentru că este dincolo de esenţă (cap. IV). 
De altfel, acesta e sensul în care loan Damaschinul interpretează însuşi nu- 
mele pe care şi l-a atribuit Dumnezeu în textul celebru din Jeşirea (3, 14): 
„Eu sînt Fiindul (o on).“ Înţeles cum trebuie, acest nume desemnează, în- 
tr-adevăr, însăşi incomprehensibilitatea lui Dumnezeu, căci El „are şi strînge 
în sine totalitatea firii, ca o mare de fiinţă (pelagos ousias), nesfirşită şi nemăr- 
ginită“ (I, 9). Această formulă va fi deseori reluată si comentată în Evul Mediu, 

mai ales de Sfîntul Toma d’Aquino. Prin planul său de ansamblu, care cu- 
prinde studiul îngerilor, al cerului vizibil, al aştrilor, elementelor, pămîntului 
şi omului, De fide orthodoxa se prezintă deja ca o lucrare de ţinută scolastică 
evidentă, astfel făcută încît să cucerească spiritele secolului al XIII-lea şi să le 
folosească acestora drept model pentru Comentariile la Sentinţe sau pentru 
Summele lor de teologie. Planul său va fi nu numai sursă de inspiraţie, ci şi 
un adevărat tezaur nesecat de noţiuni, şi definiţii, multe dintre acestea putînd 
fi folosite imediat de filozofii hräniti cu Aristotel. Capitolele XXII-XXVIII 
din cartea a II-a, despre voinţă, deosebirea dintre voluntar şi non-voluntar, 
liberul arbitru privit sub raportul naturii şi al cauzei, au transmis astfel Evului 
Mediu numeroase noţiuni, dintre care multe erau de origine aristotelică, dar 
pe care loan Damaschinul poate că le-a cules, pur şi simplu, din opera lui 
Grigore al Nyssei sau a lui Nemesius. Fără a fi, la rindul lui, un gînditor de 
mare clasă, el a jucat un rol considerabil ca transmitätor de idei. Trebuie, 
desigur, să vedem în el pe unul dintre cei mai importanţi intermediari între 
cultura Părinților greci şi cultura latină a teologilor occidentali medievali. 

Impresia de ansamblu pe care o lasă patristica greacă este că influenţa 
filozofică dominantă a fost cea a lui Platon şi a neoplatonicienilor. Dar cu 
siguranţă că nu a fost singura. Am constatat, dimpotrivă, că primii Părinţi 
acceptau cu uşurinţă, asemenea stoicilor, o concepţie materialistă a sufletului 
şi că este uneori greu să ştim sigur dacă ei credeau in dăinuirea lui între 
moartea trupului şi înviere. Scriitorii creştini de limbă greacă au preluat ade- 
sea elemente de provenienţă aristotelicä sau stoică. Cu toate acestea, pare de 
necontestat faptul că, pe ansamblu, influenţa lui Platon a biruit. În mod atât 
de evident încît s-a vorbit adesea de „platonismul Părinților“, iar teologiile 
lor au fost chiar prezentate ca simple adaptări ale neoplatonismului. Problema 
depăşeşte terenul patristicii greceşti, punindu-se, deopotrivă, la Sfintul Augus- 
tin, dar toate datele sînt cuprinse în opera Părinților greci şi răspunsul este 
acelaşi în ambele cazuri. 

Este important, mai întîi, să ne luăm măsuri împotriva unei erori de per- 
spectivă aproape inevitabile în cercetarea pe care o desfăşurăm. A căuta să 
desluşeşti în opera unor teologi: elementele filozofice de care aceştia s-au fo- 
losit înseamnă să dai astfel acestor elemente o pregnantä pe care nu o au în 
teologiile de unde au fost preluate. Pentru Părinţii Bisericii, adevărul credinţei 
şi dogma care îl defineşte nu aparţin cu nimic filozofiei, credinţa fiind pentru 
ei esenţialul. Formula „platonismul Părinților“ ar duce deci la un înţeles ab- 
surd, dacă am înţelege din ea că Părinţii erau platonicieni. Căci ei au fost 
esențialmente creştini, altfel spus credincioşi ai unei religii a mîntuirii prin 
credinţa în Isus Cristos, şi cîtusi de putin discipoli ai unui filozof care nu 
concepea altă mintuire decît răsplata exercitării sănătoase a raţiunii. 

Formula rămîne legitimă, dar într-un alt sens. Este un fapt că Părinţii Bi- 
sericii au luat în mod deschis atitudine faţă de filozofii, şi că au făcut deo- 
sebirea între cele mai mult sau mai puţin străine ori mai mult sau mai puţin 
legate de învăţătura credinţei creştine. Or, pare greu de tăgăduit că, dintre toţi 

filozofii, Platon a întrunit cele mai multe voturi şi le-a adunat pe cele mai 
însemnate. Motivele acestui succes sînt evidente, căci Părinţii greci înşişi le-au 
atestat influenţa. Platon s-a oferit drept aliat al creştinismului în mai multe 
puncte importante: doctrina despre un demiurg al universului, despre un 
Dumnezeu-providentä; despre existenţa unei lumi suprasensibile şi divine, 
căreia lumea sensibilă îi este doar imagine; despre natura spirituală a sufle- 
tului şi despre superioritatea lui faţă de corp; despre iluminarea sufletului de 
către Dumnezeu; despre aservirea sa prezentă faţă de corp şi despre necesi- 
tatea luptei pentru a se ridica deasupra; în sfirşii, despre nemurirea sufletului 
şi despre o viaţă de dincolo de mormânt în care sufletul îşi va primi răsplata 
sau pedeapsa faptelor sale. De altfel, lista acestor afinități crestino-platonicie- 
ne ar putea continua, mai ales dacă am intra în domeniul teologiei propriu- 
zise. Este, de pildă, adevărat că s-a căutat în opera lui Platon, dar mai ales 
în cea a neoplatonicienilor intuirea mai mult sau mai puţin vagă a Treimii 
creştine, Demiurgul prevestindu-l pe Tatăl, Nous fiind corespondentul Cuvin- 
tului, iar Sufletul lumii cel al Duhului Sfînt. În secolul al XII-lea, Abaelard 
şi cîţiva teologi din Chartres se vor ocupa de evidenţierea acestor concor- 
dante. Să mergem mai departe: toată doctrina lui Platon era însufleţită de o 
asemenea dragoste pentru adevăr şi pentru realităţile divine pe care orice fi- 
lozof adevărat se străduieşte să le atingă, încît nu ne putem imagina decît cu 
greu o filozofie care, fără să fie religie, să fie mai aproape de aşa ceva. Sfintul 
Augustin a intuit atît de profund acest lucru, încît a ajuns să spună că, dacă 
ar fi cunoscut creştinismul, platonicienii nu ar fi trebuit să schimbe decît putin 
din doctrină pentru a deveni creştini. Părinţii greci încercaseră deja acest sen- 
timent, şi asta e de ajuns ca să le explicäm predilectia pentru o învăţătură, 
alta decit a lor, dar care, dintre toate cele pe care le cunoşteau, se arăta ca 
fiind cel mai uşor de asimilat de o gindire creştină. Pe parcursul acestui pro- 
ces de asimilare, erorile s-au produs cu atît mai uşor cu cît dogma creştină 
însăşi se afla în procesul formulării; nu este mai puţin adeyărat că unele dintre 
aceste achiziţii, doctrina Ideilor de pildă, au fost din acea clipă definitive şi 
că, chiar şi acolo unde platonismul cerea anumite rectificări şi aprofundări 
pe care Părinţii greci nu le operaseră, el a fost pentru gîndirea creştină primul 
imbold în căutarea unei interpretări filozofice a propriului ei adevăr. 

CAPITOLUL AL DOILEA 
PĂRINŢII LATINI ŞI FILOZOFIA 


Literatura creştină latină a început la Roma, dar, chiar şi la Roma, scrii- 
torii de limbă greacă au avut intiietate. Iustin, Tatian, Hipolit au predat la 
Roma, iar Athenagoras se adresa în greceşte împăratului Marc Aureliu, care, 
la rîndul lui, scria în greacă. Pentru a găsi echivalentul latinesc al unor ase- 
menea opere, trebuie să aşteptăm sfîrşitul secolului al II-lea şi începutul celui 
de-al III-lea. Folosirea latinei ca limbă literară creştină va fi definitiv stabilită 
abia pe la mijlocul secolului al III-lea, cînd ea va înlocui greaca ca limbă 
liturgică a comunităţii creştine din Roma. 


I. — DE LA APOLOGETI LA SFÎNTUL AMBROZIE 


Tertulian este primul şi cel mai mare nume al acestei prime apologetici 
creştine de limbă latină. Este şi primul din familia marilor africani. S-a născut 
pe la 160, la Cartagina, unde s-a convertit la creştinism în jurul anului 190 
şi a fost hirotonit; a luptat, prin cuvînt şi prin scrieri, pentru a-şi apăra cre- 
dinta, dar s-a lăsat putin cite putin atras de montanism, la care a aderat in 
213. De atunci, talentul său s-a întors împotriva creştinismului, pe care l-a 
criticat, cu aceeaşi asprime, din perspectivă morală. Acest mare neliniştit nu 
s-a oprit aici. Nemulțumit de montanism, şi-a alcătuit, în cele din urmă, o 
sectă întemeiată pe propria doctrină. Deşi a murit în jurul anului 240, comu- 
nitatea care se prevala de numele lui i-a supravieţuit. Tertulianiştii mai aveau 
încă biserică în Cartagina pe vremea lui Augustin, care a avut bucuria să-i 
împace cu dreapta credinţă. 

Pentru istona filozofiei, cele mai interesante opere ale lui Tertulian sînt 
Apologeticul (Apologeticum), Prescriptia contra ereticilor (De praescriptione 
haereticorum) şi tratatul Despre suflet (De anima). De altfel, Tertulian lămu- 
reste mai degrabă ca jurist decit ca filozof problema dreptului exclusiv al 
creştinilor de a interpreta Scripturile. Potrivit legii romane, orice persoană 
care a folosit un bun o perioadă suficientă de timp se putea socoti proprietarul 
Jui legal. Dacă cineva îi contesta proprietatea, ea îi putea opune ca bază legală 

dreptul de prescripţie: longae praescriptionis possesio!. Aplicînd această re- 
gulă la Sfintele Scripturi, Tertulian respinge pretenţiile gnosticilor de a le in- 
terpreta. Primite şi comentate de creştini chiar de la începuturi, Scripturile 
aparţin acestora de drept; dacă au pretenţia să le folosească, gnosticii pot fi 
declaraţi excluşi prin actul prescrierii. Tertulian a readus deci imediat proble- 
ma în domeniul tradiţiei. Aceste argumente masive sint caracteristice pentru 
stilul său, făcut mai mult din forţă şi şiretenie, decît din profunzime adevărată. 
Apologetica creştină de limbă latină a început prin a-şi avea propriul Tatian. 

Într-adevăr, Tertulian înţelege creştinismul ca pe un întreg, care se impune 
indivizilor ca simplă credinţă. Fiecare creştin trebuie să accepte această cre- 
dintä ca atare, fără să pretindă o selecţie şi cu atit mai putin să o judece. 
Interpretările metafizice ale gnosticilor sînt deci de neacceptat, deşi se bazea- 
ză pe rațiune, sau poate tocmai de aceea. Eşti creştin prin credinţă in cuvîntul 
lui Cristos, şi în nici un altul în afară de al său. Să repetăm, împreună cu 
Sfintul Pavel: „Chiar dacă noi sau un înger din cer v-ar vesti altă Evanghelie 
decit aceea pe care v-am vestit-o — să fie anatema!“ (Gal. 1, 8). Credinţa 
este deci o regulă inflexibilă (regula fidei2) şi este de ajuns. 

Rezolvind chestiunea în acest fel, Tertulian se angajează într-o atitudine 
de opoziţie radicală faţă de filozofie. Pe care, nu fără clarviziune, de altfel, 
o face răspunzătoare de înmulţirea sectelor gnostice. Aşa cum Profeţii sînt 
patriarhii creştinilor, filozofii sînt patriarhii ereticilor. Nici Platon şi nici mă- 
car Socrate nu fac excepţie de la această regulă. Este, de altminteri, de ajuns 
să observi faptele, ca să înţelegi în ce măsură se arată credinţa superioară în 
faţa filozofiei. Dacă are credinţă, creştinul cel mai neştiutor de carte l-a găsit 
deja pe Dumnezeu, vorbeşte despre natura şi lucrările lui şi răspunde fără să 
şovăie la orice intrebare legată de acestea, în vreme ce Platon însuşi ne învaţă 
că nu este uşor să-l descoperi pe făuritorul universului şi nici, cînd l-ai găsit, 
să-l faci cunoscut. Este adevărat că unii filozofi sînt, uneori, purtătorii unei 
învățături care seamănă cu credinţa creştină, dar asta din întîmplare. Sînt nişte 
orbi norocoşi, asemenea marinarilor bătuţi de furtună care găsesc orbecăind 
intrarea în port, dar nu sint un exemplu de urmat. 

Antifilozofismul lui Tertulian şi-a găsit formularea cea mai cunoscută atunci 
cînd a evoluat in antirationalism. Nu era nimic original în a spune că dogma 
Mintuirii este de nepătruns pentru rațiune: Sfintul Pavel observase deja că 
taina crucii, prilej de sminteală pentru iudei, este o nebunie pentru întelep- 
ciunea greacă (Z Cor. 1, 18-25). Accentuînd ideea, Tertulian s-a lăsat purtat 
de efecte oratorice al căror ecou se mai aude şi astăzi. „Fiul Domnului a fost 
răstignit, şi nu mi-e ruşine de acest lucru, pentru că trebuie să ne fie ruşine. 
Şi este cu totul vrednic de crezare că Fiul Domnului a murit, pentru că este 
absurd. Şi este sigur că a înviat după ce a fost pus în mormint, pentru că e 
cu neputinţă.“ Aceste propoziţii, pe care le citim în capitolul V din lucrarea 


! posesiune [pe baza] unei prescriptii de lungă durată (lb. lat.). 
2 regula credinţei (lb. lat.). 

sa De carne Christi, au un aspect voit provocator. Nu le vom forţa sensul 
prea tare dacă ne vom aminti că autorul lor a scris exerciţiul de retorică in- 
titulat Mantia (De pallio). Trebuie totuşi să recunoaştem că sînt echivoce. 
Dacă prorsus credibile, quia ineptum est? sau certum quia impossibile est 
înseamnă pur şi simplu: trebuie să credem acest lucru, de vreme ce credința 
caută neîntelesul, şi tocmai de aceea este sigur, de vreme ce credinţa este mai 
sigură decît raţiunea, Tertulian nu a spus nimic original. Dacă, dimpotrivă, 
înţelegem literal acest dublu quia, textul său va spune că tocmai absurditatea 
dogmei este cea care îndeamnă la acceptarea credinţei, aşa cum imposibili- 
tatea îi garantează certitudinea. Oare. aşa a gîndit Tertulian? Putea s-o facă. 
Dacă asta a vrut să spună, posteritatea nu l-a trădat cînd i-a rezumat poziţia 
în formula lapidară, pe care el totuşi nu a scris-o: Credo quia absurdum5. 
Gindire întru totul originală de astă dată, dar e greu de crezut că cineva, fie 
el şi orator, a aşezat criteriul adevărului pe absurditate. 

Lui Tertulian nu i-a plăcut filozofia, iar aceasta i-a răspuns cu aceeaşi 
monedă. De fiecare dată cînd s-a aventurat pe terenul pe care-l detesta, creşti- 
nul acesta — dacă cel puţin presupunem că voia să gindească precum un 
creştin — s-a rătăcit. Cînd abordează natura sufletului, se exprimă ca un ma- 
terialist şi gîndeşte ca un stoic. Pentru el, sufletul este un corp uşor şi subtil 
asemănător cu aerul, înzestrat cu trei dimensiuni. Se răspindeşte în tot trupul 
şi îi ia forma. Fapt care ne îngăduie, de altfel, să spunem că este substanţă, 
căci tot ce este real este material: nihil enim, si non corpus6. Mai înţelegem 
de aici că poate să acţioneze asupra trupului, să sufere acţiunea lui şi să pro- 
fite de hrana pe care acesta o asimilează. La obiectia că hrana sufletului e 
înţelepciunea, care şi ea este imaterială, Tertulian răspunde cu cea mai mare 
inspiraţie: dacă ar fi adevărat, mulţi oameni ar muri curînd de foame. 

Acceptind această concepţie despre suflet, Tertulian admite că transmite- 
rea sufletelor în neamul omenesc se face, începînd de la Adam, din tată în 
fiu, în momentul zămislirii. Sufletul este, de altfel, acel om lăuntric despre 
care vorbeşte Sfintul Pavel şi căruia omul exterior, sau trupul, îi este înveliş. 
El formează, aşadar, o fiinţă pe deplin constituită. Înzestrat cu organe care-i 
sînt proprii, sufletul îşi are ochii, urechile şi intelectul lui. Acesta din urmă 
nu este decît o facultate läuntricä, înzestrată cu structură proprie a substanţei 
materiale a sufletului. De vreme ce sufletul este asemenea unei ramuri des- 
prinse din sufletul tatălui, ereditatea caracterelor se explică uşor, atit pentru 
bine, cît şi pentru rău. Astfel, de la Adam încoace, în acelaşi timp cu trans- 
miterea şi înmulţirea sufletului primului om, s-a transmis de la părinţi la copii 
si păcatul originar. Dar omul a fost făcut după chipul lui Dumnezeu şi această 
asemănare divină s-a transmis la rîndul ei prin naştere. Mai există încă şi la 


3 într-un cuvint, e credibil pentru că este absurd (lb. lat.). 
4 este sigur pentru că e imposibil (/b. lat.). 

5 cred pentru că este absurd (lb. lat.). 

6 căci dacă nu există corp nu există nimic (lb. lat). 

noi, drept pentru care putem spune, într-un anume sens, că sufletul oricărui 
om este în mod natural un suflet creştin: anima naturaliter christiana. For- 
mula s-a bucurat de răsunet şi ar merita mai mult decit justificarea care o 
însoţeşte. În tratatul Despre mărturia sufletului (De testimonio animae), Ter- 
tulian caută acest testimonium animae naturaliter christianae” într-o analiză 
a limbajului comun, în care invocările spontane ale lui Dumnezeu par să-i 
dovedească faptul că orice suflet posedă o cunoaştere nedefinită despre ori- 
ginea sa, despre nemurire şi judecata de apoi. 

De vreme ce tot ceea ce este e corp, iar Dumnezeu este, înseamnă că 
Dumnezeu este corp. E desigur cel mai subtil şi mai uşor dintre toate corpu- 
rile. Si cel mai luminos, intr-atît încît tocmai strălucirea îl face nevăzut, dar 
este totuşi un corp. Nu putem să ni-l reprezentăm în sine, dar ştim că este 
unul, că este în mod natural rațiune şi că, în el, raţiunea şi binele fac una. 
Cînd a venit clipa creatiunii, Dumnezeu a născut din sine o substanţă spiri- 
tuală, care este Cuvintul. Fiind faţă de Dumnezeu ceea ce razele sînt faţă de 
soare, această substanţă este Dumnezeu, aşa cum razele soarelui sînt lumină. 
Este un Dumnezeu din Dumnezeu, o Lumină din Lumină, care izvorăşte din 
Tatăl fără să-l imputineze. Însă Cuvîntul nu este întreg Tatăl, lucru pe care 
îl va mărturisi el însuşi mai tîrziu, cînd va spune prin gura lui Cristos: „Tatăl 
este mai mare decît Mine“ (Joan 14, 28). Justificind astfel existenţa Cuvintu- 
lui, Tertulian găseşte de cuviinţă să le dovedească stoicilor că întreaga lor 
învăţătură despre Logos confirmă adevărul creştin. Dumnezeu a făcut lumea 
din nimic, dar Cuvintul este raţiunea însăşi după care a făcut-o, a rinduit-o 
şi o guvernează. Nu asta afirmau şi stoicii Zenon şi Cleanthes cînd vorbeau 
despre Logos ca despre o rațiune sau o înţelepciune ziditoare a lumii în care 
pătrande de pretutindeni? Cît despre Duhul Sfint, acesta se adaugă Tatălui şi 
Cuvintului fără să rupă unitatea lui Dumnezeu, după cum fructul e una cu 
rădăcina şi tulpina, iar estuarul cu fluviul şi izvorul. Îndreptăţită prin chiar 
crearea ei, naşterea Cuvintului de către Tatăl nu este propriu-zis veşnică, căci 
Tatăl a fost şi fără el. Nu trebuie totuşi să spunem că a avut loc în timp, căci 
timpul nu începe decit cu creatura. Este deci o relaţie pe care nu ştim cum 
să o exprimăm. 

Învățătura lui Tertulian este, după cum se vede, simplă pină la simplism, 
dar acest scriitor viguros şi elocvent avea darul formulelor incisive şi, cum 
multe rämineau utilizabile, chiar şi după ce a abandonat Biserica a continuat 
s-o influenţeze. Existau de altfel în el, alături de defectele mult prea vädite, 
o înfocare şi o sinceritate captivante, care au contribuit mult la apariţia ero- 
rilor sale. Nuanţele i se păreau compromiţătoare. lată de ce acest apostol al 
credinţei pure şi al supunerii fără preget a ajuns şeful eretic al unei secte şi 
ea eretică, acest materialist s-a exclus, pe rînd, din două Biserici, pentru că 


7 mărturie a unui suflet în mod natural creştin (lb. Ja). 

le găsea prea îngăduitoare faţă de nevoile trupului. Şi prin acest aspect al 
gîndirii sale, Tertulian seamănă surprinzător cu Taţian. 

Fermecătorul Minucius Felix şi dialogul său cu aspect ciceronian, Octa- 
vius, ni-l evocă, dimpotrivă, pe Iustin. Erudiţii nu au putut hotărî, pînă acum, 
dacă opera lui Minucius este anterioară sau posterioară celei a lui Tertulian. 
Problema nu este lipsită de interes, căci opera care a fost scrisä prima este 
cu siguranţă una din sursele celeilalte. Oricum, chiar dacă ar trebui să ac- 
ceptăm faptul, din cîte se pare probabil, că Minucius şi-a împrumutat din 
Tertulian o parte din idei, spiritul său nu-i datorează cu siguranţă nimic. S-au 
găsit la Tertulian revendicări energice ale dreptului fiecăruia de a practica 
religia pe care o crede adevărată, dar s-a mai observat, şi pe bună dreptate, 
se pare, că acest adept al libertăţii religioase a creştinilor într-un imperiu pă- 
gîn n-ar fi pus acelaşi suflet în apărarea pägînilor dintr-un stat creştin. O dată 
ajuns creştin, Tertulian a uitat cu desävirsire motivele pentru care cineva putea 
să fie şi să rămînă păgîn. Poate că nu fusese un bun păgîn în tinereţe. Dim- 
potrivă, unul din motivele care fac dialogul Octavius atît de interesant este 
că autorul acestuia a intuit atît de bine scrupulele unui păgîn pe cale de a se 
converti. Poate că le-a încercat el însuşi, dar fapt este că, dintre toţi apologetii 
secolului al III-lea, Minucius Felix este singurul care ne-a arătat ambele feţe 
ale problemei şi, cel puţin în această privinţă, nu a mai avut nici un imitator. 

Credincios modelului ciceronian, Minucius relatează o convertire imagi- 
nară, sau reconstruită artistic, care ar fi avut loc în prezenţa lui, la Ostia, între 
păgînul Cecilius Natalis şi creştinul Octavius. Cele două argumente principale 
îndreptate de Cecilius împotriva creştinismului sînt, într-adevăr, cele pe care 
le-ar fi formulat probabil Cicero. Mai întîi, exista în dogmatismul credinţei 
creştine ceva stinjenitor pentru un păgîn cultivat. La sfîrşitul dialogului De- 
spre natura zeilor, Cicero îşi încheie vasta cercetare teologică în termeni din- 
tre cei mai modeşti: „După aceste cuvinte, ne-am despărţit astfel: lui Velleius i 
se părea că părerile lui Cotta sînt mai adevărate, iar mie că cele ale lui Balbus 
sînt mai demne de crezare“. Dacă aceasta era atitudinea mintilor alese iniţiate 
în doctrinele lui Platon, Aristotel, Zenon şi Epicur, le înţelegem iritarea în 
faţa unei secte în care pînă şi hamalii şi sclavii tranşau dogmatic numeroase 
probleme, socotite insolubile chiar şi de cei mai mari filozofi. Căci cei mai 
needucati dintre creştini aveau răspuns la toate problemele legate de existenţa 
şi natura lui Dumnezeu, facerea lumii, providentä, natura sufletului, învierea 
trupurilor şi viaţa de apoi. Exista oare ceva mai nesuferit, pentru un adept al 
lui Platon, decît asemenea oameni? Iar, pentru un roman, nu ţinea oare de un 
suflet evlavios şi înţelept să rămînă la cultul zeilor care călăuziseră istoria 
Romei şi-i asigutaseră măreţia? Nimic nu era îndeajuns de sigur încît să-ţi 
dea dreptul să-ţi iei un asemenea risc; mai bine să rămii la părerile admise 
ŞI să respecţi tradiţiile. La aceste obiecţii, Octavius răspunde curtenitor, dar 
hotărît, că nu există nici un motiv pentru ca adevărul să rămînă un bun al 
celor puţini şi să nu aparţină tuturor. Reluînd apoi fiecare din punctele atinse 
de Cecilius, arată că ordinea din lume presupune un ordonator, adică un Zeu 

unic şi proniator, cum e cel al creştinilor. Cît despre zeii Romei, dacă au fost 
aşa cum îi zugrăveşte mitologia, nu pot fi ei cei care au făcut măreţia Impe- 
riului. Disculpîndu-i apoi pe creştini în faţa acuzațiilor ce li se aduceau, Oc- 
tavius arată cît de curată le este credinţa şi că multe din lucrurile în care cred 
au fost presimţite de filozofii şi chiar de poeţii păgîni. Sfirsitul lumii, nemu- 
rirea sufletului, răsplătirea celor buni şi pedepsirea celor răi după moarte sînt 
tot atîtea adevăruri pe care cei vechi s-au străduit să le descopere, dar despre 
care un creştin spune cu mândrie că le-a primit. Cecilius este destul de bine- 
voitor ca să se lase convins şi să îmbrăţişeze religia lui Octavius: „Ne-am 
despărţit după aceea voioşi cu toţii: Cecilius pentru că devenise credincios; 
Octavius pentru că a învins; iat eu pentru credinţa unuia şi pentru izbînda 
celuilalt.“ 

Ocupindu-ne de Arnobius (260-327), răminem tot în Africa. Acest per- 
sonaj ciudat preda de multă vreme retorica în Sicca, oraşul său natal, unde 
apărea ca o celebritate a locului, cînd, pe la 296, acest adversar al lui Cristos 
s-a declarat creştin şi a cerut botezul. Episcopul de Sicca n-a avut încredere 
si a refuzat să-l primească printre prozeliti, dar Arnobius şi-a propus să-l con- 
vingă, şi a scris, tocmai în acest scop, o apologie a religiei pe care dorea să 
o imbrätiseze. Asa s-a născut Adversus nationes (sau Adversus gentes), apo- 
logie a creştinismului scrisă de un om care încă nu era, ci doar näzuia să 
devină creştin. În asta constă, de altfel, interesul pe care îl prezintă această 
spovedanie, cu totul involuntară, a inimii unui păgîn cultivat, care, dezgustat 
deja de păgînism, preamăreşte credinţa nouă şi i se dedică pe de-a-ntregul, 
fără să ştie încă foarte mult despre ea. 

Această neştiinţă i-a fost poate prea aspru reproşată. Este adevărat că, ju- 
decînd după datele pozitive pe care le conţine Adversus nationes, bagajul 
dogmatic al lui Arnobius ar părea destul de uşor. Fără îndoială că aşa şi era, 
dar nu e suficient să ne amintim că un apologet nu-şi propune să expună 
credinţa creştină; trebuie să adăugăm că apologia lui Arnobius este mai întîi 
propria lui apologie în faţa episcopului din Sicca. Acest neofit vrea să de- 
monstreze că profesiunea lui de credinţă este sinceră şi că a încetat cu adevă- 
rat să mai fie păgîn. Nimeni nu se mai îndoieşte după ce l-a citit, dar nu-i 
poţi pretinde unui simplu aspirant la botez să vorbească cu autoritatea unui 
Părinte al Bisericii şi nici cu competenţa unui creştin instruit şi botezat. 

De altfel, Arnobius nu avea să devină niciodată teolog, şi tocmai prin asta 
trezeşte el interesul. Acest dascăl de retorică proaspăt convertit la creştinism 
ne ajută să înţelegem ce anume accepta o minte cultivată şi definitiv eliberată 
de päginism din partea noii religii şi, dacă putem spune astfel, prin ce aspecte 
o cucerise această religie. Aspectele erau simple: Nihil sumus aliud Christia- 
ni, spune Arnobius, nisi magistro Christo summi regis ac principis venera- 
tores8. Înainte de orice, Cristos este pentru el un dascăl venit să descopere 


8 noi, creştinii, nu sintem nimic altceva decit cei ce-l venerează pe cel mai de seamă 
rege şi suveran, Cristos fiindu-ne învăţător (/b. lat.). 

oamenilor adevărul despre natura lui Dumnezeu şi despre cultul ce i se cu- 
vine. Un Dumnezeu suveran (Deum principem), stäpinul a toate cîte sînt (re- 
rum cunctarum quaecumque sunt dominum), pe care trebuie să-l slăvim, să-l 
invocăm cu supunere şi venerație, să-l îmbrăţişăm, ca să spunem aşa, cu toată 
puterea fiinţei noastre şi să-l iubim, iată care era pentru Arnobius esenţa aces- 
tei religii pe care tocmai o înţelesese şi pe care nu pricepea de ce unii o 
socoteau respingătoare. Pentru el, creştinismul era mai ales revelarea de către 
Cristos a monoteismului. Dar să le spui oamenilor că nu există decît un singur 
şi unic Dumnezeu insemna să-i înveţi, în acelaşi timp, care este cauza şi ex- 
plicatia ultimă a toate cîte sînt: corpurile cereşti, elementele lumii, fiinţele 
însufleţite, sufletele omeneşti; însemna chiar să-i instruieşti despre natura aces- 
tor sufleie şi despre starea lor de după moarte. 

Ceea ce îi atrage atenţia lui Arnobius în această revelaţie este, înainte de 
toate, faptul că ea constituie pentru om o lecţie hotărîtoare de smerenie. În 
Adversus nationes, s-au găsit multe urme de scepticism sau, cum ar fi poate 
mai corect să spunem, de neoacademism. Această tendinţă se explică destul 
de bine prin experienţa personală a lui Arnobius. Inepuizabil în privinţa evi- 
dentierii absurditätii teologiilor păgîne, el nu putea uita, trecînd în revistă aces- 
te absurditäti, că, pină nu demult, le crezuse şi el adevărate. El, Arnobius, 
era cel care se prosternase cu evlavie în faţa unor bucăţi de lemn şi a unor 
pietre frecate cu ulei: adulabar, adfabar et beneficia poscebam nihil sentiente 
de trunco?, în timp ce adevărul lui Cristos i se dăruia în luminoasa lui sim- 
plitate. Cine va pregeta deci să-l numească Dumnezeu? Şi cum să nu ridă 
omul de sine însuşi cînd se gîndeşte la propria lui prostie? Lecţie decisivă 
pentru aroganta noastră. Binefacerea supremă a lui Dumnezeu pentru oameni 
este de a-i fi ridicat de la religia falsă la cea adevărată, iar felul în care a 
făcut-o ne arată ceea ce sîntem: animantia monstravit informia nos esse, vanis 
opinionibus fidere, nihil comprehensum habere, nihil scire et quae nostros 
sita sunt ante oculos non videre!9. Omul lui Arnobius, acest animal inform 
care nu vede ce are în faţa ochilor, este primul dintr-o familie autentic creş- 
tină, în care vor figura mai tirziu Montaigne, Charron, Pascal şi alţi cîţiva. 
Sceptici, dacă vrem, dar al căror scepticism este nu atît o afirmare a puterii 
raţiunii de a judeca credinţa, cît constatarea propriei ei neputinte de a cu- 
noaşte; nu atît revendicarea măreției omului, cît recunoaşterea mizeriei lui. 
Este deci vorba, înainte de toate, de o cercetare din perspectivă morală, şi nu 
de o epistemologie. 


? le veneram, mă adresam lor, le ceream binefaceri, fără să simt nimic din partea 
trunchiului (/b. lat.). 

10 a arătat că noi sintem vieţuitoare informe, că ne încredem în păreri deşarte, că nu 
înţelegem nimic, că nu ştim nimic şi că nu vedem cele ce ne sint aşezate în faţa ochilor 
(lb. lat.). 

Arnobius are cel puţin meritul de a fi schiţat temele principale ale oricărei 
apologii de acest gen. Prima temă a constituit-o întotdeauna enumerarea pro- 
blemelor, inevitabile pentru orice minte omenească, dar a căror soluţie totuşi 
ne scapă. Vom găsi lunga lor listă în cartea a Il-a din Adversus nationes. 
Tema aceasta este, de obicei, o introducere la cea de-a doua, piesa de rezis- 
tentä a oricărei argumentaţii: de vreme ce, în problemele respective, nu cu- 
noaştem nimic şi totuşi credem tot felul de lucruri, ce este atît de neobişnuit 
sau de ridicol într-un act de credinţă? De altfel, viaţa omenească nu se înte- 
meiazä ea oare pe un şir de nenumărate acte de credinţă repetate la nesfirsit? 
Toată activitatea oamenilor depinde de convingerea că anumite evenimente 
vor avea loc negreşit, cu toate că raţiunea nu poate s-o dovedească. Călătorul 
crede că se va întoarce acasă; plugarul seamănă, pentru că e convins că să- 
mînţa va încolţi; bolnavul se lasă în seama doctorului, deoarece crede că aces- 
ta e în stare să-l vindece; filozoful care consideră că totul este apă crede că 
Thales are dreptate, alţii cred ce au spus Platon, Aristotel, Hrysip, Zenon, 
Epicur, şi pînă şi aceia care consideră că nu ştim nimic îi cred, cel puţin în 
această privinţă, pe Arcesilau şi Carneade. De ce nu ar crede creştinii in cu- 
vintele lui Cristos? Vos Platoni, vos Cronio, vos Numenio vel cui libuerit 
creditis: nos credimus et adquiescimus Christo!!. Veşnică forţă şi veşnică 
slăbiciune a argumentului, care dovedeşte, într-adevăr, că nu doar creştinii 
cred în ceva; ba, mai mult, dovedeşte, aşa cum va arăta Montaigne, că multe 
dintre credinţele omeneşti sint tot atît de neobişnuite ca şi ale creştinilor; im- 
portanta acestui argument se opreşte însă aici, iar partea cea mai rea este că 
nu există altul mai uşor de răsturnat. 

O a treia temă frecventă la cei care sint numiţi uneori „scepticii creştini“ 
este minimalizarea sistematică a omului şi elogierea corelativă a animalelor. 
Arnobius o foloseşte din plin, pentru un motiv care merită să fie pus în evi- 
dentä. Pentru aceasta, trebuie să remarcăm că gînditorii creştini au soväit me- 
reu în a accepta definiţia aristotelică a sufletului ca formă a corpului organi- 
zat. Dacă o accepţi, cum să explici nemurirea sufletului? Mulţi vor prefera 
atunci să susţină, împreună cu Platon, că sufletul e o substanţă spirituală şi 
că una din funcţiile lui este aceea de a însufleţi un corp. Dacă Aristotel nu a 
susţinut nemurirea sufletului, deşi magistrul său, Platon, a făcut-o, este pentru 
că definiţia aristotelică a sufletului exclude această consecinţă, în timp ce de- 
finitia platoniană o implică. Ciţiva dintre primii apologeţi creştini au fost, 
dimpotrivă, impresionați de un alt aspect al problemei. Au înţeles foarte bine 
că la Platon nemurirea sufletului este legată de preexistenta lui şi că a face 
din el o substanţă spirituală nemuritoare de sine stătătoare înseamnă a face 
din el un zeu. Inutil să devii creştin dacă, imediat după aceea, ajungi din nou 
la politeism. De aceea, Iustin, Taţian şi alţii au afirmat cu putere că sufletul 
este nemuritor numai pentru că aşa vrea Dumnezeu şi numai în măsura in 


l1 Voi credeţi in Platon, Cronius, Numenius sau în cine vă va fi plăcut; noi credem în 
Cristos şi-l dorim (/b. lat.). 

care vrea el. Arnobius merge şi mai departe, purtat însă de acelaşi sentiment. 
Cei care susţin că sufletele sînt nemuritoare prin natură sînt, pentru el, aceiaşi 
cu cei care văd în ele fiinţe apropiate ca rang de Dumnezeu, născute de el, 
divine, pline de înţelepciune înnăscută şi fără legătură cu corpurile. Aceştia 
sînt adversarii pe care Arnobius îi interpelează în termenii: qui Deum vobis 
adsciscitis patrem et cum eo contenditis immortalitatem habere vos unam!2. 
Si, tocmai pentru a-i încurca mai tare, insistă cu atîta putere pe faptul că 
oamenii nu sînt suflete, ci animale. Prin trupurile lor şi prin felul în care se 
înmulţesc şi se hrănesc. Cu siguranţă că le-ar depăşi pe celelalte animale prin 
rațiune, dacă ar fi capabile să se folosească de ea. De fapt, aceasta nu ne 
foloseşte la mare lucru. Animalele sînt prevăzătoare ca şi noi, se adăpostesc 
de frig ca şi noi şi, cînd le vezi cuiburile sau vizuinele, nu poţi să nu te 
gindeşti că, dacă natura le-ar fi dat mîini, ar construi case. 

Să acceptăm totuşi că omul a putut să obţină o anume cunoaştere a lu- 
crurilor şi că dă dovadă, şi el, de o anume ingeniozitate. Dar acesta nu-i un 
motiv de laudă: non sunt ista scientiae munera, sed pauperrimae necessitatis 
inventa!3. Arnobius vrea să spună aici că, de bine de rău, a trebuit ca oamenii 
să dobindească aceste cunoştinţe treptat şi cu preţul unor îndelungate străda- 
nii. Pe scurt, nu sufletele le-au adus, cînd au coborit din cer în trupuri. Ca să 
lămurească mai bine problema, Arnobius recurge la un fel de „experienţă 
mentală“, pe care o vor folosi şi alţii după el. Ne propune să ne imaginăm 
un copil crescut în singurătate atît timp cit vrem să presupunem. Să-l insotim 
pină la maturitate, douăzeci, treizeci de ani şi chiar mai mult; ce va cunoaşte? 
Nimic. Şi totuşi, dacă doctrina susţinută de Platon în Menon ar fi adevărată, 
dacă sufletele noastre ar cobori dintr-o lume divină în care au cunoscut totul, 
un asemenea om ar trebui să ştie de la sine tot ce ştiu ceilalţi. Platon afirmă 
că oricine poate găsi răspunsurile corecte dacă întrebările sînt puse cum se 
cuvine, dar cum să-l întrebi pe acest nefericit? Nu ar înţelege nici un cuvînt 
din ce i se spune. lată deci fiinţa aceasta minunată şi de origine divină, acest 
minor mundus!4 atit de lăudat de filozofi! Ştim pentru că am învăţat la şcoală, 
aşa cum boul învaţă să tragă plugul, iar cîinele de vinătoare să se oprească 
sau să aducă vinatul. Ca să-şi demonstreze teza pe deplin, Arnobius merge 
pină la a-şi imagina o locuinţă subterană, cu temperatură medie variabilă, 
perfect izolată de sunete şi lipsită de orice obiect. Să aşezăm aici un nou- 
născut de origine platoniană sau pitagoreică; să-l crească o doică mereu dez- 
brăcată, mereu tăcută, care l-ar hrăni mai întîi cu laptele ei şi apoi, mereu, 
cu strict aceleaşi alimente. Ne întrebăm, atunci, ce cunoştinţe va fi dobindit 
acest suflet aşa-zis divin şi nemuritor, la capătul a patruzeci de ani. Nici una, 
evident. Senzualismul secolului al XVIII-lea francez va profita de pe urma 


12 cei care vi-l adoptați pe Dumnezeu ca tată şi care pretindeti că sinteti la fel de 
nemuritori ca şi el (/b. lar.). 

13 astea nu sint daruri ale ştiinţei, ci näscociri ale celei mai cumplite nevoi (lb. lat.). 

14 lume în mic, microcosmos (lb. lat). 

acestui mic roman filozofic şi chiar materialismul lui La Mettrie nu va pre- 
geta să-l revendice. 

Nu reiese că Arnobius, ferm convins de divinitatea lui Cristos (II, 60), ar 
fi ştiut mare lucru despre dogma Sfintei Treimi. Dumnezeul suprem despre 
care vorbeşte adesea (princeps Deus, Deus summus) pare să se afle în fruntea 
multor alţi zei (dii omnes, vel quicumque sunt veri vel qui esse rumore atque 
opinione dicuntur!5), iar Cristos apare deseori ca un Dumnezeu însărcinat să 
ne înlăture neştiinţa şi să ne salveze sufletele de la nimicirea definitivă care 
le-ar aştepta fără intervenţia sa divină. Aceste suflete nu sînt create de Dum- 
nezeul suprem, ci de un membru strălucit al curţii sale cereşti (II, 36); sînt 
fiinţe de calitate mijlocie, cum ne-a invăţat Cristos, căci pot să fie sau nemu- 
ritoate, sau muritoare: dacă nu-l cunosc pe Dumnezeu, vor fi nimicite (ad 
nihilum redactae!®), şi aceasta la propriu, adică vor muri de o moarte totală, 
nihil residuum faciens!?; dar vor supravieţui dacă îl vor cunoaşte pe Cristos 
şi îi vor cere ajutorul (II, 14). Nimeni nu se gîndeşte să facă din Arnobius 
un Doctor al Bisericii; cu toate acestea, Adversus nationes rămîne, tocmai 
prin lipsurile lui, un document dintre cele mai edificatoare. Forţa de atracţie 
a creştinismului asupra spiritelor cultivate trebuie să fi fost foarte puternică 
spre sfîrşitul secolului al III-lea, de vreme ce era de ajuns, uneori, să-l cunoşti 
cât de puţin ca să te converteşti. 

Cu totul diferit este tonul lui Lactantiu, care urmase totuşi lecţiile lui Ar- 
nobius la Sicca. Profesor de retorică în Nicomedia, s-a convertit la creştinism 
în jurul anului 300 şi a străbătut după aceea o perioadă de încercări, pînă 
cînd, în 316, împăratul Constantin i-a încredinţat educaţia fiului său. Lui Con- 
Stantin i se adresează Lactanţiu în opera sa principală, Instituţiile divine (307- 
311). Înainte de această apologie, scrisese un De opificio Dei (305); după ea, 
va thai scrie două tratate, De ira Dei şi De mortibus persecutorum (pe la 
314). De obicei, Lactanţiu este tot atît de liniştit şi calm pe cît era Arnobius 
de nervos şi agitat. Eleganţa egală a stilului său nu exclude totuşi fermitatea, 
iar în De mortibus persecutorum se vede cu uşurinţă că acest blind nu era 
incapabil de miînie. Tonul său obişnuit nu este totuşi deloc cel al pamfletarului 
din acest tratat. Lactanţiu îşi urmează drumul cu uşurinţă şi fără grabă, ex- 
plicind neobosit şi comentind pe îndelete adevărul pe care îl îndrăgeşte, cu 
o încîntare nevinovată şi reînnoită neincetat de fericirea de a fi creştin. Este 
latura fermecătoare a lui Lactanţiu, dar am fi dorit ca nevinovăţiei sufleteşti 
să nu i se fi alăturat şi cea a minţii. Este în stare, pentru a rămîne credincios 
unui bun-simş de nezdruncinat, să-şi astupe urechile la vocea raţiunii. Insti- 
tufiile divine cuprind un capitol memorabil despre antipozi (III, 23), în care 
Lactanţiu denunţă, imperturbabil, stupiditatea celor care cred în existenţa lor. 


IS toţi zeii, fie cei care sînt adevăraţi, fie cei despre care se spune că există, fiindcă 
aşa s-a dus zvonul şi aşa se crede (lb. Jat.). 

16 reduse la neant (lb. lat.). 

17 neläsind nici o urmă (JP. lat.). 

Eroarea lui n-ar fi nimic, dacă el însuşi nu ar ridica problema la rang de 
experienţă crucială, care să arate unde se va ajunge cînd se judecă logic por- 
nind de la principii false. Văzind că Soarele şi Luna răsar şi apun mereu în 
acelaşi loc, unii au dedus că acestea urmează o traiectorie circulară, deci că 
lumea este rotundă ca o sferă; că Pămîntul, care ocupă centrul lumii, este la 
fel, de unde rezultă în sfirşit, în mod inevitabil, că există o parte a Pămîntului 
unde ploaia cade de jos în sus şi oamenii atirnă cu capul în jos. Aceştia sint 
celebrii Antipozi. Ne putem întreba, conchide Lactanţiu, dacă nu avem de-a 
face cu o glumă proastă; dar preferă să vadă în aceasta un uimitor exemplu 
de încăpăţinare în prostie, la care se condamnă atîţia oameni prin însăşi logica 
lor, cînd argumentează pornind de la fals. 

În zadar am spera vreo revelaţie filozofică de la autorul acestor rînduri. 
Lactantiu nu este metafizician, după cum nu e nici savant, dar e un martor 
de seamă al uimirii pe care o vor încerca atiţia pägini în faţa unei religii în 
care, luată ca fiiozofie, credinţa depăşea atit de mult filozofia însăşi. În cre- 
dintele creştine, era mai multă judecată decît în judecată. Acesta este cel dintii 
motiv pentru care Justin s-a făcut creştin, şi a rămas pînă la martiriu; acesta 
este argumentul cu care Octavius l-a convertit pe Cecilius; acesta este faptul 
constatat de Sfintul Hilarius din Poitiers pentru care a îmbrăţişat creştinismul 
şi acesta este exact mesajul lui Lactantiu către creştinii din vremea lui. Ce 
este fericirea, dacă nu cunoaşterea adevărului? Lactantiu a găsit adevărul în 
credinţa creştină; este fericit şi vrea ca toată lumea să fie la fel. Ca să fii 
fericit, e de ajuns să fii creştin. În urma noastră, poveştile absurde ale cre- 
dintelor păgîne şi incertitudinile contradictorii ale cîtorva mari filozofi, pe 
care nici măcar geniul nu i-a salvat de la nestiintä; în faţa noastră, convinge- 
rea, lumina şi pacea: „Noi, care, dimpotrivă, am primit taina sfîntă a adevăra- 
tei religii, de vreme ce adevărul ne-a fost descoperit de Dumnezeu, pe care 
îl urmăm ca pe un învăţător de înţelepciune şi o călăuză înspre adevăr, îi che- 
mäm pe toţi la acest ospăț ceresc, fără deosebire de vîrstă sau sex, căci nici 
o hrană nu este mai dulce sufletului decît cunoaşterea adevărului.“ De aici, 
cele şapte Cărţi ale Instituţiilor divine, care par putin cam lungi şi greoaie, 
mai ales pentru cel care ar vrea să le citească repede, dar pe care Lactantiu 
le găsea prea scurte pentru amploarea subiectului. 

Adresîndu-se păgînilor din vremea lui, se gîndeşte neîncetat la marii pă- 
gîni ai trecutului, la Cicero mai ales (qui non tantum perfectus orator, sed 
etiam philosophus fuit!8), a cărui viaţă o imită. După ce şi-au dedicat viaţa 
elocinţei, s-au îndreptat, în cele din urmă, Cicero către înţelepciunea filozo- 
filor, Lactanţiu către înţelepciunea creştină, iar roadele au fost foarte diferite. 
Să recitim De natura deorum. Ce ştia Cicero, la capătul căutărilor, despre 
Dumnezeu? Nimic. Cînd din întîmplare crede că ştie ceva, se înşală; iar Se- 
neca si mai tare, quis enim veram viam teneret, errante Cicerone?!9 Căutînd 
cauza acestor erori, Lactanţiu întîlneşte o idee căreia nu-i lipseşte justetea şi 


18 care a fost nu numai un desăvirşit orator, ci chiar filozof (lb. lat.). 
19 căci cine ar putea urma calea adevărată atunci cînd Cicero a greşit? (/b. lat.). 

pe care o va dezvolta neobosit: nenorocirea gîndirii păgine a fost despărţirea 
înţelepciunii de religie. Credintele păgîne nu conţineau nici o filozofie; filo- 
zofii nu puteau găsi în aceste credinţe decît incoerentä, absurditate şi imorali- 
tate. Marea noutate a creştinismului a fost, dimpotrivă, aceea de a lega religia 
de înţelepciune. Acesta este şi obiectul principal al Instituţiilor lui Lactanţiu: 
Cuius scientiae summam breviter circumscribo, ut neque religio ulla sine sa- 
pientia suscipienda sit, nec ulla sine religione probanda sapientia20 (I, 1). 
Păginii acceptă false religii din lipsă de înţelepciune, sau false înţelepciuni 
din lipsă de religie (III, 11); leacul acestui rău este acceptarea monoteismului, 
care deschide intrarea în adevărata religie şi, în acelaşi timp, în adevărata 
filozofie: Ubi ergo sapientia cum religione coniungitur ? scilicet, ubi Deus 
colitur unus; ubi vita et actus omnis ad unum caput et ad unam summam 
refertur. Denique iidem sunt doctores sapientiae, qui et Dei sacerdotes... Id- 
circo et in sapientia religio, et in religione sapientia est?! (IV, 3). Sau: Fons 
sapientiae et religionis Deus est, a quo hi duo rivi si aberraverint, arescant 
necesse est; quem qui nesciunt, nec sapientes esse possunt, nec religiosi? 
(IV, 4). Acestă lume nouă, în care preoții sînt şi filozofi, iar filozofii se fac 
preoţi, este tocmai cea căreia îi parcurgem istoria intelectuală, din secolul al 
II-lea şi pînă în al IV-lea după Cristos. 

Lactantiu era departe de a face faţă sarcinii pe care şi-o asumase. Nici 
nu-i bănuia întinderea. Minucius Felix i se părea un avocat rezervat şi prețuit 
în oraşul lui şi care, dacă s-ar fi străduit, ar fi putut să devină un vrednic 
interpret al înţelepciunii creştine. Tertulian era obscur. Ciprian era un spirit 
fecund, cu un scris limpede, ceea ce, pentru Lactantiu, este prima dintre cali- 
täti (quae sermonis maxima est virtus??), dar trebuia să fii deja creştin ca să-l 
înţelegi, iar spiritele cultivate ale vremii l-au ridiculizat. Deci el, Lactantiu, 
este cel căruia i-a revenit sarcina de a apăra tot adevărul, ornate copiosequez. 
Ambitie întru totul ciceroniană, dar el ştia şi mai puţină filozofie decît stiuse 
Cicero. Deşi capabil să demonstreze existenţa şi providenta unui singur Dum- 
nezeu pornind de la ordinea lumii, pentru că tema era deja cunoscută, de 
fiecare dată cînd se loveşte de o problemă tehnică, nu mai ştie ce să spună. 
Înţelepciunea despre care vorbeşte Lactantiu se reduce în cele din urmă la 
acestea: „Lumea a fost făcută pentru ca noi să ne naştem; ne naştem pentru 
a-l recunoaşte pe creatorul lumii şi al nostru, Dumnezeu; îl recunoaştem pen- 


20 definesc pe scurt totalitatea acestei ştiinţe conform căreia nu trebuie asumată fără 
înţelepciune nici o religie şi nici o înţelepciune nu trebuie aprobată fără religie (lb. lat.). 

2! deci unde se uneşte înțelepciunea cu religia? Desigur, acolo unde este venerat un 
singur Dumnezeu, unde viaţa şi orice acţiune se referă la un singur spirit şi la o singură 
autoritate. În sfirşit, sint filozofi aceiaşi care sint şi preoţi ai lui Dumnezeu... Pentru acest 
motiv, şi în înţelepciune există religie, şi în religie există intelepciune(/b. lat.). 

22 izvorul înţelepciunii şi al religiei este Dumnezeu, de care, dacă aceste două rîuri se 
îndepărtează, e firesc să sece; cei care nu-l cunosc [pe acesta] nu pot fi nici înţelepţi, nici 
religioşi (lb. lat.). 

23 aceasta e cea mai mare calitate a limbajului (/b. lat.). 

24 cu eleganţă şi elocvent (/b. lat.). 

tru a-l sluji; îl slujim pentru a primi nemurirea drept răsplată a strădaniilor 
noastre, căci slujirea lui Dumnezeu este făcută din mari strădanii: de aceea 
primim nemurirea drept răsplată pentru ca, ajunşi asemenea îngerilor, să-l 
slujim neîncetat pe Tatăl stäpinul şi domnul nostru şi să fim împărăţia veşnică 
a lui Dumnezeu“ (VII, 6). Iată, conchide liniştit Lactanţiu, la ce se rezumă 
totul: Haec summa rerum est, hoc arcanum Dei, hoc mysterium mundi”. Dar 
cît de încurcat este cînd ajunge la amănunte! Lactantiu ştie că Dumnezeu este 
incomprehensibil şi inefabil, dar ca şi Seneca, e de părere că Dumnezeu s-a 
făcut el însuşi (ipse se fecit, I, 7), pare să-i atribuie chip şi formă şi crede că 
şi-a rostit oral Cuvintul, născîndu-l din gîndul său printr-o emitere de sunet. 
Cît despre om, Lactanţiu nu se îndoieşte că sufletul acestuia este nemuritor, 
dar crede, ca şi Tertulian, că omul adevărat se ascunde, nevăzut, în trupul 
vizibil care îl acoperă. Acolo este omul adevărat, cu mintea (mens, animus) 
şi sufletul (anima) lui, pe care Lactanţiu începe să le descrie separat, ca să 
se întrebe apoi dacă trebuie să le deosebească: sequitur alia et ipsa inextri- 
cabilis quaestio, idemne sit anima et animus, an vero aliud sit illud, quo vi- 
vimus, aliud autem, quo sentimus et sapimus29 (De opif. Dei, 18). Nici el nu 
ştie prea bine, dar se exprimă pretutindeni ca şi cum gîndul şi, cu atît mai 
mult, sufletul ar fi o natura subtilis et tenuis??, deci elemente materiale. Ter- 
tulian îl precedase pe acest drum, iar Lactanţiu nu se miră de propria sa ne- 
ştiinţă: quid autem sit anima, nondum inter philosophos convenit, nec unquam 
fortasse conveniet?8. Să adăugăm că, deşi nu a susţinut deloc un dualism ma- 
niheist al binelui şi răului, Lactanţiu a înclinat cu siguranţă spre ceea ce s-a 
numit, foarte corect, „dualism subordonat“. Luat de înflăcărarea sa finalistă, 
a găsit că diavolul este atît de folositor lui Dumnezeu, încît aproape că a făcut 
din el un factor necesar al ordinii universale. Înainte de toate, Dumnezeul lui 
Lactanţiu iubeşte diversitatea şi de aceea, ne asigură De opificio Dei, a creat 
acest persecutor al neamului omenesc. Nici o izbindă fără luptă, nici o virtute 
fără obstacol, Dumnezeu l-a creat deci pe Adversar în primul rînd ca insti- 
gator la ispitele pe care omul, după aceea, va trebui să le învingă prin virtute. 
Explicaţia era ingenioasă; astăzi, ea îşi poate revendica originea în autoritatea 
diavolului însuşi, care i s-a prezentat lui Faust ca: 


Ein Teil von jener Krafi, 
Die stets das Böse will und stets das Gute schaffi.” 


25 aceasta e suma lucrurilor, aceasta e taina lui Dumnezeu, acesta e misterul lumii (Zb. 
lat.). 

26 urmează o altă întrebare, ea însăşi complicată: dacă sufletul si spiritul sint acelaşi 
lucru sau unul este cel datorită căruia trăim, iar celălalt cel datorită căruia simţim şi înţele- 
gem (ib. lat.). 

27 substanță delicată şi uşoară (lb. lat.). 

28 însă nu s-a convenit încă între filozofi ce este sufletul si nu se va conveni poate 
niciodată (/b. lat.). 

* O parte a puterii care, vrind / Să facă Răul, face doar Binele, oricind. (J. W. Goethe, 
Faust, actul I, vs. 1336-1337, traducere de Stefan Augustin Doinaş, Editura Univers, Bu- 
curesti, 1982 — n. ed.). 

Dar te poţi oare încrede într-un apologet ca Mefisto? Apologetica latină 
a suferit, în mod vădit, de o anume sărăcie de cultură filozofică, la care nu 
putea găsi leac numai în tradiţia romană. Pentru Lactanţiu, Platon înseamnă 
înainte de toate Cicero, qui solus extitit Platonis imitator??. Totuşi nu era 
chiar acelaşi lucru. Constatînd această lacună tehnică, apreciem mai bine im- 
portanţa rolului pe care aveau să-l joace curînd după aceea în istoria gîndirii 
occidentale primele contacte ale acesteia cu Eneadele lui Plotin. 

Cu toate acestea, Lactantiu, care ştia greaca, a putut să se inspire direct 
din Platon, pe care l-a citat de mai multe ori, şi dintr-o doctrină religioasă, 
la rîndul ei influenţată de dialogul platonian Timaios, cuprinsă într-un ansam- 
blu de tratate şi numită astăzi Corpus Hermeticum, de la numele autorului ei 
presupus: Hermes Trismegistul. Acest personaj legendar era zeul egiptean Thot 
(sau Thoth; în greacă, Tat; în Evul Mediu latin, Toz), identificat cu zeul grec 
Hermes, apoi cu zeul latin Mercur. Cele mai vechi dintre aceste tratate nu 
i-au fost atribuite lui Hermes mai devreme de secolul I al erei noastre (Thorn- 
dike, vol. II, p. 288). Atribuirea devine frecventă, la autorii creştini, începînd 
cu secolul al II-lea. Athenagoras face aluzie la ea; Tertulian îl menţionează 
pe Hermes (De anima, 33) şi pe Trismegist (Adv. Valentinianos, 15); Clement 
Alexandrinul ii atribuie 42 de tratate, pe care le consideră absolut trebuin- 
cioase, dintre care zece se ocupă de religie; zece de ceremoniile religioase; 
două de imnurile către zei şi de datoriile unui rege; şase de medicină; patru 
de astronomie şi astrologie; zece de cosmografie, geografie şi cult (Srromate 
VI, 4). Este vorba deci de un fel de enciclopedie al cărei caracter heteroclit 
îndreptăţea anticipat atribuirea, atit de frecventă în secolele al XII-lea şi al 
XIII-lea, a tratatelor de alchimie, astrologie şi magie aceluiaşi Hermes Tris- 
megistul. Din acest ansamblu, Lactanţiu nu a cunoscut sau nu a folosit decit 
tratatele referitoare la doctrinele religioase, în special pe cel pe care îl nu- 
meşte Logos teleios (Cuvintul desävirsit, Sermo perfectus, Verbum perfec- 
tum), şi pe care îl cunoaştem numai dintr-o foarte veche versiune latină, fo- 
lositä deja de Augustin. Acelaşi tratat va fi considerat în Evul Mediu drept 
operă a lui Apuleius şi citat cel mai adesea cu titlul de Asclepius, dar uneori 
si cu cel de Logostileos (alterare a lui Logos teleios a lui Lactantiu), sau chiar 
cu acelea de De hellera, De deo deorum etc. 

Înainte de Lactanţiu, Arnobius apropiase învăţătura lui Hermes de a lui 
Pitagora şi a lui Platon. La rîndul lui, Lactanţiu admiră faptul că Trismegistul, 
cel de trei ori mare, a reuşit, nu se ştie cum, să cerceteze aproape tot adevărul 
(Trismegistus, qui veritatem paene universam nescio quo modo investigave- 
rit..., IV, 9). Într-o anume problemă, îi califică mărturia drept cvasidivină 
(simile divino). Într-adevăr, constată Lactantiu, Hermes îşi numeşte zeul Domn 
şi Tată, aşa cum fac creştinii. Unic şi solitar, ca atare nenăscut, el există de 

la sine şi prin sine (quia ex se et per se ipse sit, în Epitome, 4). Singur în 
sine, acest Dumnezeu nu are nevoie de noi; nenăscutul este deci „anonim“ 
(I, 6). Creator al lumii, pe care a produs-o prin Cuvîntul şi fapta sa divină ca 
să se manifeste (IV, 6), zeul lui Hermes a făcut-o şi o călăuzeşte ca o pro- 
videntä (IL 8). L-a făcut pe om după chipul său (II, 10), iar acesta, alcătuit 
dintr-o parte muritoare şi dintr-una nemuritoare, trebuie să se străduiască să 
se elibereze de trupul în care este cufundat, pentru a se reuni cu principiul 
său. Datorăm deci credinţă acestui zeu, dar, cum nu duce lipsă de nimic, crea- 
torul lumii nu are ce face cu ofrandele materiale; cel mai mult îi place închi- 
narea unei inimi curate (VI, 25). Lactanţiu regăseşte astfel la Hermes nu nu- 
mai nemurirea sufletului (VII, 13), ci chiar şi elemente despre sfîrşitul lumii 
care i se par acceptabile pentru creştini (VII, 18). Coincidentelor observate 
de Lactanţiu le-am adăuga cu uşurinţă multe alte trăsături pe care se putea 
baza un platonism creştin şi care par să anunţe, uneori, însăşi doctrina plato- 
niană. Cu toate acestea, regăsim aici distanţa care desparte doctrinele gnostice 
de creştinism, iar mitologia rudimentară din Poimandres sau din Asclepios 
nu putea juca rolul pe care aveau să-l joace mai tirziu Eneadele, operă care 
va avea pentru istoria gîndirii filozofice creştine importanţa unui moment ho- 
täritor şi poate chiar a unui început de drum. 

O putem măsura şi mai bine dacă cercetăm marile teologii latine care s-au 
închegat atunci în afara influenţei ei directe. Cea a Sfintului Hilarius din Poi- 
tiers (t 368) oferă un exemplu excelent. Acest gal de familie bună şi de for- 
matie păgină nu s-a convertit la creştinism decît destul de tirziu, după o înde- 
lungatä reflecţie, despre care ne vorbeşte chiar el la începutul lucrării sale De 
Trinitate (1, 1-10). E impresionant să vezi la aceşti oameni de cultură latină 
că preocupările morale depăşesc curiozitatea pur metafizică. Hilarius năzuia 
la fericire şi o căuta în virtute, dar nu putea să creadă că un Dumnezeu bun 
ne-a dat viaţa şi fericirea pentru ca, apoi, să ne lipsească de ele, iar această 
observaţie l-a dus la concluzia că Dumnezeu trebuie să fie foarte diferit de 
zeitățile păgîne, adică „unic, veşnic, atotputernic şi imuabil“. Dacă povestirea 
lui respectă în acest context cronologia evenimentelor, putem presupune că 
Hilarius a ajuns la monoteism, căutînd să rezolve problema fericirii, înainte 
de a lua contact cu Scriptura. Într-adevăr, era frămîntat deja de asemenea 
ginduri cînd a citit cu uimire în cărţile lui Moise aceste cuvinte ale lui Dum- 
nezeu însuşi: Ego sum qui sum (Ieşirea 3, 14). Această descoperire a fost 
începutul convertirii sale. Citirea prologului din Evanghelia după loan avea 
să-l hotărască. O învăţătură în care Dumnezeu s-a întrupat pentru ca omul să 
poată deveni fiu al lui Dumnezeu şi să se bucure de viaţa veşnică era exact 
ceea ce căuta Hilarius; a imbrätisat deci credinţa creştină. 

Scris în timpul exilului în Frigia (356-359), tratatul De Trinitate al Sfintu- 
lui Hilarius este o operă capitală în istoria teologiei latine, dar în zadar am 

căuta în ea preocupările metafizice ale unui Origene, Grigore al Nyssei, sau 
chiar ale unui Augustin. Ca toţi apologetii creştini, Hilarius observă contrastul 
dintre părerile multiple şi contradictorii ale autorilor păgini şi limpezimea şi 
unitatea învăţăturii creştine. În scrierile lui, nu avea să uite acel text din lesi- 
rea, care îl impresionase atît de tare. Îl înţelege în sensul că „nimic nu-i este 
mai propriu lui Dumnezeu decît fiinţa“, care este exact opusul neantului. An- 
ticipînd cîteva teze fundamentale ale augustinismului, Hilarius leagă strîns 
această noţiune de Dumnezeu de cea a imuabilităţii, căci „tocmai ceea ce 
este“ nu poate să aibă început şi nici nu poate sfirsi. Fiinţa absolută este deci 
imuabilă, veşnică, perfect suficientă ontologic şi cu desăvirşire simplă. Sfintul 
Toma d’Aquino, care cunoştea opera Sfintului Hilarius, a exploatat acest mod 
de a deduce atributele lui Dumnezeu pornind de la noţiunea de esse. Cu si- 
gurantä că din scrierile lui Hilarius am putea culege şi alte noţiuni de impor- 
tanță filozofică, dar acestea nu sînt decît secundare, iar formularea lor e atit 
de fragmentară, încît te întrebi, uneori, cum să le definesti. Nu s-a căzut încă 
de acord, de pildă, asupra părerii lui Hilarius referitoare la caracterul spiritual 
al sufletului. Sînt probleme pe care Hilarius le întilneşte, dar la care nu se 
opreşte. 

Faptul devine şi mai izbitor cînd privim opera Sfintului Ambrozie (333- 
397). Hilarius ştia greceste şi nu s-a lăsat ademenit de metafizică; Ambrozie 
ştia greceşte, i-a studiat îndelung pe Filon şi Origene, ale căror opere sînt atît 
de bogate în elemente filozofice de tot felul, dar nici el nu s-a simţit atras de 
vreo aprofundare metafizică a textului sacru. Ambrozie nu avea nici o pretui- 
re pentru filozofi. Felul în care vorbeşte despre ei, în De fide (I, 5; I, 13; IV, 
8) şi în De incarnatione (IX, 89), anunţă, uneori, invectivele unui Petrus Da- 
miani împotriva dialecticii. Ambrozie este una din sursele cele mai sigure ale 
„antidialecticienilor“ din secolele al XI-lea şi al XII-lea, iar puţinele noţiuni 
filozofice din scrierile sale rămin încrustate parcă în formula dogmei. Si este 
cu atît mai interesant să constatăm caracterul neoplatonic al unora dintre cele 
pe care le preia. Astfel, cînd interpretează acel Ego sum qui sum?! din Scrip- 
tură, Ambrozie identifică mereu sensul strict al verbului „a fi“ cu „a fi tot- 
deauna“. În tratatul său Despre Psalmul 43 (n. 19), ce pare să dateze din 
ultimul său an de viaţă (397), traduce formularea din Scriptură astfel: quia 
nihil tam proprium Deo quam semper esse?2. În De fide (HI, 15), Ambrozie 
merge şi mai departe, afirmînd că termenul essentia i se potriveşte, prin ex- 
celentä, lui Dumnezeu tocmai pentru că are acelaşi înţeles cu grecescul ousia, 
a cărui etimologie ar fi ousa aei, adică: „totdeauna existentă“. Cu greu am 
putea găsi un caz mai clar al acestei „esenţializări“ a noţiunii de fiinţă, care 
va juca un rol important în istoria doctrinelor creştine, începînd cu Sfintul 
Augustin. Dar adevărata vocaţie a lui Ambrozie este cea, intru totul latină, 
de moralist. Lucru care reiese clar cînd îi compari Hexaemeronul cu cel al 

Sfintului Vasile, din care s-a şi inspirat. În această serie de nouă predici de- 
spre lucrarea celor şase zile, Ambrozie se pierde în interpretări alegorice din 
care sensul literal al Scripturii dispare uneori. Să nu regretăm acest exces, 
căci tocmai comentariile alegorice ale episcopului oraşului Mediolanum (Mi- 
lano) pe marginea Bibliei sînt cele care l-au făcut pe Augustin să descopere 
că litera ucide, iar spiritul învie. De altfel, Origene şi Filon l-au precedat în 
această cercetare, dincolo de sensul literal, prin interpretarea morală şi mistică 
al textelor, dar nimeni nu va merge vreodată mai departe în aplicarea acestei 
metode. Simbolismul moral al animalelor, cu totul absent din exegeza Sfîntu- 
lui Vasile, dar atît de populară în Evul Mediu, se afirmă în voie în opera 
Sfintului Ambrozie. Şi cîte nu a îmbrăcat el în haina alegoriei! Ca să explice 
povestea biblică a ispitirii primului om, susţine, ca şi Filon, că şarpele nu 
este decît o imagine a desfătării, femeia o imagine a senzualitätii, iar bărbatul 
însuşi un simbol al intelectului (nous) care se lasă înşelat de simţuri. I se pare 
că raiul pămiîntesc nu poate fi un loc de pe pămînt, aşezat undeva; nu vede 
în el decît partea superioară şi călăuzitoare a sufletului nostru (acel principa- 
le?3), fluviile care îl udă fiind harul lui Dumnezeu şi virtuțile. 

Cînd citeşti anumite alegorii ale lui Ambrozie, te întrebi care ar fi fost 
ideile sale metafizice, dacă le-ar fi formulat explicit. Să ne gindim la inter- 
pretarea judecării de apoi a omului, şi mai ales a caznelor iadului. Ce este 
„întunericul din afară“? Să ne imaginăm o temniţă în care vor fi închişi cei 
vinovaţi? Nicidecum: minime. Să nu ne închipuim, în sens corporal, nici scriş- 
nirea dinţilor, nici focul nestins, nici viermii nimicitori. Pentru el, ca şi pentru 
Origene, focul iadului este însăşi amărăciunea pe care o naşte păcatul în su- 
fletul celui vinovat; viermele este remuscarea, care roade, într-adevăr, conştiinţa 
păcătosului şi îl chinuie neîncetat. Vom regăsi toate aceste noţiuni, însoţite 
de cîteva trăsături ale eshatologiei atît de ciudate a lui Ambrozie, în opera 
lui loan Scottus Eriugena. Şi vom vedea cărui „nematerialism“ îi sînt asociate 
aceste idei în gîndirea celui din urmă. À 

Este un avantaj pentru Ambrozie, care i-a avut pe Origene şi Filon drept 
călăuze şi care a fost liber în interpretarea textelor, că propriile preferinţe l-au 
întors de la metafizică înspre morală. Contribuţia sa cea mai importantă la 
istoria ideilor rămîne, într-adevăr, De officiis ministrorum. Inspirindu-se din 
De officiis al lui Cicero, Ambrozie s-a străduit să scoată din această lucrare 
învăţăturile folositoare pentru preotime şi chiar, uneori, pentru creştinii de 
rînd. Nici o reţinere nu-l putea opri de la această cale. Mai întîi, încredinţat, 
la rîndul lui, că filozofii greci îşi împrumutaseră o parte din cunoştinţe din 
Biblie, considera că se foloseşte de un drept de recuperare atunci cînd îl vă- 
muieşte pe Cicero în folosul creştinilor; şi, mai ales, credea că transformă 
profund morala lui Cicero, care era, în esenţă, un cod de îndatoriri ale omului 
faţă de cetate, reinterpretind-o în sensul unei morale religioase întemeiate pe 
îndatoririle omului faţă de Dumnezeu. Această metamorfozare creştină a mo- 

ralei antice a constituit deja obiectul a numeroase lucrări, unele foarte bune, 
dar mai este încă mult de făcut în cercetarea tuturor amănuntelor acestui fe- 
nomen şi în urmărirea influenţei lui de-a lungul timpului, influenţă care s-a 
făcut simțită pînă în secolul al XIII-lea, şi chiar mai târziu. 

II. — PLATONISMUL LATIN DIN SECOLUL 
AL IV-LEA 


Secolul al IV-lea a asistat la apariţia a două opere fără o originalitate fi- 
lozofică deosebită, dar de care trebuie să ţinem seama pentru a înţelege lim- 
bajul platonicienilor de la Chartres, din secolul al XII-lea. Acestea sînt co- 
mentariul lui Macrobius la Visul lui Scipio şi cel al lui Chalcidius la Timaios. 

În cartea a VI-a din De re publica, Cicero pune în gura lui Scipio Æmi- 
lianus (al doilea African) povestirea unui vis. În vis îi apare tatăl său, Scipio 
Africanul, care îi arată Cartagina, îi prezice victoria şi, ca să-l îndemne la 
bine, îi dezvăluie că sufletele celor care au slujit cum trebuie patria sînt răs- 
plătite de cel dintii dintre zei (princeps deus), care le acordă, după moarte, o 
viaţă fericită. Calea Lactee le este sălaş. Acest zeu suprem locuieşte şi cea 
mai de sus dintre cele nouă sfere cereşti, a căror rotire produce o armonie pe 
care nu o percepem, într-atit ne-am obişnuit cu ea, aşa cum cei care trăiesc 
aproape de cataractele Nilului nu le mai aud zgomotul. Africanul îşi îndeam- 
nă atunci fiul, care mai priveşte încă Pămîntul, atît de mic cînd îl vezi din 
înaltul cerului, să se întoarcă înspre lucrurile cereşti. Faima nu înseamnă ni- 
mic, chiar de ar dura secole, căci în cer nu se numără cu anul, ci cu „anul 
mare“, altfel spus nu prin mişcări de revoluţie ale Soarelui, ci prin rotiri ale 
întregului cer. Nici nu se scurge bine a douăzecea parte dintr-un asemenea 
an, că omul i-a şi uitat pe aproape toţi înaintaşii. Aşadar, cerul este cel pentru 

care trebuie să trăieşti. Trupul omului este muritor, şi nu sufletul. Sufletul 
este un zeu cugetător care are în sarcină trupul: el este pentru trup ceea ce 
Dumnezeu este pentru lume. Actionate de el, corpul şi mişcarea lui pot înceta 
să existe, dar sufletul nu încetează să se miste, căci este ceea ce se mişcă 
Singur, nu va înceta deci să existe şi va trăi cu atît mai fericit cu cît, îngrijin- 
du-se numai de cele veşnice, se va elibera mai mult de trup. 

Aceasta este tema pe care Macrobius, pägin de la sfirşitul secolului al 
III-lea şi începutul celui de-al IV-lea, şi-a redactat variatiunile filozofice, cu- 
noscute sub titlul /n Somnium Scipionis. Chiar de la început, Macrobius se 
declară continuator al lui Platon şi Plotin, principalii doi filozofi. Ca si ei, 
aşază in virful scării fiinţelor Binele (Tagathon), care este cauza primordială. 
Vine apoi Inteligența (Nous), născută din Dumnezeu şi care conţine în sine 
modelele tuturor lucrurilor, Ideile. În măsura în care tinteste Binele, această 
Inteligență rămîne perfect asemănătoare propriei origini; în măsura în care se 
întoarce spre sine, produce Sufletul. Să nu confundăm Inteligența (nous, 
mens, animus) cu Sufletul (anima), pe care îl produce. Cu toate acestea, se 
poate spune că, pină la Suflet, unitatea principiului primordial rămine ne- 
atinsă. Deşi cuprinde în sine multitudinea speciilor, Inteligența rămîne una, 
iar Sufletul, deşi se răspindeşte în imensitatea universului, îşi păstrează pro- 
pria unitate. Şi aceasta pentru că unitatea principiului primordial, care se pre- 
lungeste pînă la Suflet, nu este număr, ci mai degrabă origine şi izvor al tu- 
turor numerelor. Ea este faţă de numere ceea ce punctul este faţă de corpuri. 
La rindul lor, numerele sînt realităţi inteligibile, înzestrate, fiecare, cu pro- 
prietäti specifice, prin care se explică natura fiinţelor cărora le sint principii 
componente. Astfel, Unul însuşi (monada) nu este nici masculin, nici femi- 
nin; imparul însă e masculin, iar parul — feminin. Să notăm, în treacăt, că 
aşa se explică virtuțile remarcabile ale numărului 7, născut din fecundarea 
numäfului 6 de către unitate. 

Aşa cum speciile şi numerele sînt cuprinse în Inteligență, tot aşa sînt su- 
fletele în Suflet. Unele dintre ele nu se desprind niciodată, dar există altele, 
pe care dorinţa de trupuri şi de viaţă päminteascä le deturnează de la con- 
templarea realitätilor superioare. Aceste suflete cad, oarecum, din locul lor 
de naştere şi se lasă prinse în corpuri. Un fel de beţie le face să-şi uite ori- 
ginea şi nu se vor putea elibera din nou decît treptat, aşa cum ne spune Platon, 
printr-un efort de reminiscență pentru a-şi reaminti ceea ce sînt. Divizarea 
care separă fiinţele de unitatea lor primordială devine reală numai în funcţie 
de materie (sau hyle), în care intră şi care le reţine. 

În timpul căderii care îl proiectează în corp, sufletul străbate pe rînd toate 
sferele cereşti şi dobindeste, în fiecare, facultăţile pe care, o dată întrupat, le 
va exercita: în Saturn, judecata (ratiocinatio) şi inteligenţa (intelligentia); în 
Jupiter, forţa de a înfăptui (vis agendi, sau praktikon), în Marte, curajul (ani- 
mositas ardor), în Soare, capacitatea de a simţi şi de a-şi forma păreri (sen- 
tiendi opinandique natura), în Venus, dorinţele (desiderii motus), în Mercur, 
capacitatea de a exprima ceea ce înţelege (hermeneutikon); în Lună, în sfîrşit, 

putinţa de a creşte şi de a se hrăni. Cea mai joasă dintre acţiunile divine, 
aceasta din urmă este şi cea mai înaltă dintre acţiunile corporale. Sufletul nu 
o exercită decît cu preţul unui soi de sinucidere, închizîndu-se într-un trup 
care ajunge să-i fie aproape mormânt: soma (corp) = sema (mormint). 

Oricât de departe s-ar afla de acum înainte de originea sa, sufletul omenesc 
nu este totuşi despărţit de ea. Datorită părţii lui superioare care este inteli- 
genţa şi judecata, îşi păstrează o cunoaştere înnăscută a divinului şi mijlocul 
de a-l regăsi prin practicarea virtuţilor. Aşa cum a arătat foarte bine Plotin, 
acestea vin în suflet din izvorul divin din care a ieşit şi el şi se aşază ierarhic 
în patru grupe, de la cele mai mărunte la cele mai înalte: virtuțile politice, 
adică cele care rinduiesc viaţa activă a omului în sînul cetăţii (prudenta, forţa, 
cumpătarea şi dreptatea); virtuțile purificatoare, care desprind sufletul de ac- 
tiune şi îl întorc spre contemplaţie; virtuțile unui cuget deja purificat şi ca- 
pabil de contemplatie; în sfirşit, virtuțile exemplare, care sălăşluiesc veşnic 
în Inteligența divină, ca modele şi principii pentru virtuțile noastre: „Dacă în 
Inteligența divină se găsesc ideile a toate cîte sînt, cu atît mai mult trebuie 
să credem că în ea se află ideile virtuţilor. Aici, prudenta este însăşi Inteligen- 
ţa divină, cumpătarea se supraveghează neîncetat pe sine însăşi, forţa rămîne 
aceeaşi şi nu se schimbă niciodată, dreptatea îşi urmează neclintit lucrarea 
potrivit cu veşnica lege care o guvernează.“ Acest text va procura augusti- 
nienilor din secolul al XIII-lea, Sfintului Bonaventura de exemplu, formula 
tehnică a „iluminării virtuţilor“. 

De altfel, definiţia pe care a dat-o sufletului i-a permis lui Macrobius să-l 
facă accesibil influențelor divine. Singurele două formule între care se poate 
alege sînt cea a lui Platon: o esenţă care se mişcă singură, şi cea a lui Aris- 
totel: actul sau perfecțiunea corpului dotat cu organe. Alegerea este impor- 
tantă, căci hotărăşte asupra problemei nemuririi. Dacă acceptăm, ca şi Platon, 
că sufletul este o esenţă automotrice, nu vedem nici un motiv ca ea să înce- 
teze vreodată să mai acţioneze şi, în consecinţă, să existe. Lucrurile nu mai 
stau aşa dacă acceptăm, ca şi Aristotel, că şi sufletul, ca toate celelalte, îşi 
primeşte mişcarea din afară. Dar nu e obligatoriu să se admită acest lucru. 
Deşi demonstraţia aristotelică a existenţei unui prim motor imobil este bună, 
de aici nu rezultă nici că acest prim motor imobil e sufletul şi nici că sufletul 
e în întregime viaţă şi mişcare. El este sursă de mişcare (fons motus) provenit 
dintr-o sursă şi mai abundentă şi din care fisnesc necontenit cunoştinţe, voințe 
ŞI chiar pasiuni. Comentariul lui Macrobius este una din numeroasele influen- 
te care vor impune gîndirii Evului Mediu aceste teme platoniene. 

O contribuţie şi mai eficientă este cea a lui Chalcidius. Evul Mediu a 
cunoscut dialogul platonian Timaios printr-un fragment al traducerii latine 
făcute de Cicero, dar, mai ales, prin traducerea lui Chalcidius, parţială, şi ea 
(de la 17 a la 53 c), şi însoţită de comentariul inspirat din cel al lui Posido- 
nius, pe care l-a îmbogăţit. Chalcidius a fost neîndoielnic creştin. Afirmația 
că Moise şi cartea lui, Facerea, au fost inspirate de Dumnezeu, aluzia clară 
la Naşterea lui Cristos, precum şi cuvintele despre judecata de apoi la care 

va fi supus omul nu lasă nici cel mai mic loc îndoielii. Un citat din Origene 
(t 254) permite datarea probabilă a operei sale în intervalul de la sfîrşitul 
secolului al III-lea şi începutul celui de-al IV-lea. 

Chalcidius distinge trei principii (initia): Dumnezeu, materia şi Ideea (Deus 
et silva et exemplum). În general, folosirea termenului silva de un autor din 
Evul Mediu pentru a denumi materia autorizează in general să se presupună 
influenţa lui Chalcidius. Dumnezeul suprem este Binele Absolut. Situat din- 
colo de orice substanţă şi de orice natură, incomprehensibil pentru orice în- 
telegere, în sine desävirsit şi suficient sieşi, el este totuşi obiectul unei dorinţe 
universale. Dumnezeului suprem îi urmează Providența, pe care grecii o nu- 
mesc Inteligență (nous) şi care ocupă rangul al doilea. Neobosit deschisă către 
Bine, această a doua esenţă inteligibilă îşi primeşte de la el propria desävirsire 
şi cea pe care o conferă celorlalte fiinţe. De Providenţă depinde Soarta (fa- 
tum), lege divină prin care sînt guvernate toate fiinţele, potrivit cu natura pro- 
prie a fiecăreia. Această Soartă este deci de două ori crestinizatä: mai întîi 
este supusă Providentei: fatum ex providentia est, nec tamen ex fato providen- 
tia#; apoi, ţine seama de naturi si de voințe. Providenţei îi sînt subordonate 
şi alte puteri, cum ar fi Natura, Norocul, Întîmplarea, Îngerii care cercetează 
faptele oamenilor si le cîntăresc meritele. Aceşti executanti ai Providenţei sînt 
amintiţi imediat după ea pentru că se află nemijlocit în slujba ei, dar au dea- 
supra lor Sufletul lumii, care uneori mai este numit a Doua Inteligență şi care 
pătrunde adînc în corpul universului, ca să-l însufleţească şi să-l organizeze. 
Chalcidius a rezumat făurirea lumii într-o frază care trebuie cunoscută, pentru 
că fixează cadrul anumitor cosmogonii medievale, precum cea din De mundi 
universitate de Bernardus Silvestris, sau cea din Romanul Trandafirului de 
Jean de Meun. Fraza se află în capitolul CLXXXVIII al comentariului său la 
Timaios: „Ca să rezumăm în cîteva cuvinte multe lucruri, iată cum trebuie să 
ne reprezentăm toate acestea. Originea lucrurilor de la care toate cele cîte sînt 
îşi primesc substanţa este Dumnezeul suprem şi inefabil. După el, Providența 
lui, al doilea Dumnezeu (secundum Deum), legiuitor al vieţii acesteia şi al 
celeilalte, cea veşnică, precum şi cea vremelnică. Pe al treilea loc aşez sub- 
stanţa numită a doua Gîndire şi Inteligență, ca un fel de paznic al vieţii veşni- 
ce. Am citit că sufletele raţionale care ascultă de lege li se supun şi că au 
drept executanti următoarele puteri: Natura, Norocul, Întimplarea si daimonii 
(daemones) care cercetează şi cîntăresc meritele. Astfel, Dumnezeul suprem 
porunceşte, al doilea stabileşte ordinea, al treilea cere socoteală, iar sufletele 
acţionează potrivit legii.“ Natura şi funcţiile Sufletului lumii sînt descrise în 
capitolele IC-CIT, cele ale Norocului şi ale Întîmplării, în capitolele CLVIII- 
CLIX. 

Lumea este deci opera lui Dumnezeu; dar lumea este în timp, iar Dum- 
nezeu este în afara timpului; Dumnezeu este deci originea cauzală a lumii, şi 


34 soarta e dată de providenţă, totuşi providenta nu e dată de soartă (Ib. lat.). 

nu originea ei temporală. Deşi materială şi creată de Dumnezeu, lumea sen- 
sibilă e veşnică. Cel puţin în cauzele ei. Numai Dumnezeu, împreună cu lu- 
mea inteligibilă pe care o poartă în sine, este veşnic. El este în aevum35, faţă 
de care timpul nu este decît o imagine trecătoare; astfel, „lumea inteligibilă 
este totdeauna; lumea aceasta, simulacru al primeia, a fost totdeauna, este şi 
va fi“. Capitolul CCLXXVI se străduieşte să împace această doctrină cu litera 
Facerii, mai ales cu dogma creştină. 

Există deci două feluri de ființe, modelele şi copiile. Lumea modelelor 
(exempla) este lumea inteligibilă; cea a copiilor, sau a imaginilor (simulacra), 
este lumea sensibilă (mundus sensibilis), făcută după asemănarea cu modelul. 
Numele tehnic al modelului este „Idee“. Aceasta este o substanţă necorporală, 
lipsită de culoare şi de formă, impalpabilă, care poate fi înţeleasă numai de 
intelect şi de rațiune, cauză a fiinţelor care participă la asemănarea cu ea. 
Chalcidius nu vrea să cerceteze dacă Ideile sînt simple sau complexe; însă 
tranşează problema originii lor: sînt operele proprii ale lui Dumnezeu, care 
le produce concepîndu-le. Pe scurt, operele lui Dumnezeu sînt intelecţii, iar 
aceste intelectii sînt ceea ce grecii numesc Idei. A spune aşadar că lumea 
sensibilă este veşnică înseamnă să afirmi că Dumnezeu gîndeşte veşnic Ideile, 
iar lumea sensibilă le reproduce imaginea necontenit, de-a lungul vremurilor. 

În acest sens, Ideile sînt una cu Dumnezeu; ca atare, putem să reducem 
numărul principiilor de la trei la două şi să spunem că lumea sensibilă este 
făcută din Dumnezeu şi din materie: ex Deo et silva factus est ille mundus. 
La origine, stă Haosul (Ovidiu, Met. I, 1-23), pe care grecii îl numesc hyle, 
iar Chalcidius silva. Existenţa materiei se poate demonstra prin analiză sau 
prin sinteză. Analiza (resolutio) înseamnă să te întorci de la fapte la principii. 
Ştim că avem două mijloace distincte pentru a cunoaşte: simţurile şi intelectul. 
Ca atare, şi obiectele ior trebuie să fie distincte: acestea sînt sensibilul şi in- 
teligibilul. Lucrurile sensibile sînt schimbătoare, vremelnice, pot fi percepute 
de simţuri şi nu se pretează decît părerilor, cele inteligibile sînt neschimbătoa- 
re, veşnice, pot fi cunoscute prin rațiune şi constituie obiectul ştiinţei pro- 
priu-zise. Prin natură, inteligibilele sînt anterioare sensibilelor, dar acestea nu 
sint mai uşor accesibile. Metoda analitică, ce pleacă de la sensibil şi se întoar- 
ce la cauze, este făcută parcă pentru a stabili existența materiei. 

Analiza pleacă de la datele perceptibile nemijlocit, cum sînt focul, aerul, 
apa, pămîntul, cu natura şi proprietăţile lor diferite. Aceste elemente nu se 
află numai în jurul nostru, ci şi în noi, căci din ele sînt alcătuite toate corpu- 
rile, inclusiv al nostru. Corpul mai are şi însuşiri sensibile, forme şi figuri 
îmbinate diferit. Dacă distingem toate aceste date cu ajutorul gîndirii şi dacă 
ne mai întrebăm şi ce realitate comună conţin toate lucrurile, vom găsi exact 
ceea ce căutăm: materia. După care Chalcidius încheie mulţumit: inventa igi- 
tur est origo silvestris’. Această analiză se poate verifica însă printr-o sin- 


35 eternitate (lb. lat.). 
3% aşadar, a fost descoperită originea materiei (/b. lat.). 

teză. Să recompunem treptat ceea ce tocmai am disociat: să punem, ca să 
zicem aşa, la loc speciile, însuşirile şi figurile şi să le punem cu ordinea, 
armonia şi proporţiile pe care le au în realitate. Vom ajunge să explicăm 
această ordine, această armonie, aceste proporţii cu ajutorul unei providente. 
Nu există providentä fără intelect şi nici intelect fără gindire. Deci gîndul lui 
Dumnezeu este cel care a modelat şi înfrumusețat tot ceea ce formează cort- 
purile. Intelecţiile acestei gîndiri divine sînt Idei. Materia este deci principiul 
la care se opreşte analiza, iar Ideile sînt principiul la care ajunge sinteza, cînd 
se întoarce de la materie la cauza primordială a determinatiilor ei. 

Luată în sine, materia este lipsită de calităţi, deci e simplă. E tocmai moti- 
vul pentru care ea este principiu, şi, cum ar fi absurd să ne imaginăm princi- 
piul unui principiu, adică începutul unui început, materia a existat dintotdeau- 
na. Pentru acelaşi motiv, fiind simplă, e indisolubilă şi va exista întotdeauna. 
Fiindcă a existat dintotdeauna şi trebuie să existe întotdeauna, materia e veş- 
nică. Absolut pasivă şi de la sine infinită, în sensul, strict negativ, că este 
complet nedeterminată, ea este potentialitatea absolută. Nici măcar nu se poa- 
te spune că este mai curînd corporală decît necorporală; ea nu este decît posi- 
bilitatea de a fi sau de a nu fi corp. 

Între materia-receptacol absolut şi Idei, sau forme pure, se află lumea lu- 
crurilor create în materie de către Idei. Aceste lucruri îşi au formele lor pro- 
prii, care, născîndu-se o dată cu corpurile, se numesc species nativae3! sau, 
cum vor spune mai tîrziu teologii de la Chartres, formae nativae*8. Prin spe- 
cies, Chalcidius înţelege acelaşi lucru cu forma, dar foloseşte de obicei primul 
dintre aceşti termeni, pe cînd cei din Chartres îl vor prefera, cel mai adesea, 
pe al doilea. Oricum, din această deosebire rezultă că Ideea există sub două 
aspecte: în sine, ca formă primară (primaria species), şi în lucruri (secunda 
species, id est nativa), ca formă născută din Ideea veşnică. Urmează apoi 
materii, care-şi datorează fiinţa propriei sale forme: Silva demum ex nativa 
specie sumit substantiam49. De altfel, acestor trei grade ale fiinţei le corespund 
trei grade ale cunoaşterii: înţeleasă cu ajutorul intelectului, ideea este obiect 
al ştiinţei; de natură sensibilă, forma înnăscută este obiect al opiniei; cit despre 
materie, aceasta nefiind nici inteligibilă, nici sensibilă, nu poate fi nici cunos- 
cută, nici percepută; nu-i cunoaştem existenţa decit printr-un soi de cunoaş- 
tere hibridă, care ne permite să afirmăm ceea ce nu putem pricepe nicicum. 

În consecinţă, Chalcidius ajunge să respingă definiţia aristotelică a sufle- 
tului ca formă a corpului. Această doctrină, pe care o expune pe larg, îi este 
foarte cunoscută; dar s-o accepte ar însemna, pentru el, să facă din suflet o 
formă înnăscută, adică intermediară între fiinţa Ideii şi nefiinţa materiei, pe 
scurt, un simplu accident al corpului, destructibil şi pieritor ca şi corpul. Ade- 


37 specii native (lb. lat.) 

38 forme native (lb. lat.). 

39 specie secundă, adică nativă (lb. lat.). 

40 materia îşi ia substanţa exclusiv din forma (specia) născută (/b. lat.). 

vărata natură a sufletului nu este de a fi o formă, ci o substanţă spirituală 
înzestrată cu rațiune: est igitur anima substantia carens corpore, semetipsam 
movens, rationabilis!. Influenţa lui Chalcidius, alături de cea a lui Macrobius, 
de cea a lui Nemesius şi de multe altele, va întîrzia momentul în care definiţia 
aristotelică a sufletului va apărea acceptabilă pentru spiritele creştine. 
Tendinţe asemănătoare se manifestă şi în opera lui Marius Victorinus (t 
pe la 363), supranumit, pentru a-l deosebi de omonimi, Afer (Africanul). Năs- 
cut în jurul anului 300 în Africa proconsulară, a plecat, pe la 340, să predea 
retorica la Roma, unde a dus o polemică anticreştină intensă. Pe la 355, s-a 
aflat cu uimire că tot citind Scripturile pentru a le combate, a fost cîştigat de 
creştinism şi s-a convertit. Nu ne-a rămas decit o mică parte din numeroasele 
sale lucrări, care tratau subiectele cele mai variate: gramatică, dialectică, reto- 
ricä, exegeză şi teologie. Ni s-au păstrat totuşi comentariile lui la Epistola 
către Galateni, Epistola către Filipeni, Epistola către Efeseni, precum şi im- 
portante tratate de teologie Despre naşterea Cuvintului divin şi Împotriva lui 
Arius (în patru cărți). Înainte de convertire, Marius Victorinus tradusese în 
latină din Eneadele lui Plotin, traducere pierdută astăzi, în care Augustin avea 
să descopere neoplatonismul, cu rezultatul care se cunoaşte. Rolul pe care l-a 
jucat din această cauză în formarea augustinismului nu trebuie să ne facă 
totuşi să uităm contribuţia lui personală la controversa împotriva arienilor. 
Marius Victorinus şi-a găsit, de altfel, un adversar de seamă în persoana 
arianului Candidus, care îi dictase o scriere remarcabilă, Despre naşterea di- 
vină, în care sînt enumerate cu o exemplară limpezime toate impasurile pe 
care le întîlneşte un simplu filozof în taina naşterii unui Dumnezeu de către 
un Dumnezeu. Se vede clar că cei doi fuseseră cuceriti de noţiunea creştină 
a unui Dumnezeu conceput ca fiinţă absolută, dar, identificind, ca şi Platon, 
fiinţa cu imuabilul şi nenăscutul, dogma unui Dumnezeu născut ridica în faţa 
gîndirii lor contradicții de neînvins. Ca să înţelegem această controversă, tre- 
buie să ne întoarcem mereu la textul crucial din Timaios (27 d): „Ce este 
intotdeauna fiinţă, nefiind născut, şi ce nu este niciodată fiinţă, fiind totdeau- 
na näscut?"* Dacă Dumnezeu este fiinţa, atunci nu poate fi născut; or, se 
spune, Cuvintul a fost născut, deci el nu este fiinţa; deci el nu e Dumnezeu. 
Această poziţie, pe care am observat-o deja la Eunomius, este întoarsă de 
Candidus pe toate feţele, cu senina claritate a omului care nu se abate de la 
evidenţa logică. Orice naştere este o mutație; or, tot ceea ce este divin, adică 
Dumnezeu, este imuabil. Dar Dumnezeu, care este Tatăl a toate câte sînt, este 
şi cauza lor primordială. Dacă el este aşadar Dumnezeu, e neschimbător şi 
imuabil. Or, ceea ce este neschimbător şi imuabil nici nu dă naştere şi nici 
nu se naşte. Dacă aşa stau deci lucrurile, Dumnezeu nu este născut. Fapt pe 


#1 deci sufletul e o substanţă lipsită de materie, înzestrată cu rațiune, miscindu-se pe 
ea însăşi (lb. lat.). 

* lată acest pasaj în traducerea lui Cătălin Partenie („Timaios“, în Platon, Opere, vol. 
VII, Editura Ştiinţifică, Bucureşti, 1993): „Ce este fiinţa veşnică, ce nu are devenire, şi 
ce este devenirea veşnică, ce nu are fiinţă?“ (n ed.). 

care Candidus îl confirmă, stabilind, pe baza a numeroase argumente, că nu 
putem concepe nimic care să fie înainte de Dumnezeu şi din care Dumnezeu 
să se poată naşte. Să fie oare puterea? Dar nimic nu este mai puternic decit 
Dumnezeu. Să fie substantialitatea şi substanţa? Sau poate existentialitatea şi 
existenţa? Dar Dumnezeu, care e simplu, nu poate fi conceput ca un subiect 
care poate primi ceva, fie şi substanţa, fie şi existenţa. E mai adevărat să 
concepem substanţa ca stabilită de Dumnezeu decit ca preexistentă lui. El nu 
primeşte, ci este substanţă. Tot astfel, Dumnezeu nu primeşte nici existentia- 
litate, care este capacitatea de a exista, şi nici existenţă; există, şi asta e de 
ajuns. Din acelaşi motiv, Dumnezeu nu trebuie conceput ca primind fiinţa 
sau entitatea: „Într-adevăr, el este prima cauză şi îşi este sieşi cauză (sibi 
causa), nu in sensul că ar fi diferit în calitate de cauză şi cauzat (non quae 
sit altera alterius42), ci tocmai pentru că este prin sine e cauză a faptului că 
este (ipsum hoc quod ipsum est, ad it ut sit causa est), el este pentru sine 
locul şi locuitorul, dar să nu ne imaginăm în acest caz două lucruri, căci el 
însuşi este unul şi singur. Este, într-adevăr, fiinţa singură (Est enim esse so- 
lum).“ A-l defini astfel pe Dumnezeu ca absoluta simplitate a fiinţei înseamnă 
a exclude din el orice posibilitate de compunere, aşadar şi pe aceea de deve- 
nire sau de generare: Inversibilis ergo et immutabilis Deus. Si autem ita Deus, 
neque generat neque generatur3. Ce este deci Isus Cristos, care este Cuvîn- 
tul, prin care toate s-au făcut şi fără de care nimic nu s-a făcut? El este efectul, 
nu al unei naşteri, ci al unei înfăptuiri divine. Cuvîntul este prima şi principala 
operă a lui Dumnezeu: primum opus et principale Dei. Nici că ne-am putea 
dori un exemplu mai bun de filozofie care îşi însuşeşte noţiunea revelată a 
Dumnezeului creştin ca şi cum ar fi descoperit-o singură, pentru ca apoi, su- 
punind-o regulilor logicii pure, să golească sistematic această noţiune de taina 
creştină, pe care tocmai revelaţia a făcut-o cunoscută oamenilor. Un cresti- 
nism fără taine, contradicţie în termeni şi totuşi ispită permanentă a deismului 
din tbate vremurile. 

Răspunsul dat lui Candidus de Marius Victorinus se află în tratatul Despre 
naşterea Cuvintului divin, fiind tot atît de obscur şi de încurcat terminologic 
pe cit era de clară obiectia lui Candidus. Şi aceasta, trebuie s-o recunoaştem, 
nu doar din cauza opacitätii tainei. Însă Victorinus are cel putin meritul de a 
fi urmărit atît cit a fost cu putinţă firul formulării filozofice a dogmei, fără 
să se abată deloc de la datele acesteia. Trebuie totuşi să remarcăm că a făcut-o 
depăşind identificarea lui Dumnezeu cu fiinţa şi mergind pînă la identificarea 
lui cu Unul. Dumnezeu este cauza oricărei fiinţe, deci este anterior fiinţei, 
aşa cum este cauza faţă de efect. Este adevărat că, pentru ca ceva să fie cauză, 
trebuie să fie; dar ca să fie cauză a fiinţei trebuie să fie înainte de fiinţă. 
Astfel, Dumnezeu este o „prefiinţă“ şi în această calitate este cauză a tuturor 
lucrurilor, a celor ce sînt si a celor ce nu sint: „Ce vom spune deci despre 


42 nu care să fie una (o cauză) a celeilalte (/b. lat.). 
43 Dumnezeu este deci imuabil şi imutabil. Însă dacă Dumnezeu este astfel, el nici 
nu creează şi nu este creat (lb. lar.). 

Dumnezeu; că este fiinţă sau că este neființă? Îl vom numi, desigur, fiinţă, 
căci este Tatăl a ceea ce este. Dar Tatăl a ceea ce este nu e fiinţa, atîta vreme 
cît cele cărora le este Tatăl nu sînt încă. Pe de altă parte, nu este îngăduit să 
spunem, este interzis să admitem că nefiinţa poate fi numită cauză a ceea ce 
este. Într-adevăr, cauza primează faţă de cele cărora le este cauză. Dumnezeu 
este deci fiinţa supremă, şi pentru că e suprem i se spune neființă; nu prin 
privarea de universalitatea a ceea ce este, ci în sensul că trebuie să distingem 
fiinţa însăşi care este totodată neființă: faţă de cele viitoare, neființă; în cali- 
tate de cauză a naşterii celor ce sînt, fiinţă.“ Totul vine deci de la Dumnezeu 
astfel gindit, fie prin generare, fie prin producere. 

Într-un limbaj obscur, înţesat cu termeni greceşti, Victorinus distinge apoi 
ceea ce este cu adevărat, ceea ce este, ceea ce nu este cu adevărat neființă 
(quae non vere non sunt) şi, în sfirşit, ceea ce nu este. Folosind o termino- 
logie care va reapărea mai tîrziu, numeşte intellectibilia cele ce sînt cu ade- 
vărat, intellectualia cele ce sînt. „Intelectibilele“ sînt realităţile supracereşti: 
mai întîi intelectul, sufletul, virtutea, logosul; apoi şi deasupra, existentialita- 
tea, vitalitatea, „inteligenţialitatea“, şi, deasupra tuturor lucrurilor, numai fiin- 
ta şi unul care este numai fiinţă. Trezit în suflet, nous ne luminează şi formea- 
ză facultatea intelectuală a sufletului nostru, determinind naşterea inteligenţei. 
De fapt, acesta e motivul pentru care sufletul este substanţă: pentru că „stă 
sub“ nous şi sub spiritul sfînt, care îl luminează. Astfel, sufletul intră în clasa 
a „ceea ce este“, iar atunci cînd nous pătrunde în el, sufletul înţelege „ceea 
ce este cu adevărat“. Cit despre celelalte două clase (falsa neființă şi nefiinta), 
acestea nu pot fi concepute decit în raport cu primele două, căci nefiinta nu 
se înţelege decît prin fiinţă, căruia îi este ca o nimicire. Orice fiinţă are o 
figură şi un chip în existenţă sau calitate, ceea-ce-e-fără-figură şi ceea-ce-e- 
fără-chip sînt şi ele ceva şi tocmai acest lucru îl numim neființă. Nefiinta 
este, aşadar — într-un anume sens şi în felul ei. O înţelegem cu uşurinţă în 
cazul acelor părţi ale lumii care, tinind deopotrivă de fefiinta materiei si de 
fiinţa sufletului intelectual, nu sînt cu adevărat neființă (sunt in natura eorum 
quae non vere non sunt%). O înţelegem mai putin lesne, la prima vedere, în 
cazul părţilor pur materiale ale lumii, dacă le luăm ca pur materiale; căci, 
luată separat, materia este hrana nefiinţei; totuşi, pentru sufletul care o animă, 
ea este, în felul ei. Ca să ajungem la fiinţa absolută, ar trebui ca la cele patru 
clase precedente să adăugăm o a cincea, făcînd, în plus, deosebire între ceea 
ce nu este cu adevărat şi ceea ce cu adevărat nu este (quae vere non sunt), 
adică imposibilul, care nu este şi nici nu poate fi, nici în Dumnezeu şi nici 
prin Dumnezeu. 

Unde să-l aşezăm pe Dumnezeu, după ce am admis această clasificare? 
Dincolo de aceste patru clase. El este „supra omnem existentiam, supra om- 
nem vitam, supra omnem cognoscentiam, super omne on et panton onton on- 


4 sînt în natura acestora care nu sînt cu adevărat cele ce nu există (/b. lat.). 

ta45“. Într-adevăr: ininteligibil, infinit, invizibil, fără intelect, nesubstantial, 
incognoscibil, nimic din ceea ce este, căci se află deasupra a tot ceea ce este, 
Dumnezeu este, aşadar, „neființă“ (XIII), să adăugăm totuşi că nu o neființă 
absolută, ci o neființă care, într-un anume sens, e o fiinţă, de vreme ce este 
acea neființă care, numai prin puterea ei, s-a manifestat în fiinţă. Fiinţa era 
deci ascunsă în ea. Or, manifestarea a ceea ce e ascuns este ceea ce se nu- 
meşte generare. Astfel, cauză a tot, Dumnezeu este cauza tou ontos4%€ prin 
generare. Fiinţa care se ascundea în „prefiinţă“ şi pe care aceasta a născut-o 
e tocmai Logos-ul, care este Fiul pentru că este născut, chiar acel Isus Cristos 
care a spus în Ieşirea (3, 14): „«Dar de-mi vor zice: Cum Îl cheamă, ce să 
le spun?»[...]«Eu sînt Cel ce sînt» (o on).“ Într-adevăr, numai această fiinţă 
care este întotdeauna fiinţă este Fiindul (Solum enim illud on semper on, o 
on est). Cu alte cuvinte, „prefiinţa“ nu a născut nimic altceva, înainte de toate 
lucrurile, decît fiinţa; o fiinţă (on) desăvirşită în toate privintele şi care nu 
are nevoie de alta: „On-ul universal, şi numai el, care este fiinţa una şi fiinţa 
generală dincolo de orice gen, este una şi este numai fiinţă (unum est et solum 
on)“ (XV). De unde reiese că Isus Cristos este fiinţa primordială anterioară 
tuturor, prin catre este tot ceea ce este. 

Ceea ce Victorinus îi obiectează lui Candidus este, aşadar, noţiunea unui 
Cuvint veşnic născut de Tatăl, adică a unei fiinţe care izvorăşte veşnic din 
„prefiinţa“ care este Tatăl, manifestindu-i veşnic adîncimea ascunsă. Dacă 
Victorinus poate susţine cu toate acestea împotriva lui Candidus că Cuvîntul 
este Dumnezeu e tocmai deoarece Cuvintul Isus nu provine dintr-o neființă, 
în orice sens am înţelege acest termen, ci, în calitate de Logos, este, dimpo- 
trivă, manifestarea fiinţei care, ocultă în Dumnezeu-Tatäl, se dezvăluie în Dum- 
nezeu-Fiul. În acest sens, putem spune că Dumnezeu nu este numai cauză a 
tuturor celorlalte, ci, mai întîi, a lui însuşi: Sic enim prima causa, non solum 
aliorum omnium causa, sed sui ipsius est causa. Deus ergo a semetipso et 
Deus est! (XVIII). E desigur imposibil să înţelegem că, aşa cum Fiul este 
în Tatăl, tot aşa Tatăl este în Fiul şi că nu sînt doar împreună, ci unul (Neque 
solum simul ambo, sed unum solum et simplex48). Să nu împingem cercetarea 
mai departe, căci aici credinţa e de ajuns: Sed hoc non oportet quaerere, suf- 
ficit enim credere4%?. 

lată pe unde trece ruptura dintre creştinism şi arianism, dintre speculaţia 
care se închide în credinţă şi cea care izgoneşte misterul, dintre metafizica 
teologului şi teologia metafizicianului. Observăm, în acelaşi timp, şi care este 
metafizica de la care aşteaptă lumină teologia lui Victorinus. Traducîndu-l pe 


45 dincolo de tot ce există, dincolo de tot ce trăieşte, dincolo de tot ce judecă, dincolo 
de intreaga fiinţă şi de fiinţa tuturor fiinţelor ({b. lat. şi gr.). 

46 a existenţei (lb. gr.). 

47 căci astfel cauza cea dintii nu este numai cauză a tuturor celorlalte, ci cauza ei înseși. 
Deci Dumnezeu este de la sine însuşi si este Dumnezeu (lb. lat.). 

% şi amindoi nu sint numai împreună, ci doar unul singur şi necompus (/b. lat.). 

49 dar nu trebuie să cercetăm acest lucru, căci e suficient să credem (lb. lat.). 

Plotin, Victorinus s-a inspirat, fireşte, din el. Aşa cum lasă el însuşi să se 
înţeleagă, „prefiinţa“ din care se naşte Cuvîntul nu e altceva decît principiul 
primordial de atîtea ori afirmat în Eneade: „Înainte de tot ceea ce este cu 
adevărat, a fost Unul, sau Unul însuşi înainte ca unul să fi putut să fie...; 
Unul înainte de orice existenţă, înainte de orice existentialitate, şi mai ales 
înainte de tot ce este inferior, înainte de fiinţa însăşi, căci acest unu este înain- 
te de fiinţă (hoc enim unum ante on). Înainte deci de orice existentialitate, 
substanţă, dăinuire şi chiar înainte de orice le este superior, este Unul fără 
existenţă, fără substanţă, fără inteligenţă... Cauză primordială a tuturor prin- 
cipiilor, principiu al tuturor inteligentelor, preinteligentä a tuturor puterilor, 
forţă mai rapidă chiar decît mişcarea şi mai stabilă decit repausul“. Acest 
tepaus care este mişcare inefabilă, această mişcare care este repaus suprem, 
acest Dumnezeu care este deopotrivă praeintelligentia, praeexistens50 si prae- 
existentia! anunţă deja teologia lui Dionisie Areopagitul, Maxim Märturisi- 
torul, loan Scottus Eriugena şi a tuturor celor care, pînă în secolul al XIV-lea, 
vor regăsi gindirea lui Plotin în scrierile lui Proclos. Şi poate că nu putem 
măsura măreția lui Augustin în istoria gîndirii creştine decit văzînd cu cîtă 
sobrietate a ştiut el, pe care nimic, in afară de geniul său de teolog şi de 
sinodul de la Niceea, nu-l apăra de Plotin, să reaşeze Dumnezeul creştin în 
planul fiinţei, conceput ca nedespärtit de unul şi de bine. 

Acest neoplatonism difuz nu ar merita de fapt să ne reţină atît de mult 
atenţia, dacă nu ar fi ca terenul însuşi pe care s-a născut doctrina Sfintului 
Augustin (354-430). După ce şi-a terminat primele studii la Tagaste, oraşul 
natal (astăzi Suk-Ahras, la aproximativ o sută de kilometri de Bonus), Au- 
gustin s-a dus la Madaura şi apoi la Cartagina ca să studieze literele şi reto- 
rica, pe care mai tirziu avea să le predea la rîndul lui. Deşi mama sa, Monica, 
ii sădise devreme în suflet iubirea pentru Cristos, nu era încă botezat, cu- 
noştea foarte puţin învăţăturile creştine şi agitația unei tinereti necumpătate 
nu-l făcuse să afle mai multe. În 373, in plină viaţă de plăceri la Cartagina, 
a citit un dialog de Cicero, astăzi pierdut, Hortensius.c Lectura i-a stirnit o 
iubire înflăcărată pentru înţelepciune. Or, în acelaşi an, i-a cunoscut pe ma- 
nihei, care se lăudau că explică existenţa lumii în mod pur raţional, că de- 
monstrează existenţa şi, în sfirşit, că îşi călăuzesc discipolii spre credinţă nu- 
mai cu ajutorul raţiunii. O vreme, Augustin a crezut că aceasta e înţelepciunea 
la care rîivnea. Deci ca maniheist şi ca duşman al creştinismului s-a intors el 
la Tagaste pentru a preda literatura, şi apoi la Cartagina, unde şi-a redactat 
primul tratat, astăzi pierdut, De pulchro et apto. Între timp, convingerile sale 
maniheiste se clătinaseră. Explicatiile raţionale care i se promiteau neîncetat 
nu mai veneau şi înţelegea foarte bine că nu vor veni niciodată. A ieşit deci 
din sectă şi s-a dus la Roma, în 383, ca să predea retorica. În anul următor, 
intervenţia lui Symmachus, prefect al Romei, i-a permis să obţină catedra 
municipală din Mediolanum (Milano). S-a dus să-l vadă pe Ambrozie, epis- 


5 preinteligenţă, preexistent (/b. lat.). 
51 preexistenţă (lb. lat.). 

cop al oraşului, şi i-a urmărit predicile, în care a descoperit existenţa sensului 
spiritual ascuns sub sensul literal al Scripturii. Dar sufletul său rămînea gol. 
Ca un bun discipol al lui Cicero, profesa pe atunci un „academism“ moderat, 
îndoindu-se aproape de tot, dar suferind de această lipsă de convingeri. E 
momentul în care a citit cîteva scrieri neoplatonice, în special o parte din 
Eneadele lui Plotin, în traducerea lui Marius Victorinus. A fost prima lui în- 
tîlnire cu metafizica, şi a fost hotăritoare. Eliberat de materialismul lui Mani, 
a pornit să-şi limpezească felul de viaţă, aşa cum îşi luminase gîndul; dar 
patimile se îndărătniceau, şi Augustin se mira singur cît este de neputincios 
să le învingă. Atunci a citit, în Epistolele Sfintului Pavel, că omul este pradă 
păcatului, de care nimeni nu se poate elibera fără harul lui Isus Cristos. Ade- 
vărul întreg pe care Augustin îl căuta de atîta vreme i se oferea, în sfirsit; îl 
imbrätisä cu bucurie în septembrie 386, la virsta de treizeci şi trei de ani. 

Evoluţia Sfintului Augustin nu se încheiase încă. Slab informat despre 
credința pe care o îmbrăţişa, trebuia să o cunoască mai bine şi apoi să o 
predice la rîndul lui. Acestei opere avea să-şi închine întreaga viaţă; limi- 
tindu-ne însă la ideile sale filozofice, putem spune că Augustin va trăi din 
fondul neoplatonic adunat în primul elan al anilor 385-386. Fond pe care 
nu-l va spori niciodată, din care va lua din ce în ce mai rar, pe măsură ce va 
imbätrini, dar din care provine toată metoda sa filozofică. O diferenţă radicală 
îl va deosebi totuşi de neoplatonicieni, începind chiar din ziua convertirii. 
Maniheii îi promiseseră să-l călăuzească la credinţa în Scripturi prin cunoas- 
tere raţională; Sfintul Augustin îşi va propune de aici înainte să ajungă, prin 
credinţa în Scripturi, la înţelesul invätäturii lor. Un anumit exerciţiu al raţiunii 
trebuie, desigur, să preceadă acceptarea adevărurilor credinţei; deşi ele nu sint 
demonstrabile, se poate demonstra că trebuie să le credem, şi de aceasta se 
ocupă raţiunea. Există deci o intervenţie a raţiunii care precede credinţa, dar 
există şi o a doua, care o urmează. Bazindu-se pe traducerea — de altfel 
incorectă — a unui text din Isaia, aflată în Septuaginta, Augustin repetă ne- 
obosit: Nisi credideritis, non intelligetiss2. Adevărurile pe care le dezvăluie 
Dumnezeu trebuie acceptate prin credinţă dacă vrem să ajungem apoi să le 
înţelegem, înţelegere omeneşte accesibilă, în această lume, a conţinutului cre- 
dintei. Un text celebru din Predica 43 rezumă această dublă activitate a raţiunii 
într-o formulă desăvirşită: intelege ca să crezi, crede ca să înţelegi: intellige 
ut credas, crede ut intelligas. Sfintul Anselm va exprima, mai tîrziu, această 
învăţătură într-o formulă care nu-i aparţine lui Augustin, dar care îi exprimă 
gindirea cu fidelitate: credinţa în căutarea înţelegerii, fides quaerens intellec- 
tum. 

Această teză, pe care Augustin a avut-o prezentă în minte încă de la înce- 
putul activităţii sale de scriitor creştin, i-a inspirat lungul şir al operelor. De 
cele mai diverse feluri, nu există, nici una în care să nu găsim vreun semn 


s2 dacă nu veţi crede, nu veţi înţelege (lb. lat.) (corect, în Is. 7, 9: Dacă nu credeţi, 
veţi fi zdrobiţi). 

al poziţiei sale filozofice. Aşa cum era însă şi firesc, Augustin se apropie cel 
mai mult de speculaţia filozofică pură mai ales în primele. Din perioada în 
care nu era decît catehumen, datează Contra Academicos, De beata vita, De 
ordine (toate din 386), Soliloquia şi De immortalitate animae (387), în fine 
De musica, început în 387 şi completat în 391. Între data botezului (387) şi 
cea a hirotonirii sale (391), istoria filozofiei va reţine, mai ales, De quantitate 
animae (387-388), De Genesi contra Manichaeos (388-390), De libero ar- 
bitrio (388-395), De magistro (389), De vera religione (389-391), De diver- 
sis quaestionibus 83 (389-396). O dată ajuns preot, Augustin se implică ho- 
tărit în problemele teologice şi în lucrările de exegeză, dar trebuie să mai 
reținem De utilitate credendi (391-392), indispensabilă pentru studierea me- 
todei sale; De Genesi ad litteram liber imperfectus (393-394); De doctrina 
christiana (397), care va domina istoria culturii creştine medievale; Confe- 
siunile (400), în care sînt prezente toate ideile sale filozofice; De Trinitate 
(400-416), tot atît de bogat filozofic cît şi ideologic; De Genesi ad litteram, 
sursă principală pentru studierea cosmologiei sale; imensa De civitate Dei 
(413-426), deosebit de importantă pentru teologia augustiniană a istoriei, dar 
la care trebuie să apelezi mereu, orice aspect al doctrinei sale ai studia; în 
sfirşit, o serie de opere esențialmente religioase, dar pline de sugestii filozo- 
fice de tot felul: Enarrationes in Psalmos, a căror redactare începe în 391 şi 
se continuă pînă la sfirşitul activităţii lui Augustin; In Ioannis Evangelium 
(416-417), De anima et eius origine (419-420), fără să uităm imensa Cores- 
pondentä, din care unele scrisori sînt ample tratate, şi Rezractările (426-427), 
ale căror rectificări aruncă adesea o lumină atit de vie asupra formulelor retrac- 
tate. Să adăugăm că mai multe lucrări filozofice ale lui Augustin s-au pierdut, 
în special enciclopedia despre artele liberale, şi că acestea nu sînt totuşi decit 
partea cea mai puţin exclusiv teologică a operei sale. Vom putea avea astfel 
o imagine aproximativă despre întinderea acestei opere, care îl obligă pe isto- 
ric să se limiteze la expunerea schematică a temelar ei principale. 

Toată partea filozofică a operei Sfintului Augustin exprimă efortul unei 
credinţe creştine care caută să înainteze cit mai mult cu putinţă în înţelegerea 
propriului conţinut, cu ajutorul unei metode filozofice ale cărei elemente prin- 
cipale sînt împrumutate din neoplatonism, în special de la Plotin. Dintre aces- 
te elemente, definirea omului demonstrată dialectic de Platon în Alcibiade şi 
reluată apoi de Plotin a exercitat asupra gîndirii lui Augustin o influenţă ho- 
tăritoare: omul este un suflet care se slujeşte de un corp. Cînd vorbeşte doar 
ca un creştin, Augustin are grijă să reamintească faptul că omul este unitatea 
sufletului şi a trupului; cînd începe să filozofeze, ajunge din nou la definiţia 
lui Platon. Mai mult, păstrează definiţia cu toate consecinţele logice pe care 
aceasta le implică, cea mai importantă fiind transcendenta ierarhică a sufle- 
tului faţă de corp. Prezent în întregime în tot corpul, sufletul nu este totuşi 
legat de acesta decit prin acţiunea pe care o exercită neîncetat asupra lui pen- 
tru a-i da viaţă. Este atent la tot ce se întîmplă în corp şi nu-i scapă nimic. 
Cînd obiectele exterioare ne impresionează simţurile, organele noastre sen- 

zoriale sînt supuse acţiunii lor; dar sufletul, superior trupului, nu este supus 
nici uneia dintre aceste acţiuni, căci ceea ce este inferior nu poate acţiona 
asupra a ceea ce e superior. Şi atunci se întimplă următorul lucru: datorită 
supravegherii atente pe care o exercită, sufletul nu lasă să treacă neobservată 
această modificare a corpului. Fără să suporte nimic din partea acestuia, ci, 
dimpotrivă, prin activitate proprie, sufletul scoate cu o minunată promptitu- 
dine din propria lui substanţă o imagine asemănătoare cu obiectul. Este ceea 
ce numim senzaţie. Senzaţiile sînt deci acţiuni pe care le exercită sufletul, şi 
nu evenimente fizice la care e supus. 

Dintre senzaţii, unele doar ne informează despre starea şi nevoile trupului, 
altele despre obiectele care îl inconjoară. Trăsătura distinctivă a acestor obiec- 
te este instabilitatea. Durind în timp, ele apar şi dispar, încetează să existe şi 
se înlocuiesc unele pe celelalte, fără să le poţi percepe. Abia ajungi să spui: 
sînt, că au şi dispărut. Această lipsă de stabilitate care trădează o lipsă de 
fiinţă adevărată le exclude de la orice cunoaştere propriu-zisă. A cunoaşte 
înseamnă a cuprinde cu gîndirea un obiect care nu se schimbă şi pe care 
tocmai stabilitatea lui ne îngăduie să-l ţinem sub privirea spiritului. De fapt, 
sufletul găseşte în el însuşi cunoştinţe despre obiectele de acest gen. Aşa stau 
lucrurile ori de cîte ori înţelegem un adevăr. Căci un adevăr este cu totul 
altceva decît constatarea empirică a unui fapt: este descoperirea unei reguli, 
cu ajutorul gîndirii care i se supune. Cînd îmi dau seama că 2+2 = 4, sau că 
trebuie să fac binele şi să ocolesc răul, înţeleg realităţi nonsensibile, pur in- 
teligibile, a căror trăsătură fundamentală este necesitatea. Ele nu pot fi altfel. 
Fiind necesare, sînt imuabile. Fiind imuabile, sînt veşnice. Aceste trei atribu- 
te: necesare, imuabile, veşnice, le rezumăm spunînd: adevărate. Adevărul lor 
ţine deci, în cele din urmă, de aceea că au fiinţă, căci numai ceea ce cu ade- 
vărat este e adevărat. 

Dacă ne gîndim bine, prezenţa în suflet a unor cunoştinţe adevărate pune 
o problemă considerabilă. Cum să o explici? Într-un anumit sens, toate cu- 
noştinţele noastre provin din senzaţii. Singurele obiecte pe care le putem gîn- 
di sînt cele pe care le-am văzut, sau pe care ni le putem imagina potrivit celor 
pe care le-am văzut. Or, nici un obiect sensibil nu este nici necesar, nici imua- 
bil, nici veşnic; dimpotrivă, toate sînt contingente, schimbătoare, trecătoare. 
Putem să adunăm oriciîtă experienţă sensibilă vrem, nu vom scoate niciodată 
din ea o regulă necesară. Văd bine cu ochiul liber că în fapt 2+2 = 4, dar 
numai gindirea îmi permite să văd că nu se poate altfel. Deci nu obiectele 
sensibile îmi spun adevărurile referitoare la ele, şi cu atît mai puţin celelalte. 
Să fiu eu însumi oare sursa cunoştinţelor mele adevărate? Dar nici eu nu sînt 
mai puţin contingent şi schimbător decît lucrurile, şi tocmai de aceea se plea- 
că rațiunea mea în faţa adevărului care o domină. Necesitatea adevărului pen- 
tru rațiune nu este decît semnul transcendentei lui asupra ei. În cadrul raţiunii, 
adevărul stă deasupra raţiunii. 

Există aşadar în om ceva care depăşeşte omul. Fiind adevărul, acest ceva 
este o realitate pur inteligibilă, necesară, imuabilă, veşnică. Este tocmai ceea 

ce numim Dumnezeu. Pentru a-l numi, se pot folosi metaforele cele mai fe- 
lurite, dar toate au, pînă la urmă, acelaşi sens. El este soarele inteligibil, la 
lumina căruia raţiunea vede adevărul; Învățătorul lăuntric, care răspunde de 
dinăuntru raţiunii care îl consultă; orice nume i-am da, înţelegem întotdeauna 
că denumim acea realitate divină care este viaţa vieţii noastre, mai lăuntrică 
nouă înşine decit propriul nostru interior. De aceea, toate drumurile augusti- 
niene spre Dumnezeu urmează itinerarii asemănătoare, din exterior spre in- 
terior şi din interior spre superior. 

Găsit prin această metodă, Dumnezeul Sfintului Augustin se oferă ca o 
realitate deopotrivă lăuntrică gîndirii şi transcendentă faţă de gîndire. Pre- 
zenţa îi este dovedită de fiecare judecată adevărată, fie ea din ştiinţă, estetică 
sau morală, dar natura ne scapă. Cînd înţelegem, nu înseamnă că-l înţelegem 
pe Dumnezeu, căci el este inefabil, şi mai uşor spunem ce nu este el, decit 
ce este. Dintre toate numele pe care i le putem da, există totuşi unul care îl 
denumeşte mai bine decît celelalte, cel sub care a vrut el însuşi să se facă 
cunoscut de oameni, cînd i-a spus lui Moise: Ego sum qui sum” (les. 3, 14). 
El este fiinţa însăşi (ipsum esse), realitatea deplină şi totală (essentia), astfel 
încît, strict vorbind, acest titlu de essentia nu i se potriveşte decît lui. Am 
văzut de ce. Ceea ce se schimbă nu este cu adevărat, căci a te schimba în- 
seamnă să încetezi să fii ce erai şi să devii altceva, care, la rîndul lui, va 
înceta să fie. Orice schimbare implică deci un amestec de fiinţă şi de neființă. 
A elimina nefiinţa înseamnă a elimina principiul însuşi al mutabilitätii şi a 
nu păstra, alături de imutabilitatea pură, decît fiinţa. A spune deci că Dum- 
nezeu este essentia prin excelenţă sau că este fiinţa în mod absolut ori că este 
imutabilitatea înseamnă să spui acelaşi lucru. A fi cu adevărat înseamnă a fi 
întotdeauna în acelaşi mod: vere esse est enim semper eodem modo esse; or 
numai Dumnezeu este întotdeauna acelaşi: el este deci Fiinţa, pentru că este 
imutabilitatea. 

Cît de tare era Sfintul Augustin însuşi conştient de acordul său profund 
cu Platon în această problemă se poate vedea într-un remarcabil text din Ce- 
tatea lui Dumnezeu (VUI, 11). Lui Augustin i se pare că „Cel ce este“ din 
leşirea înseamnă atit de limpede „Cel ce este imuabil“, şi, ca atare, ceea ce 
Platon numeşte fiinţă, încît se simte tentat să admită şi el că Platon trebuie 
să fi avut cunoştinţă de Vechiul Testament. Noţiunea augustiniană a unui 
Dumnezeu essentia va exercita o influenţă durabilă asupra gîndirii Sfintului 
Anselm, a lui Alexander din Hales şi a Sfintului Bonaventura; cît despre doc- 
trina care întemeia cunoaşterea adevărată pe iluminarea intelectului de către 
Cuvint, aceasta va deveni unul din semnele distinctive ale augustinismului 
medieval. Să remarcăm totuşi că această dăinuire va fi însoţită de schimbări 
de perspectivă. Pe de o parte, Evul Mediu va căuta în noţiunea de esenfialitate 
a lui Dumnezeu elementul prin care să poată dovedi că existenţa lui e nemij- 

locit evidentă (Sfîntul Anselm şi Sfintul Bonaventura, de pildă), ceea ce Au- 
gustin însuşi nu a făcut, pe de altă parte, în timp ce Sfintul Augustin găsea 
în iluminarea divină un sprijin spre țelul principal, acela de a ajunge la Dum- 
nezeu, augustinienii Evului Mediu vor fi în mod firesc nevoiţi, pentru a o 
demonstra în faţa doctrinei opuse a aristotelicienilor, să o dezvolte ca teză de 
epistemologie propriu-zisă. Acestea fiind spuse, putem considera aceste po- 
ziţii drept un bloc augustinian cu viaţă asigurată. 

Am putut să remarcăm predilectia lui Augustin pentru analiza elementelor 
vieţii lăuntrice. E unul dintre talentele sale cele mai mari şi poate semnul 
geniului său. Acestuia i se datorează Confesiunile, această carte unică, in care 
fiecare pagină are prospetimea si plenitudinea vieţii, si tot acestui talent îi 
datorează Sfintul Augustin amprenta cu care a marcat dogma creştină. Ni se 
pare că E. Portalié a descris într-un mod atit de fericit ceea ce constituie 
originalitatea operei lui Augustin, încît cel mai bine este să-i dăm cuvintul: 
„Explicînd Sfinta Treime, Augustin gîndeşte natura divină înaintea persoa- 
nelor. Formula lui pentru Treime va fi: o singură natură divină care subzistă 
în trei persoane; cea a grecilor spunea, dimpotrivă: trei persoane cu o singură 
natură. Pînă atunci, spiritualitatea greacă se fixa direct asupra persoanelor: 
Tatăl, înţeles ca Dumnezeu unic (la origine, cuvintul Deus, 6 0e6c, îi era 
rezervat în mod special), credo in unum Deum Patrem5$; apoi fiul, născut 
din Tatăl, Deum de Deo şi, în sfirşit, Duhul Sfînt, care purcede din Tatăl 
ca Tată, deci prin Fiul. Spiritul grec nu ajungea să vadă nemijlocit una şi 
aceeaşi natură în aceste trei persoane decit prin reflecţie. Sfintul Augustin, 
dimpotrivă, anuntind conceptul latinesc pe care îl vor folosi, după el, şi sco- 
lasticii, concepe mai întîi natura divină şi merge apoi pînă la persoane ca să 
ajungă la realitatea întreagă. Pentru el, Deus nu mai inseamnă nemijlocit 
Tatăl, ci divinitatea în general, înţeleasă fără îndoială în mod concret şi per- 
sondl, dar nu ca o persoană anume. Este Dumnezeu-Treime, adică, de fapt, 
divinitatea care se afirmă, fără succesiune de timp sau natură, dar nu şi fără 
o ordine a originii, în trei persoane, Tatăl, Fiul şi Duhul Sfînt.“ 

Acest progres, căci putem vorbi despre un progres, pare să fie legat direct 
de talentul remarcabil al lui Augustin pentru analiza psihologică. În nenu- 
mărate rînduri, dar mai ales în De Trinitate, el s-a străduit să gindească natura 
lui Dumnezeu prin analogie cu imaginea pe care creatorul şi-a lăsat-o în ope- 
re, indeosebi şi prin excelenţă în sufletul omenesc. Aici, în chiar structura 
acestuia, găsim semnele cele mai sigure a ceea ce poate fi Sfinta Treime. 
Căci sufletul este, ca şi Tatăl; şi din fiinţa lui dă naştere înţelegerii de sine, 
ca şi Fiul, sau Cuvîntul; raportul dintre această fiinţă şi propria înţelegere este 
o viaţă, ca şi Duhul Sfint. Sau: sufletul este mai întîi o gîndire (mens) din 
care izvorăşte o cunoaştere în care se exprimă (notitia), şi din raportul ei cu 
această cunoaştere izvorăşte dragostea pe care şi-o poartă (amor). Nu tot aşa 

se rosteşte şi Tatăl în Cuvîntul lui şi se iubesc unul şi celălalt în Duhul Sfînt? 
Cu siguranţă că acestea nu sînt decît lucruri închipuite, dar dacă omul este, 
cu adevărat, după chipul lui Dumnezeu, ele nu pot fi întru totul deşarte. Or, 
prin repercusiune, aceste imagini ne vorbesc despre om. A fi un echivalent 
al Sfintei Treimi nu înseamnă numai a fi o gîndire care se cunoaşte şi se 
iubeşte, ci o mărturie vie a Tatălui, a Fiului şi a Duhului Sfînt. Să te cunoşti 
pe tine însuţi, aşa cum ne îndeamnă sfatul lui Socrate, înseamnă să te cunoşti 
ca imagine a lui Dumnezeu, să-l cunoşti pe Dumnezeu. În acest sens, gîndirea 
noastră este amintire de Dumnezeu, cunoaşterea care îl regăseşte în amintire 
este înţelegerea de Dumnezeu, iar iubirea care purcede dintr-una şi din cea- 
laltă este iubire de Dumnezeu. Există deci în om ceva mai adînc decît omul. 
Locul cel mai ferit al gîndirii lui (abditum mentis) nu e decit taina nesecată 
a lui Dumnezeu însuşi; ca şi a sa, viaţa noastră lăuntrică cea mai adîncä nu 
este decit desfăşurarea în lăuntrul ei înseşi a cunoaşterii pe care o gindire 
divină o are despre sine şi a iubirii ce şi-o poartă. Guilelmus din Saint-Thierry, 
Dietrich din Freiberg şi Meister Eckhart îşi vor aduce aminte de această 
lecţie. 

Toată doctrina implică ideea de creaţie, dar aceasta ne este dată tocmai 
de felul în care l-am găsit pe Dumnezeu. El este essentia căreia toate celelalte 
fiinţe îi atestă existenţa, imutabilitatea pe care schimbarea o necesită drept cau- 
ză. Or, am spus, a te schimba înseamnă a fi şi a nu fi, sau a nu fi pe deplin 
ceea ce eşti. Şi cum ar putea să fiinteze ceea ce nu este cu adevărat? Si a ce 
altceva ar putea să-i fie cauză, dacă nu „ceea ce este cu adevărat“? Prin chiar 
mutabilitatea lor, lucrurile afirmă neîncetat: nu noi ne-am făcut, ci El ne-a 
făcut. Dar, de vreme ce de la Dumnezeu au primit tot ce au ele ca fiinţă, de 
la ele însele nu au decît propria incapacitate de a exista, care este nefiinta; 
deci nu au nici o contribuţie la propria lor existenţă; pe scurt, au fost făcute 
de Dumnezeu din nimic, ceea ce se numeşte a crea. 

Absolut imuabil, Dumnezeu nu şi-a desfăşurat, cu siguranţă, actiunea crea- 
toare în timp. Exprimîndu-se pe deplin în Cuvint, el conţine veşnic în sine 
modelele-arhetip ale tuturor fiinţelor posibile, formele lor inteligibile, legile, 
greutăţile, măsurile şi numerele lor. Aceste modele veşnice sînt Ideile, ne- 
create şi consubstantiale cu Dumnezeu, prin chiar consubstantialitatea Cuvin- 
tului. Pentru a crea lumea, Dumnezeu n-a trebuit decit să o spună: spunind-o, 
a vrut-o şi a făcut-o. Dintr-o dată, fără nici o succesiune în timp, a făcut să 
fie tot ceea ce a fost atunci, ceea ce este astăzi şi ceea ce va fi mai departe. 
Povestirea lucrării celor şase zile trebuie înţeleasă în sens alegoric, căci Dum- 
nezeu a făcut totul dintr-o dată şi, chiar dacă mai menţine, nu mai creează. 
Toate fiinţele viitoare au fost făcute încă de la început, şi chiar din materie, 
însă sub formă de germeni (rationes seminales), care trebuiau sau trebuie să 
se dezvolte în succesiune temporală, potrivit ordinii şi legilor prevăzute de 
Dumnezeu. Omul nu face excepţie de la această regulă decît în ceea ce pri- 
veşte sufletul. Încă de la început, Adam şi Eva, corpurile tuturor oamenilor 
viitori erau potenţial în materie, în mod invizibil şi cauzal, aşa cum sînt toate 

fiinţele viitoare care nu au fost încă făcute. Augustin a conceput deci istoria 
lumii ca o dezvoltare necontenită, sau, dacă vrem, ca o evoluţie, dar care ar 
fi cu totul altceva decit o evoluţie creatoare. Ca şi indivizii, speciile lor au 
fost prezente încă de la inceput. Lumea lui Augustin se desfăşoară mai de- 
grabă în timp, iar timpul se desfăşoară cu ea, ca un imens şi minunat poem, 
în care fiecare parte, fiecare frază şi fiecare cuvint vine la locul său, trece şi 
dispare în faţa următorului, în chiar clipa pe care geniul poetului i-l hărăzeşte 
în vederea efectului de ansamblu pe care vrea să-l obţină. 

Cele mai nobile creaturi ale lui Dumnezeu sînt îngerii, despre care Au- 
gustin nu ştie exact dacă au sau nu corp. Vine apoi omul, nu mult mai prejos 
decit îngerul (paulo minuisti eum ab angelis56), insă alcătuit cu siguranţă, aşa 
cum am spus, din sufletul care foloseşte un corp şi din corpul pe care îl fo- 
loseşte. Absolut spiritual şi simplu, sufletul este legat de corpul său printr-o 
înclinaţie naturală, care îl face să-l însufleţească, să-l conducă şi să vegheze 
asupra lui. Prin el devine materia un corp viu şi dotat cu organe. Prezent 
integral în toate părţile corpului, sufletul formează cu el acea unitate care este 
omul, dar este foarte greu să-i cunoaştem originea. Autorul lui De anima et 
eius origine a recunoscut, în cele din urmă, că este incapabil să rezolve pro- 
blema. Oare Dumnezeu a creat de la început germenii spirituali ai sufletelor, 
sau numai o substanţă spirituală din care sufletele viitoare să fie alcătuite mai 
tîrziu? A încredinţat îngerilor germenii pină în momentul în care avea să-i 
reia şi să-i unească cu corpurile? Nu ştim, iar Sfîntul Augustin nu şi-a reven- 
dicat niciodată, în această chestiune, decit libertatea de a nu şti. 

S-a remarcat, fără îndoială, optimismul metafizic pe care-l inspiră această 
doctrină a creaţiei. Oricit de puternic a fost influenţat de platonism, Augustin 
n-a admis nici o clipă că materia este rea, şi nici că sufletul a fost legat de 
corp drept pedeapsă pentru păcat. O dată eliberat de dualismul gnostic al ma- 
niheilor, nu a mai căzut niciodată în el. Cu toate acestea, a repetat neîncetat 
că raporturile actuale dintre suflet şi corp nu mai sînt ce erau cîndva şi ce ar 
trebui încă să mai fie. Corpul omenesc nu este temnita sufletului, ci a ajuns 
astfel din cauza păcatului originar, iar eliberarea din el este primul scop al 
vieţii morale. 

Fiind imutabilitate, Dumnezeu este plenitudine a fiinţei; el este deci binele 
absolut şi imuabil. Creată din nimic, natura nu e bună decit în măsura în care 
este, dar tocmai în această măsură e bună. Astfel, binele e proporţional cu 
fiinţa; de unde rezultă că opusul binelui, care este răul, nu poate fi considerat 
fiinţă. În sens strict, răul nu este. Ceea ce denumim cu acest cuvînt se reduce 
la absenţa unui anumit bine într-o natură care ar trebui să-l aibă. Asta întele- 
gem cînd spunem că răul este o lipsă. Aşadar, natura căzută este rea în măsura 
în care a fost stricată de păcat, dar, ca natură, este un bine; mai exact, este 
tocmai acel bine in care există răul şi fără care nu ar putea să existe. 

Acest principiu face posibilă explicarea prezenţei răului într-o lume făcută 
de un Dumnezeu bun. Dacă este vorba de un rău natural, trebuie să ne amintim 
că, luat în sine, fiecare lucru este bun pentru că este. Orice creatură sfirseste 
desigur prin a pieri, dar, la scara universului, distrugerea uneia e compensată 
de apariţia alteia şi însăşi succesiunea lor constituie frumuseţea universului, 
asemenea succesiunii silabelor care alcătuiesc un poem. Cît priveşte sensul 
moral, acesta nu se află decît în actele creaturilor raţionale. Aceste acte sînt 
libere pentru că depind de judecata raţiunii; greşelile morale provin deci din 
faptul că omul îşi foloseşte liberul arbitru. De aceste greşeli este răspunzător 
omul, şi nu Dumnezeu. Se poate obiecta, fără îndoială, că Dumnezeu n-ar fi 
trebuit să înzestreze omul cu o voinţă în stare să dea greş, şi trebuie cel puţin 
să recunoaştem că liberul arbitru nu este un bine absolut, căci implică inevi- 
tabil un pericol. Cu toate acestea, el este un bine, şi chiar condiţia celui mai 
mare bine, fericirea absolută. A fi fericit este țelul final al oricărei fiinţe uma- 
ne; pentru a fi fericit, omul trebuie să se îndrepte singur spre Binele Absolut, 
să-l vrea şi să şi-l însuşească. Trebuie deci să fie liber. Dar, în loc să facă 
aşa, omul s-a îndepărtat de Dumnezeu, ca să se bucure de sine şi chiar de 
lucrurile care îi sînt inferioare. În aceasta constă păcatul, pe care nimic nu-l 
făcea necesar, şi de care omul e singurul răspunzător. 

Încălcare a legii divine, păcatul orginar a avut drept consecinţă răzvrătirea 
trupului împotriva sufletului, şi de aici se trag concupiscenta si ignoranţa. 
Sufletul a fost făcut de Dumnezeu ca să conducă trupul, şi iată că, dimpotrivă, 
trupul e cel care îl conduce. Îndreptat, de-acum înainte, înspre materie, su- 
fletul se satură cu lucruri sensibile, şi, cum senzațiile şi imaginile le scoate 
din sine, se istoveşte producindu-le. Cum spune Augustin, el dă, ca să le 
formeze, ceva din propria substanţă. Istovit de această pierdere de substanţă, 
acoperit cu o crustă de imagini sensibile, sufletul încetează curind să se mai 
recunoască; ajunge să nu mai creadă decît în realitatea materiei, şi să se ia 
pe sine drept corp. Aceasta, şi nu trupul este temniţa sufletului, şi aceasta 
constituie şi răul de care sufletul trebuie să se elibereze. 

Din starea de decădere în care se află, sufletul nu se poate salva cu pro- 
priile forte. Omul a putut să cadă în mod firesc, adică prin liberul său arbitru, 
dar liberul arbitru nu-i e de ajuns ca să se ridice. Căci nu mai e vorba acum 
doar de a vrea, ci şi de a putea. Momentul hotäritor al istoriei personale a lui 
Augustin fusese descoperirea păcatului, a neputinței de a se ridica fără harul 
Mîntuirii şi a reuşitei garantate de acest ajutor divin. Se înţelege atunci de ce 
a insistat încă de la începutul activităţii sale doctrinale asupra necesităţii ha- 
rului, şi cu o străduinţă cum nu se mai văzuse de la Sfîntul Pavel. Contro- 
versele antipelagiene, care au început pe la 412, nu au făcut decît să-l îndem- 
ne să stăruie şi mai tare. Nu poţi susţine timp de mai bine de douăzeci de 
ani polemici de acest gen fără să fortezi uneori nota în înflăcărarea dezbaterii. 
Răspunziînd neobosit obiectiilor împotriva caracterului necesar al harului, poţi 
lăsa impresia că uiţi de liberul arbitru, şi invers. Poziţia de mijloc a lui Augus- 
tin rămîne totuşi sigură şi limpede: harul este necesar liberului arbitru pentru 

ca omul să poată lupta cu folos împotriva atacurilor concupiscentei declanşate 
de păcat şi să fie vrednic în faţa lui Dumnezeu. Fără har, poţi cunoaşte Legea; 
cu el, o poţi şi împlini. Iniţiativă divină, harul precedă orice efort eficace pe 
care îl facem ca să ne ridicăm. Fără îndoială că se naşte din credinţă, dar şi 
credinţa este un har. De aceea, credinţa precedă faptele, nu în sensul că scu- 
teşte de îndeplinirea lor, ci pentru că faptele bune şi valoarea lor se nasc din 
har şi invers. Pe de altă parte, nu trebuie uitat că harul este un sprijin acordat 
de Dumnezeu liberului arbitru al omului, pe care nu îl anulează, ci cooperează 
cu el, restituindu-i eficacitate în schimbul binelui de care îl lipsise păcatul. 
Ca să faci binele, e nevoie de două condiţii: un dar al Domnului, care este 
harul, şi liberul arbitru. Fără liberul arbitru, nu ar fi probleme; fără har, liberul 
arbitru nu ar vrea binele, sau, dacă l-ar vrea, nu ar putea să-l înfăptuiască. 
Efectul harului nu este deci suprimarea voinţei, ci transformarea ei, din rea, 
cum a ajuns, în bună. Această putere de a folosi cum trebuie liberul arbitru 
(liberum arbitrium) este tocmai libertatea (libertas). Putinta de a face răul 
este nedespärtitä de liberul arbitru, putinţa de a nu-l face este un semn al 
libertăţii, iar întărirea în har pînă la neputinţa de a mai face răul este treapta 
cea mai înaltă a libertăţii. Omul asupra căruia harul lui Cristos domneşte cel 
mai deplin este şi cel mai liber: libertas vera est Christo servire”. 

La această libertate deplină nu avem acces în timpul vieţii, dar a încerca 
să te apropii de ea în această lume este mijlocul de a o dobindi după moarte. 
Am pierdut-o cînd ne-am întors faţa de la Dumnezeu înspre trupuri; vom 
putea să o recucerim cînd ne vom întoarce de la trupuri înspre Dumnezeu. 
Căderea a fost o mişcare de lăcomie, reîntoarcerea la Dumnezeu este o mişca- 
re de milă, care este iubire faţă de singurul vrednic de a fi iubit. În termeni 
de cunoaştere, această convertire la Dumnezeu constă în strădania unei raţiuni 
de a se întoarce de la sensibil spre inteligibil, adică de la ştiinţă la întelep- 
ciunt. Se numeşte „rațiune inferioară“ raţiunea care se dedică studierii lucru- 
rilor sensibile, reflexe schimbătoare ale Ideilor; se numeşte „rațiune superioa- 
ră“ aceeaşi rațiune în sträduinta de a se desprinde de individualul sensibil ca 
să se ridice treptat la contemplarea intelectuală a Ideilor. Platon şi Plotin ştiau 
că acesta e scopul care trebuie atins, şi se pare că uneori chiar l-au atins, 
într-un fel de extaz care nu durează decit o clipită. Cu atît mai mult se poate 
înălța la el creştinul cu ajutorul harului, dar revine curînd la el însuşi, orbit 
de strălucirea insuportabilă a luminii divine. Nu poţi privi fix la Soarele spi- 
ritelor. Dar voinţa poate deja ce nu poate încă intelectul. În timp ce concu- 
piscenja îl trage înspre trupuri ca înspre centrul lui de greutate, mila îl atrage 
să graviteze înspre Dumnezeu, ca să i se alăture, să se bucure de el şi să-şi 
găsească în el fericirea absolută. Tocmai in aceasta se arată creştinul cu ade- 
vărat filozof, pentru că face ceea ce păgînii au spus că trebuie să facem, dar 
nu au fost în stare să facă. Singura rațiune a filozofiei este fericirea; numai 
cel care este cu adevărat fericit este cu adevărat filozof, şi numai creştinul 

este fericit pentru că este singurul care posedă Binele adevărat, izvor al ori- 
cărei fericiri absolute, şi pe care îl va poseda pentru totdeauna. 

Numai creştinul îl posedă, dar toţi creştinii îl posedă împreună. Oamenii 
care îl iubesc pe Dumnezeu sînt legaţi de el prin iubirea pe care i-o poartă 
şi sînt legaţi şi între ei prin iubirea pe care o au împreună pentru el. Un popor, 
o colectivitate sînt ansamblul oamenilor uniţi în urmărirea şi iubirea aceluiaşi 
bine. Există deci popoare vremelnice, închegate în timp pentru căutarea bu- 
nurilor lumeşti necesare vieţii, cel mai înalt dintre acestea, pentru că le pre- 
supune pe toate celelalte, fiind pacea, această linişte care se naşte din ordine. 
Oameni ca si päginii, creştinii trăiesc şi ei în cetăţi vremelnice, lucrează îm- 
preună şi trag foloase din ordinea care domneşte în ele; dar, oricare ar fi 
aceste cetăţi vremelnice, toţi creştinii, din toate ţările, de toate graiurile şi din 
toate epocile, sînt uniţi de iubirea pe care o poartă împreună aceluiaşi Dum- 
nezeu şi de căutarea comună a aceleiaşi fericiri absolute. Alcătuiesc deci, la 
rindul lor, un popor, cu cetăţeni recrutaţi din toate cetăţile de pe pämint şi 
aşezat în locul mistic care s-ar putea numi „Cetatea lui Dumnezeu“. Toţi cei 
aleşi fac parte din ea, cei care au fost, cei care sînt şi cei care mai trebuie să 
vină. Astăzi, cele două feluri de cetăţi sînt încă amestecate, dar în cele din 
urmă vor fi despărțite şi constituite separat în ziua Judecăţii de Apoi. Con- 
struirea treptată a Cetăţii lui Dumnezeu este deci marea operă, începută o 
dată cu facerea, continuată de atunci neîncetat şi care dă sens istoriei univer- 
sale. Obiectul imensei opere istorice a Sfintului Augustin, De civitate Dei, 
este tocmai de a expune, în linii mari, această teologie a istoriei, în care toate 
evenimentele importante ale istoriei universale sint tot atitea momente ale 
împlinirii planului voit şi prevăzut de Dumnezeu. Şi toată această istorie e 
străbătută de o mare taină, care nu e alta decit cea a milei cereşti care lucrează 
neîncetat ca să îndrepte creaţia tulburată de păcat. Predestinarea la fericirea 
absolută a poporului ales şi a celor drepţi e tocmai expresia acestei mile. De 
ce unii vor fi mintuiti, iar alţii nu, raţiunea noastră nu poate şti, căci este taina 
lui Dumnezeu, dar putem fi siguri de un lucru: că Dumnezeu nu osîndeşte 
pe nimeni fără dreptate pe deplin întemeiată, chiar dacă dreptatea sentinţei ră- 
mine ascunsă atit de adinc, încît raţiunea noastră nu poate nici măcar să bănuie 
ce este ea. 

Prin amploare şi profunzime, opera filozofică a Sfîntului Augustin depă- 
şea cu mult toate manifestările anterioare ale gîndirii creştine, iar influenţa ei 
avea să marcheze profund secolele următoare. Peste tot îi vom observa am- 
prenta, care se face simțită pînă în zilele noastre. Redusă la formula cea mai 
schematică, ea se prezintă, potrivit expresiei foarte exacte a Sfintului Toma 
d' Aquino, drept strădania de „a merge pe urmele platonicienilor atât cît îngă- 
duia credinţa creştină”. Doza de platonism pe care creştinismul putea să o 
tolereze i-a permis să se îmbogăţească cu o metodă cu adevărat filozofică, 
dar rezistenţa platonismului la creştinism l-a împins pe Augustin la origina- 
litate. Fiindcă geniul i-a permis să învingă această rezistenţă, lui i-a reuşit 
acea operă teologică pe care Origene o ratase în parte; dar, cum rezistenţa 
era, în anumite probleme, de neînvins, anumite neclarităţi inerente filozofiei 

lui i-au supravieţuit, ca o chemare la o nouă reformă a gîndirii ecleziastice 
şi la un nou efort de a le înlătura. Dar nici reforma, nici efortul nu puteau fi 
duse la bun sfirşit fără Aristotel. Platon se apropiase de ideea de creaţie atît 
cît o poţi face fără să o atingi, dar, cu toate acestea, universul platonian şi 
omul pe care îl conţine nu sînt decît imagini cvasireale a ceea ce merită, doar 
el, numele de fiinţă. Aristotel se îndepărtase de această idee de creaţie; lumea 
veşnică pe care a descris-o se bucura totuşi de o realitate substanţială şi, dacă 
putem spune aşa, de o densitate ontologică demne de opera unui creator. Pen- 
tru a face din lumea lui Aristotel o creatură şi din Dumnezeul lui Platon un 
adevărat creator trebuiau depăşiţi şi unul, şi celălalt printr-o interpretare în- 
drăzneaţă a lui Ego sum’? din lesirea. Augustin are marele merit de a fi îm- 
pins interpretarea pînă la principiul imutabilitätii fiinţei, interpretare care este 
foarte corectă, şi de a fi dedus în mod genial toate consecinţele pe care le 
implică. Pentru a merge şi mai departe, rămînea de făcut un alt efort genial, 
şi acesta avea să fie opera Sfintului Toma. 

III. — DE LA BOETHIUS LA GRIGORE CEL MARE 


Boethius (Anicius Manlius Torquatus Severinus Boethius), născut la Ro- 
ma pe la 470 şi mort către 525, a studiat mai întîi la Roma şi apoi la Atena. 
Atasat de persoana regelui got Teodoric, consul, apoi magister palatii5?, a 
fost acuzat de conspirație, i s-au confiscat bunurile si a fost întemnițat. În 
cursul unei lungi detentii, a scris De consolatione philosophiae, pentru a căuta 
în înţelepciune un leac împotriva nenorocirii. În cele din urmă, a fost executat 
la Papia (Pavia) şi, cum condamnarea a fost pusă la început pe seama unor 
motive religioase, a fost multă vreme considerat martir, iar cultul care îi era 
închinat la Pavia a sfirşit prin a fi recunoscut oficial în 1883. Pe de altă parte, 
critica modernă a pus multă vreme sub semnul îndoielii autenticitatea opus- 
culelor teologice pe care i le atribuie tradiţia şi, cum acestea sînt singurele 
sale scrieri cu caracter creştin indiscutabil, neautenticitatea lor ne-ar lăsa fără 
argumentele necesare pentru a demonstra că Boethius a fost, dacă nu martir, 
cel puţin autor creştin. Descoperirea făcută de Holder, în 1877, a unui frag- 
ment din Cassiodor care îi atribuie lui Boethius un librum de sancta Trinitate 
et capita quaedam dogmatica“ pare să fi pus capăt controversei, transind 
problema în favoarea autenticităţii acestor Opuscula. 

Opera lui Boethius este multiformă şi nu există în ea vreun aspect care 
să nu fi influenţat Evul Mediu, dar autoritatea ei nu a fost nicăieri mai răs- 
pinditä decit în domeniul logicii. Lui Boethius îi datorăm un prim comentariu 
la Introducerea (Isagoge) lui Porphyrios tradusă în latină de Marius Victori- 
nus, şi un al doilea comentariu la aceeaşi lucrare, retradusă de el însuşi; o 
traducere şi un comentariu la Categoriile lui Aristotel, o traducere şi două 
comentarii la De interpretatione, unul pentru începători, celălalt pentru cititorii 

mai avansați; traducerea Analiticelor Prime, a Analiticelor Secunde, a Argu- 
mentelor sofistice şi a Topicelor lui Aristotel; apoi o serie de tratate de logică: 
Introductio ad categoricos syllogismos, De syllogismo categorico, De syllo- 
gismo hypothetico, De divisione, De differentiis topicis; în sfirşit, un comen- 
tariu la Topicele lui Cicero, care a ajuns pînă la noi incomplet. Putem spune 
că, prin ansamblul acestor tratate, Boethius a devenit profesorul de logică al 
Evului Mediu, pînă în momentul cînd, în secolul al XIII-lea, a fost tradus în 
latină şi comentat direct chiar Organon-ul complet al lui Aristotel (adică an- 
samblul lucrărilor sale de logică). De fapt, însăşi opera logică a lui Boethius 
va face obiectul unei descoperiri treptate. De la Alcuin şi pînă pe la mijlocul 
secolului al XII-lea, va fi treptat regăsit grupul de scrieri care va căpăta mai 
tîrziu numele logica vetus$l. Heptateuchon-ul lui Theodericus din Chartres 
le cuprinde aproape pe toate şi putem vedea în el ce loc ocupa Boethius: 
Porphyrios, Introducere; Aristotel, Categorii; De interpretatione, Analiticele 
Prime, Topicele, Sophistici elenchi; Pseudo-Apuleius, De interpretatione; 
Marius Victorinus, De definitionibus; Boethius, Introductio ad categoricos 
syllogismos; De syllogismo categorico; De syllogismo hypothetico, De diffe- 
rentiis topicis; Cicero, Topice. Opera logică a lui Abaelard de pildă, va fi în 
principal un şir de comentarii la comentariile lui Boethius pe care Abaelard 
le cunoştea. Pe la mijlocul secolului al XII-lea, Analiticele Secunde ale lui 
Aristotel se vor adăuga la această listă, deschizînd noul grup de opere, cunos- 
cut sub numele de logica nova62. 

Succesul lui Boethius nu e rodul întimplării. El singur îşi atribuie acest 
rol de intermediar între filozofia greacă şi lumea latină. Dorinţa sa inițială 
era să traducă toate tratatele lui Aristotel, toate dialogurile lui Platon şi să 
demonstreze prin comentarii acordul fundamental dintre cele două doctrine. 
Boethius e departe de a fi realizat acest imens proiect; îi datorăm însă un 
ansamblu de îdei destul de unitar şi destul de bogat pentru ca esenţa mesajului 
pe care intenţiona să-l transmită să ajungă la destinaţie. 

Autorul lui De consolatione philosophiae nu a lăsat drept moştenire Evu- 
lui Mediu numai imaginea alegorică a filozofiei — aşa cum o mai vedem 
încă şi astăzi sculptată pe fațadele unor catedrale —, ci şi definiţia ei, precum 
şi o clasificare a ştiinţelor peste care domneşte. Filozofia este iubirea de Înte- 
lepciune, prin care nu trebuie să înţelegem doar îndemînarea practică şi nici 
cunoaşterea speculativă abstractă, ci o realitate. Înţelepciunea este acea gindi- 
re vie, cauză a tuturor lucrurilor, care subzistă în sine şi nu are nevoie decit 
de sine pentru a subzista. Luminind gîndirea omului, Înţelepciunea o lămu- 
reste şi o atrage la sine prin iubire. Filozofia, sau iubirea de Înţelepciune, 
poate fi deci socotită deopotrivă efort pentru aflarea Înţelepciunii, căutare a 
lui Dumnezeu, sau iubire de Dumnezeu. 


61 logica veche (lb. lat.). 
67 logica nouă (/b. lat.). 

Luată ca gen, filozofia se împarte în două specii: teoretică sau speculativă 
si activă sau practică. Filozofia speculativă se subîmparte, la rîndul ei, în tot 
atitea ştiinţe cîte clase de fiinţe sînt de studiat. Trei feluri de fiinţe constituie 
obiecte ale cunoaşterii adevărate: intelectibilele (intellectibilia), inteligibilele 
(intelligibilia) şi naturalele (naturalia). Prin termenul intelectibile, folosit încă 
de Marius Victorinus, dar pe care susţine că l-a inventat el însuşi, Boethius 
înţelege fiinţele care există sau ar trebui să existe în afara materiei. Aşa sînt 
Dumnezeu şi îngerii, poate şi sufletele separate de corpurile lor. Inteligibilele, 
dimpotrivă, sînt fiinţe care pot fi concepute de gîndirea pură, dar care au 
căzut în corpuri. Aşa sînt sufletele în starea lor actuală: intelectibile care, la 
contactul cu corpul, au degenerat în inteligibile. Ştiinţa intelectibilului este 
teologia; Boethius nu propune un nume pentru cea a inteligibilului, dar pro- 
babil că nu i-am trăda gîndirea dacă am numi-o psihologie. Mai rămîn cor- 
purile naturale, a căror ştiinţă este fiziologia sau, cum am spune noi, fizica. 
Desemnind cu un singur nume ansamblul ştiinţelor care o alcătuiesc, Boe- 
thius numeşte quadrivium grupul celor patru ştiinţe care acoperă studiul na- 
turii: aritmetica, astronomia, geometria şi muzica. Sensul pe care îl dă el în- 
suşi acestui termen este acela de „împătrită cale spre înţelepciune“. Aceste 
ştiinţe sînt, într-adevăr, căile Înţelepciunii, iar cel care nu le cunoaşte nu poate 
pretinde că o iubeşte. Asa cum filozofia teoretică se împarte după criteriul 
obiectelor ce urmează să fie cunoscute, filozofia practică se împarte după 
actele ce trebuie îndeplinite. Ea cuprinde trei părţi: cea care ne învaţă să ne 
călăuzim purtarea după principiul dobîndirii de virtuţi; cea care face să dom- 
nească în stat aceleaşi virtuţi ale prudentei, dreptăţii, puterii şi cumpătării, în 
sfîrşit, cea care veghează la administrarea vieţii familiale. 

Acestor patru părţi ale filozofiei li se alătură alte trei discipline, care for- 
mează impreună trivium: gramatica, retorica şi logica. Ele nu urmăresc atit 
dobîndirea de cunoaştere, cît modul de exprimare a ei. În ce priveşte logica, 
se iveşte totuşi o dificultate. Aceasta e mai degrabă o artă decît o ştiinţă, şi 
Boethius se întreabă, în consecinţă, dacă trebuie să o considere parte a filo- 
zofiei sau instrument aflat în slujba filozofiei. De altfel, cele două teze se pot 
împăca, după părerea lui: ca artă de a deosebi falsul şi verosimilul de ade- 
vărat, logica îşi are obiectul său propriu şi poate să intre în filozofie cu titlu 
de parte; dar cum tuturor celorlalte părţi ale filozofiei le este de folos să poată 
face această distincţie, toate întrebuinţează logica drept instrument. Tot aşa 
şi mina, care este deopotrivă parte a corpului şi auxiliar al întregului corp. 

Logica lui Boethius este un comentariu la cea a lui Aristotel, din care 
răzbate adesea dorinţa de a o interpreta pe aceasta potrivit filozofiei lui Pla- 
ton. Acest fapt se explică prin aceea că Boethius urmează îndeaproape un 
comentariu al lui Porphyrios (J. Bidez) şi explică, la rîndul lui, mulţimea ne- 
sfirşită a opiniilor contrare care se vor înfrunta în secolul al XII-lea cu privire 
la obiectul doctrinei lui Aristotel; căci toţi profesorii vor comenta textul lui 
Boethius, dar, în timp ce unii vor reţine ceea ce acesta păstrase din Aristotel, 
alţii se vor ocupa, dimpotrivă, de ceea ce autorul introdusese din Platon. În 

această privinţă, problema crucială este cea a naturii ideilor generale sau uni- 
versalii. S-a vorbit multă vreme despre filozofia medievală ca şi cum obiectul 
ei ar fi fost în întregime problema universaliilor. Se pare că Victor Cousin 
este cel care a lansat această teză în Introducerea la Ouvrages inédits d'Abe- 
lard, şi cum, după o vorbă a lui Sainte-Beuve, Cousin nu făcea nimic fără 
„surle şi trimbite“, teza a avut un strălucitor succes. Întreaga Histoire de la 
philosophie scolastique de B. Hauréau a fost influenţată de ea, iar în zilele 
noastre ampla frescă zugrăvită de P. Lasserre în vol. II din La jeunesse de 
Renan (Le drame de la metaphysique chretienne) atestă importanţa pe care 
continuă s-o aibă asupra anumitor spirite. De fapt, problema universaliilor 
este un cîmp de bătălie pe care adversarii nu începeau lupta decît atunci cînd 
erau deja echipați cu toate armele. Metafizici opuse şi-au măsurat forţele, 
întrecîndu-se să dea acestei probleme cea mai bună rezolvare, dar nu s-au 
născut din soluţiile pe care le-au propus. 

Se consideră, pe bună dreptate, că punctul de plecare al controversei este 
un fragment din /sagoge (Introducere la Categoriile lui Aristotel), în care, 
după ce anunţă că studiul său va trata despre genuri şi specii, platonicianul 
Porphyrios adaugă că lasă pe mai tirziu hotărirea dacă genurile şi speciile 
sînt realităţi care există în ele însele sau sînt simple abstracții mentale; în 
plus, presupunind că ar fi realităţi, refuză deocamdată să spună dacă sînt cor- 
porale sau incorporale; în sfîrşit, presupunînd că ar fi incorporale, nu-şi pro- 
pune să cerceteze dacă există separat de lucrurile sensibile sau numai legate 
de ele. Ca un bun profesor, Porphyrios pur şi simplu evită problema de me- 
tafizică înaltă la începutul unui tratat de logică scris pentru începători. Dar 
problemele a căror discutare o evita formau totuşi un minunat program, foarte 
ispititor. pentru nişte oameni care se vor trezi astfel obligaţi să aleagă între 
Platon si Aristotel, fără să-i aibă la dispoziţie, cel putin pînă în secolul al 
XIII-lea, nici pe Aristotel, şi nici pe Platon. Or, s-a întîmplat ca Boethius să 
nu imite reținerea lui Porphyrios şi, în dorinţa lui de a-i împăca pe Platon şi 
Aristotel, să propună ambele soluţii. 

În cele două comentarii pe care le-a făcut la Introducerea în Categoriile 
lui Aristotel, prevalează, fireşte, soluţia lui Aristotel. Boethius demonstrează 
mai întîi că este cu neputinţă ca ideile generale să fie substanţe. Să luăm, ca 
exemplu, ideea genului „animal“ şi pe cea a speciei „om“. Genurile şi speciile 
sînt, prin definiţie, comune unor grupuri de indivizi, or, ceea ce este comun 
mai multor indivizi nu poate fi la rîndul său un individ. Cu atît mai puţin cu 
cît genul, de pildă, aparţine în întregime speciei (un om posedă în întregime 
animalitatea), lucru care ar fi posibil dacă, fiind el însuşi o fiinţă, genul ar 
trebui să se împartă între diferitele sale participări. Dar să presupunem, dim- 
potrivă, că genurile şi speciile reprezentate de ideile noastre generale (uni- 
versalii) nu sînt decît simple noţiuni mentale; cu alte cuvinte, să presupunem 
că absolut nimic nu corespunde în realitate ideilor pe care le avem; în această 
a doua ipoteză, gîndirea noastră nu gîndeşte nimic atunci cînd le gîndeşte. 
Dar o gindire fără obiect nu e decit o gîndire de neant, nici măcar nu este 

gîndire. Dacă orice gîndire care işi merită numele are un obiect, trebuie ca 
universaliile să fie gînduri a ceva, şi astfel problema naturii lor începe de 
îndată să se pună din nou. 

În faţa acestei dileme, Boethius aderă la o soluţie pe care o preia de la 
Alexandru din Afrodisias. Simturile ne dezvăluie lucrurile în stare de confu- 
zie sau, cel puţin, de amestec; mintea noastră (animus), care se bucură de 
puterea de a disocia şi recompune aceste date, poate să deosebească în corpuri 
Şi să considere separat proprietăţi care nu se află în ele decît amestecate. Ge- 
nurile şi speciile se numără printre acestea. Mintea le descoperă fie în fiinţe 
incorporale, caz în care le găseşte gata abstrase; fie în fiinţele corporale, caz 
în care extrage din corpuri incorporalul pe care îl conţin, pentru a-l considera 
separat ca formă goală şi absolută. Asta facem atunci cînd extragem, din in- 
divizi concreti dati la nivelul experienţei, noţiunile abstracte de om şi animal. 
Se va obiecta, poate, că şi aceasta înseamnă să giîndeşti ceea ce nu este; dar 
obiectia ar fi superficială, căci nu e greşit să deosebim prin gîndire ceea ce 
este unit în realitate, cu condiţia să ştii că ceea ce deosebim astfel prin gîndire 
este unit în realitate. Nimic mai îndreptăţit decit să gîndesti linia separat de 
suprafaţă, deşi ştim că nu există alte corpuri în afară de solide. Greşit ar fi 
să gîndeşti ca fiind strîns unite lucruri care nu sînt aşa în realitate: bustul unui 
om şi partea dinapoi a unui cal, de pildă. Deci nimic nu ne opreşte să gîndim 
genurile şi speciile separat, deşi ele nu există separat. Şi aceasta este soluţia 
problemei universaliilor, subsistunt ergo circa sensibilia, intelliguntur autem 
praeter corpora, există legate de lucrurile sensibile, dar le cunoaştem separat 
de corpuri. 

Boethius a transmis deci Evului Mediu mai mult decît o simplă punere a 
problemei universaliilor şi a propus, într-adevăr, soluţia aristotelică, dar cu 
rezerve. „Platon, adăuga el, consideră că genurile, speciile şi celelalte univer- 
salii nu sint numai cunoscute separat de corpuri, ci şi există şi subzistă în 
afara acestora; în timp ce Aristotel consideră că incorporălele şi universaliile 
sînt, într-adevăr, obiecte ale cunoaşterii, dar că nu subzistă decît în lucrurile 
sensibile. Nu am avut de gind să hotărăsc care dintre aceste opinii este 
adevărată, căci problema ţine de filozofia mai înaltă. Ne-am propus, aşadar, 
să urmăm părerea lui Aristotel, nu pentru că i-am da multă dreptate, ci pentru 
că această carte a fost scrisă pentru Categorii, al căror autor este Aristotel.“ 

De fapt, era de ajuns să studiezi mai atent textul lui Boethius ca să vezi 
că problema nu era complet rezolvată. Toată teoria aristotelică a intelectului 
activ, care dă noţiunii de abstracţie sensul ei plin, pentru că ne arată că putem 
gîndi separat ceea ce nu există separat, lipseşte din textul lui Boethius. El ne 
spune doar că spiritul prelevă inteligibilul din sensibil, ut solet63, fără să ne 
lămurească în vreun fel despre natura şi situaţia acestei operaţii misterioase. 
În sfîrşit, de vreme ce subzistă circa sensibilia%, universaliile trebuie să fie 


6 după cum se obişnuieşte (lb. lat.). 
4 legate de lucrurile sensibile (lb. lat.). 

ceva. Cititorii lui Boethius n-au trebuit să se mire aşadar prea tare cînd au 
întîlnit în cartea a V-a din De consolatione philosophiae o teorie destul de 
diferită. O fiinţă oarecare, omul de pildă, este cunoscută, în moduri diferite, 
de simţuri, imaginaţie, rațiune şi inteligenţă. Simturile nu văd în ea decit o 
figură într-o materie; imaginaţia îşi reprezintă numai figura, fără materi.; 
raţiunea transcende figura şi surprinde, dintr-o privire generală, specia pre- 
zentă în indivizi; dar ochiul inteligenţei vede şi mai departe, căci, trecînd 
dincolo de sfera universului, contemplă cu privirea pură a gindirii forma 
simplă în sine. Aceste formule, care în De anima a lui Gundissalinus se vor 
îmbina cu teme platoniene provenite din alte surse, dovedesc îndeajuns că, 
pentru Boethius, realitatea care corespunde universaliilor este cea a Ideii. 
Pentru el, ca şi pentru Augustin, senzaţia nu este un fenomen suportat de 
suflet în mod pasiv ca urmare a unei acţiuni a corpului, ci, dimpotrivă, actul 
prin care sufletul îşi reprezintă fenomenele pe care le suportă corpul. Impre- 
siile sensibile nu fac decît să ne îndemne să ne întoarcem privirea spre Idei. 
Fiind mai bine informaţi în materie de istorie, nu ne mai putem îndoi de 
platonismul profund al lui Boethius, dar Evul Mediu a ezitat adesea în pri- 
vinta sensului adevărat al gîndirii sale. Va fi reprezentat de obicei între Platon 
şi Aristotel, ascultindu-l cînd pe unul, cînd pe celălalt şi neştiind ce să hotă- 
rască. Aşa îl va vedea, în secolul al XII-lea, Godefroy din Saint-Victor. 


Assidet Boethius, stupens de hac lite, 
Audiens quid hic et hic asserat perite, 
Et quid cui faveat non discernit rite, 
Nec praesumit solvere litem definiteSS. 


Totuşi, Boethius cel real şi istoric nu a şovăit. Pentru el, ştiinţa cea mai 
înaltă nu este nici măcar cea a inteligibilului, obiect al raţiunii, ci aceea a 
„intelectibilului“, obiect al gîndirii pure, iar intelectibilul prin excelenţă este 
Dumnezeu. Despre acest obiect avem o cunoaştere înnăscută, care ni-l în- 
făţişează ca Binele Absolut, adică, potrivit chiar definiţiei pe care o va relua 
Sfintul Anselm (cum nihil Deo melius excogitari queat®), o asemenea fiinţă 
încit nu poţi gîndi alta mai bună. Ca să-i stabilească existenţa, Boethius se 
sprijină pe principiul că imperfectiunea nu poate fi decît o diminuare a per- 
fecţiunii; existenţa, într-un regim oarecare, a imperfectiunii o presupune, 
aşadar, pe cea a perfecțiunii. Or, existenţa fiinţelor imperfecte este evidentă; 
ca atare, nu ne putem îndoi de cea a unei fiinţe perfecte, adică a unui bine 
care este izvor şi principiu al tuturor celorlalte forme ale binelui. La limită, 
ne-am putea lipsi să demonstrăm că această perfecţiune este Dumnezeu, de 
vreme ce perfecțiunea este mai bună decit tot ce putem concepe. Să ne gindim 


$ Boethius asistă uimit de această dispută, / Ascultind ce afirmă cu pricepere unul si 
celălalt / Şi nu distinge exact ce e in favoarea fiecăruia, / Nici nu-şi asumă să rezolve 
definitiv disputa. (lb. lat.). 

6 Şi nimic mai bun decît Dumnezeu nu poate [să] file] conceput (lb. laz.). 

totuşi că a admite că Dumnezeu nu este perfecțiunea ar însemna să admitem 
o fiinţă perfectă anterioară lui Dumnezeu şi, ca atare, principiul său. Or, 
Dumnezeu este principiul tuturor lucrurilor, deci el este perfecțiunea. Doar 
dacă nu vrem să admitem o regresie la nesfirsit, ceea ce este absurd, trebuie 
să existe o fiinţă perfectă şi supremă, care este Dumnezeu. În secolul al 
XI-lea, Sfintul Anselm va relua aceste teme diferite în Monologion. 

Fiinţă perfectă, Dumnezeu este Binele şi fericirea absolută. Într-o formulă 
care va ajunge clasică si pe care o va relua mai ales Sfintul Toma d’Aquino, 
Boethius defineşte fericirea ca stare de perfecţiune care constă în a poseda 
toate formele de bine: statum bonorum omnium congregatione perfectum. 
Dumnezeu este deci preafericit, sau este, mai degrabă, fericirea absolută 
însăşi, de unde rezultă corolarul că oamenii nu pot ajunge preafericiti decit 
dacă se împărtăşesc din Dumnezeu şi, într-un anume sens, ajung şi ei Dum- 
nezeu. Într-un anume sens, căci fericirea absolută a omului nu va fi niciodată 
în el decît o împărtăşire din cea a lui Dumnezeu. 

Cauză primordială a universului, aşa cum, de altfel, ordinea lucrurilor ar 
demonstra-o îndeajuns, acest Dumnezeu scapă determinărilor gîndirii noastre. 
Fiinţă desăviîrşită, el este prin sine tot ceea ce este. Dumnezeu este deci pe 
deplin unul. Tatăl este Dumnezeu; Fiul este Dumnezeu; Duhul Sfint este 
Dumnezeu. Rațiunea unităţii lor, spune Boethius, este nediferenta lor (indif- 
ferentia), formulă pe care Guilelmus din Champeaux o va folosi mai tirziu 
ca să explice cum poate universalul să fie unul şi, în acelaşi timp, comun mai 
multor indivizi. Dacă este în mod perfect unul, adaugă Boethius, el scapă 
tuturor categoriilor, şi această teză va fi mai tîrziu dezvoltată pe îndelete de 
loan Scottus Eriugena. Tot ce putem spune despre Dumnezeu se referă nu 
atît la el, cît la modul în care guvernează lumea. Astfel, vom vorbi de el ca 
despre motorul imobil al lucrurilor (stabilisque manens dat cuncta moveri®?), 
sau ca despre cel care îşi manifestă providenta pretutindeni, şi la fel despre 
celelalte atribute divine pe care le studiază teologia; dar, şi atunci cînd a spus 
despre el tot ce se poate spune, omul tot nu l-a definit pe Dumnezeu aşa cum 
este el. 

Toate aceste noţiuni teologice apar în De consolatione philosophiae fără 
sprijinul Scripturii, lucru care nu are nimic surprinzător, de vreme ce Filozo- 
fia e cea care are cuvîntul. Să notăm totuşi cazul, unic se pare, din Cartea a 
III-a, pr. 12, în care Boethius spune despre Binele Absolut: regit cuncta for- 
titer, Suaviterque disponit%8. Este, indiscutabil, un citat din textul binecunos- 
cut al Cărţii înţelepciunii lui Solomon (8, 1), pe care Sfintul Augustin îl in- 
vocase neobosit. Dacă ţinem seama de faptul că, în Prologul la De Trinitate, 
Boethius îşi revendică deschis originea în Sfintul Augustin, vom putea spune, 
fără riscul de a ne înşela, că între teoria din De consolatione philosophiae şi 
cele ale lui Augustin coincidenţele nu sînt întimplătoare. Chiar şi cînd nu 
vorbeşte decît ca filozof, Boethius gîndeşte ca un creştin. 


67 şi räminind imobil face ca toate să fie puse în mişcare (lb. lat.). 
& le conduce pe toate cu putere şi le orinduieşte cu blindete (JP. lat.). 

După intelectibilul care este Dumnezeu, inteligibilul care e sufletul. Abor- 
dînd problema originii sufletului, nu putem să folosim decît două texte, care 
se confirmă însă reciproc şi al căror conţinut e destul de ciudat. Primul se 
află în comentariul său dialogat despre Porphyrios, capitolul XI; este cel deja 
amintit de noi, în care Boethius vorbeşte „despre starea şi condiţia sufletelor 
omeneşti care, deşi au fost toate cu primele substanţe inteligibile (adică înge- 
rii), la contactul cu corpurile au degenerat din intelectibile în inteligibile, 
astfel încît nu mai sînt pentru intelect nici obiecte şi nici capabile să se fo- 
losească de acesta, dar regăsesc fericirea în puritatea inteligenţei, de fiecare 
dată cînd se raportează la inteligibile“. Dacă au fost toate îngeri, sufletele 
trebuie să fi existat înainte de corpuri. Al doilea text, De consol. philos. IMI, 
metr. II si pr. 12, schiţează aceeaşi teză şi o leagă de cea a reminiscentei 
platoniene. Să adăugăm că Albert cel Mare (De anima III, 2, 10) îl va număra 
mai tirziu pe Boethius printre adepţii preexistenţei sufletelor. Ca să meargă în 
sensul lui Platon şi al lui Macrobius, acesta s-a folosit deci de libertatea pe 
care i-o acorda Sfintul Augustin. 

Am vorbit, referindu-ne la universalii, despre ierarhia activităţilor cogni- 
tive. Boethius nu a zăbovit asupra acestei chestiuni, în schimb şi-a prezentat 
pe îndelete concepţia despre voinţă. Îi oferea prilejul să o facă însuşi subiectul 
scrierii De consolatione philosophiae. Amenintat cu moartea, nu se putea îm- 
păca decît cu gîndul unui Dumnezeu-providenţă, a cărui voinţă trebuie să o 
imbräsisezi, dacă vrei să fii fericit în ciuda oricăror nenorociri. Aici (lib. II, 
pr. 1 şi 2) prezintă Boethius celebra alegorie a Rotii Norocului, reprezentată 
de miniaturiştii de mai târziu. Fiinţele naturale tind în mod firesc spre locurile 
lor naturale, în care să-şi prezerve integritatea; omul poate şi trebuie să facă 
la fel, dar o face prin voinţă. Voința este sinonimă cu libertatea. Cum să 
împaci voinţa cu o providentä care a rinduit totul dinainte şi nici măcar nu 
lasă 4oc întimplării? Dar voinţa nu este voinţă şi, ca atare, nu este liberă decit 
pentru că omul este înzestrat cu o rațiune în stare să cunoască şi să aleagă. 
Cu cit îţi foloseşti mai bine raţiunea, cu atit eşti mai liber. Dumnezeu si sub- 
stanţele intelectibile superioare se bucură de o cunoaştere atît de desävirsitä, 
încît judecata lor este fără greş, libertatea lor este deci desävirsitä. La om, 
sufletul este cu atit mai liber cu cît se acordă mai bine cu gîndirea divină; e 
mai puţin liber din clipa în care deviază spre cunoaşterea lucrurilor sensibile, 
si chiar mai putin decît atit cînd se lasă stăpinit de patimile corpului pe care 
îl insufleteste. Să vrei ceea ce doreşte corpul este ultima treaptă a înrobirii, 
să vrei ceea ce vrea Dumnezeu, să iubeşti ceea ce iubeşte el este cea mai 
înaltă libertate, este deci fericirea: 


O felix hominum genus 
Si vestros animos amor, 
Quo caelum regitur, regat ®. 


© O, fericit neam al oamenilor, / Dacă iubirea de care e stäpinit cerul / Stäpineste 
sufletele voastre (lb. lat.). 

Se va obiecta, poate, că problema rămîne ca la început: dacă previziunile 
lui Dumnezeu sînt infailibile, atunci voinţa noastră fie nu va putea să 
hotărască altfel decît a prevăzut el, şi deci nu va fi liberă, fie va putea s-o 
facă, şi atunci infailibilitatea providentei va fi ştirbită. E problema clasică a 
„viitoarelor contingente“. Simplă chestiune de logică la Aristotel, care nu a 
susţinut previziunea divină a actelor omeneşti, această problemă devenea pen- 
tru creştini una dintre cele mai dificile din punct de vedere metafizic şi teo- 
logic: cum să împaci libertatea umană cu previziunea faptelor noastre de către 
Dumnezeu? Răspunsul lui Boethius constă în disocierea problemei previziu- 
nii. de cea a libertăţii. Dumnezeu prevede infailibil actele libere, dar le pre- 
vede ca libere; faptul că aceste acte sînt prevăzute nu le face obligatorii. De 
altfel, noi punem astfel problema ca urmare a unei iluzii. Dumnezeu este veş- 
nic, iar vesnicia este posedarea deplină, desävirsitä şi simultană a unei vieţi 
nesfirşite (aeternitas est interminabilis vitae tota simul et perfecta possessio); 
Dumnezeu trăieşte deci într-un prezent perpetuu. Nu tot aşa şi lumea, care 
durează în timp; chiar dacă am admite, potrivit lui Aristotel, că lumea a exis- 
tat dintotdeauna, ar trebui s-o calificăm drept perpetuă (perpetuu schimbătoa- 
re), şi nu drept veşnică (imobilitate a unei prezenţe depline). Există deci un 
înainte şi un apoi în evenimente, dar nu şi în cunoaşterea pe deplin prezentă 
a lui Dumnezeu despre ele. Dumnezeu nu face previziuni, ci pro-viziuni; iar 
numele său nu este „previziune“, ci „providenţă“; el vede deci veşnic nece- 
sarul ca necesar şi liberul ca liber. Văd că soarele răsare: aceasta nu constituie 
cauza faptului că răsare. Văd că un om merge: nu asta îl face să meargă. Tot 
aşa, privirea nemişcată şi permanentă pe care Dumnezeu o are despre actele 
noastre voluntare nu contravine întru nimic libertăţii lor. 

Zgircit cu amănuntele despre originea sufletelor, Boethius este şi mai putin 
generos în privinţa finalitätii lor. Stăruie asupra sancţiunilor imanente vieţii 
morale; cei buni se îndumnezeiesc tocmai pentru că sînt buni, şi aceasta le e 
răsplata; cei răi se îndobitocesc chiar din pricina räutätii lor, şi aceasta le e 
pedeapsa. Interpretind mitologia din Phaidros în sens moral, Boethius con- 
sideră că, începînd chiar cu viaţa pămînteană, avarul se preface în lup din 
pricina propriei lăcomii, vicleanul devine vulpe, leneşul se preschimbă în mă- 
gar, şi desfrinatul în porc. Deşi nu se îndoieşte nicidecum de existenţa, după 
moarte, a unui purgatoriu pentru sufletele vinovate şi a caznelor pentru marii 
păcătoşi, Boethius nu are de gind să dezvolte acest subiect. 

După psihologie, vine fiziologia sau ştiinţa naturii. Cea pe care Boethius 
o propune în frumosul poem din De consolatione philosophiae, lib. III, metr. 
9, nu este altceva decit rezumatul, în douăzeci şi opt de versuri, al dialogului 
Timaios comentat de Chalcidius. Purtat de generozitatea propriei Idei de bine, 
Dumnezeu împodobeşte o materie haotică cu forme făcute după chipul Idei- 
lor; sînt înfăţişate, concis, dar limpede, teoriile despre numere, elemente, de- 
spre sufletul lumii şi eliberarea sufletului prin contemplare. Acest scenariu 

cosmologic nu are nimic original, dar Boethius i-a aprofundat două aspecte: 
raportul dintre providentä şi soartă şi structura metafizică a fiinţelor. 

De acord cu Chalcidius, Boethius subordonează providentei ceea ce el 
numeşte soartă. Privită în cadrul gîndirii ordonatoare a lui Dumnezeu, ordinea 
lucrurilor este providenţă; considerată ca lege lăuntrică, ce guvernează di- 
năuntru mersul lucrurilor, este soartă. E vorba aici de două realităţi deosebite, 
căci providenta este Dumnezeu şi există veşnic în imobilitatea ei desävirsitä, 
în timp ce soarta, care nu e decit legea de succedare a lucrurilor înseşi, se 
desfăşoară cu ele în timp. Actualizare pe firul timpului a hotăririlor veşnice 
ale providentei, soarta nu i se opune, ci doar o slujeşte. Dar nu contravine 
nici libertăţii umane. Într-o serie de cercuri concentrice aflate în mişcare, cen- 
trul rămîne nemişcat; cu cît omul îşi întoarce privirea de la Dumnezeu şi se 
îndepărtează de centru, cu atît este mai luat si dus de soartă; cu cît se apropie 
însă de Dumnezeu, cu atît este mai imobil şi liber. Aşadar, cel care rămîne 
statornicit în contemplarea Intelectibilului absolut e cu desävirsire imobil şi, 
în acelaşi timp, cu desăvirşire liber. Asistăm aici la o ciudată evadare din 
stoicism, cu ajutorul unui fel de platonism creştin. 

A doua problemă aprofundată de Boethius este una din cele în care gîndi- 
rea sa a fost cea mai originală şi mai rodnică. Alături de Platon şi Augustin, 
Boethius identifică fiinţa cu binele şi răul cu nefiinţa. Pentru toate cîte sînt, 
a fi şi a nu fi bun sînt unul şi acelaşi lucru. Dar dacă lucrurile sînt substanţial 
bune, prin ce se deosebesc ele de binele în sine, care este Dumnezeu? 

Răspunsul lui Boethius este cuprins într-o formulă a cărei densitate va 
provoca numeroase comentarii: diversum est esse et id quod est". Ce înseam- 
nă aceasta? Fiecare fiinţă individuală este o acumulare de întîmplări, unică 
si ireductibilă la oricare alta. Un asemenea ansamblu de determinări legate 
între ele (dimensiuni, calităţi sensibile, formă etc.) este tocmai ceea ce este 
(id quod est). „Ceea ce este“ rezultă deci din ansamblul părţilor care o com- 
pun: ea este toate aceste părţi împreună, dar nu este nici una dintre ele luată 
separat. Omul, de pildă, fiind compus din suflet şi corp, e deopotrivă corp şi 
suflet, dar nu e fie suflet, fie corp. Aşadar, omul nu este în fiecare din părţile 
lui ceea ce este (in parte igitur non est id quod est). La fel se întîmplă cu 
orice fiinţă compusă, care este ansamblul părţilor ei, dar nu este nici una din 
ele. Ea este deci, în calitate de compus, ceea ce nu este în fiecare dintre părţi. 
Acesta este, înainte de toate, înţelesul formulei: într-un compus, există deo- 
sebire între fiinţă şi ceea ce este. Într-o substanţă simplă cum e Dumnezeu, 
lucrurile stau cu totul altfel; putem spune că, datorită simplităţii sale depline, 
fiinţa lui şi ceea ce este el fac una. 

Rämine de cercetat ce este această fiinţă (esse) a substanţei compuse, care 
se deosebeşte în ea de „ceea ce este“. Avind în vedere că fiinţa provine aici 
din ceea ce leagă părţile compusului într-un tot, înseamnă că tocmai acel ele- 


70 este diferenţă între fiinţă şi ceea ce există (/b. lat.). 

ment constitutiv al întregului este „fiinţă“ a „ceea ce este“. Or, orice compus 
e alcătuit din elemente determinate de un element determinant. Determinatul 
ultim este materia, determinantul ultim este forma. Omul, de pildă, este alcă- 
tuit dintr-o materie organizată ca trup şi dintr-un suflet care organizează aceas- 
tă materie într-un corp. Sufletul este elementul prin care omul este ceea ce 
este; el este acel quo est din formula id quod est, şi, fiindcă îl face să fie, el 
este fiinţa lui (esse). Fiinţa unei substanţe compuse este deci forma prin care 
această substanţă este ceea ce este. Trebuie să observăm totuşi că această 
formă care constituie substanţa compusă nu este această substanţă în întregi- 
mea ei, ci numai o parte a ei. Luată separat, nu este. Specificul acestei sub- 
stanţe compuse — şi tocmai prin aceasta se deosebeşte de Dumnezeu tot ce 
nu este Dumnezeu— este aşadar că nici măcar fiinţa sa (esse) nu este, sau, 
dacă vrem, însăşi fiinţa ei nu e decit tot un quo est. De aici formulările pe 
care filozofii Evului Mediu îşi vor încerca perspicacitatea: Diversum est esse 
(forma) şi id quod est (substanţa în întregime), ipsum enim esse (forma luată 
separat), nondum est (nu este, ea singură, substanţă), az vero quod est (sub- 
stanta), accepta essendi forma (forma care o face să fie), est atque subsistit’! 
Sau: Omne quod est (substanţa) participat eo quod est esse (prin forma care 
o face să fie), ut sit; alio vero participat, ut aliquid sit (ea îşi mai primeşte 
calităţile si de la alte principii)... Omni composito aliud est esse (forma) aliud 
ipsum est'2 (compusul). Deci Boethius nu punea încă limpede problema ra- 
portului dintre esenţă şi existenţă, ci pe cea a raportului dintre substanţă şi 
principiul fiinţei sale substanţiale, adică al elementului care o face să fie ca 
substanţă. Prin însăşi rigoarea lor, aceste formulări în care se păstrează gîndi- 
rea lui Boethius vor îngreuna pentru unii depăşirea planului substanţei şi ac- 
cesul la planul existenţei, dar îi vor ajuta pe cei care vor reuşi să-şi formuleze, 
la rindul lor, gîndirea în termeni foarte rigurosi. 

Aşadar, lumea corpurilor naturale i se înfăţişa în cele din urmă lui Boe- 
thius ca un ansamblu, organizat de providentä, de participări la Ideile divine. 
Forme pure, acestea nu se pot uni cu materia; din aceste forme nemateriale 
insă s-au ivit altele, care sînt în materie şi alcătuiesc corpurile. De fapt, ele 
nu sînt forme, ci, aşa cum spune Boethius în De Trinitate, capitolul II, sint 
simple imagini ale formelor propriu-zise care sînt Ideile lui Dumnezeu. Aces- 
te forme-imagini, fiice ale acelor species nativae "3 ale lui Chalcidius şi surori 
cu formae nativae'4 ale lui Gilbertus Porretanus, sînt, în realitate, principiile 


7 Este diferenţă între fiinţă şi ceea ce există, căci fiinţa ca atare nu este, ci ceea ce 
există cu adevărat, forma care o face să fie există şi subzistă (/b. lat.). 

72 Tot ceea ce este, ca să existe, îşi primeşte [calităţile] prin forma care o face să fie; 
ca să existe ceva, îşi primeşte [calităţile] şi de la alte (principii)... Una este forma în orice 
compus, alta este [compusul] însuşi (/b. lat.). 

73 v. nota 37 de la p. 111. 

74 v, nota 38 de la p. 111. 

active pe care le numim naturi şi care sînt cauzele interne ale mişcărilor şi 
acţiunilor corpurilor. 

Boethius nu a scris o enciclopedie, aşa cum vor face Isidor al Sevillei şi 
Beda Venerabilis, dar ne-a lăsat Elemente de muzică (De institutione musica), 
Elemente de aritmetică (De institutione arithmetica) şi o Geometrie (De geo- 
metria) care o reproduce pe cea a lui Euclid. Aceste manuale şcolare vor 
reprezenta multă vreme aproape tot ce va cunoaşte Evul Mediu despre aceste 
subiecte. Influenţa lui Boethius a fost variată şi profundă. Tratatele sale ştiin- 
tifice au alimentat predarea quadrivium-ului, operele sale de logică au ţinut 
locul celor ale lui Aristotel timp de mai multe secole; Opusculele sale au dat 
exemplul, care va obseda minţi luminate ale Evului Mediu, al unei teologii 
care să se constituie ca ştiinţă şi care, potrivit expresiei lui Boethius însuşi, 
să se deducă prin reguli din termeni definiti în prealabil, iar De consolatione 
philosophiae va rămîne prezentă şi activă în toate epocile. Comentată mai 
întii de Anonimul din Saint-Gall, apoi de Remigius din Auxerre şi de Bovo 
din Corvey, iar mai tîrziu, ca să amintim doar cîteva nume, de Guilelmus din 
Conches, Nicolaus Triveth, Petrus din Ailly (pe la 1372), ea va fi din nou 
comentată, către sfîrşitul secolului al XV-lea, de Badius Ascensius. Compo- 
ziţia ei artistică, în care alterează proza şi versurile, va contribui mult la 
succesul genului „cantafabulă“. Textul va fi tradus în anglo-saxonă de regele 
Alfred, în germană de Notker Labeo, în franceză de Jean de Meun; va intra 
în alcătuirea Romanului Trandafirului şi va fi exploatat de Chaucer. În sfirşit, 
ca un omagiu suprem al Ştiinţei Sacre şi ca o replică la De consolatione 
philosophiae, care îl inaugurase, Evul Mediu crepuscular va da naştere lu- 
crărilor De consolatione theologiae, de Ioannes din Tambach, Matthaeus din 
Cracovia şi Ioannes Gerson. Cu siguranţă că există în gîndirea crestinului 
mult neoplatonism; unii dintre comentatorii săi medievali nu s-au ferit s-o 
spună, şi cîţiva istorici moderni sînt surprinşi şi azi de acest lucru, dar noi 
ştim, acum, că Boethius nu e decît un caz printre atîtea altele. Aşa cum s-a 
spus foarte bine (Bernh. Geyer), toată doctrina lui este un exemplu clasic de 
aplicare a preceptului pe care îl formulase chiar el: fidem si poteris rationem- 
que coniunge'5. Boethius se putea pe bună dreptate socoti, şi prin aceasta, 
continuator al Sfintului Augustin. 

Să traducă, să comenteze, să pună de acord, să transmită — iată intenţia 
iniţială a operei lui Boethius. Ea corespundea nevoilor acelui secol al VI-lea, 
în care simţim parcă gestaţia unei lumi noi. Curînd, şi alţii aveau să trudească 
pentru acelaşi ţel şi să rezume în linii mari cultura clasică, salvînd-o de la 
pieire. Născut între 477 şi 481, mort in jurul anului 570, Cassiodor rivalizează 
cu Boethius, în cărţile noastre de istorie, la titlul de onoare de „ultimul dintre 
romani“. Îl merită, alături de alţi cîţiva. După o strălucită activitate politică, 

a întemeiat în Calabria mînăstirea de la Vivarium, unde s-a retras pentru tot 
restul vieţii. Acolo a scris, pe lingă De anima, Institutiones divinarum et sae- 
cularium litterarum (544). 

De anima a lui Cassiodor este un opuscul despre care se poate spune că 
se încadrează într-un gen literar determinat. Există scrieri De anima, aşa cum 
vor exista De intellectu. Cea a lui Cassiodor s-a inspirat din tratatele lui Au- 
gustin despre acelaşi subiect (De quantitae animae, De origine animae), dar 
şi De statu animae, redactat de Claudianus Mamertus pe la 468. Am constatat 
de mai multe ori că, la origine, gîndirea creştină nu respingea aproape deloc 
materialismul stoic. Vom asista la dispariţia acestei tendinţe peste tot unde 
neoplatonismul lui Augustin îşi va exercita influenţa. Astfel, Claudianus ad- 
misese că sufletul, asemenea oricărei fiinţe create, trebuie să se încadreze în 
una sau mai multe categorii, substanţa sau calitatea, de pildă, dar îl exclusese 
din categoria cantităţii. În acord cu Augustin, nu acorda sufletului altă dimen- 
siune decit cea, pur metaforică, a cunoaşterii şi virtuții. Tot astfel afirmă şi 
Cassiodor, în De anima, caracterul spiritual al sufletului. Substanţă finită, fiind 
schimbătoare şi creată, sufletul e prezent în întregime în tot corpul, dar este 
imaterial, căci e capabil să cunoască, şi nemuritor, căci e spiritual şi simplu. 
Acest tratat va fi citat adesea, iar apoi şi mai des plagiat. Iar cartea a I-a din 
Institutiones va fi deseori folosită ca manual în şcolile mînăstireşti, într-atit 
încît va fi socotită, sub titlul De artibus ac disciplinis liberalium litterarum, 
o lucrare distinctă. Într-adevăr, aşa cum e, constituie un fel de enciclopedie 
a artelor liberale, sau mai degrabă a ceea ce trebuia şi era de ajuns să ştie un 
călugăr ca să studieze cu folos Scripturile şi să le predea, la rîndul lui. Cas- 
siodor îşi justifică lucrarea apelînd la autoritatea Sfintului Augustin, şi vom 
spune, mai tîrziu, de ce. 

Enciclopedia lui Cassiodor şi-a datorat succesul stilului elegant şi natural 
al autorului; cea a lui Isidor al Sevillei ( 636) şi l-a datorat mulţimii de de- 
finiţii şi noţiuni pe care le punea la dispoziţia publicului despre tot felul de 
subiecte. Origines sau Etymologiae alcătuiesc un fel de Memento enciclope- 
dic în douăzeci de cărţi, căruia i se potrivesc ambele titluri. Isidor e convins, 
şi-şi va convinge mulţimea de cititori, că natura primordială şi esenţa însăşi 
a lucrurilor se recunosc din etimologia cuvintelor care le denumesc. Cînd nu 
cunoaştem etimologia naturală a unui nume, putem să inventăm una ad pro- 
positum, de circumstanţă. Adevărate sau false, adesea ingenioase şi uneori 
ridicole, etimologiile lui Isidor se vor transmite din generaţie în generaţie 
pînă la sfirşitul Evului Mediu. lată conţinutul acestei enciclopedii celebre: 
Cartea I, Gramatică; II, Retorică si Dialectică; III, Aritmetică, Geometrie, As- 
tronomie şi Muzică, aceste prime trei cărţi conținînd astfel ansamblul artelor 
liberale; IV, Medicină; V, Istorie universală de la Facerea lumii pînă în anul 
627 al erei creştine; VI, Cărţile Sacre şi slujbele din Biserică; VII, Dumnezeu, 
Îngerii, membrii Bisericii; VIII, Biserica; IX, limbi, popoare, state, familii; 
X, Dicţionar; XI, Omul; XII, animalele; XIII, Cosmografie; XIV, Geografie; 


